
DR. VINKO KRIŠKOVIĆ, ZAGREB 


NAKON SVRŠENA BOJA 


Pobit će se do dva svijeta 
Po prilici svoj, 
Na predstraži mi smo četa, 
Prvi naš je boj. 
P. Preradović 


Ni jedan oblik državne vladavine nije knjiga tako uzveličala 
kao demokraciju. Da nanižemo nešto toga književnog biserja, 
da spomenemo nešto opsežnije tu »ktemu es aei« (imovinu za 
svagda), kako reče Tukidid (I, 22), zapadnjačke kulture, te nje- 
zine zavjetne riječi, što su ih tako rijetko progovorili hrvatskim 
glasom. Najprije onaj »Magnificat« Atene, matere stare demo- 
kracije, onaj u povijesti Tukidida (II, 36 i d.) zabilježeni (i od 
njega izmišljeni), u svojoj klasičnoj ljepoti nigda nenatkriljeni 
pogrebni govor Perikla na Akropoli, gdje razlaže značajne crte 
slobodna grada-države i prave demokracije, baštine Atenjana 
od njihovih predaka. Prije nego će slaviti mrtve, iznosi načela, 
koja su atensku demokraciju podigla do vlasti. »Što se tiče na- 
šega ustava, ne ćemo da se u tome povodimo po ustanovama dru- 
gih naroda; naprotiv, više smo drugima na ugled, nego da bismo 
druge nasljedovali. Zove se demokracija, jer ne počiva na neko- 
licini, nego na velikom mnoštvu. Zakoni daju, što se tiče osobitih 
stvari, svakomu jednaka prava, ali što se tiče časti, onaj stepen, 
koji mu je steklo, ne možda neko podrijetlo, nego dobro mišlje- 
nje, što ga na ovaj ili onaj način dobiva od zasluga. Najsiroma- 
šnijem građaninu, ako iole može koristiti državi, ne brani ni 
najneznatniji stalež, da postigne službe i časti. Kako slobodo- 
umno postupamo s javnim ustanovama, tako isto i što se tiče 
međusobnog sumnjičenja svakidašnjeg života; ne srdimo se na 

svoga susjeda, ako radi što mu je drago, niti se sretamo s mrkim 
licima, što doduše ne kažnjava, ali vrijeđa oko. Dok se tako u 
sukromnom životu neusiljeno družimo, nigda ne prestupamo u 
javnom, a u svome štovanju i smjernosti, naredbe države, svagda 
poslušni vlasti i zakonima, a najviše onima, koji su izdani na 
korist uvrijeđenih, pa i nepisani po sudu svih nanose najveću 
sramotu, kad ih prestupe«. | 

Ali to nije jedina značajna crta demokratske države. Dalje 
kaže: »Pa i namakli smo svojoj duši sila počinaka od posla. 
Imamo čitavu godinu stalne igre, natjecanja i svečana žrtvova- 
nja, u našim kućama sve je krasno uređeno, pa zadovoljstvo, što 
ga s toga osjećamo, goni svaku zlovolju i sjetu.« A taj smireni 
domaći život nema straha ni od koga. »Mi ostavljamo svoj grad 
svakomu otvoren i ne gonimo iz njega ni jednoga stranca, da 
ne bi doznao ili vidio neke stvari, koje bi našim neprijateljima 
bile korisne, kad bi ih znali, jer se ne uzdamo u sreću oružja, 
neke naprave i doskočice, nego u svoje hrabro srce i desnicu«. 
Na pogledu djela Fidije i drugih bogodanih umjetnika, u tome 
svetištu umjetnosti, da ga slavnijeg nema u čitavom svijetu, ne 
može Perikle nego da kaže: »Srcu nam je mila ljepota, ali smo 
priprosti u svome ukusu (filokalumen met" euteleias) i ne odu- 
zima nam mušku snagu, a kad se nadade prilika, volimo u zgo- 
dan čas svoje bogatstvo upotrebiti, da nešto stvorimo, nego se 
razmetati praznim riječima. Priznati svoje siromaštvo u nas nije 


ni za koga sramota, ali jest tako se ne vladati, da mu se čovjek. 


ukloni. Naši građani brinu se s jednakim marom i oko svojih 
domaćih i oko javnih poslova, pa i kad posvete osobitu brigu 
svomu kućanstvu i zanatu, opet nisu nevješti javnom poslu. Jer 
Atena je jedini grad, gdje čovjeka, kojega javni poslovi ne za- 
nimaju (idiotes), ne smatraju čovjekom povučenim, koji želi mira, 
nego nekorisnim članom zajednice. A kod toga sudimo i mislimo 
o tim poslovima ispravno i držimo se načela, da promišljanje 
nije na štetu izvršenom činu, nego naprotiv da je šteta, kad se 
čovjek pametnim savjetovanjem ne da poučiti, prije nego, kad 
ustreba, pođe na djelo. Jer druge smo daleko pretekli i u tome, 

što je nama prirođena smjelost u radu i pametno promišljanje 

o onom, što pothvaćamo, dok su drugi smjeli od neznanja i malo- 
dušni od promišljanja. Jer zacijelo najveći su junaci oni, koji i 
kod potpunog znanja muke i radosti pregnu, pa se ne žacaju od 
opasnosti«. ,ŽI : 

Konačno će sve skupiti u jedno: »Riječju, tvrdim, da je 
atenska država u cijelosti škola Helade, a napose, rekao bih, da 
bi svaki pojedinac između nas sa svima dražestima svoga lica i 
okretnošću tijela mogao pokazati, te je vrstan ogledati se u poslu 
bilo kojem. A da to nije puko hvalisanje, na koji tek potiče ova 
prigoda, nego živa istina, dokazom je silna vlast naše države, 
koju smo tima svojstvima postigli. Jer jedina Atena među svo- 
jim družicama na ispitu pokazuje, da je veća od svoga glasa; 
ona jedina ne pobuđuje u neprijatelju, koji se na nju diže, zlo- 
volju, kakvi su ga ljudi porazili, ni u podaniku pokudu, kakvi | 
nevrijednici njime vladaju. Mi pokazujemo svoju snagu najtvr- 
đim dokazima i na oči mnoštva svjedoka, da će nam se diviti ne 
samo sada živi ljudi, nego 1 poznija potomčad. Zato nam ne 
treba Homera, da nam pjeva u hvalu, ni ikojega pjesnika, čiji 
bi nam stihovi za čas ugađali, ali bi njegova prikazivanja naših 
djela pobila istina. Odista, prinudili smo sva mora i sve zemlje 
na svijetu, da nas puste k sebi, 1 svagdje smo podigli vječite 
spomenike našega gnjeva neprijatelju i naše dobrodušnosti pri- 
jatelju. Evo, takova je država, za koju su se ovi naši sugrađani 
tako junački borili i za nju svoj život žrtvovali, a valja da je 
svaki od nas, koji smo ostali živi, gotov za nju sve podnijeti«. 

Što je Macaulay kazao za Miltonovu raspravu »Areopagi- 
tiku«, gdje je pjesnik udario na cenzuru štampe, valja još više 
reći za ovu Tukididovu besjedu u hvalu svoje otadžbine — svaki - 
državnik trebalo bi da je nosi »kao znak na svojoj ruci i kao 
čeoni ures među svojim očima«. 

A onda ono dozivanje Engleske, matere moderne demokra- 
cije, kad se je pred više od stotinu i pedeset godina zavela stram- 
putice od pravoga duha svoje politike i bila gotova, da izgubi 
svoje prekomorsko carstvo američko i prekine s njime veze, kako 
je njezin veliki politički mislilac Edmund Burke rekao, »lagane 
kao zrak ali snažne kao spone od gvožđa«. »Ostavite koloni- 

jama«, grmio je u parlamentu u svome govoru od 22. ožujka 
1775. za pomirenje s Amerikom (»The Works of Edmund Burke«, 
vol. II, 234, Oxf. World's Classics), »netaknutu misao, da su nji- 
hova građanska prava udružena s vašom vladom — one će se 
pribiti i prikvačiti za vas, pa ni jedna sila pod nebom ne će biti 
snažna otkinuti ih od njihove vjernosti. Ali već jednom znajte, 
da je vaša vlada jedno, a njihove povlastice drugo; da te dvije 
stvari mogu postojati bez ikakove uzajamne veze; ljepka je ne- 
stalo, suvislost je popustila, sve srlja u propast i rasulo. Dok ste 
dosta mudri, pa držite suverenu vlast ove zemlje kao svetište 
slobode, kao sveti hram posvećen našoj zajedničkoj vjeri, gdje 
se odabrani narod i sinovi Engleske klanjaju slobodi, one će 
obraćati svoje lice k vama. Što se više one množe, to više imat 
ćete prijatelja; što žarče ljube slobodu, sve savršeniji bit će nji- 
hov posluh. Ropstva mogu imati svagdje. To je travurina, koja 
raste na svakoj zemlji. Mogu je imati od Španjolske, od Pruske. 
Ali dok vi niste izgubili svaki osjećaj svoga pravog probitka 1 
svoga prirodnog dostojanstva, slobodu ne mogu imati ni od koga 
nego od vas. To je dragocjena roba, od koje vi imate monopol. 
To je pravi zakon navigacije (brodarenja), koji je za vas pri- 
vezao trgovinu kolonija, pa vam namiče bogatstvo svijeta. Ne 
dajte im dijela u slobodi, pa ste raskinuli jedinu vezu, koja je 
od početka bila i svejednako ima da sačuva jedinstvo carstva. 
Nemojte sebi u ludo utvarati, da vaše naredbe i nalozi, službeni 
spisi i zaključci drže skupa veliko tkivo te otajstvene cjeline. Te 
stvari ne čine vaše vlade. Mrtve naprave, nesvijesno oruđe, kao 
što jesu, tek im duh engleske zajednice daje sav njihov život i 
snagu. Tek duh engleskoga ustava, kojim je zadahnuta ta silna 
skupina, prožima, hrani, ujedinjuje, jača, oživljava svaku stranu 
carstva, pa i do najsitnijeg dijela«. 


Te su riječi Burkeove još dragocjenija čest zavještaja en- 
gleske knjige, nego što je Shakespeareova »Bura« ili Miltonov 
»Samson Agonistes«. A kad čovjek pomisli, kako se daleko pro- 
stire Britsko carstvo i kako je engleski izgled državni život svih 
kulturnih naroda uputio i sveđer ga upućuje k miru i ličnoj slo- 

bodi, rekao bi, da su zavještaj ne samo narodima, koji govore 
engleski, nego i čitavom svijetu. 

A za tu demokraciju i ličnu slobodu vodili su Saveznici 
svjetski rat i pobijedili. Vodili su ga po svečanoj izjavi pred- 
sjednika Wilsona, da »svijetu sačuva i zajamči liberalnu demo- 
kraciju«, da »obrani prava malih naroda«, da se njime »rat svrši 
za vazda«. I u svojim nedavno objelodanjenim zapiscima o mi- 
rovnoj konferenciji u Parizu i učinjenom miru u Versaillesu 
kaže Lloyd George, da je svjetski rat bio Križarska vojna, što 
su ju Saveznici poveli za međunarodno pravo i slobodu svijeta. 
Odista, kako s pravom kaže talijanski kritičar i diplomat, bivši 
profesor književnosti u sveučilištu u Turinu G. A. Borgese 
(»Goliath, The March of Fascism«, 130), još ni jednu borbu za 
vlast poslije Križarskih vojna nisu tako mistično objavili kao boj 
za vjeru, kao mejdan između dobra i zla. Propaganda, a i mnoge 
službene isprave Saveznika prikazivale su svjetski rat u još ne- 
viđenoj slici idealizma i pravde. Bojne krilatice obično su zborile 
o civilizaciji i barbarstvu, o demokraciji i militarizmu, ali pod 
tim uzrečicama bio je živ dublji osjećaj, a sasvim vjerski, kao 
da se je sav smisao naše povijesti, pa bio sadržan u Platonu ili 
Izajiji, u Kristu ili Rousseauu, našao na posljednjem mezevu 
s đavoljim snagama, pobornicama sile i okrutnosti. Prvi put u 
povijesti sinula je na obzorju čovječanstva nada, pače vjera, da 
će to biti posljednji rat. Pjesnici i proroci izrekli su tu nadu, ali 
su njezino ispunjenje stavili negdje u dalekoj budućnosti. Sad 
se je ona spustila na sumorne duše milijuna ratnika i drugog 
svijeta kao obećanje u sadašnjosti. Konac rata, slom svih gospod- 
skih klasa i pljačkaških tevabija imala je biti rujna zora svima 
narodima. Sloboda i bratstvo bili su obećani jednako onima, koji 
pobijede, kao i onima, koji budu poraženi. No kad se je rat 
svršio, bilo je to obećanje ludom radovanje. Izašlo je, da je to 
bila tek prijevara vojničke čeljadi i propaganda političara. Sve 
žrtve, sva bijeda od ono pet godina kao da je bila utaman. Ako 
Nijemce valja kriviti za rat, a ono je red pobjednike kuditi za 
mir. Jer Versailles nije svijetu donio mir, nego novi mač. Ni 
mnogim narodima slobodu, nego nove muke i nevolje. 

Liberalna demokracija i načelo samoodređenja naroda bili 
su otkupljeni patnjama i žrtvama, kakovih svijet ne pamti, pa 


kad su poslije rata mnogi narodi sa svojom posebnom rasom, ' 


vjerom, povijesti i predajama tražili, da im novi oblik vladavine 
ne nametnu bez njihove privole, iskali su tek najprvo i najpri- 
rodnije pravo demokracije. Opravdano su držali, kad ih u ime 
demokracije predaju na milost i nemilost brojnoj većini zastup- 
nika protivničke rase, vjere, povijesti i predaja, da to nije de- 
mokracija nego despotizam. Postupali su s njima, kako je Ver- 
sailles postupao s Nijemcima. Nametnuo: im je kazne, što bi 
možda bile opravdane, da su stigle samo one, koji su bili za 1at 
odgovorni, ali stigle su još nerođena koljena Nijemaca, koja 
po pravici nisu smjela biti kažnjena za grijehe svojih otaca. Tako 
su isto matematički sustav većine u narodnom predstavništvu 


zlonamjerno uzeli za demokraciju samu, pa im je zato djelo' 


ostalo jalovo. Zato su ti protiv svoje volje tuđoj vlasti podlo- 
ženi narodi ponavljali riječi, što ih je Abraham Lincoln, neka- 
dašnji glasoviti predsjednik Sjedinjenih država američkih izre- 
kao drugom zgodom: »Naš napredak u izrađanju č čini se, da je 
prilično nagao. Kao narod počeli smo s izjavom, da su svi ljudi 
stvoreni jednaki osim Crnaca. Otkad su neznalice zadobili vlast, 
iznalaze, da su svi ljudi stvoreni jednaki osim Crnaca, tuđinaca 
i katolika. Kad je do toga došlo, volio bih se iseliti u koju zemlju, 
gdje se ljudi ne grade, da im je sloboda mila — na priliku u 
Rusiju, gdje čovjek može uzeti despotizam čist bez proste pri- 
mjese licemjerstva«. 

A takova sila izopačene demokracije budi u njezinim žrtva- 
ma osjećaj nepravde i živu želju, da bi ju uklonile. Jer kao što 
je nered, kako kaže Carlyle (»Chartism«, 5), po svojoj biti neka 
bolest, najmrža od svih čovjeku, koji živi u zdravlju i redu, tako 
je nepravda najgore zlo, a neki kažu jedino zlo na ovome svi- 
jetu. Svi ljudi podnose nevolju, prevarene nade, bijedu i i nesreću, 


jer znadu, da je to zemaljska sudbina, ali u svim srcima čuje se. 


šapat, koji ne može ušutkati ni skeptična logika, ni jad, pa ni 
očaj, a šapat tih i blag, da to nije posljednja riječ sudbine, da 
nad sudbinom, pa vidjela se nemila, kruta i nezgodna koliko. mu 

drago, vlada neki Bog, da sudbina nije nepravda, nego pravda. 
Tko to nije čitao na priliku u hrvatskoj psihi, u kojoj klije tolika 
žudnja za pravicom! Tuđa vlast, ako se pokaže, da je bar donekle 
blagodat i za pobjednika i za pobijeđenoga, može za čas da za- 
tomi tu žudnju, ali tuđa vlast, koja je zgoljna nepravda i sila, 
nigda. Kad je negda Mitridatu, kralju Pontskomu, tako čitamo u 
povijesti, bilo biti posljednjega očajnog boja s Rimljanima, 
»zazivao je u pomoć patriotizam svojih naroda. Ali on ih je pri- 
tiskao i gnjavio, godine perušao i pljačkao«; njegove poreze i, 
daće, koji su nepravilno haračili i vijali kao vihor, bilo je teže 
podnositi, nego strogost i upravu rimsku, koja je doduše bila 
kruta, ali uređena. Zato je badava zazivao u pomoć patriotizam 
svojih naroda, Rimljani su pobijedili Mitridata, kao što su i sebi 
podvrgli sav svijet, pa svoje carstvo i održali, jer su umjeli naj- 
bolje vladati njime. Široki slojevi narodni nisu se požurili, da 
dižu bunu, ljudi su bili više ili manje snuždeni, što je tuđin 
gospodar u njihovoj kući, ali su znali, da im je u mnogom bilo 
bolje nego prije. Tako je i Vilim Osvajač sa svojom četom sna- 
žnih i hrabrih Normana mogao osvojiti Englesku i tamo kralje- 
vati i gospodovati, jer je umio njome bolje vladati od starih 
saskih vlastelja, koji su se među se klali, pa kad je posljednji 
anglosaski kralj Harold poginuo, zemlju doveli do anarhije i 
građanskog rata. Tako je svagda, kad snaga postane desnica 
pravde, a pravo i sila, što se isprva tako ljuto kose, budu jedno. 

Ali kruta vlast i sila bez kulturnih tekovina nema trajnoga 
opstanka. Može ju spretnost i okretnost politička, advokatske 
doskočice, čaratanije, glasovi vladinom silom i novcem posijani 
na izborima, iz kojih konačno niče pljeva, neko vrijeme održati, 
ali nje će se narod prije ili poslije otresti. I robovanje drugomu 
narodu ima svoju psihologiju i dinamiku. Narod može da bude 
u očajnom položaju, što je goloruk, pa se svaki otpor vidi bezna- 
dan, ali pojedinci borci otkupljuju svojom borbom jednu' čest 
prava narodnjeg. Svaki se je od njih borio, što mu je snaga da- 
vala, a njome baš toliko prava i svomu narodu zadobio. Pa ni 
njegova smrt nije ga pobijedila. On doduše umire, ali njegovo 
djelo živi u svojoj pravdi i istini. Kao da iz groba zagevijasa 

glasom Boga, da među njegovim i drugim narodom bude 
prava zajednica kao brata s bratom, a ne laž i varka kao među 
robom i gospodarom. Petar Zrinski, Franjo Frankopan, Jelačić, 
Eugen Kvaternik i toliki skorašnji naši mučenici za narodnu stvar 
nisu badava ispili svoje čemerne čaše. Nisu mogli spriječiti, da 
Hrvatska ne ostane i dalje pod tuđom starom vlasti, niti da ne 


dočeka novog raspeća, ali što su spriječili jest, da nije bila kao _ 


krd zarobljena tiranstvom i nepravdom. Sačuvali su joj hiljadu- 
ljetnu neprekinutu državnost i postigli, da je u Dvojnoj monar- 
hiji imala bolji državnopravni položaj od ikojeg drugog naroda 
osim Nijemaca i Magjara, a u novim sadašnjim prilikama sna- 
gu, da zadobije položaj doličniji njezinoj prošlosti i kulturi. Jer 
svaka stvar može se nadati pobjedi, dok je dobra 1 istinita. Tako 
je to u nebesima zapisano i to je utjeha, što će u crnim burnim 
vrtlozima povijesti svijeta dovijek sjati kao zvijezda prehodnica, 
što prehodi preko vedra neba — — 

Naročito nije Versailles dao onomu kraju Evrope, gdje su 
takove prilike učestale, ruku pomoći, nego mu je možda još od- 
mogao. Predao je neke narode u vlast novim gospodarima, koji 
su pogazili zadanu riječ, da će ih primiti i postupati s njima kao 
s braćom, pa ih nanovo raspeli, da su ti narodi u svome očaju 
željkovali starih gospodara i tražili pomoći u svojih možda još 
gorih protivnika narodnih. Njegova glavna tvorevina, Liga na- 
roda, koja ih je imala zaštititi, sasvim je izdala. Njihove žalbe 
bile su odbačene, jer vlasti, protiv kojih su se žalili, nisu dale, 
da oni imadu jednaka građanska prava s većinom onih drugih, 
kojima su ih dali u vlast. Ta uskrata zaštite manjina nije se samo 
kosila sa svrhom, zbog koje je Liga naroda bila osnovana, nego je 
bila i grdan nazadak pored onoga, kako su evropske države u 
devetnaestom stoljeću postupale u takovim slučajevima. Mnoge 
su učinile naročite ugovore, kapitulacije, s Turskom i s drugim 
nekršćanskim državama za zaštitu kršćanskih zajednica i poje- 
dinaca, pa su na svaku povredu tih utanačenja oštro prosvjedo- 
vale, a ako to nije koristilo, umiješale se i same uredile stvar 
kako valja. Ali u naše doba napustile su ta načela i nisu ih zami- 
jenile drugima. Danas nitko ne traži, da sve države imadu po- 

stupati po nekom zajedničkom pravilu što se tiče pravde, vjerske 
snošljivosti i unutarnje uprave. Makar se i najgora zvjerstva 
događala u drugim državama, to se danas nikoga ne tiče. Djela, 
koja bi u devetnaestom stoljeću neku zemlju izlučila iz kola kul- 
turnih država, danas se ne čine nikakova smetnja diplomatskom 
prijateljstvu. Rusija je u naše dneve progonila vjernike svih 
crkava, da takova progona možda ne pamti ljudska povijest, pa 
opet to nije smetalo, da su vladu, koja je to skrivila, pozvali, 
neka uđe u Ligu naroda, i tamo joj u Vijeću dali počasno mje- 
sto. Nemilo li se je izvitoperila ta ustanova, zbog koje je pred- 
sjednik Wilson zatajio toliko od svojih apostolskih ideja! 

Kraj Evrope, koji smo prije spomenuli, prostire se po prilici 
sjeverno do Danske i južno do Grčke, te zapadno do Rajne 1 
Alpa, a istočno do preko Visle i istočne granice bivšeg Erdelja. 


“Za nj su ponajviše od sredine osamnaestog stoljeća vodili ratove 


i tu se je odonda mijenjala geografska karta Evrope. Njime su 
velike vlasti redovno podmirivale svoje međusobne sitne račune 
o teritorijskim naknadama. Valja na priliku tek zagledati u do- 
kumente o Londonskom ugovoru od 26. travnja 1915., što ih 
donosi Paul-Henri Michel u svojoj zbirci »La Question del 
Adriatique« (Paris, 1938), da se vidi, kako su pazarile naše živo 
narodno tijelo 1 cjenkale se oko njega kao oko nijeme stoke. 
Čovjeku obraz pada od stida i buni se u njemu što je najsvetije, 
kad danas čita, kako je bezočno »sacro egoismo« tjerao svoju 
nedostojnu igru. Na čelu svima, dabome, »perfidni Albion«, ali 
ne čestita i poštena Engleska, nego njezini mešetari, koji svagda 
svoj dug hoće da plate iz tuđeg džepa. Od Karla Velikoga pa 
do svjetskog rata pripadao je taj kraj u većem ili manjem 
opsegu pod vlast Germana, prije svetog rimskog carstva nje- 
mačke narodnosti a u posljednje vrijeme Njemačkog carstva i 
Austrije, pa počevši od nasljednika Petra Velikoga i pod vlast 
»Svete Rusije« kao pravovjerne crkvene vlasti i duhovne na- 
sljednice Bizanta. Versailles je pokušao, da bi iz toga kraja iz- 
lučio i Njemačku i Rusiju, pa ga podvrgao pod vrhovnu vlast 
velikih zapadnih država Engleske i Francuske. Ali otkad je Nje- 


«mačka ojačala od nemoći, koju joj je Versailles nametnuo, a 

Francuska, zabavljena svojim unutarnjim socijalnim i financij- 
skim neprilikama, izgubila iz ruku političku hegemoniju na 
evropskom kopnu 1 izašlo na vidjelo, da je Engleska voljna 
zagaziti u rat, samo kad bi se radilo o zapadnim granicama Nje- 
mačke i o poremećenoj ravnoteži sila u području Sredozemnog 
mora, a nipošto zbog promjene teritorijske podjele igdje drugdje 
u Evropi, ta je politika svršila prestankom dosadašnjih saveza 
između naroda, preskokom Italije na stranu Njemačke, slomom 
sustava francuskih alijancija s Poljskom, Belgijom, Rumunjskom 
i s drugim državama i osnutkom Velike Njemačke, koja je sebi 
pripojila Austriju i Sudetske Nijemce, raskomadala preostalu 
Čehoslovačku, osvojila pokrajine Češku i Moravsku i područje 
Njemena, pa podvrgla Slovačku pod svoju zaštitu, a s očitom, 
barem časovitom manjom moći i ugledom velikih zapadnih vlasti 
u tome kraju. : 


Da pobliže ogledamo i druge narodne i političke prilike, što 
ih je Versailles u njemu ostavio. U istočnom i jugoistočnom 
njegovu dijelu nije unatoč novoj teritorijskoj podjeli i osnutku 
novih državnih vlasti ni pomakao ni u čem promijenio, a nekmo 
li izbrisao kulturnu granicu, što rastavlja Zapad od Istoka. 


Ostala je granica, što je nekada uzročila slom velikoga rim- 
.skog carstva, njegovu podjelu na latinsku zapadnu i bizantsku 
istočnu polu, kobni razdvoj Rima i Bizanta. Dio, što je ostao 
na zapadu te granice od Jadrana do Baltičkog mora, odonda je 
i sveđer u oblasti zapadnjačke kulture. Ostao je i danas područje 
rimokatoličke crkve, crkvenog latinskog jezika, nekada i knji- 
ževnog i diplomatskog, latinskog pisma i gotskog stila. Zaveli 
su ga u svoje kolo svi zapadnjački veliki duhovni i politički 
pokreti, renesansa, reformacija, protivreformacija, francuska re- 
volucija, barok i klasična glazba. Nije bilo sile, koja je taj jaz 
između Zapada i Istoka mogla zatrpati, nisu ga premostili ni 
potonji rimski carevi, ni savršena politička mudrost rimskih 
papa od dvije hiljade godina, ni snaga bizantskih imperatora, 
ni sila i pohara turska, što je sve pogazila i izjednačila, ni raz 
kulture zapadnjačke, što je prehvatila 1 u istočni dio. A Versailles 

je pokazao, da ovdje na jugu toga razlaza nije bio jak sastaviti 
ni jedan jezik ni nehistorijska nacionalna misao. 

Svojim odredbama učinio je, da je u sjevernom 1 sjevero- 
istočnom dijelu spomenutoga kraja Evrope mogla uskrsnuti stara, 
vjekovna zavada Slavenstva s Germanstvom, stara borba Slavena 
i Teutona, a u jugozapadnom Slavena i Latina. Najprije je ras- 
komadao Austriju, koja je tu borbu jedne česti Nijemaca i Sla- 
vena ograničavala lokalnim i dinastijskim probitcima, pa joj 
tako oduzimala svenjemačke osvajalačke, integralne, imperijali- 
stičke ciljeve i k tomu snagom velike vlasti držala Soču, granicu 
južnih Slavena protiv talijanske irredente. Onda je iz Srednje 
Evrope daleko na istok pomakao Rusiju, koja je bila podigla ne- 
dobitnu branu, štono je ustavljala prodiranje Germanstva na 
istok i jugoistok. Konačno je nesmotreno primijenio ideju na- 
cionalizma pobijeđenim centralnim vlastima, pa tako pomogao 
Nijemcima ukloniti posljednje ostatke federalističnih ustanova i 
osnovati snažnu jedinstvenu nacionalnu državu, da je osilila do 
današnje Hitlerove Velike Njemačke, kojoj je borbu sa Slaven- 
stvom tako olakšao neočekivani i neviđeni slom najveće slaven- 
ske vlasti Rusije. | | 

Svaka je povijest tragična, ali ni jedna tako kao ruska. 
Gdje su ona vremena, kad je Renan 1870. za francusko-nje- 
mačkog rata u svom drugom pismu pisao Nijemcu Davidu 
Straussu, kojega je svejednako smatrao svojim učiteljem: »Le 
nombre des Slaves est double du votre et le Slave, comme le 
dragon de "Apocalypse, dont la queue balaye la trosičme partie 
des ćtoiles, trainera un jour aprčs lui le troupeau de VAsie cen- 
trale, l'ancienne clientčle des Gengis-Khan et des Tamerlan!« 
»Broj Slavena dvaput je veći od vašega, pa će Slaven kao zmaj 
Akopalipse, čiji rep mete trećinu zvijezda, jednog dana za sobom 
vući krd Središnje Azije, družinu Džingis-Khana i Tamerlana»! 
Kad su ne samo Slaveni nego i Francuzi snivali, da će se milijuni 
Čeha, Slovaka, Malorusa, Slovenaca, Hrvata i Srba okupiti oko 
velike gomile moskovske, suđene srčike budućeg slavenskog je- 
dinstva, kao što je Pruska bila srčika njemačkog, pa se svi 


skupa dići na Njemačku, da se osvete za vjekovni zulum, što 

im ga je činila. Kad je u nas Hrvata zavladalo geslo »Ex ori- 
ente lux«, naš Ante Starčević pisao svoju raspravu »Na čemu 
smo« i nadao se spasu od Rusije, a Erazmo Barčić u hrvatskom 
saboru željkovao časa, kad će rusko kopito odjeknuti na ploč- 
niku bečkom. Kad je mit Rusije, ta svijetu mila utvara i pred- 
rasuda broja, pokretao evropsku a i svjetsku politiku, pa budio 
toliko nada u drugih slavenskih naroda. Uistinu mit, jer su 
zaboravili, da su Slaveni narodi raznovrsni, različite vjere i 
kulture, koji su među se svoje račune zarezali u raboš i nisu ih 
zamirili, a da je Rusija sama bila na vrlo niskom stepenu po- 
litičkog razvitka, pa su svu politiku činili i sve ugovore utana- 
čivali tek s ruskim carem, a ne i s Rusijom. 

U njoj su kao možda ni u jednoj drugoj državi učestala 
nasilja, bune i prevrati, dugi periodi .neatosti i kao zamrle svi- 
jesti, zastoja i suludog napretka materijalnog naizmjence. Tu 
su svaki čas provrvjeli i pobijali se misticizmi svake vrsti i 
oblika, od najgrubljih do najuzvišenijih, od sektarskog bogo- 
moljstva do uznositog idealizma, koji je obuhvatio sav svijet. 
Na sve strane nicala su bogoštovlja i sujevjerja, političke i so- 
cijalne nauke, što ih čovjek može da zamisli, konzervativne, 
liberalne, natražnjačke, prevratne, reformne, antisemitske, ko- 
munističke, nihilističke, panslavističke, zapadnjačke, istočnjačke 
i Bog zna kakove. To žestoko previranje stezao je i držao na 
okupu gvozden obruč pravovjerja i nacionalizma, da se ne 
rasprsne. Obruč se je skršio potresima prevratne sile, tek da ga 
opet sakuju u novo pravovjerje i neki osvajalački kozmopoli- 
tizam. Za prevratom došao je duhovni i materijalni despotizam, 
kakova nije bilo ni u jednoj zemlji. Odbacili su svaki vjero- 
zakon, pa prihvatili mržnju, porugu i proganjanje svake vjere 
u ime grdnog materijalizma, pa vjerske, političke i socijalne 
težnje ljudske tako udesili, da ih opet mogu podjarmljenom 1 
mirnom ruskom narodu nametnuti svakojakim nemilosrdnim 
siljem, što ga čovjek može zamisliti. 

Rusija, koja graniči s pustinjama, rijekama i morima azij- 
skim, a sama je napola azijska, mogla je jednog dana sakupiti 
Mongole i Tatare i povesti ih na vojnu protiv svojih evropskih 

neprijatelja. Mogla je, ali se je i sama mogla stopiti s Azijom. 
Mjesto da stupi na čelo Mongola i vodi ih, mogla je sama po- 
stati mongolska. A ovo drugo se je i dogodilo. Grdno li se je 
Renan varao, kad je zamišljao neku Križarsku vojnu Slavena 
protiv Germana zulumćara! A i začetnike Versaillesa kao da je 
ta utvara bila zaludjela u njihovim političkim snovima. Kad je 
1919. kucnuo čas učiniti veliki mir, stvoriti nove države i od- 
rediti im granice, nisu se odrekli svake nade, da će se jednom 
sveslavenska federacija okupiti oko »velike gomile moskovske«, 
pa su nove slavenske države poredali kao u vijenac oko nje- 
mačkih zemalja, da budu brana i bedem protiv njemačke na- 
jezde. Ali slomom Čehoslovačke nastao je širok prolom, da 
Nijemci »njime naviru i navaljuju preko razvalina«. 


A ruska mora bila im je izgovor, da uđu u svjetski rat i 
da podjare svoj teutonski bijes. Oni su se ujedinili trojim ra- 
tom (1864., 1866. i 1870/71.), a svjetski rat zamišljali su kao 
rat između Germanstva i Slavenstva, kako je njihov kancelar 
Bethmann-Hollweg 1915. u njemačkom »Reichstagu« izlanuo. A 
i danas ratuju kod kuće protiv domaćih »izdajica«, Židova, ko- 
munista, političkih protivnika i crkava, a spremaju se na rat, 
koji će ne samo obraniti stečeno, nego i, ako ustreba, u Srednjoj 
i Istočnoj Evropi pridobiti nove zemlje, da bi im dostajalo 
žitka i svega što trebaju, jer u sadašnjem području nemaju 
dosta ni hrane za ljude ni sirovina za svoju industriju. Te će 
zemlje ili sasvim osvojiti kao Austriju i Sudetske Nijemce ili 
barem u njima prisvojiti sebi takove političke i trgovinske po- 
vlastice, da ih tarifama, pravilnicima, potporama novca i izvoza 
itd. mogu do kraja iskorišćavati. Tamo će onda povlaštena klasa, 
članovi nacionalnosocijalističke stranke biti guverneri uprav- 
nici, ovlaštenici, ravnatelji, činovnici, vještaci, tehničari itd. 
Njemačka vlast u osvojenim slavenskim zemljama ostavit će 
domaće siromašnije kmetove i dalje u siromaštvu, a bogatije 
među njima oprazniti i osiromašiti, dok će njemački došljaci 
činiti neku elitu ili »buržoaziju«, koja će imati u svojoj ruci 
svu vojničku, političku i ekonomsku vlast. 

Primjer su za to skoro osvojene pokrajine Češka i Morav- 
ska, koje su danas dio teritorija. Velike. Njemačke, a uređene 
su po izgledu engleskih »krunskih« kolonija u Africi, gdje ima 
naseljenika Engleza. Na čelu im je »Protektor«, organ Nje- 
mačkog carstva, odgovoran »Fuhreru i kancelaru«, s neograni- 
čenom vlasti naređivanja i nadzora. Domorodci »Protekto- 
rata«, kako se danas Češka i Moravska zovu, Nijemci građani 
su i izravni podanici Njemačkog carstva, a Česi su njegovi po- 
danici s pravom, koje im »Reich« svaki čas može stegnuti ili 
sasvim oduzeti, da smiju vršiti neke poslove lokalne uprave 
svojih pripadnika u svojim posebnim javnopravnim  ustano- 
vama. »Visoka politika«, uprava vanjskih i vojničkih poslova, 
pa financijska i novčarska, obrtna, industrijska, trgovinska i 
socijalna politika u rukama je carstva. Kao da se vraćaju vre- 
mena, kad je Njemački red, Križarski red Nijemcima naselja- 
vao zemlje oko Baltičkog mora. A da je mir u Brest-Litovskom, 
koji je Njemačka 1918. nametnula Rusiji, ostao u snazi, ova bi 
bila tako raskomadana, da bi izgubila gotovo sve industrije 1 
najbogatije poljodjelstvene krajeve, naročito Ukrajinu s nje- 
zinim vrelima kamenoga ulja i lukama na Crnom moru. Bal- 
tičko more bilo bi postalo Njemačko more s nizom podvrženih 
državica duž njegove istočne obale pod njemačkim protekto- 
ratom, a neprijateljskih Rusiji, koja bi bila prestala biti evrop- 
ska vlast. Ali pobjeda Zapadnih vlasti nad Njemačkom spasila 
je Rusiju i njezinu revoluciju. No treći »Reich«, kako je obja- 
vio Hitler (»Mein Kampf«, 726—58) hoće da se opet prihvati 
ovoga komadanja Rusije i iskoristi za sebe njezine najbogatije 
krajeve. | | 

I Slaveni u Srednjoj i Jugoistočnoj Evropi ujedinili su se 
ratom. Najzapadnija njihova država. Čehoslovačka, bila je na 
putu njemačkom jugoistočnom prodiranju, za koji su prije 
svjetskog rata govorili, da ide put Bagdada. Sama je bila šaro- 
lik od neko šest narodnosti s tri i četvrt milijuna Sudetskih Ni- 
jemaca i »more slavico«, po slavenskom običaju, s nesređenim 
nacionalnim i političkim računima sa Slovacima i Malorusima, 
koji se sada zovu Ukrajinci. Pa tako se je sada na njoj nažalost 


16 


Bakhanal uz badanj. B. 19. 


1506) 





1. Andrea Mantegna (1431 


E3 


\ 


Mučenje sv. Ivana Evanđelista (1498). B. G1. 


ED LS DN 
ZUB NEI 
pos \ 
. ks 


ji =a PNE 
NR “x Guri 
A TI Sr 
A hv 


mai 





, m, BN) iti 
Sd Ae SEE? < 


2 


Ki su ud * a 
J J 
Ž =; a 
: a umafuh a 
za, . 
a Q M , 
LA k 
" du? / 
X bh Net = 
Sf / ? 
' h\ 
hi 
) < ž U) Š > 
1 ! 4 MI R 
“ Q 
M D* MAE g $ >: x 
q ba , \ F9 š ug č 
m k Q&: 4 “i 
4 ? d \ 
s S, > gas Ka * 





3. Albrecht Ditrer (1471—1528) 


Sv. Eustahij (oko 1505). B. 57. 

4. Jean Duvet (1485 — poslije 1561) Iz ,Apokalipse“. B. 38. 

Iz suite ,Combat a la barričre“. M. 494. 

8. Renć Boyvin (oko 1525 — oko 1598) Bakljonoša. Le Blanc 187. 


M1 Han PV NPR Pon 


9. Jacques Callot (1592—1635) 

12. Rembrandt Harmensz van Rijn (1606—1669] 

13. Pierre-Imbert Drevet (1697—1739) Robert de Cotte. Le Blanc 28. 

14. Giovan Battista Piranesi (1721—1778) 

Iz suite ,Idee pittoriche sulla fuga in Egitto“ 


Domenico Tiepolo (1726—1804) 

16. James Watson (1740—1790) Barbara Countess of Coventry (po J. Reynoldsu). N. 3. 


sasvim ispunilo proročanstvo zloguka već na njezinu osvitu, kad 
jednom treći »Reich« ojača, da se ne će pitati, hoće li Sudetski 
Nijemci dobiti autonomiju u Češkoj, nego hoće li Česi dobiti 
autonomiju u Svenjemačkom carstvu. | 

Susjednoj sjeveroistočnoj slavenskoj državi, Poljskoj, bo- 
jati se je s jedne strane ljutog i vjekovnog neprijateljstva 1iz- 
među Poljaka i Rusa. Hrane ga historijske nepogode i protivne 
ćudi obaju naroda. Rusu je Poljak izmet od Slavenstva, jer je 
polatinjen i katolik, a Poljaku Rus divljak, barbarin i despot. 
Jednako ih razdvaja i vjera i povijest. Između njih su nacio- 
nalne granice od iskona bile neodređene, pa se nisu mogle 
ustaliti, otkad se znadu. Mir se u njih zove gospodstvo i osva- 
janje, kad Poljak kao gospodar sjedi u Moskvi ili kad »Vordre 
russe rčgne a Varsovie«, kad ruski red vlada u Varšavi, kako 
je onaj ruski general izvijestio cara, pokle je 1831. surovom 
silom slomio poljski ustanak. A između toga: ratovi i primirja 
naizmjence. | | 

S druge strane se je Poljska oslobodila od njemačke vlasti, 
koja joj nije bila manje mrska od još surovijeg gospodstva 
ruskog, ali i u zapadnim krajevima su Poljaci tako izmiješani 
s Nijemcima, da je između njih nemoguća granica, koja bi ih 
točno i pravedno odijelila. A Pruska je, da bi se umilila Ru- 
siji, svagda bila gotova joj pomoći. da satre slobodu Poljske, 


. pa Poljaci nigda nisu imali ljućeg neprijatelja od Bismarcka, 


da i danas više zaziru od pruskih nekadašnjih Junkera nego od 
nacionalnih socijalista. Pod Bismarckovim vodstvom Pruska ih 
je ugnjetavala, raznarođivala, otimala im zemljište i raselja- 
vala. 

Ta su dva gorostasa kao kliješta pritisla tu zemlju danas, 
kad evropski mir treba snažnu Poljsku, da drži ravnotežu iz- 
među njih. Sa zapada se diže na nju pangermanska hegemonija 
trećeg »Reicha«, koja je već progutala Austriju i zakmetila 
Čehoslovačku, da je pregazi pa preko nje dostane protektorat 
nad Baltičkim državatna, Ukrajinom i možda Rumunjskom. 
S druge strane Rusija zasada ne traži ni Bjelorusa ni Ukraji- 
naca, već ih drži za neki »neutralni pojas«, koji će ju zaštititi 

od njemačke navale. Nekada je Poljska bila satrvena i rastr- 
gana, kad su Njemačka i Rusija bile prijateljice. A i danas 
može to da bude, kad su opet prijateljice. Ako se zarate, Poljska 
je njihovo ratište, a i njihova žrtva, jer njemačke čete, koje 
njome prođu, teško će igda napustiti pokrajine, koje su prije 
svjetskog rata pripadale Njemačkoj, a ruske čete, koje u nju 
provale, više ne će dati iz ruku posjednute krajeve, gdje su 
Bjelo i Malorusi naseljeni, a to je više od polovine današnjega 
poljskog teritorija. Politici kolebanja između Francuske i Nje- 
mačke i iznuđivanja koristi i jamstva čas od jedne čas od druge 
sada je kraj, pokle se je slomio sustav francuskih saveza u 
Srednjoj Evropi. Ali to nisu jedine poteškoće, s kojima joj se 
je boriti. Naopako postupanje s Ukrajincima, »pacifikacija« 
Istočne Galicije i Volinije jeseni 1900. bila je nečovječna 1 po- 
litički luda. Čete poljske policije i konjice obilazile su od sela 
do sela, zatvarale seljake, batinale ih i uništavale njihovu muku. 
Hiljade seljaka bile su isprebijane na mrtvo ime, da su s njih 
visjeli komadi mesa. Ukrajinci nisu nigda zaboravili te »paci- 
fikacije«, a posljedak joj je sadašnji njihov pokret za slobo- 
dom, da u Hitleru vide svoga osvetnika i oslobodioca. Koridor, 
kojim Poljska kroz pokrajine Poznanj i Pomorje dolazi do 
mora, trn je u oku Nijemcima, jer je odcijepio pokrajinu Istočne 
Pruske od ostale Njemačke. Pođe li Nijemcima igda za rukom, 
da ga osvoje i zatvore, Poljska je odrezana od mora, što bi za 
nju bila gotova ekonomska propast. Ali njezina je najljuća 
rak-rana to, što današnja republika nije daleko odmakla od 
nekadašnje, koja je od anarhije tako onemoćala, da su ju Ru- 
sija, Austrija i Njemačka mogle među se podijeliti. Ona ni 
danas nije izgradila države ni stvorila valjane unutarnje uprave, 
a zato ni postigla stalne vladavine, jer joj za to nedostaje glavna 
osnova, srednji stalež, nacionalno građanstvo, da bude veza 
između vlastele i seljaštva. | | 

U južnih Slavena, Slovenaca, Hrvata i Srba, nema tako 
duboke rasjeline kao u Poljskoj. Prvi nisu imali svoje države 
ni historijske predaje, pa su u novoj državi svojim geografskim 


mjestom na periferiji, narodom nepomiješanim s drugim ple- 

menima i posebnim jezikom, kojega nisu htjeli napustiti, mogli 
postići položaj, da se mogu politički i kulturno puno slobodnije 
razvijati nego u nekadašnjoj Austrougarskoj monarhiji. Hrvati 
su svejednako u previranju, jer su sačuvali svoju hiljaduljetnu 
državnost, koju su svagda u većem ili manjem opsegu i vršili, 
digli se svojom upravom i nastavom, književnošću i živom su- 
radnjom u svim velikim duhovnim i vjerskim pokretima evrop- 
skim na više stepen kulture, nego drugi Slaveni na istočnom jugu 
i izašli iz te monarhije sa svojim državnopravnim individualite- 
tom, pa sada traže svoje pravo samoodređenja, a našli su se u za- 
jednici sa Srbima u prilikama u mnogom nalik na doba, kad je ono 
»u Varšavi zavladao ruski red«. Srbi naprotiv mogli su u novo 
\doba osnovati svoju narodnu državu, bili su u svjetskom ratu 
na strani Saveznika pobjednika, dok su Hrvati i Slovenci bili 
dijelovi rastrgane i pobijeđene monarhije. Zato su mirovni ugo- 
vori ideju narodne države Slovenaca, Hrvata i Srba tako pro- 
veli, da su se otrgnuti dijelovi monarhije kao prikupili k bivšoj 
kraljevini Srbiji i s njome osnovali novu državu. Svi objelo- 
danjeni dokumenti sa svih strana dokazuju, da su ju zamišljali 
kao neku federaciju, pače i konfederaciju. A Srbi su se dosada 
kratili izjednačiti se s drugim ravnopravnim, konstitutivnim na- 
cionalnim elementima države, dati Hrvatima, da vrše svoje pravo 
samoodređenja i odreći se prvenstva, koje misle da su tim hi- 
storijskim razvitkom stekli. I Hrvati i Srbi ljube slobodu lju- 
bavlju većom i prolili su za nju više krvi nego Nijemci, tek su 
manje sreće od njih u osnivanju svoje zajednice i vodstva. 
Bugari su ostali postrance. Navratili su ih na drugi put 
neprečišćeni i neraspravljeni politički i nacionalni računi sa 
Srbima od skorašnjih balkanskih ratova, a i misao, da će svoje 
narodne ciljeve postići na protivnoj strani centralnih vlasti. | 
Zaposjeli su u svjetskom ratu neko vrijeme Srbiju, tamo go- 
spodovali, osvećivali se i zvjerski postupali, ali su doživjeli 
poraz i platili svoju nastranost od drugih južnih Slavena znat- 
nim gubitcima svoje zemlje. Sad se dozivaju, sabiru se i s njima 
zajedno ispituju sadašnji evropski položaj. Svi osjećaju, znadu, 
da su njihove države još neizgrađene, da su u mnogom još 

nerazvijene, a možda i privremene, pa da bi se mogle i razići 
od mnogog unutarnjeg nedostatka i slomiti se od prvog sudara 
s kojom jačom vlasti od njih. 

Sama po sebi nadaje se u takovim prilikama spasonosna 
ideja: ujedinjenje svih južnih Slavena. Ali kraljevstvo nebesko 
na zemlji ne osniva se na laku ruku. U tome mi u ovoj državi 
imamo dosta iskustva. Zasada oni kanda ne mogu drugo, nego 
koliko je moguće, pravedno preurediti granice s Bugarskom, 
dati narodima njihovo pravo, da ne traže drugog doma, i pa- 
metno stajati postrance, da nas ne bi zahvatio zamah jednoga 
sjevernog gorostasa na zapadu ni zarazila nama strana, a 1 
nepotrebna nauka drugoga na istoku. Jer ako svi znaci ne varaju, 
tamo gore na pomolu je novi boj Germanstva sa Slavenstvom, 
na koji po svoj prilici mi ne ćemo izaći. Tako je barem što se 
tiče sjevera. Ali i ovdje na Jugu kao da će se zametnuti novi 
boj i da nam se primiču vremena poput onih, kad su vezu između 
dunavske kotline i Jadrana imali u svojoj vlasti Arpadovići, 
Anžuvinci i Habsburgovci, gospodari s Dunava ili ju prekidali 
Mlečani, gospodari s mora. | 

Ele tako se još sasvim ne prekide ni ovaj boj, u kome su se 
uistinu pobila do dva svijeta i mi bili na predstraži četa (Sara- 
jevo!), makar inako, nego što je Prerad zamišljao, kad se evo 
hoće da zavrgne novi boj, u kome će navlastito Hrvati biti na 
-predstraži četa. 

A svršetak toga novog boja na Sjeveru i Jugu? Povijest nam 
je dala neko iskustvo. 

Mogu Nijemci zaposjesti Poljsku svojim četama, namet- 
nuti joj mir, naseliti ju svojim zemljacima i učiniti ju sasvim 
zavisnom od Njemačke. Mogu rastrgati i naseliti i evropsku 
Rusiju, ako ona i Poljska tako oslabe, da se ne mogu obraniti. 
Možemo i mi na Jugu pisati svoju dalju sudbinu krvavim 
slovima. Ali povijest je zabilježila, da su Slaveni živjeli od 
poraza, pa će tako možda i u buduće. Oni su ojačali od pora- 


za, a Nijemci osilili samo od pobjede. Zabilježila je, da su, 


Slaveni žilaviji i uporniji, kad su narodi podložni, nego kad su 
nezavisni. Lakše ih je slomiti nego držati slomljene. U slobodi 

im ne polazi za rukom (možda s izuzetkom Čeha), da održe 
ravnotežu između jednoličnosti i raznovrsnosti, bez koje ni jedan 
narod ne može zadobiti unutarnje snage. U njih se svagda 
razvali opasna rasjelina između vladara i vladanih. Mogu tu- 
đinci isprva, kao što je i vjerojatno, iznijeti pobjedu, ali zato 
Slaveni, iako izgube svoju nezavisnost, nigda ne će biti pod- 
jarmljeni. Jer oni su od prirode duha butovničkog, sveđer kuju 
urote i zavjere, umiju se svačim pomoći, imadu srčanosti, hi- 
storijske svijesti i pamćenja, da svaku narodnu borbu zamišljaju 
ne u vidu godina ni pokoljenja, nego stoljeća. To je na priliku 
u nas Hrvata duboki smisao naših najvećih pjesničkih djela od 
Gundulićeva »Osmana« do Mažuranićeva epa »Smrt Smail-age 
Ćengijića« i Markovićeva »Kohan i Vlasta«. A pomalo i naše 
politike, koja je svagda bila snažnija u borbi nego pametna u 
postavljanju jasnih, ispravnih pa i prirodnih političkih ciljeva. 
Zato u Hrvata toliki historizam, tako živi spomen svoje junačke 
1 kulturne prošlosti, koji podstiče njihove nade, da njihova borba 
za slobodu ne će biti uzaludna. A Poljaci su čudesima svoga 
patriotizma i svoje pripravnosti i na najveće žrtve pokazali, da 


im nitko ne će tako lako dohakati. Mogu Nijemci doći i do 


Urala, ali sav svijet znade, da zato nisu osvojili Rusije. A mogu 
naši neprijatelji da se i prenapnu, pa izgube snagu održati tako 
Silno carstvo, a i da naiđu na nove neprilike i opasnosti od 
«drugih vlasti. | | 

Jacques Bainville, ponajbolji suvremeni historik francuski, 
završuje svoju »Povijest Francuske« s pouzdanom nadom, da će 
mu se domovina poslije tolikih prevrata, fronda i nemira, kad- 
što žešćih nego drugdje, konačno preporoditi. u redu i snažnoj 
Javnoj vlasti, jer da nema te nade, »ce ne serait meme pas le 
peme d'avoir des enfants«, ne bi ni vrijedilo truda imati djece. 
A tako bi i sinu podložna naroda bilo očajati, kad ne bi znao, 
gorjeti je njemu, rod da sjaji i živi do vijeka, jer i on hrani 
život njegovu plamenu. 

TAJNA 


Znam je i ne znam. Ona je u meni 
I nikom nč da da je nadvor mami; 
Stoji k6 svietlo u svietlu i sjena u sjeni 
I lažnim slikam moju čežnju hrani: 


Vidim je s licem, što ga rosć suze | 
Kroz tanko tkivo jutarnjijeh zraka, 
A strašnu kao glavu od Meduze 
Kroz paučine sutonskoga mraka. 


Između straha i nadanja se njiše 
Sav život moj. I ne znam, da Y se ona 
Od mene kriepi il dah moj njenim diše; 


Hoće I me za Tren il kroz niz Eona 
Pratit bies zvjerski il majčina njega 
Te mračne i teške i bolne tajne Svega. 


RUKA 


Al ipak, sviet taj i dobar i zao 
A uviek jadan, sviet, koji se u meni 
Već davno i duboko ukorieni, 
Za život ljepši al tuđ, ja ne bih dao. 


Ja ne znam da 1' ga nosim ko proklestvo 
Il milost, kao kaznu il nagradu. 

Ma što je, da je: moj je, u letu i u padu, 
I on je za me tajna i čudčstvo. 

Ja vjerujem, da izvana ga gradi 
K6 sunce grani plod, ko tielu ranu 
Zub ili sablja, nevidljiva ruka; 


Pa da će ona, što ga ovdje sadi 
I raji i muči, u brazde drugih luka 
I ponieti ga jednom na svom dlanu. 


SVIEST 


Jer tu je, ona bijaše i bit će 

I prije zipke i poslie groba. Smrti 
Njoj nema. Os je, što se oko nje vrti, 
Sve što sad gradi moje zemsko biće. 


S postanja svieta, od zrna u kamčnu 
Do žile u biljci i nita u mozgu mome, 
Zar mučila se dugo u hodu svome 

Da s utrne i padne u vječnu sjenu? 


Što Bog mi dade, oduzet mi ne će. 
Ta iskrica svijetla, kojom kreće 
Moj kratki korak kroza stvari drobne, 


Raspalit će se, kad ću prag ja proći 
Vječnosti; njome ja ću jednom moći 
I prostore rasvietlit prekogrobne. 


VJEČNO DISANJE 


Kad izdiše, do posljednje ograde 
Svemira, iz njeg, prosiplje se sjeme 
I biva Tvar, i Prostor, i Vrijeme, 

I nastaju svietov4 mirijade; 

Kad udiše, sve što se vrti i mota 

U nj pada, hladno i kruto, s međa sviju, 
Da iz njeg opet dahne, i izbiju 

Žar, sjaj i novi ciklusi života. 


Od, ritmična tog disanja se zbiva 
I njiše Svemir. Studen i toplina. 
Mrak i svijetlo. Osjeka i plima. 


A u tom moru i blaženstva i stra“, 
Sad građeno, sad razgrađeno, pliva 
Zviježđe, Sunce, i moje sitno Ja. 


STARICE U PARKU 


Klonule i biedne, suhe, u crnini 
(Oh, svaka ima nekog, za kim jeca!) 
Sjede na klupi i motre kako djeca 
Skaču, trak sunčev igra po pržini. 


Otpaci žića, same i zapuštene 

(Oh, malne svaka od njih majka bila!) 
Tu sjede; a na dnu skleroznih im žila 
Budi se katkad srh već mrtve žene. 


Koliko kapi vrele krvi one 
Baciše jednom u vrtlog života!... 
A sada, djeca dok se oko njih gone, 


Pred očma im se mutnim, ko od stakla, 
Za slikom slika, u ludoj kretnji mota 
Film njinog, pa i našeg, Raja i Pakla. 

SVIBANJ 


Svibnju, u tebi rodih se, a s tobom 
I umirem. — DA; moja poezija 

U moru samo tvojih čarolija 
Započe zipkom i svršava grobom. 


Sunce je tvoje, i dah s cvjetnih gruda, 
Cielivalo mi dječju kožu nagu; 

A ruke moje, starosti na pragu, 

Pune su tvojih latica i peluda. 


Mjeseče Gospe, vrela, ptica 1 ruža, 
Moć se je sterala i pruža 
I sad se iznad svih mi zdanja strtih | 


Od Zima; sudba moga zemskog vieka 
Bi sretna; i znam, da me sad ne čeka 


 GrobovA stud, no vječno ljeto Mrtvih. 


Uladimir Nazor 

ALIJA NAMETAK, SARAJEVO 


INOČA 


— Tako ti Boga, nemoj to raditi, — kroz plač je molila 
Subhija muža, koji je i noćas došao kasno kući i pijan opet, ma- 
kar da nije podnosio piće. 

— Ne zaklinji me Bogom! Sto put sam ti rekao, seljakačo 
nijedna, nije Bog krumpir, da ga vazda u ustima držiš. 

— Znam ja to, ali ti za Boga ne znaš, kad se ne čuvaš onog, 
što je zabranio; nego svaki dan piješ. 

— Ja pijem, da se razgovorim. Da tugu razbijem. 

— Pa čim bih te zaklela, kad u Boga ne vjeruješ? Da ti rek- 


nem: »Živa ti ja, nemoj pitil« — ti bi silom pio, ne bi li me čas. 


prije nestalo. Da te zaklinjem mladošću, ostario si, blizu ti je če- 
trdeset. Da te zaklinjem djecom, jadni smo, kad ih nemamo, 
kad nam ih Bog nije dao. 

— Ah, ne spominje mi djece! Zato ja i pijem, što ih ne- 
mam. A kako ću ih imati, kad si stara. | 

— Nije Bog htio, da ih imamo. 

— Bog, ona opet Bog. Ama, da te ubio, ne spominji ga 
vazda! Da ti nisi mazga, Bog bi dao djece po meni. 

Ona je zaplakala, skupljena u uglu sobe, a on se izvalio na 
. minder i othukivao mučen podrigivanjem od kiselih vina i stara 
mesa, što ga je u krčmi cijelu večer žvakao. 

Tako on, Fejzo Bisić, financijski preglednik, svaku noć, kad 
pijan dođe, prekorava ženu radi njezine jalovosti. Ona se ras- 
plače, on je izgrdi, ona njega kumi i preklinje, da se prođe pića, 
on njoj predbaci besplodnost i starost, legnu i zaspu nekad tužni 
oboje, nekad ona pogružena, a on razjaren, i sutra nastave isti 
život. On ode u službu, dođe na ručak, pa opet ode i dođe na 
večeru. 

Kad dođe na večeru trijezan, sve je dobro, jer onda ne go- 
vori, ne predbacuje ženi, samo je zamišljen, zabrinut, sjađen, ali 
kad je uvečer kakva zabava kojeg mahalskog društva i kad nje- 
ga zapane da bude na blagajni kao kontrolor naplate ulaznica li 

priloga, onda se, gledajući razgolićene djevojke, ples mladeži, 
slušajući pjesmu i obijest, ražalosti nad samim sobom. On mlad, 
u najboljoj snazi, sa trideset i pet godina mladosti, a zna, kad 
dođe kući, da će zateći ženu, koja ga je mogla roditi, a koja mu 
je nesretnim i nespretnim slučajem postala ženom. | 

Odsluživši vojsku javio se u finance i odmah ga primili. Išao 
je svaku drugu ili treću noć u službu čuvati po planinama izme- 
đu Kreševa i Fojnice Šumske prijelaze, kuda prolaze kriomčari 
s duhanom iz Hercegovine. On i još koji financ u patroli zasjeli 
bi u razmaku od nekoliko stotina metara i očekivali. Nekad bi 
uhvatili po pune torbe duhana i pohvatali kriomčare, nekad bi 
im sam duhan dopao ruku, a nekad su i pucali i ranjavali bjegun- 
ce, a nekad strahovali i za svoje živote, jer bi često čitave čete 
kriomčara prolazile organizirane kao u ratu s prethodnicom i od- 
stupnicom, i tada im financi nisu smjeli ništa, nego bi se prita- 
jili, da ne budu opaženi. 

Ali jednu večer, dok je Fejzo čuvao jedan opasan prijelaz, 


a drug mu bio udaljen koju stotinu metara, naišla je u sam su- 


mrak čobanica Subhija Ophođaševa i tjerala pred sobom kravu 
i četiri-pet ovaca. Duboko prekrivena lica, da su joj samo oči 1 
nos iz šarenog rupca virili, skromno je išla gledajući preda se. 
U po glasa nazvala je Boga financu i tiho prošla kraj njega. 
— Curo, — dozva je on. | 
Ona je zastala ne okrećući se. 
— Što mi, curo, nazivlješ »Pomoz Bog!«, kad sam musli- 
man? Što mi ne rekneš »Selam alejć!«? 
— A ko će znati, šta si, kad ti je ta šapka na glavi? 
— Jesi li se umorila? 
— Pomalo, a ti? 
— Ja vala nisam. Evo odmaram se odavno ovdje. 
Ona je pošla za kravom. 
— Kud hitiš? 
— Mrači se. Vrijeme je kući. 
— Stani malo. 
— Ašta ću ti? | 
On je prišao i uhvatio je za ruku. 


| 

— Pusti me! Nije to slobodno. 

— Meni je noćas sve slobodno. | 

On je pustio pušku i dohvatio je i drugom rukom kao klije- 
štima. Ona je oslobodila jednu ruku i pljusnula ga po nosu, da 
mu je krv udarila. Zakrvavljenih očiju i zapjenjenih usta nasr- 
nuo je na nju iznova. Jedan kratak vrisak prekinut njegovom 
snažnom šakom po ustima joj zaletio se pod homare i zamrsio se 
u gustim krošnjama. 

Kad je došla kući, bio je uveliko mrak. Da šta ne primijete 
braća, nevjeste i mati, jela je kao i svagda, samo su joj zalogaji 
zastajali. Umorna braća i nevjeste, koji su jedva čekali jaciju, 
da poliježu, nisu primjećivali ništa, ali majčinom oku nije iz- 
makla njezina pritajena uznemirenost. 

Ustali su iza sofre, oprali ruke i izvalili se kraj ognjišta otim- 
ljući se drijemežu ljetne noći. 

— Vala, kratka noć k'o u koze rep. Dok se spusti na poste- 
lju, čini mi se, nisam čestito ni utvrdio, a ono zora. 

— A, Bože mi oprosti, — kaže mlađi brat, — kao za inad, 
ljeti najdulje od akšama do jacije. 

— Sad će i jacija odmah. Jesi li ti klanjala akšam, Subhija? 


Ona zaplaka. Braća se zgledaše. Šta je ovo sad? Ona pobo- | 


žna Subhija, koja je strpljivo podnosila dugo djevičanstvo, sad 
plače. Mimo običaja na selu, gdje djevojka rijetko dočeka dva- 
desetu godinu i gdje se svakoja uda, ona je ostala usidjelica. 
Nije bila ni ružna ni slaba. I gore su se poudale. Sad joj je preko 
četrdeset godina, podigla je svu njihovu i mušku i žensku djecu 
na noge, radila oko nevjesta, kad bi rodile, a rađale su sve preko 
godine, nikad se ni na što pojadila i sve mirno podnosila, a sad 
plače. I to nekako žalovito, da ih jeza poduze. 

— Šta ti je, Subhija? 

Ona se samo gušila u suzama, sklupčena u uglu kuće, lica 
među rukama, da se od slabog plamsaja vatre s ognjišta ništa 
nije vidjelo osim podrhtavanja ramena od uzbuđenja. 

— Iziđite vi, — zapovjedi im majka. 

A kad je ostala sama sa Subhijom, ogrlila ju je sestrinski, 
jer joj je i bila više kao sestra nego kao majka. Rano se udala, 


28 


Subhija joj prvo dijete, koje se ne udade i ostari, na žalost ma1- 
ci, u roditeljskoj kući. Jadno je žensko, koje ne rodi, jadila je 
majka, a Subhija je skrušeno i pobožno očekivala suđenika, ne 
tražeći ga u kolima, mobama i sijelima. Nije da se ona ne bi 
udala, ali nije marila za društvom, a momci je kao osobenu dje- 
vojku izbjegavali, i ostala zrela i prezrela djevojka. 

— Majci ćeš ti svojoj reći, šta ti je. 

— Ne mogu klanjati. 

— A što? 

— Nisam čista. 

— Pa prekjučer si se kupala. 

— Jesam, ama sam sad obraza ukaljana. 

— Ne dao mi Bog! | 

— Dao je. 

— A ko je, jadnice moja? 

— Ne znam ni ja. Nekakav financ. 

Starica se smršti. | 

— Što se nisi branila? Što nisi vikala? 

 Subhija zagrnu rukave. Odmota rubac s lica. 

— Gledaj! I sad me bridi po mišicama, kao da mi je klije- 
štima meso kidao. Gledaj vrat! I sad mi gori, kao da ga je žera- 
vom posuo. 

— Modrice, — othuknula je stara klonuvši. — Hajde ti u 
svoju sobu. ' 

Subhija tromo ustade i pođe. Zastade kod matere, a plamen 
joj zasja u očima: — Ali sam i ja njega uredila. Tako sam ga 
šakom po očima i po nosu dohvatila, da više nisam ništa osim krv 
vidjela. | | 

— Hajde ti! Smiri se! Sve će biti dobro, ako Bog da. Mu- 
šane, Omere! 

U đoše sinovi i u jedan glas upitaše: 

— Šta veli? 

— Nekakav joj financ na obraz udario. 

— Pasji sin, što će to platiti! I to još večeras. 

— Šta si smislio? 

— Hajdemo, Omcere! 

— Kuda? 
— Pa tražiti ga. Nije daleko. Na prijevoju. Čeka duhan- 
džije. : | 

— Dajte nam sjekire! | 

Nevjesta uđe sa sjekirama. Začas obuše opanke, koje su ma- 
lo prije izuli, i dohvatiše sjekire. Žene i djeca ostadoše prestra- 
šeni kraj ognjišta. 

— Mušane, — šaptao je Omer. — Gledaj, da ne dadne 
glasa, kad ga udreš, ako na te nabasa, a ja ću već gledati, kako 
ću, ako bude moja sreća pa mi pod ruku dođe. 

— Ako bude vlah, dobro i opet, ali ako je musliman? 

— Da je ne znam kakav musliman, krvi bih mu se napio 
za ovo. 

_— Da se mi malo zdogovorimo. Ako bude musliman, da ga 
oženimo Subhijom. 

— Kako možeš to govoriti, ako Boga... 

— A što? Sjedi malo, da se razmislimo. Evo da ga nađe- 
mo i ubijemo. Pa šta onda! Mi se iskalili, ama onda dođe istra- 
ga. Zar misliš, da ne bi pronašli, ko ga je ubio? Pa ti sud nas u 
zatvor. Šta misliš, koliko? Ja mislim najmanje po desetak godi- 
na. Pa sijedih brada doći iz Zenice, a dotle, djeca nejaka zapu- 
stiti zemlju, mal isprodavati, kuća se raskućiti. | 

— Dobro, Mušane, ali ako bude vlah? Ne može je uzeti, a 
ni mi nju dati. Osta crn obraz na kući, a njemu ništa. Malo za- 
tvora, ja nimalo. | | 

— Ja bih mu, vala, u krv zagazio, da nikad više sunca ne 
bih vidio. 

Na prijevoju ih je zaustavio financ: 

— Hej vi, jeste li to pošli šumu obarati! 

— Nismo, ne. Znamo mi, kakav je red. Kad nam treba šu- 
ma, znamo mi, gdje je šumska uprava. 

— Ja šta tražite? | 

— Sestra nam se izgubila. Kako je otišla jutros za hajvanom, 
nije još kući došla. Hajvan došao, a nje nema. | 

— Davno je ovuda prošla u selo jedna djevojka s kravom 
1 nekolike ovce. 

— To je ona. A šta je to tebi po nosu 1 po licu? 

— Nije ništa? Šta mi je? 

— Pa eto, na mjesečini se vidi kao na danu, sav si krvav. 

— To su moje stvari. Odmičite odavde. Ja vršim službu. 

— Ne odmakoh, vjere mi — veli Omer. — To nisu tvoje 
stvari, nego i tvoje i naše. | 

— Odmičite, u ime zakona, pucat ću! 

Mušan priskoči, strgnu mu pušku s ramena i uperi je na nj. 
Omer podiže sjekiru. | 

— Ako ćeš se prekrstiti, krsti se, da ti bude makar malo po 
tvom zakonu, jer ti nemamo kad popa dovoditi, da te ispovjedi. 

— Po Bogu ljudi, ne krstite me bez nevolje! Ja sam musli- 
man. Meni je ime Fejzo. | 

— Nisi ti ni čovjek, a kamo li musliman. Da si ti čovjek, 
zar bi napadao na djevojku samu. I još ti, koji si, na priliku, je- 
dan službenik, koji treba da čuva red! 

— Ama, o čemu ljudi govorite? 

— Priznaj, — i podnio mu Mušan pušku pod grlo. 

— Nemojte, ljudi, nemojte me ubiti! Jesam, ali se kajem. 

— Nije to samo tako. Ta se stvar ne pere kajanjem. Gla- 
vom se plaća osramoćen obraz. | 

— Aman. Ne ubijte me, pa radite šta hoćete. 

— Moraš se vjenčati s njom. 

— Pristajem. 


I svadba se obavila. Tajom, kao da je krađa. Ali nije nikad 
bilo povjerenja među šurama i zetom, nikad više one ljubavi iz- 
među matere i kćeri, između zaove i nevjesta. Uvijek im kao 
neka tjeskoba dolazila, kad bi se našli zajedno i nikad razgovor 
ne bio iskren i srdačan. Svima im oblakšalo, kad je Bisić premje- 
šten malo podalje od Ophođaševa sela. | 

Subhija, koja je nenadano ušla u brak, nastojala je da se 
prilagodi novom životu, ali je brzo opazila, da je na teret Bisiću, 
koji se njome oženio samo zato, da se ne bi oženio crnom zem- 
ljom. A kad ju je on podrobno razmotrio, vidio je, da je ona pre- 
zrela djevojka, da ga je skoro mogla roditi i da je svoju mladost 

uz nju pokopao. Ali bojao se uvrijediti je radi braće joj. Jednom 


mu preletjelo umom, da ima neka ustanova rastave braka, a za- 
tim mu se odmah prisnilo, kako ga njezina braća drže za ruke, 
a šupljik od puške mu pod jabukom u grlu. 

U časovima, kad joj je kao muž prilazio, osjećala se ona 
preblaženom i raskošno ga darivala dugo suzdržavanim trepere- 
njem djevojačke duše, ali kako nije bilo nikakvih znakova, da 
će ona postati materom, njega obuzimala ćamotinja, osjećao se 
uz nju samim i besplodnim i zebao od pomisli, da će to tako uvi- 
jek ostati, da će uzalud stariti uz staru ženu. 

Subhija se navikla na novi život. Nije bilo više skakanja za 
ovcama i kravama na paši, nije brala granje po šumi, ni plijevi- 
la kukuruza. Iako iz imućnije seoske kuće, osjetila je, da je sad 
došla u neko gospodskije stanje. Bili su redovni prihodi. Sva- 
kog prvog dolazila je plaća i sve se kupovalo, ali njoj se to či- 
nilo bolje nego ono u majčinoj kući. Nije radila teretne poslo- 
ve, a pomalo joj i godilo, što joj je porastao ugled među seljan- 
kama. TA ona je gospođa, ona je činovnikovica. I onda, svega 
ima: i kahve, i šećera, i pirinča. Kad je, dok je bila djevojka, pi- 
rinča okusila? Od bajrama do bajrama! A sad, svega ima. 

I teško joj bilo pomisliti, da se vrati na onaj stari način ži- 
vota. Da čuva krave i ovce, da im čupa travu i muze ih, da bere 
suhad po šumi. Ne daj Bože, da je Fejzo pusti. Da se rastave pa 
da ona moradne materi i braći na selo. | 

I udešavala je sve svoje držanje, da mu se što više svidi, da 
mu omili, da on osjeti, da je ona dom, radi koga se treba brinuti 
i raditi. | 

On se u mučnoj službi po planinama umarao, dolazio kući, 
prespavao i opet išao u službu. Samo što sad nije išao na odmor 
u vojarnu, nego kući i sad ga nije hranila kuharica, koja spada 
skoro u inventar svake vojarne, nego domaća kuharica, koja ne- 
kad za nevolju može poslužiti i kao žena. Pa kad bi pogledao 1 
druge žene i djevojke po selu, vidio bi, da ni one nisu ljepše od 
njegove. Sve su one izmorene teškim poslovima poljskim i kuć- 
nim, a žene još i čestim rađanjem, pa se u tridesetoj godini čine 
starijima od njegove Subhije, koju drži miran život i nerađa- 

nje. I navikavao se na taj život kao na nešto, što mora biti, što 
je kao i služba, koja se vrši, dok se može izdržati i dok se še oilš 
u mirovinu. 

A zatim je došao u grad, u kojemu se oboje teško snalazilo. 
Skoro petnaest godina po selima je služio i nije ni tražio bolje. 
Stariji ga se sjetili i pomakli ga. A onda je došao novi posao. 
Nije bilo više mučnog stražarenja na vjetrometinama i čekanja 
krijumčara. Sad je išao službeno na zabave, plesove, koncerte 
čajanke. Vidio je jedan potpuno novi svijet. I osjetio je, da še 
ponovo rađa. Zapravo da je već rođen, i to ne tako davno kao 
njegova žena, koja je tako mnogo različna od ovih dekoltiranih 
1 utegnutih dama, kojima se ispod tijesno uz tijelo pripijenih 
haljina, koje se prelijevaju, naziru sve forme tijela, kakvo on 
nije nikad osjetio uza se. | i kaka 

Blagajnici na ulazu u te vesele dvorane pune života čaš- 
ćavali su ga, da bi vidio manje prihoda, nego ga je bilo. A on 
je pio, da bi zaboravio, da će, kad iz te dvorane dođe kući 
zateći staru ženu, koju je već trebalo davno rashodovati. | 

Subhija se prestrašila, kad je prvi put došao pijan. Nena- 
vikla u roditeljskoj pobožnoj kući na takve ispade ona je pre- 
plakala čitavu noć, a onda se navikavala i svaki put ga molila 
i zaklinjala, da se okani pića. No jednom je tajom otišla za 
njim, da vidi, šta to biva s njim. Prislonjena s ulice na prozor 
gledala je parove, kako obilaze dvoranu u pomamnom plesu. 
Utrnule su joj noge stojeći cijelu zimsku noć na ulici i gleda- 
jući, što nije razumjela. A onda je vidjela, da i on pleše. S ne- 
kakvom curicom, koja mu se vragoljasto smiješila i unosila mu 
kuštrave kose u lice, obilazio je cijelu dvoranu. A onda su izišli 
na ulicu. Vodio ju je ispod ruke tijesno se priljubivši uz nju. 
Ona ih je slijedila. Škripio je snijeg pod njezinim nogama, a 
on se nije obazirao. »Ona mu pamet zanijela, pa ne čuje ništa« 
— mislila je Subhija. Uzavrelo je u njoj, ali nije smjela ništa. 
On je dopratio kuštravu do vrata, a ona se opraštala i pružala 
ruke, koje je on ljubio. Onda su još govorili, šaptali i on je 
ušao u vrata, a ona posrćući do kuće došla. Jedva se svukla i 
pala po postelji. Plakala je nad sobom, plakala je za njim. 


Hrvatsko Kolo , 33 : 


_— Sve, sve bih mu mogla oprostiti, ali ne mogu ga vidjeti 
s drugom, i to još ovako nepošteno. Što pije, nek ga voda. nosi; 
eto Boga, eto njega! Ali što onamo njih traži! Tu mu i Bog, 
ako hoće, može oprostiti, ali ja ne mogu 1 ne ću. ——— , 

Pa šta, mislila je, on će i dalje onakve tražiti i s njima 
mladost provoditi, a mene postepeno zanemariti. Šta omu ja 
mogu? Da se braći potužim, — dosta je njima 1 njihova muč- 
nog života. A on će sad, kad je u ovo udario, samo na nje 
trošiti, a mene će pustiti i od gladi da umrem. On će sad sve 
razasipati i zaradu i mladost i zdravlje. . 

O, da hoće Bog dati pa da umre! Da ga ne bude više! Da 
se opruži, ukoči! | o , p. hd 

I već ga je vidjela ispružena u postelji, spuštenih očnih 
kapaka, otvorenih usta, ukočenih ruku i nogu s pomodrelim 
noktima, a lijepo njegovani zavrnuti brčići tužno obješeni niz 
u a. — kKriknula je. — Ne, ne daj, Bože! Ne slušaj 
mene budalu i nesretnicu. Neka mi je živ i zdrav, pa makar 
i druge tražio! On je ipak moj, makar malo, makar sasvim 
malo. — | | i 

I plakala je tiho. A on je došao i zatekao je budnu. 

— Ti još ne spavaš? 

— Ne spava mi se. 

— Da te šta ne boli? sr | 

»O, dobar je on, moj zlatni, vidiš, kako se on za me brine, 
strahuje radi mene, da me šta ne boli.« i ži 

— Boli me, ali nema mi lijeka, dok ti ne znadeš za kuću. 
A 'ja znam, i nisam tome kriva, Bog mi je svjedok, da nema 
ništa, što bi te vuklo kući. 

= — Hajde, što drobiš, lezi pa spavaj! i 

»O, nesretnik jedan, ja skapavam nad njim, mrem, da se 
ne upropasti, da se ne uništi, a on meni veli, da drobim.« 

— Ne drobim ja. Ja znam šta govorim, ali ti ne znaš, šta 
radiš. Zašto uzalud svoju mladost, svoju snagu prosipas koje- 
kuda? Što se ne oženiš? Što ne dovedeš mladu djevojku, da se 
imaš oko šta svijati, pa će ti kuća omiliti. Z 

— Ti, ti to meni? 

— Da, ja. Nego šta! 

— A šta će biti s tebe? 

— Pa i ja ostajem. Ja sam tvoja žena. Ali tebi treba i 
mati tvoje djece. Ti nju nađi, i svi ćemo zajedno živjeti! 

— Subhija moja, — i u glasu mu je zadrhtala suza. 

— Zlatni moj! 

— Ne će tebi biti krivo? — bojazan je treptila u pitanju. 

— Ne će. Ako je nisi našao, ja ću ti je tražiti. Ja ću joj 
sve svoje, što imam, dati. Ja ću i kadiju moliti, ako bi iznalazio 
kakve zapreke, da vas vjenča, jer ja to hoću više nego ti. Vi 
se ništa ne trebate brinuti. Ja ću i oko djece. Ja to umijem. Ja 
sam i Mušanovu i Omerovu djecu svu na noge digla. Odmah ću 
stan sklopiti i pelenice i povoje nastaviti tkati. Samo, ti, oči 
moje, ja ne tražim da polovicu budeš moj. Nek'si ti sav njezin, 
a moj makar samo malko malacno. Makar samo katkad. 

I zagrlili su se, a njemu su izvirale suze iz nekog izvora 
u duši, kojemu nije znao imena, dok ga je ona nježno milo- 
vala staračkim prstima po širokim ramenima, ne znajući, da li 
da zaplače od prigušenog bola, što ga prepušta drugoj, ili od 
radosti, što ga vraća domu. 


TUMAČ RIJEČI: akšam — molitva odmah po zalazu sunca; ja- 


cija — molitva 1/6 do 2 sata po zalazu sunca; sofra — prostrt sto; 
vala — (od vallahi — tako mi Boga!) upotrebljava se kao usklik; m41 
—imetak, obično marva; hajvan — marva; pirinač — riža. 


MIRKO BREYER, ZAGREB | 


IZ ŽIVOTA I O TRAGIČNOJ SMRTI 
DUBROVČANINA FRANA MARIJE 
SAGRI-SAGROEVIĆA (1577—1610) 


Među porodicama, koje su u šesnaestom stoljeću bile pove- 
zane što rodbinstvom, što pomorsko-poslovnim interesima s čuve- 
nim bogatunom i najvećim dubrovačkim dobrotvorom Mihom 
Pracat-Pracatovićem, nalazila se i davno već izumrla porodica 
Sagri (Sagroević), koja je vukla lozu od bosanskih Krivonosovića. 


Od Sagroevića (kako im je izvorno prezime zabilježeno u 
davnijim zapisima dubrovačkim), kasnijih Sagri, poznatiji je 
Niko, učen čovjek, koji je osobito bio upućen u znanost mate- 
matike, te slovio kao vrstan pomorac po iskustvima stečenim na 
mnogogodišnjim i dalekosežnim svojim putovanjima. Kao po- 
morski kapetan na glasu zapovijedao je — prema suvremenoj bi- 
lješci — pri kraju svoga života »najvećim brodom, što je mori- 
ma plovio u njegovo vrijeme«. Umro je 1573. u Manfredoniji. 
Ostavio je u rukopisu, na talijanskom jeziku, valjano stručno 
djelo o morskoj plimi i osjeci: »Ragionamenti sopra le varieta 
dei flussi et riflussi del Mare Oceano occidentale« 1 sličnu male- 
nu raspravu o istom predmetu: »Discorso dei flussi e riflussi del 
Faro di Messina«. Jedno i drugo djelo izdao je, po njegovoj 
smrti, štampom u Veneciji 1574. i 1580. njegov brat Ivan Ma- 
rija. Prvom spomenutom djelu, koje je pisano u obliku razgovora 
između Dubrovčana Vinka Sabića kormilara i Ambrozija Guče- 
tića s dva strana mornara, prethodi posveta izdavača Senatu du- 
brovačke republike. Tu on među ostalim zanosno spominje slavu 
Dubrovnika kao nadaleko glasovite pomorske vlasti, koje stotina 
brodova plovi morima sviju četiri dijelova svijeta. i 


Nikoli i Ivanu Marije Sagri bijaše sestra Vica Pracatović, 
druga žena Mihova. Ona je bila kćerka Frana Sagroevića, koji 
je zadržao staro ime svoje porodice, dok joj je majka bila iz po- 

rodice Cicinovića. Vrijednoj i uglednoj ovoj Dubrovkinji saču- 
vao se lijep spomen. Ona je živjela u uzornoj ljubavi i slozi sa 
svojim mužem preko pedeset godina (1551.—1607.), a izatoga 
kao udovica još sve do 1620. Bila je požrtvovna, vanredno revna 
kućanica i poslovna pomoćnica svoga muža, a mnogo je prido- 
nijela velikoj imovini, izvoru širokogrude njegove dobrotvorno- 
sti. Kako je i sama pripadala otmjenoj pučkoj porodici, u kojoj 
je bilo učenjaka, glasovitih kapetana i vlasnika brodova, ona je 
uvelike unaprijedila ugled Pracatovićeva doma. 

Ivan Marija Sagri ostavio je udovicu Andrijanu, koja se po 
smrti muža preudala za pomorskog kapetana Ivana Ratkovića sa 
Lopuda. Živjela je u prvoj četvrti sedamnaestog stoljeća s poro- 
dicom u Napulju. Nemajući Vica Pracatović vlastita poroda 
pokćerila je Andrijanu i učinila je glavnom svojom kaštinicnm. 
Andrijana je imala iz prvog braka više sinova, među njima Fra- 
na Mariju i Ivana Baptista, kćeri Anicu (udatu za Vicka Balaka) 
i Mariju, koja se valjada zaredila.') 

Fran Marija Sagri rodio se 1577. Prva poznata nam vijest 
o njemu potječe iz god. 1603., kad saznajemo o pismima, što ih 
je upravljao. učenjaku tada vele glasovitom, Flamancu Justu 
Lipsiusu. . o: | 

, Ovaj mu piše 15. srpnja 1603. iz Louvaina u Belgiji: »Ne- 
moj zaista meni prigovarati zbog neuljudnosti, već okrivljuj tuđu 
nepouzdanost ili nezgodu, koja je kriva, da nisam primio nika- 
kovo tvoje pismo do ovoga jednoga. Zar bih ja to prešutio, a 
pogotovo prema onima, koje preporučuje ne samo njihova obra- 
zovanost, nego koji su odlični i po mjestu prebivanja. Jer ako 
sam dobro shvatio, ti si građanin ili stanovnik Dubrovnika, ple- 
menite republike, koja nas dijeli od Barbarije, a uljuđena je po 
zakonima i dobrim običajima.) Tu prijaznu poslanicu završuje 


J ") Vidi: Tadić dr. J. Miho Pracatović-Pracat (1938). — Pavlić O. 
iron jok obljetnica. smrti Miha Pracata (Njegov testamenat) (»Srđ« 
. — Vučetić. A. Miho Pracat (»Srđ« 1907). — D j ni 
novim podacima. ; ; m zm 
= 1 ra rectč verba capio, Ragusia te habet civem aut incolam 
no 1 1s es u . ž . . . * . a * : 
M aa publica, et quae Barbariam a nobis dividit, legibus et moribus 

Lipsius riječima: »Duša moja, vele učeni mužu, jednako ti je na- 
klonjena, i već ti se sada pridružuje dragošću i ljubavlju. ) 
Dade se naslutiti, da su prijašnja Lipsiusu upravlj ena pisma 
Sagrijeva možda bila zbog svog sadržaja po vlasti zaplijenjena 
i zatomljena. Ova se pretpostavka temelji s jedne strane na pri- 
likama Lipsiusova života i naučnog rada, a s druge pako na tra- 
gičnom toku života i smrti Frana Marije Sagrija. Mada nam za 
pretežni dio života potonjega nedostaju vijesti, pa napose malo 
što znamo o njegovim ličnim prilikama, već činjenica njegova 
dopisivanja s jednom od najkrupnijih ličnosti tadašnje intelek- 
tualne Evrope pokazuje nam ga kao čovjeka od pera 1 nesumnji- 
vo više inteligencije i naobrazbe. Očitovat će nam se usto u da- 
ljem razvitku, da je stajao pod snažnim uplivom onih zamašnih 
problema, koji su se ispoljavali u njegovo uzbuđeno vrijeme jakih 
vjersko-političkih previranja i borba. | 
Justus Lipsius (Joest Lips) (1547.—1606.), mnogostran i 
vanredno plodan pisac brojnih djela staroklasično-povijesno-ti- 
lološkog i filozofijsko-političkog sadržaja, koji usto slovi kao 
vrstan poznavalac i obnavljač nauke stoicizma, uživao je za svoga 
vijeka najveći ugled. Slavni Montaigne veli o njemu: » Justus 
Lipsius, najučeniji čovjek što ga imamo, skupio je u jednom pre- 
gledu mišljenja starih filozofa, o prirodi našega bivstvovanja 1 
našeg morala«. Aubert Le Mire pak ide u superlativu tako da- 
leko, da ga naziva »najdivotnijim svijetlom svijeta« (»la plus 
merveilleuse lumičre du monde«). Bio je historiograf španjolskog 
kralja Filipa II. i persona grata u Rimu i Beču. Kao širokogrud- 
ni kozmopolit ispovijedao je načela jedinstva sviju naroda, vječ- 
nog mira i sveopćeg bratimljenja. Nasuprot tome bio je podvržen 
vazdašnjem grozničavom nemiru i fatalnoj po njega nedosljed- 
nosti. Rodio se i umro kao katolik, bio pitomac i trajan privrženik 
Isusovaca, ali se u svojoj vječitoj nestalnosti dva puta priklonio 
iz oportuniteta, kao profesor na sveučilištima u Jeni 1 Leydenu, 
reformatorskoj struji. Napokon se bijegom odijelio od takovih 


3) Štampano u: Justi Lipsij Epistolarum  selectarum. Antverpiae 
1604—11 (pod natpisom »Epistola, Francesco Mariae Sagri Illyrio. S. D.«). 

stramputica, vrativši se njemu prirođenom, u roditeljskom domu 
tradicionalnom katolicizmu. U kasnijim godinama života sna- 
šao ga nemili udarac, što je njegovo nekada čuveno djelo: »Po- 
liticorum, sive civilis doctrinae libri sex« (1589.) stavljeno na 
rimski indeks zabranjenih knjiga. Baveći se u tom djelu kao jedan 
od prvih među ostalim i zamršenim i toliko. osjetljivim područ- 
jem odnosa između crkve i države, posrnuo. je ovaj po svojoj na- 
ravi, ćudi i odgoju inače izraziti ultramontanac i ogriješio se o 
ustaljena crkveno-politička gledišta i naučanja. Naposljetku mo- 
rao se podvrgnuti diktatu isusovačkih cenzora, poreći mnogo 
toga, što je bio napisao i pružiti dokaze i jamstva bezuvjetne po- 
kornosti. Tada nastade njegova knjiga »De Cruce« i posljednja 
štampom priopćena njegova djela o čudotvornim belgijskim pro- 
šteništima, kojima je dovršio svoje literarno djelovanje.“ 

Ime Frana Marije našao sam dalje zabilježeno god. 1607. u 
trećem prilogu oporuke Miha Pracatovića, kao jednog od imeno- 
vanih epitropa (nadziratelja) i izvršitelja posljednje njegove vo- 
lje. To je valjada bilo u vezi s onim dijelom Pracatovićeve imo- 
vine, koja se nalazila u Napulju, tadašnjem boravištu Franine 
majke i njene porodice.?) | 

U istom Napulju bio je skoro zatim Fran Marija prijavljen 
napuljskom nadbiskupu zbog nedoličnih riječi, što ih je javno 
upotrijebio u razgovorima, a uperenih protiv papina dostojanstva, 
prava i svjetovne njegove vlasti. Na početku godine 1608. upućen 
je sudu inkvizicije u Rimu.*) | 


*) Vidi: Nisard Ch. Le triumvirat littćraire au XVlIe sičcle. Juste 
Lipse, Jos. Scaliger et Isaac Casaubon. Paris (1852). — Amiel Em. Juste 
Lipse.. Paris 1884. | | 

5) »Očitujem, da imam u ulagaonicama u Italiji dobru svotu novaca, 
naime u Rimu, Napulju i Genovi«. (Priopćeno po o. Aug. Pavliću u 
»Srđu« 1907: »Ex libro testamentorum publice Notarie Ragusine de 1607 
fol. 96.) 

*) Ovo, i što dalje slijedi, iznosi se ovdje u izvatku po prvi put iz 
izvornih zapisnika Rimske inkvizicije, što se čuvaju u »Library of Trinity 
College« u Dublinu. (Ovi »Documenti dell'Inquisizione di Roma« dospješe 
prigodom: pljačke i odnošenja rimskih arkiva po vojnicima. Napoleona ]. 
u Francusku, a odanle u Irsku.) -Fotostatički. snimci u mene. . | 

U tridesetiprvoj svojoj godini našao se u Rimu pred vrhov- 
nim komesarom »Svete i univerzalne rimske inkvizicije« Fra Ste- 
fanom Vicari da Garessio.") Ovaj ga oslovi riječima: »Ti, Fran 
Marija, sin pokojnog Ivana Marije Sagrija Dubrovčanina, pri- 
javljen si i po više svjedoka tužen Nadbiskupskom dvoru u Na- 
pulju, da si izustio riječi i heretička mišljenja protiv Svete apo- 
stolske stolice i protiv autoriteta uzvišenih Papa. 


»Da si tečajem jednog razgovora s drugim osobama ustvr- 
dio, da je izbor biskupa stvar svećenstva, ali da su si to od nekog 
vremena amo rimski Pape uzurpirali, a riječ uzurpirali više si 
puta ponovio. Mada si bio prekoren, ipak si isto uporno i dalje 
ponovio i naprezao se, da iznosiš činjenice i potkrepe u dokaz 
tvojih tvrdnja i uz omalovažavanje autoriteta Svetog Bernarda 
i drugih protiv tebe istaknutih odličnih crkvenih doktora. 


Kad je bila riječ o svjetovnoj vlasti Pape 1 bile navedene 
riječi »Pasce oves meas«, a jedan od prisutnih kod razgovora 
istaknuo tom prilikom važnost Svetog Evanđelja u potkrepu auto- 
riteta uzvišenog rimskog Pape, ti si protusloveći uzvratio citatom 


»Regnum meum non est de hoc mundo« (Kraljevstvo moje nije | 


od ovoga svijeta). Dodao si, da je Papa samo rimski biskup ili 
biskup Laterana i Kristov vikar, da nema druge vlasti doli rje- 
šavanja i utvrđivanja vjerskih pitanja i da kao rimski biskup 
nije pretpostavljen ostalim biskupima. 


»Istodobno rekao si«, nastavio je inkvizitor, »da bi se ti kao 
svjetovni vladar smijao crkvenim anatemama i kaznama, ozna- 
čivši ih prezirno praporcima (»con nome di campanelle«); da bi 
kao vladalac znao obraniti tvoju vlast, i da ne bi dopustio tolike 
novotarije, koje neprestano pronalaze Pape za proširenje svoje 
jurisdikcije. Da si se usto prijekorno izrazio o zabrani jedne knji- 
ge poznatog ti pisca, koju je Sveta Kongregacija minulih godina 
bila obustavila. Ti si se pak hvalio jednom svojom knjigom, u 


7) »Fratre Stefano Vicarij da Garessio, del'Ordine de'Predicatori, 
Maestro di Sacra Teologia, Commissario Generale dell'officio della Santa 
et Universale Inquisizione Romana.« 

kojoj se pobijaju sve novotarije i izjavio, da ćeš je dati u štampu 
na mjestu, gdje ne će biti tolika strogost cenzure«. 


Pozvan, da se izjavi o navedenim, po zaprisegnutim svjedo- _ 
cima protiv njega iznesenim prijavama, zbog kojih bijaše prvo- 
bitno utamničen na Nadbiskupskom dvoru u Napulju, Sagri pri- 
zna dobar dio onoga, radi čega ga okriviše. Ali je nastojao, da 
oslabi dojam inkriminiranih svojih riječi, da im (dijelom) s mno- 
go dijalektike dade drugi smisao i značenje. Za neke od njih 
izjavi, da su bile svijesno ili nesvijesno izopačene, dok se drugih 
nije nikako htio sjećati. Izjavu, da je Papa sebi uzurpirao pravo 
imenovanja biskupa, označio je kao lapsus linguae, koji mu se 
potkrao, kad je primijetio, da ga smatraju heretikom. Za sve 
ostalo, što se ticalo Papinske vlasti i djelokruga, očituje, da nije 
imao opaku namjeru klevete i poricanja sveopćeg autoriteta Pape 
i da se pokorava svemu, što o tome drži-i vjeruje Sveta crkva, 
moleći ujedno milestivu poduku za budućnost. 


Dalje je Sagri nastojao, da protumači smisao svojih riječi o 
crkvenim cenzurama i onom, što je rekao o svjetovnim vladari- 


ma u vezi s crkvenom anatemom i kaznama. Ako je sve to doista 


izustio, nije to — kako izjavi — učinio u vlastito, već u ime sa- 
mih vladara, a samo koliko se tiče nepravednih cenzura, jer pra- 
vednih i opravdanih — kako dometnu — treba da se svatko boji. 
Glede spomenute knjige (nekog Kamila de Curtisa) vjerovao je, 
da je bila pomutnjom zabranjena, ali kako je sam nije vidio, ne 
može prosuditi, da li u knjizi ima što protiv religije, što bi bilo 
zabranu opravdalo. Ponovo je dodao, da se i u tom podvrgava 
zaključcima Svete crkve. Druge njemu pripisane izjave, kojih se 
ne sjeća, a koje je moguće ipak upotrijebio, da su nastale u kre- 
ševu strastveno raspaljenih razgovora, gdje se nesvijesno i nena- 
mjerno jedna riječ hvata druge. | 


Poslije toga slijedila je izjava inkvizitora, da je sud na te- 
melju provedenih izvida ustanovio, da je optuženi doista vazda 
živio životom dobra katolika i da je kod premetačine kod njega 
nađena među spisima i rasprava napisana u prilog autoriteta 
crkve. Uzevši sve bitno u obzir, odlučena je ipak primjena stro- 

žeg ispitivanja na mukama (rigoroso esamine), kako bi se došlo 
do potpune istine u pogledu namjere i uvjerenja kod izricanja 
heretičkih namisli, kao i poradi ustanovljenja kakovih isto- 
mišljenika i sukrivaca. Kod toga ustrajao je okrivljenik kod svoje 
prijašnje obrane. 

Osuda, prema vremenu i prilikama vanredno Hlaga, koja je 
potom izrečena glasom dekreta Svete Kongregacije na osnovi 
mišljenja »Časnih otaca meštara bogoslovlja i doktora jednog i 


drugog prava« (RR. Padri Maestri in Teologia, et Dottori dell? 


una e dell? altra legge«) glasila je, da se okrivljeni ogriješio here- 
zijom lakšeg stepena (»essersi reso leggermente sospetto d'here- 
sia«). Nalaže mu se s toga, da se odreče svih zabluda, zbog kojih 
je bio optužen, i da se strogo drži svega, što ispovijeda, vjeruje 1 
naučava Sveta katolička i apostolska rimska crkva. Da se una- 
prijed i zauvijek kloni raspravljanja o takovim ili sličnim pita- 
njima, koliko u javnosti toliko i privatno, pod prijetnjom sudo- 
vanja i kazne Svete Kongregacije. U svako pak doba da bude 
spreman odazvati se pozivu Svetog. Oficija, a za sve treba da 
pruži propisana jamstva. Još je i opomenut, da se kani svake 
uvrede i napastovanja svjedoka, koji su protiv njega nastupili i 
iskazivali tečajem sudskih rasprava. 

Određuje mu se ujedno za spas njegove duše, da obiđe se- 
dam na broj glavnih crkava, unutar i izvan zidina grada Rima. 
Nadalje da u razdoblju od idućih deset godina obavi propisane 
mu, vremenski i sadržajno točno označene molitve, ispovijesti, 
postove i druge duhovne vježbe i pokore. 

Pokleknuvši pred članovima suda, izjavi Sagri svečano: 
»Iskrena srca i istinske vjere odričem se, zaklinjem se i prokli- 
njem spomenute zablude i herezije, zbog kojih sam bio u lakšem 
stepenu osumnjičen, i uopće svake i svakakve druge zablude i 
herezije protivne Svetoj rimskoj crkvi. Zaklinjem se i obećajem, 
da ne samo ubuduće ne ću nikad više počiniti ovakovu zabludu, 
po kojoj bi se za mene mogla poroditi takova sumnja, već da ću, 
saznavši za sličnog prestupnika, dojaviti ga ovom Svetom Ofici- 
ju. Zaklinjem se također i obećajem, da ću se u punoj mjeri 
držati svih naloženih mi pokora i da ću ih i izvršiti. Zgriješim li 

protiv ma kojeg od ovih obećanja i zakletva, od čega me Bog 
očuvao, podređujem se svim kaznama i pedepsama određenim po 
Svetom kanonskom pravu i drugim zakonskim ustanovama protiv 
ove vrsti zločinaca. Tako mi Bog pomogao i Presveta Evanđelja, 
kojih se vlastitim rukama dotičem! 


»Ja gore rečeni Fran Marija Sagri odrekao sam se, zakleo 
se i obećao, i obvezao se kako gore, i u dokaz istine napisao sam 
i potpisao vlastitom rukom ovaj spis 1 riječ po riječ glasno ga 
pročitao«. 

Osam punih godina iza ovog pokajničkog očitovanja nalazio 
se Sagri god. 1616. kao na smrt osuđeni heretik nanovo u rimskoj 
tamnici. Dok za čitavo ovo razdoblje do rane i okrutne njegove 
smrti nisu dosada poznati nikakvi podaci, sačuvao se u zapisni- 
cima »Redovničke bratovštine Sv. Ivana Glavosjeka, zvane od 
Milosrđa u Rimu«, tužan spomen posljednjih njegovih časova. 
Ova je bratovština vršila kroz stoljeća (sve do god. 1870.) na- 
mijenjeni joj zadatak, da isprati na smrt osuđene do stratišta 1 
da se prema vjerskim propisima pobrine za spas njihovih duša.) 


»U petak prvoga srpnja 1616. u 24 sata javljeno je našoj 
bratovštini iz ureda Monsignora guvernera Rima, da će se dru- 
goga jutra vršiti pravda nad jednim heretikom (»far giustitia 
d'un eretico«), koji se nalazio u tamnici Torre di Nona i i da će 
smaknuće uslijediti u 7 sati u noći. 


»Sakupljeni svi tješioci (,confortatori'), naš kapelan, provi- 
dur, oba sakristana i izvršitelj, uputismo se zajedno iz oratorija 
della Pieta', gdje se bijasmo sastali, o jednoj uri u noći pojedi- 
načno prema tamnici Torre di Nona. Ušavši, pođosmo u kapelu, 
gdje su nam poslije uobičajenih molitava čuvari rečene tamnice 
izručili na smrt osuđenog, i to F. Mariju Sagrija Dubrovčanina. 


8) »I libri del Provveditore della Venerabile Arciconfraternita di. 
San Giovanni Decollato detta della Misericordia in Roma«, nalaze se u 
Državnom arkivu u Rimu. Štampom priopćeno 1904. po Domeniku Orano 
u knjizi: »Liberi pensatori bruciati a Roma dal XVI al XVIII secolo.« 
(Ovdje u prijevodu priopćeni izvještaj o Sagriju na str. 97—98.) 

»On, opomenut na strpljivost, pripravio se u kršćanskom 
duhu (,molto cristianamente") na ispovijest. Pošto se poslije mo- 
litve skrušeno ispovjedio, bio je upitan, da li želi ostaviti kako- 
vu poruku ili ima li još što da kaže. Tada je on kazivao u pero 
i svojoj rukom potpisao ovo pismo upravljeno njegovoj majci: 
Gospođi Andrijani Ratković Dubrovkinji u Napulju.) 

,Gospo Majko, svidjelo se Dobrom Bogu, Gospodinu Našem, 
kao i ovoj Presvijetloj Gospodi, da kazne grijehe moje mladosti 
osuđujući me na smrt, kako mi je to objavljeno, i sada se nala- 
zim u kapeli zajedno sa braćom redovnicima (insieme con li con- 
frati), na svom posljednjem putu. Znam, da sam vam prema duž- 
nosti svojoj i prema vašoj vrlini bio premalo poslušan sin, ali 
uza sve to, kako Dobri Bog, koji je bez grijeha, po svojstvenoj 
njemu velebnosti može da prašta grješnicima pokajnicima, tako 
vas pokorno molim, da bi vam se svidjelo slijediti u tome Nje- 
govo Božansko Veličanstvo, i da mi oprostite i dadete služiti koju 
misu na povlaštenom oltaru za spas moje duše. I molim vas, da 
sve ono, što bi me moglo zapasti ili od očeve baštine ili od vašega 
miraza, dobrohotno podjednako razdijelite među moje dvije se- 
stre Anicu i Mariju, kao pripomoć kod udaje ili kod zaređenja 
Marije, i za Anicu, jer sam zahvalan njenom mužu, a želio bih 
imati mnogo više da se odužim, jer mu po savjesti dugujem i ne- 
što novaca. Gospodi braći mojoj i rođacima preporučujem dušu 
svoju i molim ih, da ovu sramotu, koja će ih nesumnjivo zadesiti 
zbog moje smrti, uzmu kao poticaj na život bogoljuban 1 da se 
svojim djelima više opoštene, a ne osramote kao ja. Uostalom, 
utješite se, i molim Vas, da poklonite nešto milostinje za moju 
dušu, jer ja umirem u Gospodinu i predan Njegovoj svetoj volji. 
Dne 2. srpnja 1616., u tamnici Torre di Nona. Vašemu Gospod- 
stvu odani Frano'. | 

= »Iza toga, vrativši se opet u kapelu, ispovjedio se, slušao misu 
i, bivši po našem kapelanu za vrijeme mise pričešćen, izreče na 
kraju propisana uvjeravanja. 


%) »Alla Sigra Andriana Ratcovich Ragusea a Napoli, della strada 
di non Francesco della Goletta. vicino alla Guardiola delli Spagnoli.« 

»U sedam sati bio je po službenicima pravde odveden na 
Campo di Fiore, praćen zakukuljenim tješiocima bez raspela, uz 
tiho pjevanje litanija u pO glasa. Iza prispjetka opet se pomiri, 
bude vješan, potom spaljen, a poslije smrti njegove pjevao se 
običajni psalam s molitvom«. | 

Na svršetku ovog tužnog zapisnika zabilježeni su troškovi: 
»Za slatko grčko vino i slatkiš« (Per greco e confetti) bai. 15«. 
— »Sakristianu i faktoru bai 45.« — »Petru fakinu za prenos 
pepela smaknutoga, našoj družbi na sahranu bai. 40«. 


= Kasnije, po providuru Francesku Cavalcante dodana bilješka 
glasi, da je izvorno pismo upravljeno majci Sagrijevoj, pročitao 
sam Papa Pavao V., a prijepis pisma da je po naročitoj želji 
uručen kardinalu de Araceli. 

Tok života, kao i mnogo toga, što je prethodilo ranoj t 
toliko tragičnoj smrti Frana Marije Sagrija, ostat će i dalje pre- 
krito velom duboke tajne. Ostat će nam valjada napose nepo- 
znata, uz vanjske uplive, i lokalna zbivanja oko Sagrija, koja 
sudbonosno urodiše konačnom njegovom pogibijom. 

Da li se smrtna osuda temeljila na ponovljenom deliktu 
herezije ili je ona bila u izravnoj vezi s nekadašnjom njegovom 
krivnjom? Na ovo posljednje upućivala bi nas njegova izjava 
»da je osuđen za grijehe svoje mladosti«, a i činjenica, da je ta- 
kovih slučajeva bilo i inače na osnovi naknadno pronađenih 
novih podataka ili zbog nepotvrđene prvobitne osude. 


Možda su i posljedice one toliko blage osude bile znatno 
teže i ozbiljnije, nego to iz spisa proizlazi. Možda je odonda u 
svojoj slobodi bio trajno ograničen ili u kojem zatočenju stalno: 
nadziran. U svom pismu naziva on braću redovnike svojim »kon- 
fratrima«. To bi se moglo tumačiti tako, da je pripadao kojoj 
vjerskoj bratovštini, koliko to nema koje drugo — nama nepo- 


. znato — značenje. 


ANTUN BARAC, ZAGREB o DET 3 
PRIPOVIJESTI ADOLFA VEBERA 
PG TKALČEVIĆA * “ o“: 

| 1 


»Djela« Adolfa Vebera Tkalčevića bila su, prema odluci 
pisca, štampana samo u dvadeset primjeraka, koji uopće nisu 
bili određeni za prodaju, nego su bili poklonjeni samo nekim 
knjižnicama. Ali ni tih dvadeset primjeraka ne čita danas go- 
tovo nitko. To je žalostan udes cijelog životnog nastojanja ovoga 
književnika, koji je na početku svoje literarne djelatnosti, još 
g. 1847., pisao u »Danici«: »Što nam je dakle raditi, da se osi- 
guraju ti uspjesi? (t. j. nacionalni). — Pisati knjige! Knjige 
neka nam kao iz neba cure! Svako tko ćuti.u sebi snage, zasuči 
rukave pa škripi perom. ...Pišimo dakle, braćo, pišimo ne- 
umorno!« a | | 

Vjeran svome mladenačkom programu, Adolf Veber Tkal- 
čević doista je kroj cijeli život neumorno pisao. Prema vlastitim 
riječima u autobiografiji (u pristupu »Djelima«), on je radio 
toliko, da se znao od prenaporna rada razboljeti. Devet svezaka 
njegovih »Djela« samo je jedan dio onoga, što je napisao. U 
tim odebelim svescima sabrane su njegove pripovijetke, propo- 
vijedi, putopisi, filološki članci, kritike, polemike itd. Pored 
toga Veber je napisao više školskih knjiga, prevodio s različitih 
jezika. Kad bi se sve to sabralo, moglo bi se ispuniti još devet 
isto tako debelih knjiga. | i : 

Veber je pripadao onome pokoljenju hrvatskih kulturnih 
radnika, koje je svojim djelovanjem započelo još za vrijeme 
ilirizma, usisavši u se, za cio život, i njegove vidike i njegove 
zanose. Ali su članovi tog pokoljenja morali kasnije raditi u 
drugačijim prilikama nego što su bile prilike u doba preporoda. 
Pedesetih i šezdesetih godina 19. vijeka nije se više moglo raditi 
na nacionalnim ciljevima samo pjesmom, već je trebalo udarati 
švršće temelje samostalnom hrvatskom kulturnom životu. Od 

kulturnih radnika ovih decenija tražila se i veća sprema, ali i 
sposobnost, da razvijaju svoju snagu na različitim područjima. 
Veber je bio možda najizrazitiji predstavnik toga vremena. Pa- 
metan, ustrajan, žilav, spajajući u sebi svojstva oca Moravca 
i majke Bakarke, on je punih četrdeset godina radio na svima 
gotovo granama književnosti, dospjevši ujedno da se istakne i 
kao pedagog, i kao svećenik, a donekle «i kao politik. Počevši 
književno raditi već g. 1847., Veber je takvim radom produžio 
sve do pred samu smrt (1889.), kad su u hrvatskoj književnosti 
bile vladale drugačije ideje nego što su vladale u njegovoj 
mladosti,a i drugačije su ljudi došli do izražaja. Mlađi kulturni 
radnici, ne toliko mnogostruki kao on, ali zato spremniji, već 
su od šezdesetih godina stali ćutke ili s osmijehom prelaziti 
preko tog čovjeka, koji je uporno htio da vodi i dalje prvu 
riječ, pa i u stvarima, o kojima je imao samo osnovne pojmove. 
U sukobima s pripadnicima novih pokoljenja proveo je Veber 
najbolnije godine svog života. Dok su ostali hrvatski književnici > 
njegova tipa u promijenjenim prilikama prestali pisati, on je 
i dalje štampao svoje spise i ujedno vodio žilave polemike sa 
svakim onim, koji se usudio kazati nešto nepovoljno o nje- 
govu radu. Umro je ojađen, držeći, da ga mlađi ljudi ne shva- 
ćaju i da mu ne priznaju ni onih zasluga, koje mu je svakako 
trebalo priznati. Zato je i dao, da se njegova sabrana djela 
štampaju samo u dvadeset primjeraka: ne za njegove suvreme- 
nike, koji ih ne znaju cijeniti, nego za nova pokoljenja, koja 
će ih bolje shvatiti. | | 
U našoj kulturnoj povijesti drže Vebera uglavnom filo- 
logom, najizrazitijim predstavnikom tzv. zagrebačke škole. Veber 
se doista mnogo isticao kao filolog, ali je njegov rad i širi i 
značajniji, zadirući u velik dio hrvatskoga duhovnoga života. 
Pa ako je najveći dio njegovih spisa ii bio izgubio svoju vri- 
jednost već u doba, kad ih je on stao preštampavati u knjige 
(1885.), opet u njemu imade literarno-historijski važnijih ele- 
menata. 
Navedene Veberove rečenice iz g.-1847. osvjetljuju jarko 
cijelu ličnost svoga pisca: on nije pisao zbog vlastitih stvara- 

lačkih potreba, nego zbog nacionalnih prilika — o svemu i sva- 
čemu. — Svršivši u Pešti bogoslovne nauke, on je putovao kući 
u Bakar (1846.) i držao je potrebnim, da o tome piše članak 
(Kratak opis duga puta, Danica 1847.). Nalazio se u Bakru — 
. i odmah pisao o svom rodnom gradu (Danica 1847.).Boravio je 
na liječenju u Varaždinskim Toplicama — pa je odmah pisao 
i o tome mjestu. Za školske potrebe sastavljao je gramatike — 
i držao, da može prema tome pisati i naučne rasprave o jeziku. 
U stihovima preveo je njemačku pjesmu » Junakinja Mila« 
(1862.) — i držao potrebnim, da nešto napiše i o principima 
hrvatske metrike. Iako je ovakvo pisanje o svemu i svačemu 
samo produkt čistog diletantizma, opet u svemu tome imade 


i jedna veoma simpatična crta. Zbog nacionalnih prilika i i po-. 


treba Veber še prihvatio veoma različitih poslova, ali je onda, 
kad se nečega prihvatio, nastojao da što bolje shvati svoj 
predmet. Pa ako na svim tim područjima nije ostavljao djela 
trajnije vrijednosti, ipak je često davao poticaje. i 
Za poznavanje Veberove književničke ličnosti karakteri- 
stičan je jedan odlomak iz njegove autobiografije. GG. 1855. 
zamolio ga je urednik »Nevena«, Praus, da za list napiše no- 
velu. »Obećah« — veli Veber — »ni ne znajući, hoću li uspjeti 
u toj novoj pjesničkoj vrsti pismenstva. Izabrah si predmet iz 
zagrebačkoga života, ter osnovah »Zagrepkinju«. Ali kad sam 
počeo raditi, ni zapeti. Bio bih bacio taj tuđinski za mene posao, 
ali me je vezala zadana riječ. Zato iziđoh na ladanje, pa šećući 
po šumah i livadah, htjedoh crpiti nadahnuće. Piši pa briši, 
briši pa piši, napokon teškom mukom opisah samo dva čovjeka, 
Vinka i Vojka. Zlovoljan sa jalova uspjeha, vratim se u Zagreb, 
zabaciv i misao na daljnju izradbu. Ali hoćeš, urednik »Ne- 


vena« navaljuje; napokon sjednem, da ispunim zadanu riječ, . 


koja mi je u životu bila uvijek sveta, pak ovako podžaren izlijem 
gotovo na jedan mah cijelu pripovijetku. Općinstvo mi blago- 
hotno primi radnju, što me ponuka, da je nastavim u tom 
smjeru. Čovjek, ako ne sve, mnogo može, samo kad hoće.« 

U svome književnom radu; u kome su, prema njegovim 
riječima, više odlučivali spoljašnji negoli unutrašnji faktori, 

Veber je i u književnosti ostajao pravi Primorac. Zbog oskud- 
nosti njihova kraja, Primorci se bave svima mogućim zanatima, 
ne postižući nigdje savršenstva, ali udovoljavajući, što je naj- 
više moguće, potrebama svoga kućanstva. Od tog obilnog Ve- 
berova djelovanja u užoj je vezi s umjetnošću njegov rad oko 
jezika, metrike i književne kritike. 

Veber je pedesetih i početkom šezdesetih godina bio na 
glasu kao prvi hrvatski filolog. Već polovicom šezdesetih go- 
dina Jagić je u svojim člancima konstatirao, kako ovome piscu . 
nisu jasni ni osnovni pogledi na lingvistiku kao nauku, jer je 
on jezik prekrajao prema tome, kako mu se što činilo bolje. — 
Jagić je imao pravo. Ali su već suvremenici') priznali Veberu 
zasluge za širenje hrvatskoga književnog jezika: prekrajajući 
hrvatski jezik prema vlastitim nazorima (prema logici, kako je 
sam govorio), Veber je jezik na neki način ujednostavio, omo- 
gućujući tako Hrvatima kajkavcima, da što lakše nauče što- 
kavštinu. — Njegova rasprava »Ustroj hrvatskoga jezika« 
(Neven 1856.), bez obzira na to, što je pisana bez dublje naučne | 
spreme, pokazuje, kako je on osjetio jedan važan problem: ko- 
liko je naš jezik prikladan za umjetnički izražaj. — Ta je 
rasprava napisana 4 godine prije Preradovićeve pjesme »Rodu 
0 jeziku«, i nema sumnje, da je Preradović našao u njoj i 
poticaj i osnovne misli za svoju pjesmu. 

Veber je sam sebe držao osnivačem hrvatske istie. To 
su mu poricali mlađi književnici i učenjaci (Šenoa, Šrepel), 
nazivajući ocem hrvatske metrike Trnskoga. Veber je žestoko 
ustajao protiv takva shvaćanja, braneći svoje prvenstvo (Tko 
je čemu ocem, Vijenac 1887.). Trnski je doista svojom raspra- 
vom o hrvatskom stihotvorstvu (Vijenac 1874.) definitivno ri- 
ješio pitanje: da li se hrvatski stih ima zasnivati na akcentu 
ili na kvantiteti. Ali pitanje hrvatskog ritma Trnski nije riješio 
— kako su to mislili Šenoa i Šrepel —, jer ono ni do danas 
nije riješeno. Zato treba priznati, da je Veber k njemu pristupio 
prije Trnskoga. Prevodeći »Junakinju Milu«, osjetio je on, kako 


1) Obzor 1868., br. 308. 

hrvatski stihotvorci uopće nemaju određenih principa, prema 
kojima grade stihove, te se prvi zabavio problemom našeg 
ritma. Došao je do zaključka, da se taj ritam ima zasnivati na 
akcentu, ali da se može uzeti u obzir i kvantiteta. Njegovi su 
rezultati bez vrijednosti, ali je činjenica, da je on problem 
postavio. 

Početkom pedesetih godina Vebera su držali najboljim 
hrvatskim kritikom, upravo osnivačem hrvatske kritike. To je 
donekle istina. Tako je Vraz u hrvatskoj modernoj književnosti 
prvi počeo pisati književne ocjene, ipak on nije razvio nikakve 
kritičke metode, nije pokazao, na što kritik i čitalac imadu u 
umjetničkom djelu paziti. Tek je Veber svojom analizom Banove 
»Mejrime« kušao da u raspravljanje o književnosti unese neke 
određene kriterije. 

Svoj literarni ukus, samostalnost u mišljenju i poznavanje 
književnih djela pokazao je Veber naročito svojim prijevodima 
s različitih evropskih jezika. U vrijeme, kad se u Hrvatskoj 
gajila hajdučko-turska i historijska novela, kad su književni 
radnici u narodnoj pjesmi gledali uzor, prema kome treba težiti, 
i kad je narodni deseterac važio kao stih, kojim treba da se 
služe svi naši pjesnici, Veber je svojim prijevodima (Mickiewicz, 
Krasinski) htio i publici i umjetnicima pokazati, kako u svijetu 
imade i drugačijih djela nego što su djela naše književnosti. 
U svom prijevodu »Iridiona« (1865.) on je to i otvoreno rekao: 
»Drugi uzrok ovomu prijevodu jest nakana pokazati, da povrh 
prostonarodnoga pjesničkoga sloga, kojim se služe mnogi naši 
pisci, ima još i viši umjetnički slog, koji se preporučuje pje- 
snikom radećim oko uzvišenijih predmeta.« | 


2 


Temperamentan, pronicav, pokretljiv, s mnogo životnoga 
iskustva, Veber nije bio suh filolog, nego je imao i nešto umjet- 
ničko u sebi. Već su njegovi članci u »Danici« (1847. i 1848.) 
Pisani živo, s osjećajem, a njegovi putopisi, naročito »Listovi 
o Italiji« (u »Nevenu«) sadrže i danas vrlo svježih strana. 
Samo je ovaj pisac i tu bio više praktičan radnik negoli umjet- 

nik. Opisavši živo jedan dio Italije, završio je putopis, kad je 
trebao da opiše sjevernu Italiju — s obrazloženjem, da ju je 
opisao Nijemčić, i da prema tome nije potreban njegov opis! 
Od cijelog njegova književnog rada najbliže stoje umjet- 
nosti njegove pripovijetke. I njih je on, kao i sve ostalo, što 
je radio, stao pisati zbog prilika u Hrvatskoj, zbog nestašice ori- 
ginalne hrvatske novele. Ali je u svojoj autobiografiji iskreno 
priznao, da bi se bio sasvim dao na tu granu književnosti, da 
ga nisu u tome priječili drugi poslovi. 

Veber je napisao šest pripovijesti: Zagrepkinja (1855.), Ave- 
lima Bakranina ljuvezne zgode i nezgode (1855.), Nadala Ba- 
karka (1870.), Paskva (1874.), Dobrotvor đački (1879.), Božićno 
zvonce (1886.). Prve dvije štampane su u »Nevenu«, druge tri 
u »Vijencu«, a posljednja u kalendaru »Danici«. — Već po 
godinama njihova postanja vidi se, da su one pisane u razli- 
čitim književnim razdobljima: prve dvije u godinama, kad je 
trebalo stvarati hrvatsku novelu, treća i četvrta u godinama, 
kad se već bio stao razvijati Šenoa, peta u vrijeme, kad je već 
bio štampan i »Diogenes« i »Seljačka buna«, a i »Kletva ne- 
vjere« i »Baruničina ljubav«. Šesta je bila napisana u doba 
realizma, nakon  »Illustrissimusa  Bathorycha«, »Ladanjske 
sekte«, »Olge i Line«. Kao produkt staračkih godina, napisana 
za puk, s odviše naglašenom tendencijom, ova pripovijetka 
nema veza s umjetnošću. 

Veberove pripovijesti imadu prije svega određeno literarno- 
historijsko značenje. U vrijeme, kad su izišle prve od njih, još 
su živjeli osnivači hrvatske novele (Kukuljević, Vukotinović, 
Demeter). Njihove su pripovijesti bile mahom historijske, kat- 
kad s mnogo povijesnih detalja, katkad s vrlo napetom fabulom 
ili aktuelnom tendencijom, ali umjetnosti u njima nije bilo, a 


jedva da je u njima bilo dodira s realnim životom vremena, 


u kome su nastale. Novelisti Veberova pokoljenja (Bogović, 
Tombor, Filipović i Ferdo Filipović) stvorili su uglavnom tip 
hajdučko-turske novele. Nešto prizvuka realnog života svoga 
vremena unio je u svoje pripovijetke Janko Jurković, ali ve- 
likim dijelom prema stranim uzorima. Nešto elementa 19. vi- 

jeka imade u pripovijetkama Dragojle Jarnevićeve, ali tim 
stvarima većinom nedostaje i psihologija i logika. 

Svojim pripovijetkama Veber je dokazao, da imade jasan 
pogled i na književnu građu i na umjetničku vrijednost knji- 
ževnih djela. U vrijeme, kad su se hrvatski novelisti lomili 
između tipa hajdučko-turske novele, između folklora u pripo- 
vijesti i između težnje, da stvore što napetiju fabulu, Veber je 
već u svojoj prvoj noveli (»Zagrepkinja«) otvoreno iznio cilj, 
za kojim ide. U njoj dva prijatelja — bonvivan Vojko i knji- 
ževnik Vinko, idealist — govore o zadacima književnosti. Vojko, 
neprijatelj književnosti, shvaća pisce kao ljude, koji samo idea- 
liziraju svijet: = 

— Vi učeni ljudi poznajete svijet iz knjiga, jer uzimate 
sliku za istinu, ali valja zaviriti i pod koprenu, pa ćete vidjeti 
1 mrska; pisci ne pišu što jest, već što bi imalo biti. 

Ali književnik Vojko shvaća književnost drugačije, izričući 
tako u neku ruku i poglede samoga Vebera: | 

— Tašte riječi! Pisci motre narav, da joj prave sliku, a 
što je na njoj sjene, to je samo, da se ljepše vidi svijetlo; pak 
i svatko prispodablja sliku s naravi. 

U riječima »Pisci motre narav, da joj prave sliku« u neku 


je ruku sadržana teorija realizma, koju je dakle Veber u noveli 


iznio već g. 1855. Pa iako je on u svojim teorijskim člancima 
bio pristalica umjetničkog idealizma, ipak je upravo za njegov 
novelistički rad karakteristično, kako on već u prvoj noveli 
iznosi načelo: promatranje naravi. 

I doista najvažnije je obilježje ove prve Veberove pripovi- 
jesti to, da u njoj pisac iznosi realni zagrebački život svoga vre- 
mena, — nastavljajući, da u daljim svojim pripovijestima iznosi 
realni život svog rodnog mjesta, Bakra. 

Realizam Adolfa Vebera nije produkt neke literarne mode, 
nego realizam čovjeka, koji znade gledati svijet oko sebe, koji 
vrlo dobro poznaje ljude, i koji opisuje ono, što vidi — bez 
ikakvih literarnih kalupa. Zato se taj realizam osjeća i u izboru 
građe, i u karakteristici lica, i u tehnici, i u opisima, i u jeziku, 
i u uzgrednim zapažanjima. — U svojoj autobiografiji iznosi 

Veber, kako je prve dvije pripovijesti pisao prema istinitim 
događajima. 

»Zagrepkinja« je pripovijest iz Veberova vremena. lako 
pisac u njoj nije označio vrijeme, kad se dešava njezina radnja, 
može se to razabrati po ljudima, koji su u njoj izneseni i po 
nekim pojedinostima. Glavno muško lice u njoj, književnik 
Vinko, jedan je od onih naših ljudi iz vremena ilirizma, koji 
su htjeli raditi za narod kao slobodni književnici, ali su, zbog 
kruha, ipak morali uzeti kakvo činovničko mjesto. Glavno je 
pak žensko lice djevojka Milica, koja je osjetila nacionalno 
strujanje među našim svijetom, ali ipak najradije čita romane 
Suea i Dumasa, u njemačkim prijevodima. — Za određenje 
vremena, iz koga je Veber uzeo građu za tu pripovijest, važan 
je još jedan detalj: Vinko daje Milici da čita prijevod »Pana 
Podstologa« (od Krasickoga) — knjigu, koju je preveo Veber 
i koja je u tom njegovu prijevodu izišla g. 1849. — Prema 
svemu tome Veber je u »Zagrepkinji« prikazao odsjek zagre- 
bačkog života između g. 1849., kad je izašao prijevod »Pana 
Podstologa«, i g. 1855., kad je napisana i štampana ta pripo- 
vijest. 

Fabula je »Zagrepkinje«: ljubav idealista književnika Vinka 
prema lijepoj zagrebačkoj djevojci Milici. Milica nije ni dobra 
ni zločesta, nego prosječna Zagrepčanka — koja ne zna dobro 
hrvatski, koja čita strane romane, o kojoj se ne može reći ništa 
zlo, koja mužu obećaje sve, što on želi, koja čak iskreno nastoji 
da se zanosi onim, čime se zanosi on. Ali su njegovi zanosi 
njoj ipak strani, a njezine naoko sitne želje, koje ona mužu 
izriče mazeći se, ipak su takve, da se on, ispunjavajući ih, po- 
stepeno upropaštava. Na kraju mu se i ona, bez naročite unu- 
tarnje borbe, iznevjerava s njegovim prijateljem. Vinko umire, 
slomljen od bola i razočaranja, a ona propada u bijedi. 

Pored ove okosnice, iz koje se vidi, kako je Veber u svojoj 
pripovijesti htio prikazati tipičnu Zagrepčanku svoga vremena 


u odnosu s hrvatskim idealistom, i posljedice, koje iz takva 


spoja nastaju, iznio je on još neke tipove zagrebačkoga dru- 
štva: ženskara i bonvivana Vojka, besposlenog kicoša Batalovića, 

bračne trokute — koji se inače smatraju u toj pripovijesti nečim 
sasvim običnim — itd. 

Veberova je karakteristika zagrebačkog kicoša: »Batalović 
išao je u red onih mladića, koji, nemajući nikakva posla, ho- 
daju iz kavane u kavanu, slušajući, što se pripovijeda ob advo- 
katih, o muževih, o ženah, o sluškinjah, o sastancih, ob ormarih, 
itd. Kad se tu naslušaju koječega, i kad im se dim od cigara 
živo zagrize u oči, ispadaju iz kavane, lunjaju po ulicah, zavi- 
ruju u svaki štacun, prisluškuju razgovore prednjaka, pa se 
utruđenih štapićih postavljaju na uglovih od ulica, osobito na 
Jelačićevu trgu, da vide, tko će proći, tko će koga voditi, itd.... 
Pocrpivši tako sve izvore građanskih tajna, vraćaju se kano u 
slavlju u kavanu, te sakupivši oko sebe cijele hrpe znaličnih 
slušatelja, pripovijedaju tiho, važno i tajno, kano da o tom 
visi spas domovine.« . 

Zagrebačke bračne trokute opisuje Veber na ovaj način: 
»U kojoj je loži muž i žena, tu se gdješto nađe i treća muška 
glava. Gospođe su bistroumne i voljne na govoru, te jim mu- 
ževi, koji su se već iscrpli, ne dotječu, pa jim treba trećega, koji 
Jih govorom zabavlja. To su dame bistra, krepka duha, pak jim 
se muževi ponose, kad se oko njih muškarci vrte.« 


Svoj realistički instinkt pokazao je Veber i time, što je u 
svojoj »Zagrepkinji« iznio dosta živo neke crte tadanjega Za- 
greba. Pripovijetka se počinje opisom male krčme na Savskoj 
cesti, s nazivom »Pott Vrboj«. U daljem opisu spominje se 
Pruknerov hotel, prikazuju se nedjeljni izleti Zagrepčana u 
Maksimir, detaljnim opisom samog vrta i zabava u njemu, na- 
pominju se ulice, u kojima se zbivaju pojedini događaji pri- 
povijesti (Jelačićev trg, Mesnička ulica, Jurjevska ulica). — 
Veberova lica, pored toga, govore onim jezikom, kojim su go- 
vorili Zagrepčani njegova vremena: Vinko i Vojko, kao inteli- 
genti, štokavštinom, a Zagrepčani kajkavštinom, ili mješavinom 
hrvatskog i njemačkog jezika. 


Milica govori svojoj majci (koja znade samo hrvatski) na 


ovaj način: 

— Draga muter! to im je tak, oni govoriju, kak su ih stara 
mamica navčili, a ja, kak su me lererice navčile; svaki polag 
svojega gevonhajta. 

Veberovi Zagrepčani govore ovako: 

— Kaj bi to na sajtleke? — poviče netko u drugom kutu 
— kelner, draj mas her! 

— Budu krstitke, Bog te živi, znaš, s onom. 

— Bog živi! 

Svojom »Zagrepkinjom« istupio je Veber u literaturi kao 
objektivan slikar smjelosti, koliko je do njega i u njegovo vri- 
jeme nije od hrvatskih pisaca pokazao niti jedan. Tek Šenoa 
s »Ljubicom« i Kumičić sa svojim zagrebačkim romanima pošli 
su njegovim tragom. Inače ova je pripovijest prožeta morali- 
stičkom tendencijom: pisac je očito htio da pokaže, do čega 
dovodi ženska lakoumnost, naoko nevina težnja za gizdom, 
naoko nevino koketiranje, do čega dovodi, kad čovjek zbog krat- 
kotrajnog seksualnog užitka vara najboljeg prijatelja. Itd. — 
Veber je k Zagrebu pristupio kao analizator, nastojeći da obu- 
hvati što više crta ovoga grada, i simpatičnih (građani u svojim 
nevinim zabavama, tradicionalni obiteljski život) i manje sim- 
patičnih (različiti tipovi ljudi u trci za užicima, novcem, uzdi- 
zanjem pred drugima). On je nastojao da se što više približi 
Zagrebu, ali se osjeća, da on k tome gradu ipak pristupa kao 
nekakav stranac — koji ga raščinja, ali ga još ne voli onom 
ljubavlju, kojom čovjek voli mjesto, koje je nekako sraslo 
s njegovom nutrinjom. Sam natpis pripovijetke, »Zagrepkinja«, 
pokazuje, kako Veber u Milici nije vidio samo izuzetan slučaj 
ženske površnosti, nego da je tu ženu držao tipičnom Zagrep- 
čankom. 

Nešto drukčiji bio je Veberov odnošaj prema građi, koju 
je iznio u svojim pripovijestima iz Bakra (Avelina Bakranina 
ljuvezne zgode i nezgode, Nadala Bakarka, Paskva). Veber je 
htio analizirati i bakarski život, ali je k svom rodnom gradu 
ipak pristupio prije srcem negoli umom. 

Osnovne realističke crte Veberove, koje su došle do izra- 
žaja u »Zagrepkinji«, izbile su i u bakarskim pripovijetkama. 


55 


U njima je pisac zahvatio u društveni i moralni život svoga 
mjesta, prikazujući i njegove različite tipove ljudi, i njegove 


moralne karakteristike. U njima kao da su se izređali bakarski | 


ljudi svih položaja: brodovlasnici, kapetani, mornari, činovnici 
domaći i strani, svećenici, švelje, starice udovice, mlade žene 
pomoraca, koji kroz godine putuju po dalekim. morima. U njima 


je naslikan i bakarski domaći i spoljašnji Život: radinost 1 šte- 


dljivost u kući, razgovori na obali, primorske ćakule, dodiri 
s Rijekom, berba, vožnja po moru, izleti u Sv. Kuzam i Bakarac, 
sajam na Margaretinje, riječke krčmice, u koje zalaze bakarski 
pomorci itd. 

Na pozadini, koja je imala da pruži što vjerniju sliku ba- 
karskog života na razmeđu prve i druge polovice 19. vijeka, 
Veber je iznio život ljudi, koji su se našli između starog, patri- 

jarhalnog shvaćanja svijeta i između novih pogleda, što su ih 
donijeli muškarci iz svijeta. »Avelina Bakranina ljuvezne zgode! 
i nezgode« pripovijest su o mladiću, koji je kao brodski pisar 
vidio nešto svijeta, koji je ljepušan, koji je kod kuće dobio ne- 
kakvo pisarsko mjestance, i koji se vjeri s dobrom i priprostom 
Francikom. Ali osjetivši, da su mu i druge djevojke sklone, 
vrti se on kao leptir oko svih, postajući sve bezobrazniji, i prema 
muškarcima i prema ženama. Ali su ga prozreli i prezreli svi, 
te ostaje na kraju osramoćen i osamljen. — »Paskva« je po sa- 
držaju slična »Avelinu«, tek što je njezin glavni muškarac, Fran 
Požarić, siromašan ali elegantan bakarski pomorac, u duši gori 
od Avelina, varajući svijesno onu, koja ga bezgranično voli 
(Paskva), i ostavljajući je dva puta radi djevojaka, od kojih 
je u životu očekivao ili novaca ili ugleda. Svaki se put pre- 
vario, i svaki se put vratio Paskvi, i svaki put mu je ona, kao 
djevojka, koja ljubi samo jednom u životu, oprostila. Ali su 
je njegovi postupci skršili toliko, da ona na dan vjenčanja 
umire. — »Nadala Bakarka« pripovijest je o ženi, koja čuva 
vjeru svome mužu u najtežim prilikama, uz napast i izdajstvo 
u vlastitoj kući. Kad je muž — koji je kroz godine putovao 
svijetom — ipak u nju posumnjao na osnovi govorkanja u 
Bakru, ne dajući joj ni do riječi, da mu objasni slučaj, zbog 

kojega je stadoše ogovarati, ona je prestala da ga voli. Kad je 


je poslije bilo dokazano, kako je ona nevina, i kad je on zamoli 


za oproštenje, ona ne će više da mu se vraća: oprostiti mu može 
njegov postupak prema njoj, ali se njezina umrla ljubav više 
ne može oživjeti. | 

Okosnica je dakle i Veberovih triju bakarskih novela ista 
kao i okosnica »Zagrepkinje«: problem vjere i nevjere u žena 
i muškaraca. Dok je u svojoj prvoj pripovijesti prikazao ženu 
naoko ni dobru ni lošu, koja ubija svojom lakoumnošću muža, 
u svojim je bakarskim pripovijestima ovaj pisac iznio tipove 
žena, koje su, kao stare Primorke, oličenje ženske postojanosti 
i vjere, kojima je strana pomisao na nevjeru, i koje zbog ne- 
vjere ili nepostojanosti muškarca ili umiru, ili im se sledenjuje 
srce, kad u njih posumnja onaj, zbog koga su žrtvovale sve. — 
Za razliku od »Zagrepkinje«, u kojoj je prikazana lakoumna 
žena, koja nasljeđuje sve, što je tuđe, u bakarskim su Veberovim 
pripovijestima žene čuvarice starog morala i starih običaja, a 
muškarci su oni, koji iz stranih zemalja unose površniji moral 


i nove običaje, i tako uzrokuju nesreće. 


Za razliku od »Zagrepkinje«, u kojoj je hladno raščinjao 


zagrebački život, u svojim pripovijetkama iz Bakra Veber je 


pustio da izbije sve ono unutarnje, što ga je vezalo s rodnim 
krajem njegova zavičaja, moral njegov, ono, što čovjeka veže 
sa zemljom, na kojoj je niknuo i što se ne da sasvim objasniti, 
ali što daje biljeg svakom njegovu činu. — Ali i u tim pripo- 
vijestima izbijaju sve književničke karakteristike pisca, kako su 
izbile u njegovoj prvoj noveli. 

To je, prije svega, smisao za karakteristike Bakra. U svojim 
bakarskim pripovijestima kao da je Veber htio iznijeti cijelu 
atmosferu svog rodnog mjesta: i epćeni dojam, što ga ono 
ostavlja na putnika, koji ga gleda s istočne strane, i dojam, što 
ga čovjek dobiva, kad ga gleda iz Sv. Kuzma, i dojam, što ga . 
u čovjeka ostavlja pogled iz samog mjesta na sjevernu stranu, 


na vinograde i njive po Rebru. — Događaje svojih pripovijesti 


Veber je lokalizirao na različita mjesta Bakra (Primorje, Lokaj, 
rata). Ujedno je ušao iznijeti sav onaj dojam, što ga čovjek 

dobiva u tome gradiću uskih ulica, gdje su kuće, kao od straha 
pred silinom bure, stisnute jedna uz drugu. 

Već na početku »Avelina Bakranina ljuveznih zgoda i ne- 
zgoda« Veber je opisao Bakar. Opis je doduše tvrd, ali se iz 
njega osjeća, kako je njegov pisac osjetio ono, što je u tome 
gradu neobično. 

»Grad je pao duboko u dragu, okruženu sa svih strana brdinami, pak 
se je kanda bi htio slobodnije disati u Božjem zraku, digao pružat svoje 
kuće po brdu, koje mu za leđima stoji... Kuće su se tako poredale, da 
jedna viri preko druge u suprotne brdine i u more, koje jim pete cjeliva. 
Sa svakoga prozora vidiš cijelu okolicu, a odasvud svaki prozor: nikad 
ljepše prilike za znalično oko, nikad čarobnijega pogleda za rasvijetljena 
grada... 

Narav je u tih krajevih skoro posvuda, a imenito ovdje, krš i kli- 
sura, koju su prvi stanovnici lomili zubom i rastipali prahom, da pod njim 
što zemlje uhvate. Sada su brda do polovice nanizana trsjem, rastavljenim 
gromačami, da se pozna, što je čije. Po trsju se vidi pokoja smokvica ili 
breskvica, na kojoj je opaziti glad, kojom ju hrani zemljište. Nigdje buj- 
nih njiva, nigdje zelenih pašnjaka, malo pojnih lugova, dapače malo i po- 
ovrtelja: narav je većinom ispržena, al' ispod toga garišta majke naravi 
teku mnogi vruci prestudene vode, riječju, Bakar je čudo za svakoga ino- 
stranca koji se nije u kršu rodio i odgojio.« 

Ali kroz sve siromaštvo, kojim se Bakar i njegova okolica 
doimaju na prvi pogled, Veber je osjetio svu ljepotu, što je 
taj grad pruža očima, koje znadu gledati s ljubavlju. — U 
»Nadali Bakarki« opisuje on put mladog mornara Antuna sa 
ženom Nadalom uzbrdo prema Sv. Kuzmu, kad na istoku, od 


Bakarca, izlazi sunce i baca svoje zrake na Bakar: 

»Na raskrižju stare ceste s novom okrenu se oboje prema rođenomu 
gradu, koji sav titra u neopisivoj dici. More podno grada, prozori u gradu 
i stijenje oko grada, upivši sunčano zlato, tiskaju ga u jedno mjesto, iz 
koga se zlatna svjetlost prelijeva po gradu, ter misliš, da su iz bajoslovne 
dobe doplovili u Bakar brodovi, kojim katarke u čistom zlatu sjaju. 

— Mili Bože! — sad će prvi Antun — čudna li mi grada, toli siro- 
mašna, i opet toli bogata. Nema u svem svijetu, koji sam obašao, mjesta, 
gdje bi se stanovnici morali zadovoljavati rupicom palente i rijetkim bru- 
ditom još rjeđih u njemu riba, a gdje bi bilo toliko fizičke i duševne 
ljepote.« | 

Čini se, da je upravo ovaj kontrast: kako je Bakar i toliko 
siromašan i ujedno toliko bogat duševnom i fizičkom ljepotom, 

i dirnuo u Vebera u neku njegovu sentimentalnu, a pomalo i 
stvaralačku žicu, da iznese u pripovijetkama ono, što je osjetio. 

Bakarske pripovijetke Adolfa Vebera su o mornarima, koji 
se obijaju po svim morima, pateći se i štedeći, samo da mogu 
koji mjesec provesti kod kuće. To su pripovijesti o ženama i 


djevojkama, koje kod kuće, kroz mjesece i godine, čekaju svoje 


muževe i vjerenike, ostajući uvijek vjerne i otporne pred na- 
pastima. To su pripovijesti o ambijentu, u kome se javljaju i 
poroci, ali koji te poroke snagom svog ukorijenjenog morala 
znade svladati. To su priče o ljudima, koji žive skromno, osku- 
dijevajući, ili u teškom domaćem radu, ali s osjećanjem ličnog 
ponosa 1 gospodstva. Jer taj njihov osjećaj gospodstva ne dolazi 
od bogatstva, nego od uvjerenja u vlastitu ličnu i moralnu vri- 
jednost. | 
Kao čovjek iz puka, Veber je svoje bakarske žene (žene 
mornara, švelje, obične kućanice) prikazao kao otmjena bića, 
koja ponosno stupaju kroz život, jer na svojim položajima vrše 
što je najviše moguće svoje ljudske dužnosti. Obrnuto, pripad- 
nike viših slojeva nije prikazao sa simpatijom (sudac stranac, 
s težnjom da zavodi Bakarke; plemić Barolin i njegova kćerka 
Adelhaida). Bakarske su djevojke plebejke povučene, a pleme- 
nitašica Adelhaida nameće se lijepom plebejcu Bakraninu. Ona | 
se ne skanjuje, da s mladićem ide na noćne sastanke, ili pak 
dopušta, da on dolazi po noći k njoj u vrt. Veber se slaže sa 
shvaćanjem Bakranina, da je mladić, koji triput dođe u kuću 
djevojčinih roditelja, time već postao djevojčinim vjerenikom. 


Kao u »Zagrepkinji«, i u svojim bakarskim pripovijestima 
Veber je dao licima da govore svojim domaćim narječjem: 


»— Gospa Zvanica! neka gredu malo na ponestru — progovori nje- 
koga jutra gospođa Jelica s prozora protivne kuće. 

— O, ca su to oni, kuma Jelica, ca te mi ca? 

— Su culi ca se od njihovoga neputa Avelina govori? 

— Ca da su divojki va njega namurane, a mladić je lip i dobar, pak 
neka su. 

— A ja, ma da su ga videli, kako je jednu buseval, i ca ja znam 


ca jos. 

— A pak, kuma Jelice, borme mladić će, a pravo. jin bilo kad mu 
se daju. ' 
— A ca će, takova je roda...« 


Svojim pak Riječanima u krčmi (»donjem skorupu građana, 
što se u dno hvata«) dao je Veber da govore svojim riječkim 
dijalektom, mješavinom hrvatskog i talijanskog jezika. Pored 
mnogobrojnih elemenata bakarskoga, i ponešto riječkoga života, 
Veber je znao u svoje pripovijesti uplesti elemente specijalnog 
bakarskog humora (kojim Bakrani naročito šibaju one, koji se 
žele istaći iznad drugih), običaje, kako Bakar javno kažnjava 
žensku nevjeru, način; kako se u Bakru glasovi šire brže od 
munje, itd. | 


3 


Među Veberovim pripovijestima zauzima naročito mjesto 
»Dobrotvor đački«. Napisana i štampana g. 1879., ona je u 
štampi onoga vremena ocijenjena kao vrlo slaba stvar. A iu 
novije je vrijeme primijećeno“), kako je njome pisac iz realizma 
pao natrag u romantizam, i kako je udario u »antikvirane žice«. 
U stvari, ova je pripovijest pisana prema istinitu događaju, i 
jedva da je što u njoj izmišljeno. O samom događaju pisano 
je u nas i prije nego što je ona napisana, a i poslije toga*). U 
njoj je dodirnuto vrijeme od g. 1822. do g. 1877., do tobožnje 
smrti glavnog lica. Napisao ju je na osnovi pripovijedanja, 
kako su zagrebački đaci g. 1828. oslobodili svog druga Adal- 
berta Krajačića iz zatvora, u koji ga je bio bacio njegov ujak 
Špeletić, mučeći ga gladom i zimom, samo da što prije umre. 
Prigodom svog oslobođenja dao je Krajačić zavjet, da će sav 
svoj život, u znak zahvalnosti, posvetiti đacima odričući se lič- 
nih zadovoljstava. Svoj je zavjet i izvršio. 


2) Sloboda 1880., br. 26. — Andrić, Pod apsolutizmom. — Ježić: Prvi 
hrvatski pripovjedači iza preporoda. 

*) D. Deželić. u Glasonoši g. 1862., Vl. Mažuranić i Dimitrija De- 
meter: Teuta i Grobničko Polje, izd. g. 1891.), Vodnik: Pod apsolutizmom 
(Savremenik 1907.), Vel. Deželić: Izvor Veberova  »Dobrotvora  đačkog« 
(Nastavni Vjesnik, 1921.). | 

U vrijeme, kad je Veber pisao i štampao svoju pripovijest, 
Adalbert Krajačić bio je još živ: čak je nadživio i Vebera. — 


(Umro je g. 1893.). Što je pisac o događaju iz g. 1828. mogao 


znati i što je iz njega stvarno preuzeo u svoju pripovijest, nije 
toliko važno za prosuđivanje njegovih stvaralačkih sposobnosti. 
Kao zagrebački kanonik mogao je on mnogo detalja čuti od 
zagrebačkih svećenika, mogao je imati u rukama spise o tome 
slučaju, a možda i novine, koje su o njemu pisale. Prema jed- 
nom članku u »Obzoru« g. 1893. (br. 34.), napisanom prigodom 
Krajačićeve smrti, čini se, da je Veber glavne podatke primio 
od samog junaka pripovijetke. U tome članku stoji, da Veber 
nije o ovom slučaju iznio sve, što je znao, jer starac (Krajačić) 
nije htio, da se za njega živa iznose na javu neke stvari, koje 
se tiču njegovih roditelja i rođaka. Istina je dakle bila još groz- 
nija negoli je to u svojoj pripovijesti iznio pisac »Dobrotvora 
đačkog«. A to se vidi također iz članka Velimira Deželića (u 
»Nastavnom Vjesniku«). | | 

Što se samog historijskog materijala tiče, čini se, da je 
Veber nastojao, da u svojoj pripovijesti sačuva sve ono, što je 
u samom događaju bilo važno. Tako je promijenio samo pre- 
zime glavnog junaka, a ime je zadržao. Historijski dobrotvor 
đački zvao se Adalbert Krajačić, a u Vebera zove se on Adal- 
bert Jerković. Njegov okrutni ujak zvao se Špeletić, a u noveli 
zove se Šimunić. Ali je inače Veber u pripovijetku unio histo- 
rijska lica prema njihovim pravim imenima, prema značenju, 
što su ga imali u samom događaju, a i u našoj kulturnoj i po- 
litičkoj povijesti. Tu se po svome pravome imenu spominje 
đački vođa Havliček, koji vodi đake, kad treba spasti Jerko- 
vića. (Samo u »Vijencu« g. 1879. promijenio mu je bio prezime 
u Pavliček). Tu se spominje profesor i advokat Ljudevit Je- 
lačić kao čovjek pametan, rodoljubiv i slobodouman. Spominje 
se i profesor na zagrebačkoj akademiji Štivalić, kao čovjek, koji 
u mladeži budi smisao za hrvatski nacionalni osjećaj. 

Ali važnije od pitanja građe u ovom je slučaju pitanje: 
što je Veber u svoju pripovijest unio svoje, lično, stvaralačko, | 
i da li u njoj imade nešto, što je kao umjetninu veže s ostalim 
njegovim pripovijestima. 

Kao i u ostalim svojim pripovijestima, i u »Dobrotvoru 
đačkom« pokazao je Veber svoj realistički instinkt. U ovoj pri- 
povijesti iznio je on niz pojedinosti iz zagrebačkoga života dva- 
desetih godina 19. vijeka, a 1 detalja iz života zagrebačke oko- 
lice. Iznio je nešto slika iz obiteljskog života hrvatske vlastele, 
opis sajma na Kraljevo, đački život u Zagrebu, odnos đaka 
prema školi, odnos služinčadi prema gospodarima, zagrebačke 
socijalne i nacionalne prilike uoči narodnog preporoda, đačke 
zabave, pravnički ples, itd. 

Jedna od značajnih Veberovih crta u ovoj pripovijesti i 
opet je piščev pogled na socijalne odnošaje u Hrvatskoj, prije 
oslobođenja kmetstva. Veber je stao potpune na stranu seljaka, 
a protiv vlastele, po njegovu mišljenju sebične i nepravedne. 
Moglo bi se doduše primijetiti, da je »Dobrotor đački« štampan 
iza Bogovićeva »Matije Gupca« i Šenoine »Seljačke Bune«. Ali 
je Veber svoje socijalne poglede iznio već g. 1848., u člancima 
»Razmatranja domorodna« (u »Danici«), pa je u ovoj pripo- 
vijesti na drugi način iznio samo ono, što je već bio izrekao 
prije. | | 

U »Dobrotvoru đačkom« Veber i nije trebao da spominje 
socijalnih problema, jer je Adalbert Krajačić bio plemićsko 
dijete, pa se njegov slučaj zbivao uglavnom među višim slo- 
jevima. On je tu plemiće prikazao kao gostoljubive, ali i 


rastrošne ljude, koji zbog velikih izdataka nikad ne mogu pravo : 


izilaziti na kraj, i zato se služe kojekakvim sredstvima, da mogu 
pokriti troškove kućanstva. Tako sudac Jerković, Adalbertov 
otac, smišlja kojekakve smicalice, samo da od seljaka može 
uzeti ono, na što je bacio oko. Različitim egzekucijama, koje 
kao sudac daje izvršivati, jedini je cilj, da on pri tom za sebe 
prigrabi što više. Sudstvo je udešeno tako, da plemić, makar 
što radio, ne može bogzna kako stradati. — Pored prizora, u 
kojima je prikazao seljake pred sucem, Veber je i direktno 
govorio o tadašnjim društvenim prilikama: | | 

»Plemićke su povlastice opsežne: obrađuj svoje zemlje muškom tla- 


kom; vozi se bez maltarine po cestah muškim znojem navažanih; sudi mužu 
po svojoj volji, pače i na dereš ga povaljuj, kad ti se svidi; zapremljuj 

sam sve časti i dostojanstva; koristi se njimi što više možeš na svoju slast i 
last, na svoju narednost i bogatstvo; samo ćeš dati nekoliko banderijalaca 
caru, kad jih za pedeset godina ustreba za rat. To je sve po zakonu. Ali 
tko da izbroji, što se je sve radilo mimo njega? Ako se je muž, gonjen do 
zdvojnosti, potužio, da mu je plemić oderao ma koliko rali zemlje, otjerao 
stoku, oskvrnio ženu ili kćerku, nemaš drugoga suda do plemićkoga, pa ka- 
dija te pre, kadija ti sudi, ne možeš nikad steći pravice. Pozove li se na 
viša mjesta, onda se tekar opisuje kao divljak, buntovnik, pak s klupe na 
dereš, da sve tutnji po zemlji. Pače bilo je i slučajeva, da si kano plemić 
slobodno i pucao po mužu, ako ti je mimo idući otresao koju šljivu.« 

Po ovoj svojoj crti — koju nije nikako izazivao sam ma- 
terijal, što ga je pisac mogao imati o slučaju Adalberta Kra- 
jačića — pripovijetka »Dobrotor đački« veže se uz Veberove 
pripovijesti iz bakarskog života, u kojima je pisac sa simpati- 
jom prikazivao mali svijet, a s porugom i antipatijom život i 
držanje plemića. | | | 

Imade još jedna crta, koja po stvaralačkim karakteristi- 
kama samoga pisca veže sve Veberove pripovijesti. Kao iskusan 
i pronicav čovjek, vidio je Veber, kako u svijetu ne ide onako, 
kako bi trebalo ići, nego da u njemu pobjeđuju odvažni i rđavi 
ljudi, i da dobri ljudi imadu u životu jedinu zadovoljštinu: da 
ostaju moralno uzvišeni nad onima, koji ih pobjeđuju. Iz toga 
se onda rađa duševni mir, koji može značiti i sreću — kao 
posljedicu uvjerenja, da su u svakom času radili onako, kako 
su kao ljudi morali raditi. U svim Veberovim pripovijestima 
imade mnogo više žalosti negoli veselja. U »Zagrepkinji« umire 
idealist Vinko, »Paskva« umire pred vjenčanjem, Nadala ostaje 
sama, da se pati kroz cio život. A Adalbert Jerković u »Do- 
brotoru đačkom«, koji je svoju ličnu sreću žrtvovao đacima, 
koji je kroz dugi svoj život digao na noge velik broj mladih 
ljudi, umire gotovo zaboravljen i gladan — u gotovo isto takvom 
kocu, u kakav ga je u mladosti bio zatvorio ujak Šimunić. 


4 


O Veberovim pripovijestima pisano je vrlo malo. U svome 
prikazu Veberova života i rada (u Spomen-knjizi Matice hrvat- 
ske) Franjo Marković je te pripovijesti jedva zabilježio i ka- 

rakterizirao ih jednom jedinom rečenicom: »...obrađuje... 
pripadom pripovijest iz bakarskoga i zagrebačkoga života, držeći 
se laka realistična smjera i najviše nastojeći oko zorne jasnoće.« 
Tek je Nikola Andrić u svojoj knjizi »Pod apsolutizmom« (1906.) 
izrekao Veberu ono priznanje, što ga kao pripovijedača ide. 
Andrić je opširno prikazao i način Veberova stvaranja (izni- 
jevši također odlomke Veberove autobiografije o postanku »Za- 
grepkinje«), i realistički karakter njegova pripovjedalačkog 
rada, i mnoštvo životnih detalja, što ih je on iznio, i uzvišenost 
njegovih bakarskih žena, naročito Nadale. Neke Andrićeve 
rečenice zadržale su svoju punu vrijednost do danas: »Veber je 
po svojim novelističkim radovima pisac hladna razbora. Tipovi 
mu izlaze ispod pera odmjereni, jasni i konsekventni. Kao da 
nisu potekli iz književnikove fantazije, nego kao da su se iz 
života prilijepili ravno na papir. Opisi okoline obrezani su pla- 
stički, a cijeli je tehnički sklop pripovijesti prirodan do najmanje 
sitnice. Na prvi pogled razabireš sređenost uma, koji se je 
izoštrio i utvrdio na nekoj naučnoj disciplini. Sve mu polazi 
nekako realno i istinito za rukom. Očito je dakle, da je Veber 
uz Jurkovića — možda i nesvijesno — jedan od prvih preteča 
našeg književničkog realizma. U koncepciji radnje nije mnogo 
izmišljao, nego ono, što je sebi preduzeo da obradi, najprije 
hladnom razmnivom rasporedao, a onda od karaktera do ka- 
raktera, od situacije do situacije, lijepo i natenani opisivao, 
nastojeći, da nam sve prikaže jasno i neprisiljeno.« — Andrić 
je usto iznio različite početničke nedostatke »Zagrepkinje« i 
»Avelina Bakranina ljuveznih zgoda i nezgoda«, ali je ujedno 
istaknuo i sve prednosti »Paskve« i »Nadale Bakarke«. Nije bio 
pravedan samo prema »Dobrotvoru đačkom«, jer nije imao po- 


-dataka o istinskoj pozadini novele, i zato je među ostalim izrekao | 


i rečenicu: »Fabula ove pete Veberove pripovijesti iskićena je 
strašnom romantičnošću, koja steže srce, a zaustavlja dah.« 

Ali je nakon toga Prohaska, u svome članku »Naraštaji 
najnovije hrvatske književnosti« (Savremenik 1916.) riazvao Ve- 
bera »čudnim novelistom«, misleći time očito, da je ovaj pisac 
samo čudom zapao među pripovjedače. Tek je Slavko Ježić opet 

Veberu dao ono mjesto, što ga među hrvatskim novelistima ide 
(u svojoj antologiji »Prvi hrvatski pripovjedači iza preporoda«). 

Veberove se pripovijesti mogu prosuđivati s različitih sta- 
jališta — ali u prvom redu s obzirom na njihovo značenje u 
vremenu, kad su nastale, i s obzirom na njihovo umjetničko 
značenje u sklopu cjelokupne hrvatske novele. 

Literarno-historijsko značenje Veberovih pripovijesti jasno 
je istakao Andrić. Veber je pokazao više smisla za istinski reali- 
zam negoli ijedan od njegovih hrvatskih suvremenika. Jurković 
je prikazivao samo pojedinačne tipove, a Veber je prikazivao i 
sredinu, u kojoj njegova lica žive. — Neke Veberove strane An- 
drić je s pravom, zbog metode, koju je Veber upotrebio pišući ih, 
isporedio za Zolinima. 

Ali realizam sam po sebi ne mora u književnosti biti pred- 
nost, jer može biti produkt mode, kao i svaka druga literarna 
naklonost. No realistička je crta veoma važna u slučaju, kad je 
ona znak, da se pisac nije dao smesti pomodnim književnim shva- 
ćanjima, nego je naprosto iznosio ono, što je vidio i kako je svi- 
jet osjećao. A Veber je upravo od takvih pisaca, koji su pisali 
ono, što su osjećali i što su vidjeli, bez obzira na duhovna stru- 
janja njihova vremena i pravce, prema kojima se književnost 
razvija. U hrvatskoj književnosti svog vremena on je bio gotovo 
osamljen — ispovijedajući u teoriji i sam idealističke nazore, a 
iznoseći u svojim pripovijestima svijet onako, kako ga je doživ- 
ljavao. Tako ovaj njegov realizam dobiva umjetničko značenje. 

Po svojim pogledima na književnost Veber je bio moralist. 
I njegove pripovijesti imadu, svaka za sebe, određenu tendenciju 
i moral. U nekima od njih taj je moral i otvoreno izrečen. »Ave- 
lina Bakranina ljuvezne zgode i nezgode« svršavaju se rečeni- 
com: »Mili Bože, teška li je djevojačka kletva, do neba se čuje.« 
»Nadala Bakarka« sadrži moral, koji — s obzirom na vladanje 
Nadalina muža prema ženi — izriče Nadalin drug iz djetinjstva 
i spasilac: »Kazna prokšenosti i naglosti«. — »Paskva« se, među 
ostalim, završuje i rečenicom: »Neka se vrši volja Božja«. 

Ipak, u Veberovim se pripovijestima (osim u spomenutom 
»Božićnom zvoncetu«) ne osjeća, da je moral narinut. Veber nije 

zbog tendencije svoja lica povlačio po svojoj volji, nego je u 
njega moral organski vezan s fabulom i licima. lo je u vezi s 
organskim razvitkom njegovih fabula, u čemu se vidi njegova 
umjetnička crta. 

Da je Veber — pored olsžosti pozitivnih crta, koje j je dosta 
istaknuo Andrić — bio donekle umjetnik, vidi se još naročito po 
dvjema njegovim važnim crtama: po množini lica, koja je iznio 
i individualizirao, i po organskom razvitku njegovih pripovijesti. 

U svojim pripovijestima Veber je iznio vrlo velik broj lica. 
Neka su od njih samo nabačena: on ih je opisao, označio im ka- 
raktere, ali ona ne žive svojim životom. U prvoj njegovoj pri- 
povijesti, »Zagrepkinji«,y dva su glavna muška lica, Vinko i 
Vojko, više tipovi nego ličnosti. I u »Dobrotvoru đačkom« mnoga 
su lica samo nabačena, ostajući blijedima (Štivalić, Havliček, Je- 
lačić). I neka od glavnijih svojih lica Veber je katkad označio tek 
s nekoliko crta. Ali je on, pored lica, koja je samo nabacio, znao 
da stvori i razmjerno velik broj ličnosti, koje se doimaju svojom 
živošću, vjerojatnošću, punoćom. Već se u »Zagrepkinji« ističe 
s dosta punoće lik Milice, djevojke bez određene duševne fizio- 
gnomije, ali sa svim crtama ženske lutke, koja uništava i sebe i 
muža. U toj pripovijesti udara u oči i lik Miličine majke — koja 
je zaljubljena u svoju kćerku, koja katkad izriče sumnju, da li je 
baš najbolje ono, što Milica radi, ali uvijek brzo popušta, jer drži, 
da kćerka znade sve bolje od nje, kad je prošla škole. | 

Sposobnost da iznese živa lica, ili da bar nabaci crte, po ko- 
jima se brojna njegova lica razlikuju jedno od drugoga, pokazao 
je Veber još više u svojim bakarskim pripovijestima. Avelin Ba- 
kranin 1 Fran Požarić (junak »Paskve«) u mnogome su slični. 
Ali je razlika u tom, što je Avelin površan, plitak, i postaje žen- 
skarom stoga, što uživa, da mu se svi dive, a ne od prirođene 
zloće. Fran Požarić je pak proračunan, misleći u prvom redu na 
novac i ugled. Avelin se vraća Franciki, kad je spoznao vlastite 
pogreške, a Fran Požarić hoće da uzme Paskvu tek onda, kad 
su mu izmakle djevojke, od kojih je očekivao više. — U pripo- 
vijesti »Avelina Bakranina ljuvezne zgode i nezgode« prikazao 
je Veber vrlo živo dvije djevojke — Franciku i Ljubicu. Fran- 

cika je dobra, poštena 1 vjerna, te se u svakom času prikazuje 
onakvom, kakva jest: bez koketerije, ona samo voli, ali se ni jed- 
nom gestom ne narivava Avelinu. Ljubica je pak temperamentna, | 
koketna, teži da pošto poto osvoji i priveže uza se tog mladića. 
Kad Francika drži, da joj se zaručnik iznevjerio, ona se s pono- 
som povlači. Ljubica pak ne popušta, nego hoće da se osveti, i 
izvršava to na čisto bakarski način. Znajući, kakav je njezin rod- 
ni grad.i u kakvom je duševnom položaju Francika (da je vrlo 
teško opet stekla vjeru u prevrtljivog Avelina), ona ne čini ništa 
zlo, nego se jednom na ulici prilijepi uz Avelina, koji se tako 
protiv svoje volje s njom morao prošetati bakarskim ulicama. 
Kako je Ljubica ispravno računala, glas o toj šetnji došao je 
k Franciki prije negoli joj je Avelin objasnio taj slučaj —i 

# Francika je, držeći, da je on i dalje ostao isti, pred njim za- 
uvijek zatvorila vrata. 

Veber je s osobitom pomnjom i ljubavlju prikazivao bakar- 
ske žene. Avelinova majka kao da je već karakterizirana riječi- 
ma, koje govori sinu: »Ave, sinko!« — jer je u tim riječima izra- 
žena i njezina majčinska ljubav, i njezin strah za sina, i njezina 
poniznost. — U Franciki, Paskvi i Nadali Veber je iznio svoje tri 
najsimpatičnije ženske ličnosti, prikazavši u njima ujedno sin- 

tezu onoga najboljega, što je on vidio u ženama Bakra: ljepotu, 
dobrotu, radinost, požrtvovnost, ustrajnost, vjeru. Iako su ove tri 
žene dosta slične, one se u mnogome razlikuju. Francika je dje- 
vojka, koja voli — tiha, povučena, ali ponosna: ona se povlači, 
čim osjeti kolebanje i neiskrenost u onoga, koga ljubi. Paskva je 
samostalnija djevojka, koja ne živi u sjeni majke i obitelji. Ona 
ljubi, ali svoju ljubav krije duboko u duši. Kad je osjetila nevjeru 
zaručnikovu, ona se lomi u sebi, ali ne govori o tome. Sposobna 
da voli samo jednom u životu, ona prašta nevjerniku ono, što joj 
je učinio, ali je druga njegova nevjera fizički potpuno skrši. 

Nadala u »Nadali Bakarki« je najizrazitije Veberovo žen- 
sko lice, i ujedno jedno od najljepših ženskih lica u starijoj hrvat- 
skoj novelistici. Mlada, zdrava, lijepa, puna ljubavi prema mužu, 
Nadala je ujedno 1 oličenje radinosti, veselja, požrtvovnosti i 
vjernosti. I sama pomisao na nevjeru uzbuni je čitavu. U najte- 

žim prilikama života ostaje ona jaka, uzdržavajući za vrijeme 


muževa putovanja po svijetu i sebe i maćehu, vjerujući, da će se - 


muž vratiti i da će sve biti dobro. Kao prava Primorka, ona zna- 
de i da se nestašno našali — ali čuvajući uvijek granicu, preko 
koje poštena žena ne smije prijeći. Veber ju je prikazao u neko- 
liko zanimljivih prizora sa sucem ženskarom: kako je došla k nje- 
mu da, po nagovoru maćehe, tuži susjeda; kako ju je sudac zvao 
k sebi u vrijeme, kad ne ureduje, da joj tobože dade upute, ali 
kako je ona prirođenom ženskom oštroumnošću shvatila, za čim 
on ide, pa mu je na fin način izmakla: 

»... dođite, krasna moja gospođo — pogladi joj opet ručicu, koju 
ona usteže — u nedjelju k meni, pa ću Vam kazati što Vam je činiti; znate, 
u nedjelju imam više vremena, pa ćemo se opširnije moći razgovarati. 

— Lijepa hvala, gospodine suče, — odvrati Nadala s takvom oda- 
nošću, kakvu pokazuje čovjek, koji je svu nadu izgubio — ne trudite se za 
mene; plemenitost svoju pokažite onim, koji su tako sretni imati za suca 
tako draga gospodina — nasmjehnu mu se Nadala tako prijazno, da su mu 
oči planule strasnim žarom. 

— Nemojte gubiti nade — napinje se sudac da na svoj mlin navede 
vodu — samo dođite u nedjelju pouzdano k meni. 

— U nedjelju? O, to pak posve nikako! Ujutro velika misa i prodika, 
a poslije jedne blagoslov. Hvala lijepa, gospodine suče — ostanite zdravo 
i veselo.« 

Na berbi se Nadala i mlade Bakarke šale s tim istim sucem 


gotovo obijesno: 

»— Ala lijepa para! — progovori jedna težakinja, kojoj je što od 
sunca, što od kapi bevandice gorjelo lice, namjenjujući sucu i Nadali, — 
kano golubići. | 

— Uh, što ste to rekli, Marice? — prihvati Nadala. — Gospodinu 
se ne dopadaju Bakarke. Hrvaticu koju da ste mu namijenili. Nije ni čudo, 
borme — produlji Nadala, bockajući ga šaljivo — one crvene, bijelim 
prahom posute, mi crne i garave, kako nas je majka rodila. 

— Što će mi to? — odvrati Marica, služeći se slobodom, koju joj sve- 
čanost daje — ni u našem oku vrag ne spava, ni naša krv nije voda za ta- 
kova tulipančića. | 

— Svijet je svijet — opazi druga težakinja — malo bolji, malo gori, 
malo ljepši, malo grđi. Bome će i u Bakru gospodin osjetiti da hlače nosi.« 

Ali kad je sudac krivo shvatio susretljivost i gostoljubivost 
Nadalinu, te posegnuo dalje nego što je smio, uspriječila se Na- 
dala uvijek s ponosom vjerne i uvrijeđene žene. I taj ženski ponos 

i vjera držali su je i u najtežim časovima, i u vrijeme gladi i osku- 
dice, kad ju je muževljeva maćeha u njezinoj kući gurala u na- 
ručje tom istom sucu, a i u časovima, kad su svi sumnjali u nju, 
jer je sve naoko govorilo protiv nje. Ali i teškoće, koje su nadošle, 
kad ju je je muž, nevinu, otjerao iz kuće, podnosila je ona mirno, 
držeći, da je to kazna zato, što je bila odviše prijazna i nestašna. 
Kad je muž tjera iz kuće, ona mu kaže samo jedno: »Bog bi dao, 
te se ne pokajao.« — On se kasnije ljuto pokajao, spoznavši nje- 
zinu nevinost. Ali je u njoj već bilo nestalo ljubavi — jer ako su 
svi u nju posumnjali, nije smio on: »Puklo srce slijepiti se ne da.« 
I ona ne će da se vraća k mužu, nego nastavlja svoj osamljenički 
život. | 

Ali je u Vebera bila još jedna umjetnička crta, najveća od 
svih dosad spomenutih. Izazvavši u život svoja lica, Veber ih nije 
kao marionete povlačio po svojoj volji (kao što je to radila ve- 
ćina njegovih hrvatskih suvremenika u noveli), niti su ta lica 
imala samo da ilustriraju fabulu ili moral; nego su se ona u nje- 
govim pripovijetkama naprosto iživljavala. Njegove su fabule 
organski proizišle iz karakteristika njegovih lica. 

Već se u »Zagrepkinji« vidi nešto značajno za ovo Vebe- 
rovo umjetničko svojstvo. Milica nije ni dobra ni loša djevojka, 
nego ima sve crte prosječne Zagrepčanke. Ona se povodi za mo- 
dom, čita ono, što čitaju ostale njezine vršnjakinje, hoće da se 
malo istakne time, što u govoru upotrebljava strane riječi. Inače 
živi povučeno, skromno. Pričinja se na prvi pogled kao dobar ma- 
terijal, iz koga se, uz malo dobre volje, može načiniti sve, što se 
hoće. Zato se idealist Vinko i zagrije za nju, jer je u nje vidio 
toliko istinski dobrih svojstava, i jer je bio uvjeren, da će ona 
pod njegovom rukom postati onakvom ženom, kakvu on, kao do- 
moljub, želi imati. — Sličnu fabulu — o muškarcu narodnjaku i 
djevojci zadojenoj stranim duhom, ali inače dobroj — iznijeli su 
u noveli i drugi naši pisci, na pr. i Dragojla Jarnevićeva. Ten- 
dencija je u takvim pripovijetkama jasna: trebalo je u novelama 
dati primjer našim muškarcima, kako treba uzgajati žene, i žena- 
ma, kako treba da budu patriotkinje. Zato je u najvećem dijelu 
takvih naših pripovijesti svršetak jasan: muž uspijeva u svom 

odgajanju žene, i žena (ili vjerenica) postaje oduševljenom do- 
moljupkom. | 

Veber — iskusan čovjek, ali i umjetnik — nije dopustio, da 
u njegovoj pripovijesti prevagne nacionalna tendencija, nego je 
dao, da se njegova Milica naprosto iživi. Skromna, povučena, pa- 
žljiva prema vjereniku kao djevojka, Milica je u braku ipak 
s više slobode mogla da pokazuje one svoje lične crte i težnje, 
koje su isprva bile jedva zamjetljive. Iako nastoji da sluša muža 
i da živi u skladu s njegovim dohocima, ona ipak, nevino, izriče 
sad ovu, sad onu želju, i muž se materijalno sve više upropašćuje, 
jer nema snage, da joj išta odbije, kad ona izričito ne traži, da 
joj on te želje ispunjava. Milica doista hoće da postane onakvom 
Hrvaticom, kako to želi njezin muž, pa i čita knjige, što ih joj on 
donosi — ali sve to čini nevoljko, i njezine su simpatije ipak na 
strani njemačke lektire. Kad joj prijatelj njezina muža počinje 


udvarati, ona se isprva zgraža, ali joj to poslije postaje nečim. 


naravnim — i ona počinje varati muža, padajući zatim sve 
dublje. | 

Iznijevši isprva tek neke crte svog glavnog lica, Veber ih je 
u toku pripovijesti samo dalje razvijao, i svršetak »Zagrepki- 
nje« samo je nužna posljedica tih isprva jedva zamjetljivih 
crta. A taj je svršetak sasvim drugačiji negoli u sličnim hrvat- 
skim novelama s patriotskom tendencijom. - | 

| Sličan je slučaj i s ostalim Veberovim pripovijetkama. Ni 
u njima se fabula ne razvija prema unaprijed stvorenu planu i 
prema moralu pripovijetke, nego se i u njima lica samo iživlja- 
vaju. Avelin Bakranin nije — kao ni Milica — ni dobar ni zao, 
nego lakomislen i površan mladić, koji bi, pod jakom rukom, 
mogao bio postati i vrijedan čovjek. Ali kad je došao u Bakar, 
kad je vidio, kakve uspjehe postizava kod djevojaka pripovijesti- 
ma o svome mornarskome životu, kad je vidio, kako ga djevojke 
i inače rado gledaju, on malo pomalo razvija svoje zavodničke 
sposobnosti, postajući sve smjeliji i sve bezobrazniji — odbijajući 
na koncu od sebe sve čestite ljude, i izigravajući se potpunoma. 
— Fran Požarić je više kicoš negoli pokvarenjak, u njega je 
jača crta slabosti prema teškoćama života negoli prava zloća. All 

u prilikama, u kojima je živio, te se njegove crte razvijaju tako, 
da on unesrećava onu, koja ga najviše voli, i koja više vrijedi 
nego sve odlične ili bogate djevojke, zbog kojih je bio spreman 
ostaviti priprostu i siromašnu Paskvu. 


Za tu Veberovu istinsku umjetničku crtu najznačajniji je 
»Dobrotvor đački«. Iako je za tu svoju pripovijest imao pred so- 
bom gotov materijal i živa glavnog junaka, te se nije mogao slo- 
bodno kretati, Veber je ipak u njoj učinio nešto smjelo i zanim- 
ljivo. Kao čovjek, koji je poznavao Život, on nije svršio fabulu 
pobjedom dobra, nego tako reći njegovim porazom. Ni tu on nije, 
za volju morala ili da čitaocima pruži dobar primjer, kako treba 
podupirati omladinu, htio da svog Adalberta Jerkovića kao star- 
ca okruži slavljem i zahvalnošću, nego je fabulu razvijao prema 
iskustvima iz života. Njegov je »Dobrotvor đački« valjda jedin- 
stven slučaj, da pisac piše prema živu modelu i završava život 
glavnog lica prije negoli je ono stvarno umrlo. Veberov Jerković 
umire u noveli g. 1877., a pravi dobrotvor đački, Adalbert Kra- 
jačić, umro je g. 1898., četrnaest godina poslije svoje fiktivne 
smrti u Veberovoj pripovijesti, i četiri godine poslije smrti sa- 
moga pisca. Ali je značajno, da je pravi Krajačić, četrnaest go- 
dina nakon toga, što je izišao »Dobrotvor đački«, umro gotovo u 
istim prilikama, u kojima je umro i u Veberovoj noveli. Od svih 
onih ljudi, koje je digao na noge, i od kojih su mnogi bili na 
visokim položajima, nije ga se sjetio nitko, te je umro osamljen, 
a pokopan je kao prosjak.*) Osjećaj za logiku života bio je dakle 
u Vebera jači negoli njegove moralističke dispozicije, 1 ta logika 
života pokazala je, da je on u svojim shvaćanjima ljudskih pri- 
lika i karaktera imao pravo. — Možda je on, završavajući svog 
»Dobrotvora đačkog« g. 1879. na ovaj način, htio da pobudi smi- 
lovanje za još živa Adalberta Krajačića, jer je ovaj doista pred 
smrt dobio neku malu potporu. Ali to ne mijenja ništa na činje- 
nici, da je on događaje, prije negoli su se desili, prikazao tako, 
kako su se oni kasnije doista i zbili. 


4) Drechsler, Pod apsolutizmom (Savremenik 1909.), Obzor 1893., 34. 

Po ovim se svojim crtama Veberove pripovijetke uzdižu u 
hrvatskoj novelistici svoga vremena nad većinu tadašnjih naših 
novelističkih pokusa, i po njima je ovaj pisac za hrvatsku knji- 
ževnost ipak značajniji nego što bi bio kao predstavnik »-aha- 
vaca«. U tu novelistiku, koja je bila prožeta uglavnom samo fan- 
tastičnim 1 pseudohistorijskim elementima, i koja je velikim 
dijelom bila i bez psihologije i vjerojatnosti, Veber je stao smjelo 
unositi i crte svoga vremena, ali i neku umjetničku crtu. Ia 
umjetnost nije bila bogzna kako velika, pa nije naročito znatna 
ni u okviru hrvatske književnosti. Veber je kao pripovjedač dosta 
tvrd, bez podatljivosti. Ali je njegovo značenje ipak u tome, što 
je tu umjetničku crtu imao, i što ju je među prvima stao unositi 
u hrvatsku književnost. On je osjećao život oko sebe, i u svojim 
je pripovijestima ostavio jedan dio tog života. A osjećao je i to, 
da umjetničko djelo ne smije da bude ni gola tendencija, ni mo- 
ral, ni pouka, nego nešto živo, što živi za sebe 1 od sebe. 

TRIDESET GODINA PUTOVANJA 


Anđele, pogledaj natrag kući 

i plači; 

no meni pusti, da budem jači: > 
ja ne ću ući. 


Mrzi me da gledam svoju mladost. 
Mrzi me da me prošlost veže. 

I u bijedi ima radost 

što nema mreže. 


Ja nemam mreže, ja nemam veže, 
Ja gubim sebe desetljeća. 

Ima u meni pomama cvijeća, 

1 još imam ravnoteže. 


Čemu se vraćati na stara mjesta? 
Ja mrzim groblja i starinu, 

i cijenim svijetlo i širinu: 

postoji cesta. 


Imaju kuće stare i nove. 
Tuđe. 

Ja nemam kuće. 

Ništa me ne zove. 


Trideset godina putovanja, 
brda prokletstva. 

Bez posla i zanimanja, 

bez sredstva. 


Sotono, ne daj mi kući. 
Anđele, plači. 
Ja stradam, ja sam jači, 
Ja ne ću ući. 

Daj mi na kišu 

i pusti 

statui da čuva nišu, 
da mene vampiri sišu, 
da budu tusti. 


PJEŠAČENJE FAKIRA K DUŠAMA 


Širom karte zemlje tražim svoju kuću. 
Pod kržljavim stablom za me nema hlada. 
Ne mogu da svladam atmosferu vruću. 
Nema k meni bistre vode vodopada. 


I za noge s trpnjom vrućine i zime 
ne nalazim doma niti prave klime. 


I pošto se nisam obuko .u lišće, | 
glupa me je čeljad odjela u cunje. 
Natekle mi ruke mravinjaci grist će, 
poštena će stabla oboriti munje. 


Povrh glave nemam krova niti zida, 
a podnosim mukli bol Karijatida. 


Kao da sam Atlas, koji nebo drži. 
Moja kuća nije za kost no za duše. 
Nezahvalno sunce moju zebnju prži, 
a cestama misli tuđi vjetar puše. 


Pa i pak će duše nedostupne u me, 
čim me vjetri, magle, vatre izbezume. | 

Za glad zuba jest ću aromatski korjen, 

pritisnut ću usne na mir ledenjaka. 


I prohodan bono, ofuren i koren 
napustit ću zaklon zadnjih pustinjaka. 


I smatrat ću, da je uzduh Maharani 
što me s ruku skupa s ptičicama hrani. 

DOZRIJEVANJE LJEPOTE 


Javila se rano, poslije jedne zore, 
s pozivom, da djeca obustave suzu, 
i s molbom, da oci svrše razgovore. 
I bilo je sporno: kako krstit Muzu? 


Javila se, kada kosa mijenja boju, 

i kada u tijelu skrućuju se kosti. 

U čas, kada miris prožima svu hvoju, 
- smješila se s praga bez goropadnosti. 


Ali dugo nisu trpjeli joj ime. 

Kao šaka praha, zlatni trak u zraku, 
bezgranični trepet vladala je svime 

i zgažena bila na svakom koraku. 


Njeno mlado meso, sedef Nejasnoće, 
duša amalgame, biser što se cakli, 
dvostruko je cvalo, kao stidno voće, 
dvostruko je sjalo, i nisu ga takli. 


Jednog dana preliv otide po svijetu 

da bere značenja teška kao breme. 

S tim je došla nježna Ljepota svom dlijetu, 
ko pečat se na nju urezalo vrijeme. 


Nekada bez vijeka, kasno istom mlada 
prešla je u kristal, sad već crta čista. 
Nije dala, da je poznaju sred grada 
govoreći rulji: Nisam Ona Ista. 


Imala je pravo. Bila je čeznuće, 

san o zori, vjetar, bijes što steže gušu. 
Samo s putovanjem stekla je pregnuće, 
godinama zrijenja dobila je dušu. 


Tako se pjesma rodila dva puta. 

I dva razna bića ne treba da miješa. 
Veliko iskustvo nosi s prahom puta, 
no s težine sreće sad nju nije preša. 

Tin Ujević 


NOVAK SIMIĆ, ZAGREB 


ZID MLADOSTI 


Kad je Rodinan ušao, Beba je ležala na sofi u polumraku, 
prebačene noge, lijeno gaseći čik na stoliću do sebe. Kroz spu- 
štene žaluzije prokradale se dvije tri, zagasite zrake kasnog je- 
senjeg sunca i drhtale po šarama velikog perzijskog saga. U 
sobi je bilo toplo i mirisalo po rubenini, po tkaninama, puderima 
i parfemu. S toaletnog stolića odbljeskivalo je zrcalo kao povr- 
šina kakve prozirne lokve, a u Rodinanove zjene zasadiše se 
njene noge u tamnoj svili čarapa, lijepe i zaobljene kao u izlogu 
kakve konfekcije. Pokuša, da ih ne opaža. Kroz polutamu. do- 
leprša Bebin glas mazno umiljat: 

— Boli me cijeli dan glava, smeta mi svijetlo, ako nemaš 
ništa protiv toga, neka ostanu zatvoreni kapci... Ia priđi, što 
si stao. Ah, ti si još uvijek onaj stari, plašljivi momak. 

Rodinan se usiljeno nasmija: — Možda sam se promijenio. 

— Ne, ni si, takvi, kao što si ti, ne mijenjaju se, za druge 
ne velim. — Govorila je zaklopljenih očiju, kao da nešto duboko 
razmišlja, o čemu još nije posve načistu. Netko s druge strane 
za zidom zalupi vratima i ču se prigušeni mrmolj glasova kao 
zuj kukaca po proljetnoj livadi. U tišini, što je nastala, u škrtoj 
šturoj svjetlosti nekako žućkastoj poput svijetla voštanica po 
crkvama, njeno lice bez šminke i ruža, šiljasto i bijelo-blijedo 
s velikim, crnim podočnjacima, stisnutih usana kao u napregnu- 
toj tihoj srdžbi, nauznak i podignuto na ležaju, izgledalo je silno 
razjađeno i umorno. Ni traga nije bilo one njene uobičajene 
vedre veselosti, one malko čapkunaste bezbrižnosti zadovoljnog 
i sretnog božjeg stvorenja, koga ne more nikakvi jadi, nikakve 
tegobe i sumnje — već uživa u svojoj mladosti i ljepoti punim 
grudima blaženo i mirno, kao da je život besprekidna svetko- 
Vina. | | 

Ležala je tu pred njim posve intimno, prirodno i ljudski. 
Nije to lijepa razglednica, djevojka iz bolje kuće, koja pazi na 
svoje kretnje, niti društveno biće s maskom i pretvornošću, već 

mala ženica, ženka, koju nešto muči, koju boli glava 1 kojoj je 
sve svejedno. I u tome svom jadu, svojoj umornoj tuzi, koja je 
tiho izbijala iz cijele nje ovako polegle po divanu s podnimlje- 
nim rukama i sklopljenih očiju, dok su joj se mala prsa uzbur- 
kano talasala, izgledala mu je mnogo ljepša, mnogo krasnija 
nego inače. Gledao je s prijateljskom pažnjom, žaleći je, htijući, 
da joj pomogne, da rekne riječcu dvije, što bi je utješile i ras- 
položile, ali nije znao, što je tišti i zabrinjuje, premda eto ne- 
kako sluti i domišlja se. Ali ako nije ono, što on misli, ako je 
pogriješio, ako je nešto deseto pa ispadne smiješan i brzoplet? 
Možda ga je samo onako zvala! Tko ti ga znao, šta se sve može 
da mota po tim ženskim mozgovima! Rodinan odluči pričekati. 

— Zašto ne zapušiš, trže se ona, osjetivši, da ju gleda. 

— Hvala, uzet ću! 

— Ti si vrlo smiješan mladić. 

— To su mi 1 drugi rekli. 

Beba pokuša, da se nasmije: — Kako? I drugi su ti rekli. 
Sigurno si i kod drugih ovako sjedio i buljio kao lipov svetac. 
Ah ne, popravi se, još ću i tebe uvrijediti. Je Y da mi praštaš, ta 
ja sam u takvom raspoloženju, u takvom raspoloženju, dragi 
moj, kad čovjek koješta izvaljuje. Što, nisi se uvrijedio? Pa da, 
zlatno srce. Ili ti je ostala stara slabost prema meni. Sjećaš li 
se, kako si bio u me zaljubljen i silno te smetalo, što smo u rodu. 
— Beba se pridignu i skupi noge poda se, kao što se to čini u 
Bosni, — hoćeš li dopustiti, da te poljubim, premda smo rođaci, 
tako si me jednom pitao, onda kad si bio preko praznika kod 
nas. Ha, ha, ha... ta zar se pitaju djevojke, kad ih hoćeš po- 
ljubiti, to je samo tebi slično, dobra dušo. Svi smo te voljeli, pa 
čak i moja mama, a ona nikoga osim same sebe ne voli. Upravo 
tako... fuj, što sam se zabrbljala. Beba se najednom smrači, 
kao da se nečega sjetila. 

— A što, jesi li opet u koga zaljubljen? 

— Ne. 

— A u mene? 

— Pa ti si mi kao sestra. 

— Bravo! 

— A otkada? 

— Pa čim sam vidio, da ti se Mišković sviđa. 

Beba se sva izmijeni, kad on spomenu Miškovića, i to Ro- 
dinanu ne izmače, — dakle sam naslutio zašto me zove. Ona se 
učini, kao da je prečula. 

— Čitavih pet godina ima otada. 

— Više, bit će 1 šest. 

Da, i Beba mu se toplo primače, — i nikada se ja nisam 
ni s kim porazgovarala prijateljski, svojski o tome. Nikad da se 
sjetim tebe. A ti si mi jedini prijatelj, jedini, kome je srce čisto. 
Znaš li, da sam bila glupa guska onda. Tek kasnije mi je bilo 
žao. — Ona se ljutito prekide. Disala je užurbano i naglo, bli- 

jedo lice počinjalo joj se crveniti kao u groznici. — Ah uvijek 
sam žudila otkriti se nekome, tko bi me razumio, nekome, tko bi 
me gledao ne kao ženu nego kao prijatelja. Dosadili su mi ti lju- 
bavni izlivi, sentimentalne jadikovke. Molba na usnama, pohota 
u očima. Svi su samo cvilili. Kažu, da nije lijepo vidjeti ženu, 
kad plače, a tek što da se rekne za muškarca. I sve one kojekakve 
geste kao na pozornici. u kakvoj opereti ili melodrami, glava 
među rukama, trzanje ramenima, izbečene oči kao u pečenog 
ovna, najposlije čak i revolveri. Revolveri, dragi moj! Svi 
osim... pa da šta se ja tu pred tobom prenemažem, a pozvala 
sam te jadino za to. Ti znaš, ti znaš, kako je teško reći odmah 
nešto, što ti leži na srcu, što te tišti. Moraš razgovarati o svemu 
i svačemu, ta kako ćemo zaboga s neba pa u rebra. 

Najednom mu se prinese: — Znaš li ti, zašto sam te po- 
zvala? 

— Pa domišljam se po prilici, ali o čemu se zapravo radi, 
to ne znam. Upravo sam razmišljao, što se dogodilo. 

— Sve i ništa. Ti dakle ne znaš. 

— Da je u vezi s Nenadom, dalje ne... 

— Stani! Kad si bio zadnji put s njim? 


— Sinoć. 

Beba se začudi, čak se podiže sva presenećena: — Sinoć, 
kažeš. — Rodinan zausti, da nešto rekne. — Pričekaj, pričekaj. 
Mahnu ona na njega rukom skoro ljutito. — Sinoć (ona je to 

»sinoć«, kao da ne može doći sebi, ponavljala već po treći put, 
trudeći se sva, da nešto rekne što ju je odavna morilo, nešto, što 
je provaljivalo iz nje i zašto je tražila pravu riječ)... ništarija. 
Ne govori, ne govori. Je li ti što govorio o meni? Gdje ste bili? 
Uopće jeste li se zadnji dana sastajali? Sve mi reci, sve, razu- 
miješ li. Radi toga sam te jedino i zvala. — Ona poče nervozno 
paliti cigaretu. Ta znaš li ti, ne — prvo mi sve ispripovijedaj. 
Najbolje počni ispočetka, odonda, kad smo se našli s njim prije 
mjesec dana u Maksimiru. I ti si se onda s njim prvi put vidio, 
otkad je u Zagrebu, zar ne? Ta ima tu nešto, što me silno zani- 
ma, nešto, što hoću da istražim. Hajde dakle, ali brzo i jasno, 
nemoj oduljivati, a poslije ćeš mi potanko rastumačiti... 

Rodinanu je bilo sve to neobično, a naročito ta Bebina užur- 
banost i usplahirena ljutnja. Šta li je to između nje i Nenada, 
pitao se, šta li joj je samo učinio. Jer nešto mora biti po srijedi 
i to veliko. Inače se ovako ne govori, inače se ne viče tako brzo 
i lako — »ništarija«. Uostalom sad će znati, i Rodinan pogleda 
Bebu s izvjedljivošću: — Pa tu nema ništa osobito da ti kažem, 
ne ćeš mi vjerovati, ali ja sam bio odonda u Maksimiru po prvi 
put sinoć s njime, a i to sam slučajno na njega na ulici natra- 
pao. Držao se ja tajanstveno i govorio o zidovima, koji se ne 
mogu prijeći i o koje se glava razbija, ali iz svega onoga, što je 
govorio, ja sam vrlo malo ili, da bolje kažem, nisam ništa ra- 
zumio. Osjetio sam samo, da on nešto proživljuje, nešto posebno 
1 svoje i za njega silno važno. Ali šta, šta? Ne znam, brzo se je 
oprostio i nestalo ga je kao sjene. Eto ti, to je sve.. 

Beba je ustala i hodala uznemireno po sobi, dok je govorio: 
— Vrlo zanimljivo, silno zanimljivo kimala je glavom. Onda 
stade pred njega žarkih, presvijetlih očiju unoseći mu se u lice 
tako, da ga je skoro dodirivala viticama svoje svijetlo-plave 
kose. Uhvati ga potom čvrsto za rame. — Da ti ne lažeš, da te 
on nije uputio, što ćeš preda mnom govoriti, ako te sastanem? 
Sve je to on mogao lijepo izračunati t. j. da ću ja tebe zgra- 
biti, to je posve logično i jasno. Ali ja računam, da si ti pošten, 
da... uh, kud sam zabrazdila, ta nije ni on takav. Upravo iskre- 


nost 1 otvorenost bile su njegove glavne crte. I što ja samo go- 

vorim, kakve objede sve ne svaljujem. Pa ti si prosto zinuo. Imaš 
pravo. Imaš pravo. Ali možda je ipak ovako, kako govorim, 
možda ne griješim, ta teorije su tu po srijedi. Vaše teorije, nje- 
gove teorije. Prema svinji treba biti svinja, to su njegove vla- 
stite riječi. Malograđani su svinje, a ja sam u njegovim očima 
uvijek bila malograđanka. Sve je to bilo neiskreno i lažno, čitav 
ovaj mjesec, što smo bili skupa, ali ne s moje strane, one,ne... 
Ta ja sam nekome prvi put povjerovala 1 povjerila se. Prvi put, 
dragi moj, a dotle je on držao, da sam svinja. Sto si se uklem- 
besio, kao da ništa ne znaš i nemaš pojma ni o čemu, šta se pre- 
navljaš. — Izgledalo je, da će svaki čas briznuti u plač, u kri- 
kove, početi se tresti ili uopće nešto nesmotreno 1 neočekivano 
učiniti. | 
Rodinan se nije mogao snaći u toj bujici riječi i prijekora, 
ali jedno mu je ipak bilo jasno: Mišković je nečim silno uvri- 
jedio Bebu, nečim pozlijedio i ta ozlijeđenost, to unutrašnje 
njeno ojađenje, u vezi je s prijašnjom njegovom izjavom, da 
je sinoć bio s njim, i to je dj elovalo, da taj pritajeni, nakupljeni 
čemer, zlovolja i povrijeđenost provali se 1 surva, bukne kao 
potaknuta vatra. a. > 

— Kako se ja mogu prenavljati, radi čega i zašto? Kažem 
ti ponovo, odonda u Maksimiru ja sam ga sinoć prvi put vidio. 
I sve ono, što se s njim događa, zamagljeno je. Mogu sumnjati, 
mogu slutiti, ali tvrditi ne mogu ništa. Nešto ga je smlavilo. Ali 
što? — pitam se cijelo vrijeme. Sad opet vidim, da je nešto j 
s tobom. Reći ću ti otvoreno, da sam spočetka pomišljao, da si ti 
po srijedi, ali vidim, nisi. Jer čemu bi pitala mene o njemu, da 
si s njim u vezi. I on je sinoć bio usplahiren i silno, silno zabri- 
nut. A nitko ništa ne kazuje. Ja vas nisam vidio do zadnjih dana, 
njega sinoć, a tebe danas. Kazuj, što je? Bili ste skupa i posva- 
dili se? 

Ali mu ona na to ne odgovori, postajala je sve zamišljenija 
i prijašnji bijes bio je posve splasnuo. — On tebi nije ništa go- 
vorio o meni? — upita ga namrštena čela — da smo se viđali, 
da mi je zalazio? 

— Ni slovca, to sve od tebe prvi put čujem. 

— Vrlo čudnovato, vrlo čudnovato — ponovi ona zabri- 
nuto. Ta vi ste bili nekad najbolji prijatelji. Da me bar spome- 
ne, deset je dana. A u tome i jeste sve, inače ga ne bi tako na- 
jednom nestalo, — mrmljala je više za sebe. Onda se najednom 
obrati Rodinanu: — Ivane, a znaš li ti, da smo se mi bili gotovo 
posve spetljali. Da je on bio neprestano kod mene, i onda na- 
jednom (danas je upravo deseti dan) nesta ga. Bili smo u ka- 
zalištu tu večer, a poslije smo tu svratili. Popili kavu i čak 
odigrali dvije partije šaha. Onda se zapripovijedao, maštao, kako 
ćemo otići u inozemstvo. Samo dok dobije parnicu s onom tvrt- 
kom, kod koje je radio. Bio je raspoložen, i ostao je do kasno u 
noći. Govorio o Rožiću, znaš onom advokatu i njegovim kćeri- 
ma, i smijao se. Pokazivao pismo nekakve tvrtke radi otkupa 
onog njegovog automatskog gnojnika. Nadovezao poslije, da će 
ići nekakvoj vrlo lijepoj dami i, da ne budem ljubomorna, ukrat- 
ko pripovijedao o svemu i svačemu, bio, što je rijetkost kod 
njega, zabavan i duhovit, a ne mrk i šutljiv. Bio čak obijestan 
kao kakvo raspušteno derle. Šta ti jeP — pitala sam ga, kao da 
sam slutila, da to ne vodi dobru — večeras si nekako neobičan, 
skoro me je strah. — Ne znam ni sam — odgovorio je prosto- 
dušno — drago mi je naprosto da sam živ. Hoću da bar jedan 
dan, jedno veče budem sretan. — A danas si sretan — pitala 
sam ga? Jeste — odgovorio je — večeras sam sretan. I ja sam 
se taj tren sjetila, kako smo onda nas troje, kad smo se susreli, 
sjedjeli u onoj prljavoj gostionici predgrađa, i on nam pripovi- 
jedao o našim bosanskim kasabama, o sebi, svom očaju, neza- 
dovoljstvu, mržnji. Je li to onaj osvetnik od prije nekoliko tje- 
dana? Kao da se svega riješio, sve skinuo, saprao sa sebe. I eto, 
kad smo se tako narazgovarali, htio je pjevati, jedva sam ga 
stišala. Misliš, da je bio pripit? Ni kapi cijelo veče nije okusio. 
I otišao je negdje oko tri sata ujutro, otišao i rekao, da će pred 
veče doći, i nije došao, ni taj ni iduće dane. Nestalo ga. Deseti 
dan, dragi moj, ravno deseti dan. Ja sam ga čekala tada i čekala, 
čekala do sedam, do osam, do deset, do pola noći i tek sam oko 
jedan legla. Misliš, da sam spavala? Prevrtala sam se i osluški- 
vala, prozoru prilazila, kad bi netko zvižduknuo ulicom, mislila, 

da on zviždi, toliko sam luda bila. Dragi moj, dragi moj, ja koja 
nisam nikada nikog čekala, ni radi koga strepila, ni za što se 
brinula, ja, pred kojom su se muškarci lomili i puzili, koja sam 
puštala druge da čekaju, ne dolazila im, ja sam od devet sati 
kroz prozor stalno zurila na ulicu i od svake mi se sjene on pri- 
viđao, na svaki se šušanj trzala, srce mi premiralo, kad bi se 
netko penjao stepenicama, a ja ga nisam vidjela, tko je, jer dok 
sam gledala na jednu stranu ulice, sa suprotne strane došao je 
taj i ušao! Koliko sam se puta htjela trgnuti do vrata-i otići, da 
ga dočekam, jer je morao biti on zasigurno. Uistinu i jedino! A 
ako nije, javljala se sumnja. Može zviždnuti i ja ga ne ću čuti i 
on će otići. O koliko sam se lomila, i koliko smiješnih i besmisle- 
nih stvari mi je prohujalo glavom! Ta zar se može penjati uz 
stepenice, kad nemaš ključa, a devet je sati prošlo, prošlo. I ka- 
žem ti, najposlije sam legla, ali oka nisam sklopila. Tu noć i 
sutra dan (ta jučer se sigurno radi poslova zadržao, spriječilo 
ga nešto) i.noć opet i sutradan (obilazila sam oko njegova sta- 
na— stanuje ti negdje na kraju grada u Škričevoj ulici, blizu 
Maksimira — obilazila i strahovala, možda me on opet kod kuće 
traži, jurila tamo i ovamo, nakanjivala, da pozvonim). Ja sam 
spoznala i duboko proživjela šta to znači čekati nekoga, nekoga, 
tko ne dolazi i koga nema. — Bolestan je možda — tješila sam 
se pa ne može da dođe, ali pisati bi mogao, — ne može da piše 
— zavaravala sam se, toliko je bolestan, toliko iscrpen, tko zna, 
što je s njim, i peti dan zazvonila na vrata njegova stana. Otvo- 
rila mi je neka četrdesetgodišnja žena, podbrađena i zasukanih 
rukava i gledala me sažalno, jest, Boga mi, sažalno. — Ta go- 
spodin Mišković je otputovao i nije bolestan — odgovorila je 
na moje pitanje, što je s njim. — Otputovao? — pitala sam ja, 
a sva sam se bila sledila, ukočila, da nisam više ćutjela svo- 
jih vlastitih udova. — Da se ne varate? — Ne gospođice. Prije 
četiri dana mi je rekao, da putuje, i da će se možda vratiti za 
mjesec dana, a ako se ne vrati kroz mjesec dana i ništa ne javi, 
onda mogu stan izdati. Platio je unaprijed, pokupio stvari i 
otišao, i što me se onda tiče. Adrese mu ne znam, žao mi je, go- 
spođice, i ja sam bila u vašem položaju. Ali kažem vam, miran 

je stanar bio, doduše nije puno stanovao, ali opet, opet, ženske 
nije dovlačio, a tko je od tih ljudi trčisuknja, odmah se pokaže, 
promoli papke. — Ja sam u nju buljila i ona je brbljala i brb- 
ljala, i u stan me uvukla, nekakvom kavom s cikorijom častila. 

Beba zasta sva zadihana, svijetle sunčane pruge na sagu se 
izgubiše i soba dođe još mračnija, još tmurnija, nego što je bila. 
U crnini tišine, u tmini, u kojoj se više nisu raspoznavali izrazi 
i oblici, ona se i sama rasplinjavala i postajala taman obris, 
mrka večernja sjena, što je govorila riječi pucketave i tužne: 

— Ne znam, kako sam otišla od nje — nastavi — lutala 
sam ulicama kao ostavljena šiparica, kao licejka, mala proda- 
vačica, koju je iznevjerio dragan, premetala po glavi sve doga- 
đaje, sve riječi i najmanje mijene na njegovu licu, drhtaje u 
izrazu, tvrdoće u glasu. I ništa, ništa nisam našla, nikakova 


stvarnog uzroka, nikakova povoda, da tako što učini, da ode, 


ne rekavši ni zbogom. Da je napisao nekoliko riječi. Jednu bar! 
Ničega. Praznina i ulice i ja na njima. Nisam nikad znala, što 
je jad ostavljenosti, što je očaj, što udaranje glavom o zid. Ta 
ja sam tada udarila glavom o zid, dragi moj, o tvrdi kameni zid 
neizvjesnosti, sumnja, gorčina, o tvrdi zid ničega. Nije li to naj- 
gore, kad se tako s neba, na prazno, od zraka, da kažem, nađeš 
u očaju? I večer je bila tada kao ova smeđa i čudnovata, ili se 
je samo meni činilo. U takvim se trenucima koješta čovjeku pri- 
činja, i ja znam samo, da mi je sve izgledalo strano i daleko, kao 
da stojim za staklenom pregradom — na jednoj sam strani ja, 
na drugoj čitav ostali svijet. Onda sam susrela Martu Rožić i 
njenog udvarača; pozvali me u društvo. I pošla sam. Htjela sam 
se svega otresti. Večerali smo kod »Janjeta« i išli na nekakav 
lumperaj. Muškarci su bili pijani, nekakvi časnici, nekakvi od- 
vjetnici, trgovci i slično, i ja sam se s njima opila. Bila sam Ppi- 
jana, treštena pijana, otmjeno, kako se već opijaju po našim 
boljim društvima dame, i nisam skoro znala za se. U »Piku« su 
mi cipele svukli i pili šampanjac iz njih, a ja sam davala po- 
ljupce za svaku popijenu cipelu. Grlila sam pijane smokinge, 
pijane odore, pijana crna odijela, razbijala čaše o nečiju ćelavu 
glavu. Još i sada se naježim, kad se sjetim njene hladne ozno- 

jenosti. Pjevala, i bila tako raskalašno vesela, toliko vesela, da 
sam svud po sebi osjećala ruke, koje su me pipkale i pretraživale. 
Iskorišćavala su priliku gospoda, da mogu pogladiti struk, nogu, 
but, koljena, prevući prstima preko grudi — kakvo slavno uži- 
vanje! Ogledala su razbijali, povraćali, ječali, puhali, nemoćno 
padali po naslonjačima klonuli i iscrpeni od alkohola, a ja sam 
bjesnila i bjesnila. Pa ipak uvijek s malim tračkom svijesti, 
s maljušnim. Kazivao je on, da je to sve, što radim, lažno i da 
zalud s bunom, urljavom, alkoholom, hoću da umrtvim svoju 
nutrinu, svoj očaj. Svakome čovjeku u očaju treba samo buke, 
buke, buke. I opet buke. I imala sam je. Igrala sam se karata sa 
samom sobom. Vrištala, kikotala, a plakati sam zapravo htjela. 
Marta mi je rekla, da nije ni znala, da sam tako divna društve- 
na djevojka, opet ona stara. — Draga moja — šaptala mi je 
skoro u besvijesti — treba iskoristiti mladost. Hoću da živim, da 
živim! A valjda će mi to_i biti nekakav život, kad se udam za 
ovog glupana Pletikosića, za ovog podlog ljubomornog majmu- 
na. Mi smo napredne djevojke. Jazz i orgije! Jazz i orgije kao 
i prije četiri, prije tri godine, kad sam bila tek došla u Zagreb 
i osjetila se slobodnom i mislila naći životnog sadržaja u loka- 
lima, na zabavama u Glazbenom zavodu, EFEsplanadi, Grilu, 
okružena hrpom praznih glava, tvrdih košulja, besramnih njuš- 
ka. Prosipala mladost (divnu, drhtavu mladost) po zadimljenim 
kavanama, večerama i žurovima, trčala tamo, trčala ovamo, 
brbljala i tračala, zavodila muškarce i smijala im se, smijala 
samoj sebi. A kroz sve je strujalo jedno duboko unutarnje ne- 
zadovoljstvo, tuga, spoznaja: sve to nema nikakova smisla. Sva- 
ki novi dan, svaki sutrašnji dan očekivala sam, desit će se nešto, 
što će dati sadržaja mom bitisanju, donijeti nešto novo i osobito. 
Ništa se nije zbivalo, ništa dolazilo. Uvijek varke, uvijek obma- 
ne, praznina, kudgod se okreneš. Kako da ga se ne sjetim. Kako 
da se ne spomenem. Njega, koji je bio drukčiji od svega toga. 
U tom luđačkom kankanu, vrtoglavoj jurnjavi živci se napinju, 
uzrujavaš se, lomataš i vidiš poslije svega, na istom si, nisi se ni 
za dlaku maknuo. Dolaziš ujutro kući i po glavi se zibaju i vrte 
događaji prošle noći, burno i uskomešano, i opažaš, kad se sva 

ta pjena slegne: zavaravala sam samu sebe. Ta iz provincije sam 
došla, iz kasabe, gdje taj gradski život imućnog svijeta izgleda 
silno tajanstven i nedokučiv i o njemu se potajice sanjari i če- 
zne. Dočepaš ga se 1 vidiš najednom jasno i bistro — iza tog 
blještavog naličja, iza te raskošne pozlate sjede očajnici i šar- 
latani, snobovi i glupani. Oh, morala bi biti posve bez glave, kao 
uostalom mnoge druge, pa da nađem samo u tome smisla. Što 
je onda život, pitala sam se često. Imam sve, što želim i hoću, i 
opet sam nezadovoljna. Težila sam nečemu velikom, a eto to 
veliko vrlo je, vrlo malo. Kako da onda ne iskrsne davna, stara 
ljubav, natmureni instruktor moga mlađeg brata, uvijek ozbi- 
ljan, uvijek zakopčano hladan i mrk. Ta ja sam se onda odu- 
ševila za njega, a on me nije opažao (ili se tako gradio) i držao 
se, kao da ne postojim. Meni su onda maturanti i brucoši, mladi 
trgovci i činovnici pisali ljubavna pisma i ja nisam znala, kud 
ću sa sobom, dok se je on uzvišeno i prezirno smješkao, kad bih 
progovorila koju riječ s njim. Poučavao me i ispravljao u go- 


voru, kao da nisam djevojka, a ti sigurno znaš, kako su še- 


naestgodišnje djevojčice uobražene, nego derište, razmaženo 
dijete, prema kome se čovjek drži dobrohotno i s visine. I odlu- 
čila sam, da ga skršim, da slomim toga nadutog mrskog(!) mla- 
dića, da, skoro sam ga zamrzila radi toga njegova držanja prema 
mojim sjajnim, milookim pogledima i vrckanju za onih prvih 
dana, kad se u našoj kući pojavio. Ponosio se svojim siromaš- 


tvom i skoro nije krio svog prezira prema nama, koji smo bili 


bogati i imućni. — Sve to nije vašom zaslugom — rekao mi je 
jednog dana onda — ovaj luksuz, ovaj ugodni život i novci 
oteli su od ovakvih kao i ja, nama ste svukli, a na se obukli — 
Jest, tako mi je doslovce rekao, toga se još i sada kao na dlanu 
sjećam, a ja sam gledala u njega ko mače u žižak: mrzila ga i 
ujedno mi se sviđao, što je takav. A žene su silno lukave, kažem 
ti, 1 nitko ne može biti lukaviji od nas i luđi opet u nekim tre- 
nucima od nas. Dragi moj, dragi moj, htjela sam ga se dočepati. 
U đavola sam se pretvarala, štono se kaže. Zabavljalo me je 
silno, kako ću toga sveca, kako smo ga ja i moje drugarice u 
našim razgovorima zvale, osvojiti. Skupa smo djevojčice o tome 

krojile planove. Ha, ha, zar nije smiješno, kakve ti samo tajne 
pripovijedam. Ali eto, takav trenutak dođe čovjeku, da se 1iz- 
govori, jedna riječ izvlači drugu, pa ne znaš ni sam, što će sve 
iz toga ispasti. Gdje sam ono stala — Beba je opet nemirno 
šetkala i govor joj je postao glasniji, povišeniji — da, da, (ona 
se resko nasmija) i onda se Zdravka Plavšić prisjetila. Kaže: 
trebaš mu ludo sve potvrđivati i praviti se, da te zanima ono, 
što on izvaljuje. Sviđaš se ti njemu, samo se boji, da ne ispadne 
smiješan. Poznam ja takve. Zdravka je imala iskustva, bila sta- 
rija od ostalih i važila kao glava među nama. Tako sam i uradila. 
Slušala sam njegove priče o seljacima, brdima, siromasima, pa 
čak i rekla, da ću svoje nasljedstvo dati za te orobljene i bes- 
pravne. Bilo je ljeto tog dana i ja sam ga medeno gledala, kroz 
baštu smo prolazili i on je knjige još imao pod rukom. Sunce je 
zalazilo i on je htio ići kući, kad sam pred njega istrčala, čim j€ 
završio sat s bratom. U drugoj sam sobi čekala i prisluškivala. 
— Sve se desilo kao slučajno. Rekla sam, da je dobro, što sam 
ga susrela. Da cijele noći mislim o onome, što mi je on govorio, 
čak sam i oči oborila i kao malo se zacrvenila od neprilike i ne- 
ugodnosti radi toga priznanja 1 on se ukratko uhvatio na ljepak. 
Ta vidilo se po njemu, da mu to laska, da mu godi, da mu je 
silno drago. Eto pridobio me i našao vjernika. I u tom raz- 
govoru, koji se razvio među nama, ja sam ga i za ruku uhvatila, 
kao nasumce, ali zapravo namjerno, da vidim, hoće li je pustiti 
i otkloniti, ili u svojoj zadržati, jer to mi je trebalo biti glavni 


znak, da li je već zreo i uletio u klopku. Sve je to bilo mudro 1. 


ženski prepredeno. Možda ja tada i nisam bila baš tako pametna, 
kako ispada iz ovih mojih sadašnjih riječi, i po svoj prilici da 
nisam, ali ako nisam svijesno to činila, ono sam instinktivno 
znala, što treba uraditi. Žene imaju instinkta, životinjskog pre- 
finjenog, dragi moj, koga vi nemate 1 sva ta vaša pamet, taj vaš 
um često će vas prevariti i na krivo navesti, ali instinkt. ne Će. 
Nikada! Znala sam: sve dotle on ne će biti savladan, dok se ja 
njemu ne prikažem u onom svijetlu, u kome me on želi vidjeti 
t. j. on ne smije u meni gledati pripadnicu drugog društvenog 
sloja (mrzi ti buržujke takav naš mladi ljevičarčić 1 branič bi- 

jednika) nego istomišljenika, pristalicu, vjernika i t. d. Obukla 
sam zato njegovu uniformu. I odmah nisam bila neprijatelj. O, 
kako je bio samo mlad, naivan i divan. Onda je to meni bilo 
samo zabava, ali danas nije, nije. — Ruku je zadržao 1 nije 
pustio i mračilo se, mi smo šetali i kako se sve više sutonilo, tako 
sam se i ja na njega sve više oslanjala: blijedio je i crvenio, 
brisao znoj s čela, govorio, kako je vrućina i nije me smio po- 
gledati. Smućen je tada bio-i skoro nije znao za sebe, a ja sam 
to sve dobro zapažala. Gledam u nj milo i podatno i mislim: go- 
tov je, gotov zauvijek. Da li da ga odgurnem i viknem, kad me 
zgrabi, da li da ga ismijem ili i dalje se nastavim pretvarati, da 
vidim, kako sveci ljube? Triumf kod drugarica, ispitkivanja, 
uznošljivi pogledi. — Dakle si uspjela? — I zavidna pitanja. 
A u tom času on se sagnu i obujmi me, knjige mu: ispadoše, ne 
mogu da do daha dođem, čini se, slomit će me. O, kako je bio 
silovito plah., Propadoše planovi, zamuti se glava, predah se i 
sama tome, đavo me odnio. Puštala sam se sva nemoćna i nepri- 
sebna. Onda se osvijestih, ili bolje osvijesti me neka žaba, što 
je kreketala zvonko u blizini i ja ga odgurnuh i pobjegoh ne 
slavno i pobjednički, već glupo, kao što već .bježe šiparice na- 
kon prvog poljupca. A nije mi bio prvi, što je najgore, nije mi 
bio prvi taj poljubac. U četrnaestoj godini već sam ga poku- 
šala, ne ću reći, tko, možda ga znaš. Ti rođaci, ti gosti, nitkovi. 


“Ti tridesetgodišnji polućevali mladići, hulje, što se igraju s dje- 


vojčicama, hvataju kao od šale za grudi, a one su malene, tek 
rastu, premire svaka i najmanja žilica. Takav je bio 1 taj, što 
me je prvi put poljubio. I vjeruj; bilo bi koješta, da se nije bo- 
jao mame (on, ne ja, jer šta sam ti ja zapravo o svemu tome 
znala!). Radoznalost, pubertet, i nejasni nemiri u krvi. Čime 
da opravdam, kakve ispovijesti je li? Intimne ispovijesti u 
mraku! Poraz i intimne ispovijesti. Budimo bar jednom iskreni. 
Kakva mjesečina, čežnje i gluposti. Nisam sentimentalna, ve- 
čeras ne ću da lažem, suvremena sam djevojka, čedo svojih 
dana. I kad kažem, da je usprkos tih iskustava iz četrnaeste svoje 
godine, tek taj poljubac dvije godine kasnije u bašti, premda 
nisam ni sanjala, da će tako ispasti, — bio moj prvi pravi lju- 

bavni poljubac, ne lažem. Nenad me je volio tada, znam, znam, 
izgarao, drhtao, plinuo. Ljubav, žrtvovanje, tuga, bijeli cvat 
voćaka. Plakala sam nakon bijega u svojoj sobi, uvrijeđena ne 
od njega, već od same sebe. Tako se zaboraviti, rugala sam se, 
ta ti ga možda i voliš luda glavo. Zar njega, njega? Mrzim ga 
kao i sada — prekide se Beba najednom u izlaganju i zalo- 
mata rukama. Rodinan je šuteći piljio u pod, tamu kao nena- 
zočan duhom, ali zapravo vrlo pomno slušao, ne dajući znaka, 
da uopće postoji, jer ljudi, kad čine ovakva otkrivenja o sebi, 
kad se razgolićuju, ne smiju se upozoravati, da postoji slušalac. 


Mrak je, i ona nastavlja. Glas joj je grozničav, uzbuđena je, ona | 


se sjeća, preživljuje sebe, nekoga, tko je bio ona, tko sada više 
nije ona, njoj se čini, da su to uspomene na nekoga, koga je 
nestalo, na mrtvu prijateljicu, koje povijest zna, povijest, koja 
joj je blizu i u kojoj je sudjelovala, ali nije njena, nije njena. 
I riječi izlaze same od sebe, riječi, za koje nije ni slutila, da su 
u njoj. U svijetlu tih riječi ona se preobražuje, postaje opet dje- 
vojčica od nekad, postaje to vrlo davno. Ona nije ona, ova sa- 
dašnja, ona je ona druga. 

— Mrzila sam ga i voljela, plakala i smijala se, i htjela se 
osvetiti. Što ja imam s njim i šta mi treba on. Proći ću hladno 
pokraj njega, podsmješljivo i držanjem, ne riječima reći: kako 
mi je divno uspjela ta šala. A on će onda trčati, pisati mi pi- 


sma i moliti, blijedjeti, kad me vidi, očajavati i patiti, poniža- . 


vati se. Odbijat ću ga, on mi se -ne sviđa, htjela sam da ga skr- 
šim, hoću sada i da ga ponizim. — Našli smo se u sobi moga 
brata sutradan. Prekapala sam po ormaru, namjerice sam bila 
u sobi baš u vrijeme, kad je trebao doći. Bila sam okrenuta le- 
dima, kad je ušao, i čekala, što će mi reći i kako će pristupiti. 
Ali on mi nije pristupio, on mi nije ništa rekao; rekao je: dobar 
dan, i sjeo za stol. Šutjela sam, očekivala, to je bio udarac, izne- 
nađenje. Pravio se, kao da i nisam unutra, i nešto čitao i ja bih 
život dala tog trena, da sam mogla znati, pretvara li se ili uistinu 
čita. Bijes me najednom svu obuzeo, pocrvenila sam, suze mi 
skoro od ljutine briznule. On te prezire i nipodaštava. Ta ja luda 
nisam ga razumjela i otkud da ga razumijem. Bio se prepao, 

što sam pobjegla onako divlje dan prije, mislio, da sam uvri- 
jeđena, nije me trebao onako zgrabiti i što ja znam sve. A ja 
sam mu prišla sva nakostriješena od pakosti, sva tamno crvena 
od huje: — mislim da ćete biti toliko pametni gospodine — re- 
kla sam i zubi su mi cvokotali, premda sam se trudila, da se su- 
spregnem i budem mirna i dostojanstvena (s dostojanstvom mora 
se to izvesti, s dostojanstvom i ponosom, glasila je unutrašnja 
odluka, nek ne misli, da ga volim, neka zna, da sam se igrala, 
neka si ne utvara) pa i vi smatrati, da je onaj jučerašnji doga- 
đaj bio glupost, prenapregnutost živaca i da vi nemate prava na 
temelju toga išta tumačiti u svoju korist. — Bila sam sva izvan 
sebe, stajala pred njim puna mržnje, što je tako miran, zadaviti 
bih ga mogla. Luđak, umjesto da me je uhvatio za ramena i 
privukao k sebi, rekao — da sam glupa mala djevojčica, podra- 
gao me po licu i kosi, na koljena posadio, ja mu se sigurno 
ne bih otela, ne bih pobjegla, nego mu se obisnula o vrat sva u 
suzama i ljubila ga, ljubila. To su takvi osjećaji, prijelazni osje- 
ćaji, gdje se ne znaju granice, gdje se ništa ne zna: sve zavisi 


od trenutka, sve je ispremiješano i čovjek trči sad ovamo, sad 


onamo, iz njega provaljuje sad jedno, sad drugo i to je dvoje 


potpuno različito i ne slaže se nikako, odbija i isključuje, po-. 


štuješ i prezireš u isti čas, pljunula bih i poljubila — zavisi od 
pokreta, od izraza lica, treperenja glasa, boje dana, od svega i 
svačega i od ničega. Ta tko može reći, da zna sebe, da može 
upravljati sobom, i da mu ne će u odsudnom času izletjeti iz 
usta nešto pedeseto, što ni u snu nije sanjao, nešto iznebuha pa 
se kasnije satima i danima pa čak i godinama čudi, šta mu bi. 
Svima se nama to dešavalo ne jednom, već hiljadu i jednom. 
Ali on je jedva podigao oči s knjige i nije skočio, kako sam radi 
nečega očekivala (iznenađeno skočio!) već tiho i malko blijed 
odgovorio, da ja imam pravo, i on je toliko pametan, ne trebam 
se bojati, da ne bi nikad mogao pomisliti za ono jučerašnje dru- 
go do da je šala, ta tko bi i mogao, tko je pri zdravoj svijesti, 
i posumnjati u kakve dublje i ozbiljnije osjećaje kćerke ugledne 
gospođe Babić- Tomašević prema sinu gradske pralje seka Per- 
side, čiji je otac zaglavio pijan u grabi kao najobičnija skitnica. 

On je tu samo instruktor gospodina sina i nasljednika, bijednik, 


što i preko praznika mora raditi, ne bi li skuckao koji novčić za 
putni trošak, za takse i knjige i možda još pomogao majci i 
sestri čime. — Jeste — nastavio je onim tihim, žalostivo tužnim 
glasom — milostiva gospođica može biti sigurna, da ja ništa sebi 
ne umišljavam, ništa ne tumačim i to će uvijek u mojem kasni- 
jem držanju vidjeti, jer nikada i ničim ona ne će od danas opa- 
oziti, da bih ja prema njoj gojio išto drugo osim dužnog štovanja, 
a za ono, što sam bio jučer onakav, molim, da mi se oprosti; čo- 
vjek se zaboravi katkad. — Gorčina mu je bila iz glasa i rukom 
je cijelo vrijeme hvatao i puštao rub stola. Gledao je negdje 
mimo mene, kao da ne postojim i nema me. Ja sam onda sunula 
kao munja napolje, odletjela u hodnik, odjurila u svoju sobu. 
Opet me je vrijeđao, opet mi se podsmijevao, milostivom. go- 
spođicom zvao. A suze su kapale i ja sam jecala, valjala se po 
divanu, udarala nogama, razbacivala jastuke, razbacivala stvari, 
cijepala modne žurnale. Ponizio me, bio jači, nadmoćniji. Osje- 
ćala sam se kao miš u mišolovci. U stupicu, koju sam spremala 
za njega, uhvatila sam se sama. Voljela sam ga, što je bio pono- 
san, jak i snažan i nije se dao svinuti, što je bio muško, muška- 
rac. Imao je sve one osebine, koje privlače ženu, čine je robom, 
pokornom i blagom. Mrzila, jer me nije opažao, nije htio da 
vidi moje ljubavi. Koliko sam puta poslije tog događaja prošla 
pokraj njega uzdignute glave, hladna i nepristupačna na oči, 
dok je sva moja nutrina buktila neugasivom vatrom, dok sam 
 premirala, da se ne odam i ne briznem u plač, ne padnem pred 
njim na koljena, ne zajaučem, učinim kakvu bilo neoprostivu i 
smiješnu glupost. Na njegov uljudno mirni, jedva poznanički 
pozdrav, najnezainteresiranijeg čovjeka na svijetu, pozdrav, 
kojim se pozdravljaju ljudi, što su se upoznali na plesu ili ka- 


kvom sijelu — ja sam kimala lagano glavom ćutke, da me ne bi - 


možda glas odao. Promijenila sam se. Nisam više s prijatelji- 
cama brbljala, na pitanje, da li mi je uspio pothvat, mahnula 
sam rukom i rekla: ne zanima me taj glupan. Da, glupanom sam 
ga zvala. O koliko, koliko samo pogrdnih imena sam mu pona- 
dijevala u svojim noćnim razmišljanjima, koliko jecanja, ko- 

liko je suza samo proliveno pri sjećanju na sve uvrede, koje 
mi je nanio. Jer za sve ja sam okrivljivala samo njega. Za- 
ljubljen čovjek je nepriseban, on nema misli 1 razuma, ničega 
od ostalih ljudi. To je odvojeno biće, kojim gospodare tamni 
osjećaji, mrke sile dubina, tko ti ga zna, što, ali samo ne svijest. ' 
On drukčije gleda, kod njega je sve prebojeno drugim bojama, 
osvijetljeno posebnom svjetlošću. Tko zna, što je ljubav i iz 
čega se rađa! Ta ja sam mislila, cijelu tu godinu dana mislila, 
i grizla se, kako je došlo do toga, da sam se zaljubila, upala u 
to i nisam ništa smislila, ničeg se stvarnog uhvatila. Htjela sam 


se zabavljati. Mamila me je njegova ozbiljnost i zakopčanost, 


htjela vidjeti, što se iza nje krije, vidjeti ga pred nogama, ni- 
šta više. I da se je tako zbilo, kako sam bila izračunala, znam, 
ne bi ničega bilo. Ali zar se u životu išta događa onako, kako 
mi mislimo, kako naš razum zaključuje i hoće? Sve se događa 
naprotiv obratno, iskrsava nešto deseto, što nismo htjeli, čemu 
se nismo nadali. Zar da ne reknem, da nema veće varalice, ve- 
ćeg opsjenara od tog našeg uma. Sve je prije njega. Mrak 1 
ponori. Ruševine i garišta. Pustinje 1 mora. | 
Tmina je bila gusta, tmina se skrutnjavala. U njoj je bio 
Bebin glas. U njoj su promicali događaji, prošli događaji od 
prije šest godina. Poznata i stara od pamtivijeka stvar. I glumci 
su poznati — njegov prijatelj i njegova rođakinja, djevojka, u 
koju je i on Rodinan bio jednih praznika zaljubljen. Tihi na- 
ivnik, nespretnjaković. Hoj, hoj! Iza prozorskih stakala je ulica: 
trka ljudi, automobila, treptaji izloga i svijetla. Slova na natpi- 
sima kao rojevi muha. Krovovi, dimnjaci, crkveni tornjevi i 
oblaci. U sobi je nagomilana tmina i riječi. Netko se tuži, netko 
ispovijeda. Tramvajske su žice u visini sobe. Varnice se izmje- 
njuju crvene i zlatne, crvene i zlatne, njihov odbljesak gdjekad 
zatitra, gdjekad osvijetli kroz žaluzije Bebu u hodu, i padne po 
licu: grozničave, žarke oči i lako rumenilo obraza i tmina opet. 
— Ne pali svijetla, ne pali svijetla, da sve reknem, nikad 
nikome nisam rekla, tebi ću reći. Sve, sve. Gdje sam ono stala. 
I druge je godine na odmoru podučavao moga brata; imao je 
popravak iz matematike. Opet ga je mama pozvala. Protivila 

sam se tome, rekla, samo njega ne, koga bilo drugoga. Nisam 
htjela da ga vidim. Bio je moj poraz. Podsjećao me je na moju 
slabost, na moju patnju. A meni se činilo — smirujem se. Zar 


ponova uragani, oluje? Zašto da mislim, da se kinim. Ali mama . 


nije toga znala, nitko nije znao ništa. Mama je rekla: — Na 
njega smo naučili. Ivan ga je lani doveo (t. j. ti) i Ratko je po- 
ložio. Što ti imaš protiv tog čestitog mladića. Što je, ako mu se 
otac propio i mati otišla u službu, valjda te to ne smeta. Mi ga 
plaćamo i on radi svoj posao i nas se ne smije ticati, iz kakve je 
porodice. Uostalom to je stara porodica, samo je propala. Da 
nije siromah, ne bi druge podučavao. On se satire radeći, sebe 
uzdržava na sveučilištu i majci još gdjekada šalje. Zar to nije 
lijepo? Što se petljaš u moje poslove. Da dovedem valjda ka- 
kvog fićfirića u kuću, pa da s njime ojnjaš, je li? — Tako je 
rekla mama. I ja sam se pokupila. Vidjela sam ga tada samo 
jednom, prvih dana srpnja, letimično i na čas. Prolazila sam 
kroz baštu, a u sjenici su sjedjeli on i moj brat. Udisala sam 
predvečernju svježinu poslije žarkog, vrelog dana i neki me 
nemir tresao, nešto strujalo tijelom kao elektrina, bila sam na- 
peta, nisam znala, što mi je. On me je to gledao iz prikrajka, 
dok ja nisam ni slutila, da me promatra i stajala zamišljeno iz- 
gubljena pogleda i nesretna, ne znajući, kud ću i što ću sa so- 
bom. Bila sam vrlo mlada i vrlo zbunjena. Sedamnaest godina 
i tuga, što sam je krila u smijeh, ishitreno veselje, zvrkavost. 
Pred drugim, pred svijetom bila sam bezbrižno, čapkunasto 
stvorenje, leptirić, što uživa u suncu, ali unutra, u meni je zja- 
pila praznina. Pa kad sam ostajala sama sa sobom, onda se to 
sve vanjsko gubilo i ja sam postajala nezadovoljna, mala oja- 
dena djevojčica. Stajala sam onda u bašti, stajala bespomoćno 
i pokunjeno i mislila, kako je život neradosna, tmurna laž, kako 
je sve laž i kako sam i ja sama laž. Takav je to suzan, mutan 
osjećaj bio u meni. Laže mama, i očuh laže, i svi ljudi lažu i 
izigravaju lakrdije sami sa sobom. I taj Nenad laže. Ja sam ga 
voljela. Zavidi mi, što sam bogata. On nas sve smatra neprija- 
ljima. Mi smo ogavne krvopije za njega. Svi oni tako misle, 
ja sam jednom prisluškivala naše slugć. Sluge vam se klanjaju, 

mašu kao psi ponizno repom, a kad su nasamo, mrze i psuju 
gospodu. I on je sluga najposlije i njegove su misli, misli slu- 
ganske. Nikakve razlike uostalom. Ići ću na more, na dva mje- 
seca i tako ga bar ne ću gledati, tog ogavnog, podlog slugu. A 
ja sam ga eto voljela. Da slugu, slugu sam toga voljela. Ne, 
on nije sluga, on je ponosan, a sluge nisu ponosne. Šta me se 
tiče, šta... Nemir je rastao, penjao se sve više i više, gušio, i 
meni se činilo, razletjet ću se, raspršiti u hiljade komada. Onda 
sam se okrenula, okrenula naglo i neočekivano (ta kroz cijelo 
vrijeme mi se pričinjalo, netko me promatra, nečiji pogled ra- 
doznalo počiva na meni, ispituje, kopka). On je sjedio i iz sje- 
nice me gledao. U onom zaokretu, posve nepredviđenom za nj, 
vidjela sam, kako je brže bolje oborio oči. Dakle to je bio nje- 
gov pogled kroz cijelo vrijeme i on je mislio, da ga ne vidim. 
To je bila prva pomisao. Druga, da je on mene iznenadio, uhva- ' 
tio, kako sam tužna i zamišljena; možda me čak i žali. Ne, on 
me ne žali. Njemu je sve svejedno. Ali zašto me je onda gle- 


dao? Slučajno! Nije slučajno! Zanimalo ga. Zašto? Možda me 


je mnogo puta tako iz prikrajka gledao i naslađivao se. Zlob- 
nik. Da mu reknem, da mu zabranim, da me gleda. Ispalo bi 
smiješno. Sutradan sam otputovala. . 

Sunce i suncobrani i pijesak sitan 1 drobljiv i slan miris 
mora, smeđa tjelesa, kupaći kostimi — ja među njima. Mije- 
njam oprave, mijenjam udvarače, suncobrane, kupam se, sje- 
dim po hotelskim halovima, sjedim u tišini čempresa, akacija, . 
bakarno sam smeđa, bogata i mlada. Noću barke i mjesečina, 
mandoline i jazz. Igram, sunčam se, provodim. Pušim ciga- 
rete 1 ispijam likere, učim piti koktejle i flirtovati. Mornarski 
časnici, bankiri, varalice, posjednici, diplomati. Koliko lica, no- 
sova, glava, glasova, riječi. Ja se zabavljam. Bilo je to veselo 
ljeto, divno ljeto, žarko ljeto. Iz liceja, zavoda, gdje ljubakaju 
djevojčice međusobno, poslije prve nesretne ljubavi (zašto, za- 
što su sve prve ljubavi nesretne, znaš li da sam pronašla, nije 
vic, da je prva ljubav ostala, ne bi došla druga, ha, ha, zgod- 
no!) poslije te grozomorne smiješne, čudne, lude godine, kad 
sam bila kao izvan svijeta, otrgnuta i sama, nitko uza me, opet 

sam bila među ljudima, ljudima zdravim, običnim, smirenim, 
koje je zanimalo sunce, hrana, hotelski računi, odjeća, brblja- 
rije, udvaranja — nikakvo uskucalo srce, nikakve zebnje, strep- 
nje, nikakva pretvaranja, nade, osvete, sni, suze. Do đavola, 
riješila sam se more, osjećala puno i sito, kao što je pun i sit 
zrak morski u vrelini ljetnog popodneva, sve je za mnom. Iz- 
morena trkom, suncem i vozanjem u barkama, zabavama, svim 
onim, što mi je činilo dan i veliki dio noći, ja se više nisam 
prevrtala mučena tugom misli po postelji, nego, kako bi legla, 
odmah sam i zaspala bez snova i bez ičega. Oporavljala sam 
se, zaboravljala. Svoju pustoš, prazninu, jad pokopala sam, ba- 
cila na dno duše i pritisnula debelim naslagama kamenja vre- 
mena i daljine. Učila sam čak i tenis. Ja, koja sam dotada bila 
jednostavna i nisam baš osobitu brigu vodila o odijevanju i slič- 
nom, počela sam listati žurnale, šminkati se, manikirati, ukratko 
postala, kako je rekla moja mama, kad me je ugledala po po- 
vratku, prava pravcata dama. Imala sam i prosaca. Nisam se 
htjela udavati. Biti slobodna. Ne ću u institute. Sad će mi osam- 
naest. Rekla sam mami, da hoću na Glazbenu akademiju u Za- 
greb. Ona je plakala. Otići ću, pustila me ili ne, imam nasljed- 
stvo od oca. Ona je rekla, da nisam punoljetna. — Pobjeći ću 
— odgovorila sam. Svađali smo se cijeli taj dan moga po- 
= vratka. Onda je došla vijest o smrti tvoje majke. Mama je pla- 
kala radi tvoje majke i radi sebe valjda. Na veče smo imali 
goste. | 

I eto na toj večeri, koju je priredio moj očuh, bio je i Ne- 
nad. Malo sam se ljutnula, krivo mi je bilo, kad sam ga na- 
jednom i da nisam znala, jer mi mama nije ništa rekla, da je 
i on pozvan, ugledala, kako sjedi u dnu stola među beznačaj- 
nim gostima već po običaju. Bila sam nešto zakasnila, jer sam se 
zadržala s prijateljicama. Kasnije, kad smo večerali i prešli iz 
blagovaonice u salon, ja sam se slučajno radi spreme svratila 
u blagovaonicu i njega zatekla, kako sjedi potpuno nenazočna 
duha, udubljena u neke teške misli, u neredu i zbrci nepospre- 
mljenih stolova. Nije me ni opazio, tako mi se bar učinilo, i 
nešto me je taklo, nešto stegnulo u srcu i ja sam mu prišla i tiho 

upitala: — Htio si sa mnom govoriti? — On me je pogledao 
nemarno i mirno, pomalo začuđeno odgovorio: — .Ne, Beba, ja 
nemam s tobom šta da razgovaram. — Nasmiješila sam se i 


uvrijeđeno otišla. Kasnije mi je i očuhov brat Jakov govorio, 
da ga je i on tako zatekao i upustio se s njim u razgovor. Pripo- 
vijedao mu je Nenad o Turcima, o raji, seljacima, čemu li i 
Jakov se kao lud tome kikotao. — Kakav smiješan, čudan mla- 
dić, govorio je, tome mora da nije sve u glavi u redu. — On 
je idealist, rekla sam ja. — Dakle blesan, odvratio je Jakov i 
nastavio se kikotati. 

Kasnije, nakon mjesec i više dana, on se spleo s nekakvim 
radnicima i strpali ga u zatvor. — Usijana glava — rekla je 
mama. — Tko bi rekao onaj naš mirni instruktor. Svi su se ču- 
dili pa čak 1 ja, ali nešto mi nije dalo mira, nešto me smetalo. 
I ja sam otišla njegovoj majci i odnijela joj novaca, dala svoje 
stare oprave njegovoj sestri, a njemu poslala cigareta. Šta mi- 
sliš, da ih je primio? Vratio ih je, dragi moj, vratio ponositi 
čovo. Poslije su ga prognali i uzalud mu je majka plakala i mo- 
lila. Otada se za njega više nije čulo u našem gradiću. Ja sam 
pred zimu došla ovamo na Glazbenu akademiju, a o praznicima 
sam čula, da mu je majka umrla, a sestra udala za nekog pro- 
metnika. / 

Ima nečega, što zrači, nečega svijetlog u takvim ljudima, 
kao što je on. S početka po dolasku ovamo ja nisam skoro ni- 
kada mislila na njega. Rijetko kad bi ga se i spomenula, možda 
u pola godine jedamput. Našla sam se tu potpuno sama i pot- 
puno slobodna. Bila sam lijepa mlada i imućna. Živjela sam. 
Oko mene su se uvijek motali muškarci, padale ljubavne izjave. 
Tada sam se upoznala s Martom Rožić. Učila je medicinu, bila 
strogo držana od roditelja, ali je bila već pokvarena. Ona je 
nemirna djevojka, voli muškarce, nemoćna je prema njima i ne 
umije se savladati. Orgijala sam skupa s njom. Tada sam ne- 
koliko puta mislila, da sam se zaljubila i nekoliko puta dola- 
zila do zaključka, da sam se prevarila i da mi se ti muškarci 
ne sviđaju, da su glupi, površni i prazni. Da svi brbljaju iste 
stvari, da.im se sviđa moje tijelo i moj novac, ali ne ja, ono 

nešto nezavisno od svega i od tijela i od novaca, društva, vanj- 
skog, ja ličnost. Bila sam glupa lutka, čitavo vrijeme sam upo- 
trebljavala na dotjerivanje, udešavanje, onduliranje, vrag ga 
znao najposlije, u što. Ali iza svega toga, sve te huke i hala- 
buke, morila me je neka tuga, umor, spoznaja, da sve to nema 
zapravo nikakve svrhe i da je sve to samo strah, prekrivanje 
unutrašnjosti, zabašurivanje i varanje same sebe. Htjela sam 
voljeti, biti voljena od nekoga, tko bi bio moj gospodar, a ne 
sluga. | 

Zar da mi poslije sedam ljubavnika, što sam ih imala u ove 
četiri godine, poslije sedam razočaranja, što sam s njima doži- 
vjela, jer nisam u njima ništa drugo našla do najobičnije, naj- 
sebičnije ogavne mužjake, standart sprave za uživanje, to sve 
skupa ne dosadi i ne popne na vrh glave. Nigdje ničega dubljeg, 
ničega jačeg, nikakve veze, koja bi me privezala uz kojeg od 
njih do tijela i banalnosti postelje. Dosadni razgovori kao u lo- 
šim filmovima, njemačkim operetama. A ja sam imala i dušu, 
ja je imam, nitko to nije htio, nitko se potrudio, da je opazi. 
Ta ja nisam bludnica, a i one najposlije imaju nešto, što ih drži 
i veže za svijet. I polagano, polagano, neosjetno, ne znajući ni 


sama kako, u mene se ponovo useljavao Nenad, tako različit, 


tako osoben, tako svoj među ostalim. On, koji me je jedini istin- 
ski volio, na to sam nadošla u kasnijim razmišljanjima! Svaki 
čovjek, svaki čovjek pronađe nešto, od čega napravi ikonu, na- 
pravi kip, da mu se divi, da mu se klanja, da ga obožava. Jer 


kako bi se onda moglo živjeti na svijetu — bez ikona! Svaki je 


čovjek praznovjerni idolopoklonik. O njega objesi svoje osje- 
ćaje, misli, želje, razmatranja, u njega udune svoju dušu, duh 
i san. To smo možda mi sami, ja, koje volimo, jedino naše milo 
ja, kojem pozajmljujemo tuđi, toga drugoga lik. Ta čovjek ni- 
šta drugo i ne radi u životu, do što pravi smicalice sa samim 
sobom i s drugima.Tako je i Nenad bio za me jedna od onih 
velikih, čudnih varka, kojima se čovjek obmanjuje radi život- 
nog sklada i mira. Ja ga se više nisam ni sjećala, kako izgleda, 


nisam ni znala, kakav je uistinu — meni je ostao samo u pa- 


meti netko, tko nije klečao preda mnom, tko nije moljakao, 

netko, tko je imao ponosa i volje, tko mi nije pripovijedao o 
igrankama i filmovima, nego o čudnim, ludim stvarima, koje 
kasnije nisam čula ni s jednih muških usta. To je bio on. On! 

Pa je najednom i iskrsnuo, posve neočekivano. Zatekao me 
nespremnu, učinio me zbunjenom, nemoćnom. Htjela sam, da 
bude moj. Poslije sedam nitkova. To je bilo samo njegovo. Od- 
vukla sam ga k sebi, sve mu rekla, sve, da ga volim, da sam ga 
uvijek voljela. Bio je umoran, smiješio se svojim čudnim, me- 
kim, ali ipak odlučnim smiješkom. I ništa mi mije govorio o 
sebi. Mjesec dana bio je sa mnom i najednom ga je nestalo. 
Zašto sam ga pustila, zašto, zašto? Je li se osvećivao, htio poi- 
grati, kao i ja nekad s njime? Dobio je eto zadovoljštinu, patila 
sam i plakala. Neka se vrati. Ja sam dobra, ja sam ponizna, 
pokorna mala ropkinja. Nema ga. Gdje je, gdje je on? 

Beba ušuti i upitno pogleda Rodinana. 

Rodinan mirno ustade i odvrnu svijetlo. Blijesak sijalice 
srebreno se preli po sobi, oštreći obrise. Tišina je rasla, bivala 
sve veća. Riječi, što su visjele na njegovim usnama, ostaše. On 
ne reče ništa. Čemu? Riječi su suvišne. Ona stoji tu lijepa, sta- 
klena, porculanasta. Tramvajske žice u visini prozora. Svijetla 
se izmjenjuju, varnice. Zlatne, crvene. Sedam dugih udaraca 
otkuca. 

— Sedam sati — trže se Beba. Svijetlo je bilo stavilo stvar- 
nost između njih. Samo se u tami čine ispovijesti. 

— U sedam me je rekao čekati pred radnjom, jesam li t1 
to rekao? On nije bio ništa rekao. Ja ću ti ga dovesti. 

— Ne, dat ću ti pismo. Već sam ga unaprijed spremila. 
Ona priđe stolu i pruži mu omot. Daj mu ga, ako ga vidiš, ja 
ću sutra popodne svratiti do tebe... | 


Začudi se, kad ugleda u svojoj sobi svijetlo. Tko je? Ključ 


je bio u bravi. Na najveće začuđenje otvori mu Beba. — Oda- 
klen ti ovdje? — zapita zabezeknuto. 
— Čekala sam tebe. Ako ga nisi našao, vrati mi pismo 
— Što? | 
— Pismo. 

— Bio sam s njim, evo ti odgovora. Kasnije ću ti rastu- 
mačiti. 

Stajalo je: 

»Između mene i tebe je moja mladost. Prešao sam preko 
toga, mislio, da sam taj zid preskočio. Draga moja, ja sam te 
volio onda prije šest godina, možda i sada. Ali kroz šest godina 
koješta se događalo sa mnom, ono, što ti ne možeš ni zamisliti. 
Jednu djevojčicu otrgao sam od doma, od roditelja, od vjere, 
Boga, društva. Da li sam to smio? Bila bi dobra majka, dobra 
supruga. Ovako nije bila ni jedno ni drugo, pa čak ni ono, što 
sam ja htio od nje učiniti: slobodan čovjek. Onaj dan, kad ni- 
sam više tebi došao, susreo sam je na samrti. Jadno je priznati, 
ali bio sam posve već zaboravio na nju. Pitam te, smijem li se 
ja više vratiti u zlatni kavez tvoje ljubavi i imutka, a druga 
žena, koju sam zaveo i koja je zbog mene potonula u kalu bi- 
jede, sad je mrtva i nema tih suza ni tih kajanja, koje je više 
mogu povratiti. | 

— Kažnjavam samoga sebe i velim: ne ćemo se više nikad 
nas dvoje vidjeti... .« 


98 


ANTUN DABINOVIĆ, ZAGREB 


DUALIZAM U POVIJESTI 


Svako novo pokoljenje traži poseban način prikazivanja 
prošlosti. S političkim iskustvima oštri se historički vid. Mnogo tih 
događaja, kojima prije svjetskoga rata nismo obraćali pažnju, 


dobiva tim velikim doživljajem svoju posebnu značajnost. 


Daleko su vremena, kada je epod sa svojim štapom skandi- 
rao u hladu dodonskih hrastova Homerove pjesme, i kada su ljudi 
na dvoru u Ferrari slušali Ariostova čitanja o lijepim damama 1 
vitezovima, bitkama i ljubavi: | 

Le donne, i cavalier, 1 armi, gli amori, 
Le cortesie, le belle imprese io canto. 

Nije mitologija uzalud stavila povijest pod okrilje muze 
Klio. Povijest je naime bila i onda čisto pjesništvo. Neobične 
zgode, junački pothvati, čudesni doživljaji — sve to mora pri- 
mamiti ljude, koji su tražili od historije zabavu i razonodu. Ili- 
jada i Odiseja, Nibelungi, Cid, Mahabarata i Ramajana, lango- 
bardske kraljevske priče, naši epski ciklusi, sve to ima jednu 
svrhu: da budi i da veže interes primitivne publike. 

No, ako su epske priče posebna atrakcija svečanih gozba na 
dvorovima anakta ili velikih seoskih sajmova sve jedno da li 
prilikom hramovske i crkvene svečanosti ili prilikom koje velike - 
svadbe, zahtijevaju ozbiljnija vremena, da se pojedine važnije 
zgode zapišu. Na mjesto zračne, sunčane epske poezije, začinjene 
masnim jelom i pićem, dolaze nezgrapne bilješke od ljudi, koji su 
više naviknuti da rade mačem nego perom. Stare kronike Asi- 
raca, Egipćana, Hetita, američkih Indijanaca, samostanski i dije- 
cezanski ljetopisi, kraljevske i arhontske liste, popisi svećeničkih 
kolegija u Rimu i u Grčkoj, konzularni fasti, koledari, rodoslovi. 

Iza vedrine epskih krilatih prikaza, udešenih za žamorno ve- 
selje župnih krajeva, iza suhoparnosti praktičnog pamćenja ulazi 
u povijest odjek gradskih nesuglasica. Herodot je još uvijek na- 
pola u grčkom srednjem vijeku. Ali se već kod Tukidida može 
osjetiti, koliko se god on držao najstrože stvarnosti, odjek poli- 

tičkih borba u Ateni između demokrata i konzervativaca. Isto će 
tako Polibije u svojim »Pragmatima«, — pragmata znače naime 
državne poslove, — tumačiti svojim zemljacima i potomstvu, za- 
što je propala sloboda bogate Kartage i kulturnije Grčke i zašto 
je moralo doći do pobjede kulturno zaostalog, ali u svojoj prak- 
tičnoj organizaciji nenadmašivog Rima. Iko nije primijetio kod 
Tita Livija konzervativnu crtu, koja je toliko odgovarala poli- 
tičkim sklonostima Oktavijana Augusta? Tko nije opet imao pri- 
like da osjeća ponos i zadovoljstvo Trajanovih suvremenika u 
Tacitovu pakosnom opisu historije prvih cezara? 

Ali i carski Rim je doživio, poslije zlatnog i srebrnog, svoje 
željezno doba. Na pragu između staroga i srednjega vijeka stoji 
novi prikaz o bitnosti i o zadaći historije, Augustinovo djelo »De 
civitate Dei«. Hiponski je biskup proveo dosta burnu mladost 1 
stajao je dugo prije svoga obraćenja pod utjecajem Manihejaca. 
Zato se našlo ljudi, koji njegovo shvaćanje historije kao opis 
borbe između dobra i zla nadovezivahu na podražaje iz Augusti- 
novih ranijih godina. Poslije Luciferova pada, to je Augustinovo 
izlaganje,opstoje na svijetu dvije suprotne sile. S jedne su stra- 
ne sljedbenici pakla, Kainovo potomstvo, orijentalni despoti, kri- 
vovjerni rimski vladari, a s druge je strane Crkva. Borba između 
Božje i Sotonine djece ima da traje do prestanka svijeta. Sljed- 
benici dobra bit će izloženi napastovanjima i progonstvima. Ali 
će naposljetku, tik pred samim Sudnjim danom, načelo dobra 
iznijeti pobjedu, i Crkva će nadvladati sve svoje neprijatelje. 
Historija je dakle »sudište Božje«. Događaji se nemaju tumačiti 
ljudskim mjerilom, nego samo »sub specie aeternitatis«, »s po- 
gledom upravljenim na našu prekogrobnu postojbinu«. 

Borba za i protiv Augustinova historičkog dualizma može se 
pratiti do najnovijega vremena. Ali je usko skopčano s njom pi- 
tanje, kako se imaju tumačiti Augustinovi navodi. Već su Vi- 
klif i Hus nastojali da svoje nazore oslone na Augustinove izreke. 
Dalje će na tom putu ići Luther i Melanchton. Za njih nije Augu- 
stin ni htio da historiju prikaže kao opis borbe između rimske 
Crkve i njezinih protivnika. Kada je Augustin napisao svoje 
djelo, tvrde oni dalje, — nije papa vladao cijelom Crkvom, nego 

samo rimskom biskupijom, pa je stoga bio podređen u političkom 
i u crkvenom pogledu, — otuda supremat Henrika VIIL., — rim- 


skom caru. Rimski je car bio naime »imperator et pontifex ma- 


ximus«, vladar i vrhovni svećenik. Dualizam sv. Augustina nema 
dakle značiti, kako se to tumači s katoličke strane, oprečnost 
između rimske Crkve i njezinih protivnika, nego oprečnost izme- 
đu duha, t. j. načela dobra, i materije, t. j. načela zla. Duhovnost 
je naime po tome oslonjena na Boga, a tjelesnost na Sotonu. 

Augustinov dualizam našao je svoga vatrenog zagovornika 
u »govoru o svjetskoj povijesti«, što ga je Bossuet upravio fran- 
cuskom dofenu, sinu Luja XIV. Bossuet je u starobiblijskom 
zanosu gledao na historiju kao na izraz imanentne Božje pravde. 
Francuski je narod, za njega, isto kao izraelski, izabrani narod. 
Njegova konačna pobjeda je zapisana, tvrdio je dalje Bossuet, u 
Božjim odlukama. | 

Bossuet je bio na glasu kao izvrstan propovjednik. Njegov 
je ugled na dvoru Luja XIV. stajao izvan diskusije. Zato se 
dugo nije usudila da pokaže kritika protiv njega. Ali poslije 
smrti Luja XIV., a osobito poslije sloma Lawove banke, čuli su 
se protiv Bossuetovih pogleda dosta oštri prigovori. Montesquieu 
i dArgenson su naime postavili ovu alternativu: ili historija jest 
izraz imanentne Božje pravde, a onda kako to, da je politika 
pravovjernog Luja XIV. doživjela neuspjeh, dok je uspjeh bio 
na strani njegovih krivovjernih protivnika, — ili historija nije 
izraz imanentne Božje pravde. 

Voltaire će pače neposredno poslije sedmogodišnjeg rata g. 
1765. izaći sa svojom znamenitom filozofijom historije u svojem 
mnogo čitanom »Essai sur les moeurs«. Njegove će misli dalje 
izgraditi Herder u svojem »Uvodu k idejama filozofije povije- 
sti« (1784.). Filozofija historije, tvrdio je Herder, pripada kao 
samostalno područje u čistu filozofiju, isto kao što tamo pripadaju 
filozofija vjere, filozofija prava i t. d., jer prikazuju ona poglav- 
lja vjeronauka, prava, historije, koja pripadaju u filozofiju. Za 
historika, tvrdi opet Herder, prijeko je potrebno, da prouči veze 
između historije i filozofije. Učenje filozofije nije za historika 
luksus, nego potreba. Historik treba naime da je svijestan onoga, 

što treba da radi. Stručnjak se vara, kad misli, da ga ne vežu opća 
logična načela. Doduše, prije se nije mislilo na to. Ali već tim, 
što historik sudi o događajima i ljudima, vrši on, svijesno ili ne- 
svijesno, svoju historičko-filozofsku zadaću. 

Herderovi pogledi, a još više Voltaireov »Essai sur les moe- 
urs«, ispunjen blistavom dokumentacijom i napisan uvjerlji- 
vom toplinom ovog majstora francuske proze, značili su osjetljiv 
udarac Bossuetovim nazorima i dosljedno tome, Augustinovu 
dualizmu. Ideja prosvijetljenosti nije naišla na dovoljno snažna 
protivnika. U Francuskoj su dalji pisci išli Voltaireovim tragom, 
i osobito će Rousseau u svojem »Contrat social« i u svojem »Dis- 
cours sur Vinegalitć« razviti do posljednjih granica svoja načela 
jednakosti i povratka k prirodi i time udariti temelje ideologiji 
francuske revolucije. 

Doba poslije bečkoga kongresa doba je . zanata i Gorre- 
sove konzervativne škole. Ali je već poslije srpanjskoga prevrata 
1830. g. umni pravac Francuske nadovezao na uspomene iz revo- 
lucije. G. 1837. izdaje Auguste Comte svoj »Cours de philoso- 
phie positive« i time postaje začetnikom materijalističkog pravca 
u historiji. Dok su naime sve do Comtea i najžešći protivnici kon- 
zervativnih ideja deisti, dok su još Kant i Hegel zastupali staja- 
lište imanentnih etičnih zasada, znači Comteovo stajalište prvo 
svijesno ograđivanje od moralnih faktora u historiji. O Bogu, — 
tvrdi Comte, — ne možemo znati ništa pouzdano. Apstraktne 
filozofske spekulacije ne mogu nas zadovoljiti. Jedino nepobitno 
i pozitivno jesu stvarni događaji. Zadaća je naša stoga, da pro- 
učimo njihovu bitnost i zakone njihova razvitka. Tu treba razli- 
kovati tri razvojne faze. Tokom prve od njih misle ljudi, da je 
sve, što se odigrava oko njih, djelo natprirodne sile. Kasnije će 
se pojedinac truditi, da tumači stvarnost time, što dijeli i razli- 
kuje bitno od nebitnog: njegov način prikazivanja bit će meta- 
fizičan i apstraktan. U trećem razvojnom stepenu, u pozitivizmu, 
bit će dosta da zabilježimo događaje i da proučimo zakone nji- 


hova postanka i razvitka. Pozitivizam nije međutim ograničen na: 


spoznaju, nego zahvaća u sve kulturne pojave. Svako kulturno 
doba, — tvrdi Comte, — ima svoje karakterne crte, koje se mogu 

primijeniti kod svih istovremenih individua. Utvrđenje tih za- 
jedničkih crta zadatak je komparativne historije. Za Comtea i 
za pozitiviste nema dakle individualne, nego samo kolektivne 
psihologije. Događaji nisu posljedice ličnih odluka, nego pro- 
izvod sredine. Djelovanje sredine, milieua, može se proučiti iz 
sociologije. Sociologija je dakle predškola za povijest. 

Isticanje uloge sredine prema pojedincu ima odlučnu važ- 
nost za dalji razvoj našeg načina mišljenja. Time naime, što ne 
ćemo da vjerujemo u opstanak individualnog faktora u historiji, 
odbacujemo iz nje sve osjećajne i ćudoredne motive. Historija 
nije sada drugo nego primijenjeni racionalizam. U tom će smje- 
ru Buckle napisati svoju povijest engleske civilizacije. No kad 
jednom individualnom nastupu ne priznajemo nikakvu odlučnu 
važnost, ne preostaje nam drugo, nego da na događaje gledamo 
sa socijalne perspektive. Činjenice su onda samo zato, da potvr- 
đuju ispravnost postavljenog socijalnog zakona. Ova će težnja 
ispuniti Vaineovo zamašno djelo »Les origines de la France con- 
temporaine«. Njemu su fizičke i moralne osobine pojedinca ire- 
levantne, dok se odlučna uloga ima pripisati geografskoj i kultur- 
noj sredini. Henri Bourdeau (L' histoire et les historiens) ići će 
korak dalje. Njemu je zadaća historika prikazivanje kolektivnih 
činjenica u statističkom obliku s kratkim razjašnjenjem bitnih 
pojedinosti. Sve ostalo nije nego prazna literatura. 

Na Comtea nadovezuje svojim biološkim materijalizmom 
Charles Darwin. Historija nije za njega nego primijenjeno pri- 
rodoslovlje. Bitna pojava historije i prirodnih nauka je naime 
borba za opstanak, odnosno njezina posljedica izlučenje slabijih, 
prirodno odabiranje jačih, zakon nasljedstva i prilagođivanja. 
Postanak i prestanak narodnih jedinica vrše se po prirodnim za- 
konima. Darwinizam ne znači još bezbožnost, jer priznaje opsta- 
nak više sile, koja ispunja sva bića životom. Ali na polju historije 
znači darwinizam biološki materijalizam (Woltmann, »Politische 
Anthropologie, eine Untersuchung iiber die Descendenzlehre auf 
die Lehre der politischen Entwicklung der Volker«, i W. Ost- 
wald, »Grundlagen der Sozialbiologie« i »Energetische Grund- 
lagen der Kulturwissenschaften«). 

Zanimljivo je zabilježiti, da se među najoštrijim protivni- 
cima Ostwaldova biološkog materijalizma ističu u prvom redu 
marksisti, t. j. zagovornici ekonomskog materijalizma. Oslonjeni 
na Hegelovu filozofiju, prezirno se ograđujući od svih vjerskih 
predaja, odbijaju marksisti svaki kompromis s drugim historič- 
kim pravcima. Uostalom, takav im je kompromis a priori one- 
mogućen logičnom zatvorenošću i željeznom dosljednošću njihove 
doktrine. Za marksista je naime glavno, pače jedino poticalo po- 
litičkih pokreta i intelektualnih pobuda pojedinaca ekonomski 
interes, odnosno produktivno stanje. Samo ekonomske i produk- 
tivne prilike bitno su važne za društveni život. Način i stepen sa- 
vršenosti u organizaciji životnih prilika ravnaju se po količini 
raspoloživih sredstava i po tehničkoj izrađenosti proizvoda. Te 
prilike odlučuju o načinu, kako da se nabave, podijele i utroše 
ekonomska dobra. A odnosi proizvodnje određuju ekonomske 
prilike, utječu na blagostanje izvjesne kolektivne, eventualno na- 
rodne skupine, i stvaraju posebne oblike mišljenja i vjerovanja. 
Pravo i politika, izvjesne socijalne grupacije, kolektivna kulturna 
slika, sve je to uvjetovano ekonomskim pretpostavkama. Ali čim 
te pretpostavke prestaju, čim društveno uređenje ne odgovara 
novim zahtjevima, mora da bude uništeno. Historija nije stoga 
drugo nego niz borba između one interesne grupe, koja je pri- 
svojila monopol proizvodnje, i onih grupa, koje ne će da joj taj 
monopol prepuste. Uzroci i ciljevi tih borba ne dolaze međutim 
do svijesti samih pripadnika pojedine interesne grupe, jer se 
takve borbe redovito prikazuju kao posljedice nesređenih prili- 
ka, kao ustavne, političko-vjerske i t. d. nesuglasice. Marksisti do- 
puštaju doduše, da može doći i do toga, da t. zv. neekonomski 


faktori prolazno utječu na društveni i politički sustav neke sku- | 


pine. Ali i ovi neekonomski faktori stoje redovito pod utjecajem 
ekonomskih prauzroka, jer samo ekonomski prauzroci odlučuju 
o historičkim promjenama. Zadaća historije, koliko se historija 
može nazvati znanošću, stoji dakle, po mišljenju marksista, u 
traženju i u prikazivanju tih posljednjih uzroka. I jedino u tome. 
Stoga je ekonomski materijalizam, opet po shvaćanju marksista, 
»jedino moguće znanstveno prikazivanje historičkih događaja«. 

Već je prije istaknuto, da između darwinističkog i marksi- 
stičkog materijalizma postoji nepremostiva opreka. Time naime, 
što darwinizam prihvaća načelo borbe za opstanak kao korisno za 
oplemenjivanje ljudskog roda, dopušta slobodnu, ničim ne ome- 
tanu konkurenciju, a baš je protiv te slobodne konkurencije (koja 
ima za posljedicu propast slabijega) marksizam, koji tvrdi, da 
se darwinizam ima ograničiti na životinjski svijet. Buržujska hi- 
storija, — dodaje tome Engels, — koja se klanja pred duhov- 
nim vrlinama »mjerodavnih faktora«, ne vidi, da su baš ti fak- 
tori samo sluge i oruđe ekonomskih pretpostavaka. 

Ekonomski materijalizam je zasnovan na točnim opažanji- 
ma i omogućio je tumačenje ekonomskih veza, o kojima se prije 
nije ni slutilo. Tom veličanstvenom otkrivenju historičke poza- 
dine, sugestivnoj snazi logičnih 1 dosljednih zaključaka mora se 
pripisati dobar dio uspjeha, što ga je marksistička ideologija ima- | 
la ne samo kod zainteresiranih širih masa, nego i kod nezainte- 
resiranih intelektualaca. 

Upravo sugestivno djeluje pak rad ekonomskih historika. 
Bourginova predavanja o evoluciji kapitalizma od XI. stoljeća 
do velikih otkrića, Burguburreyeve studije o fenomenima cirku- 
lacije u ekonomskom tijelu, Gonnerotove studije o francuskim 
prometnim sredstvima u srednjem vijeku, Trudaineova prouča- 
vanja ekonomskog razvitka, ekonomsko prikazivanje Francuske 
revolucije, kako su ga, ne obazirući se na Blanca i Kropotkina, 
usvojili Albert Mathiez i George Lefevre, Tarlćove istrage o 
radničkim pokretima tokom francuske revolucije, pa u zadnje 
vrijeme Aristoisova djela o oživljavanju spekulacije i o prepo- 
rodu kapitalizma u sovjetskoj Rusiji, sve su to simptomi, da je 
marksizam predmet ozbiljnog pretresa u sveučilišnim krugovima 
Francuske i Švicarske (Lausanne), a ne samo kod zainteresiranih 
radničkih masa i među nekritičnim pseudointelektualcima. Nema 
sumnje da usponu marksizma pridonosi njegova dogmatska smi- 
onost, njegova dosljednost, njegova sigurnost nastupa. Pristalice 
marksizma pokazuju u političkoj borbi nevjerojatno veliko samo- 
pouzdanje. Za njih uopće nema problema, nema razloga za 
sumnju ni za oklijevanje. Ekonomsko je poticalo ključ u kulu 

znanosti, ključ, koji otvara sve brave. Sve, što je kadro da 
komplicira geometrijsku jednostavnost ljudskog i socijalnog 
mehanizma, mora se odbaciti. U ime toga je svaka osjećajnost 
trica. Trice su plemenita čuvstva, idealni poleti, samoprijegori, 
sentimentalnost. Odrešito ponavljaju marksisti, da je sve, što 
sačinjava bitnost današnjeg poretka, zastarjelo i preživjelo, da 
su sve nade i očekivanja nedavne prošlosti neostvarivi, da je 
životni cilj, za koji su se zalagala čitava pokoljenja -—— varka. 
Ovo opsjenjivanje tuđinaca, strastveno suzbijanje sumnja i pri- 
govora, kategorički zahtjev upravljen današnjem naraštaju, da 
žrtvuje svoju životnu radost i svoje blagostanje oživotvorenju 
boljeg čovječanstva, sve to zbunjuje mlađe ljude. Ali tko nam 
jamči, da se ti ljudi ne varaju i da njihova neumoljivo do- 
sljedna logika zbilja znači ključ za svijetlu budućnost? 
Između ljudi, koji sumnjaju u tu mogućnost, valja spo- 
menuti Fredericka Williama Maitlanda, čiji su izabrani eseji 
baš nedavno izdani ponovno od sveučilišne štamparije u Cam- 
bridgeu. Uzimajući u pretres političke dogmatizme prošlih vre- 
mena i sadašnjega vremena, dolazi Maitland do zaključka, da 
je nejednakost na svijetu ne samo neizbježiva, nego upravo 
korisna, jer je to nužni preduvjet za životnu borbu i za svaki 
drušveni i kulturni napredak. Dosljedno tomu ne vjeruje Mait- 
land ni u budućnost marksizma. Koliko nije od prošlosti do 
danas izašlo na površinu političkih vjerovanja, koja su tvrdila, 
da im pripada monopol istine! I koliko se puta nije pokazalo 
nakon malo vremena, da ta integralna cjelovita istina ne samo 


nije cjelovita, nego ne sadržava ni četvrti dio istine. »Pustite. 


nas da zaronimo u polutamu, ne na slijepu sreću, nego namjerno 
i znajući, što radimo, razmislimo o svim mogućnostima, pa ćemo 
doći do zaključka, da i onda, kad bi cijelo čovječanstvo sači- 
njavalo jednu jedinu društvenu klasu, opet bi bilo ljudi 
uvjerenih, da politički program znači samo pitanje, dok bi drugi 
izašli s tvrdnjom, da ono znači rješenje.« 

Maitland ima čudnovat način, da u bezazleno ruho umije 
skriti krupne misli. Ovaj citat može poslužiti kao primjer, Jer 
ako pažljivo pratimo tok njegova razlaganja, možemo se do- 

sjetiti, da je upravo pogodio karakterističnu pojavu svih revo- 
lucija, t. j. tragični nesporazum između teoretičara i praktičara 
revolucije, koji redovito nastupa i mora bezuvjetno nastupiti, 
netom je revolucija prevršila svoju kulminaciju. Od trenutka 
naime, kada je prevrat izvršen i kada revolucionarna vlada 
treba za svoju svagdanju zadaću onaj isti autoritet, što ga je 
morala oboriti, da se dočepa vlasti, nastaje neminovan, tragičan 
konflikt u njezinim redovima. Dvoboj između Verquiauda i 


 Robespierrea, između Trockoga i Staljina, giljotina u Francu- 


skoj, strijeljanja u Rusiji neizbježive su posljedice revolucio- 
narnog stanja. Borba između onih, koji svoj program smatraju 
kao pitanje, i onih, koji ga hoće nametnuti kao rješenje, borba 
svih revolucija, logična je posljedica baš onog dualizma ljudske 
prirode, o kojemu nosioci revolucionarne ideologije nikako ne će 
da vode računa. 

Dualizam ljudske prirode, kontrast između osjećaja i stvar- 
nosti, između teorije i prakse, između pitanja i rješenja, između 
onoga, što bi moralo biti i onoga, što jest, zar je to tako nuz- 
gredna, beznačajna pojava, da možemo pisati povijest ne vo- 
deći o tome ni najmanje računa? Ovdje nije mjesto rasprav- 
ljanju, da li ćemo prihvatiti crkveno stajalište o besmrtnoj duši 
u smrtnom tijelu, da li ćemo radije pristati uz Descartesov 
»cogito, ergo sum« ili uz Shaftesburyjev »cogitat, ergo 
sum«. Jedna činjenica je izvan svake diskusije: »cogitatio«, — 
naš misaoni rad. Jedna se stvarnost ne da poreći: da je čovjek 
u suštini misaono biće. 

Pa ako se zbilja ljudski rod pokorava kategoričnom im- 
perativu potrebe, ako zbilja ljudi ne slušaju nego samo pri- 
vredne motive, ako novac zbilja vodi kolo u političkom, u dru- 
štvenom, u porodičnom, u vjerskom životu, ako je jedina ili 
barem glavna naša pobuda težnja za koristi, ako je zbilja taj 
ekonomski zakon jedino odlučan u svim ljudskim zgodama od 
pamtivijeka do danas pa dokle god bude ljudskog roda, ako 
jednom riječju prihvatimo od alfe do omege sve, što nam pri- 
povijeda komunistička ideologija u svim mogućim varijacijama, 
što opet proizlazi iz svega toga? Da je čovjek kao misaono biće 

uočio svoju korist i da je razmišljajući o toj stvari pri- 
hvatio pravu ili krivu odluku. Odlučni faktor nije dakle ovdje 
objektivno materijalno stanje, nego onaj misaoni rad, koji vodi 
do subjektivne odluke. Historijsko zbivanje vrši se dakle u obliku 
rezultante između objektivnog stanja i subjektivne reakcije. To 
suočenje čovjeka kao misaonog bića sa stvarnošću, to odlučivanje 
od slučaja do slučaja vrši se gotovo mehanično, uz isti način 
svagdje i u svako doba. Normalna je pojava dakle odvojeno 
odlučivanje od slučaja do slučaja. Pojava postaje kolektivnom 
tek onda, kada dolazi u opseg interesne sfere koje veće ili manje 
društvene skupine. Od trenutka, kada pojedinac dolazi do svi- 
jesti, da njegovo djelo nije samo njegovo, od trenutka, kada se 
on počinje smatrati članom, sastavnim dijelom neke interesne 
skupine, od toga se trenutka počinje njegov položaj socijalnoga 
bića. Ali, da on dođe do te svijesti, treba da ga netko upozori. 
A baš to upozoravanje znači u suštini najodlučniji faktor u 
svakom revolucionarnom pokretu. Jer, kakvo god bilo objek- 
tivno stanje, koje ima za posljedicu revoluciju, samo po sebi 
ono znači veoma malo. Godine i desetljeća prolaze, čitava po- 
koljenja iščezavaju s površine zemlje, dok se jedan čovjek ne 
dosjeti, da podigne odlučan poklik. | 

Djelo revolucije nije dakle, kako tvrde revolucionarci, fa- 
talna posljedica nekog nemogućeg objektivnog stanja, nego je 
direktna posljedica subjektivnog prikazivanja inače neprimije- 
ćenih svakodnevnih pojava. Tim sugestivnim prikazivanjem 
svraća pojedinac pozornost, nameće drugima svoje nazore, iza- 
ziva u njih gnjev ili negodovanje. Što je veći krug tako zado- 
bivenih pristaša, to je kod njih manja sposobnost autokritike. 
Ljudi su sada nošeni kolektivnom halucinacijom i postaju, u 
rukama jednog vođe, njegovim bezvoljnim oruđem. Do kakva 
stepena može ići ovo apriorističko shvaćanje općeg položaja, 
vidi se iz vladavine Luja XVI. U Fracuskoj su još prije revo- 
lucije Rousseauova načela prodrla do samoga kraljevskog dvora. 
Članovi kraljevske porodice odgajali su se po uputama iz 
»Emila«. I sam je Luj XVI. izučio bravarski zanat. Rousseauov 
poziv na povratak prirodi prisvojila je pak Marija Antoaneta 

i organizirala čitavo seosko gospodarstvo u malom Trianonu. Ali 
ova prihvatljivost novih nazora ne samo što nije smanjila otpor 
sljedbenika novih ideja prema kralju, nego je čak oduzela no- 
siocima vlasti onu odlučnost i sigurnost nastupa, koje su im 
bile potrebne, da zapriječe izbijanje revolucije. Uzalud traže 
stoga historici francuskih događaja god. 1789. daleke, tobože 
neminovne uzroke toga velikog pokreta. I sam Mathiez, koji 


- odista nije zadojen konzervativnim predrasudama, mora na: 


svršetku priznati, da su negativne strane karaktera Luja XVI. 
najviše pridonijele uspjehu revolucije. Uspostavljanje parla- 
menta, kraljeva neodlučnost prilikom nemira 14. srpnja i 5. li- 
stopada 1789. i juriša revolucionaraca na Tuilerije (10. kolo- 
voza 1792.) najrječitiji su primjeri za to, da je baš u vrijeme 
revolucije najviše pridonijelo njezinu uspjehu to, što je pot- 
puno moralno zatajila ona osoba, koja je imala da se brani 
od svojih protivnika. Luj XVI. nije umio da se brani, jer nije 
za to bio moralno oboružan, dok je ta moralna oboružanost po- 
stojala kod njegovih protivnika. Taj dakle moralni momenat, 
odlučuje o uspjehu svakog pokreta. Jer u trenucima, kada se 
od pojedinca traži pripravnost na najveću materijalnu žrtvu, 
prvi je preduvjet za to, da pojedinac bude potpuno uvjeren u 
pravednost svoje stvari. »Iustitia regnorum fundamentum« ne 
znači dakle objektivno vršenje pravde, nego subjektivnu svijest, 
da je stvar, za koju se netko bori, odista pravedna stvar. Važ- 
nost toga moralnog faktora priznaju i sami revolucionarci. Tom 
moralnom, dakle subjektivnom faktoru ima da služi propaganda, 
zastrašivanje, omalovažavanje sadašnjosti, dočaravanje zamamne 
slike neke idealne, po svoj prilici neostvarive budućnosti. Time 
se vrši moralna priprava. Materijalno izvršenje bit će onda to 
uspješnije. | | 

Takva pretežnost moralnoga faktora može se jasno primi- 
jeniti baš u samom začetku revolucionarne akcije. Ljudi, ko- 
Jima zapada u dio mahanje buntovnom bakljom, redovno su 
naime sasvim zasebne individualnosti. Njihova duševna intuicija 
ide neobično duboko, tako duboko, da se ne može zamisliti bez 
unutrašnjeg loma ili kidanja. I budući da lomljenje, kidanje 

odgovara grčkom glagolu schizo: kidam, zovu se ljudi takve 
vrste shizoidi (Edmond Jaloux, Les Schizoides, Le Temps od 31. 
svibnja 1935.). Fenomen shizoidizma izazvao je čitavu litera- 
turu (Bleuler, Kretschmer, Freud, Jung, Adler, Berze, Gruhle, 
Pierre Janet, Krappelin, Minkowski, Claude, de Morsier i Morel, 
Lucan, Gilbert, Robin, Adrien Borel i t. d.), koja je opisala sta- 
nje tih »budnih sanjalaca«. 

To su ljudi, koji su u doticaju sa stvarnošću doživjeli razo- 
čaranje. Bili tomu krivi lični nedostaci ili nerazumijevanje sa 
strane drugih, odbijaju se osobito osjetljive, često plemenite 
prirode od vanjskog svijeta i traže svoje duševno ozdravljenje, 
svoje poremećeno ravnotežje u samoći. Tu se sabiru, pa im se 
može dogoditi dvoje. Neki ne će uopće više da izlaze iz svoje 
povučenosti. Drugi će opet, bolje naoružani, zagaziti nanovo u 
životnu borbu. Ako im je dosuđeno, poslije drugog ili trećeg po- 
kušaja, da postignu potpun uspjeh, može se lako dogoditi, da se 
razviju do značaja ljudi prodorne energije, kao što su bili, na 
primjer, Aleksandar Veliki, Luther, Napoleon... Neki će pak, 
žrtve svoje neobuzdane mašte, ići od neuspjeha do neuspjeha, 
bit će predmet podsmijeha i sažaljenja kao Cervantesov Don 
Kihot. Oni, koji se ne mogu odvažiti, da se izlože grubostima 
svakidašnje borbe, postaju često velikim sanjarima i ideolozima, 
koji će svoje umne konstrukcije izgraditi do najsmionijih raz- 
mjera. Prijelaz shizoidije u shizofreniju ne dolazi ovdje u obzir: 
to je bolest onih nesretnika, koji zbog duševnih i tjelesnih nedo- 
stataka ne mogu da se bar izdaleka prilagode svojoj okolini. 
Njihovo. stanje predmet je psihijatrije. 

Shizoidima, t. j. neprilagođenim prirodama, suprotstavljaju 
liječnici »syntone«, t. j. one ljude, koji se potpuno snalaze u 
svojoj okolini. Veseljaci, uvijek raspoloženi, zabavljaju svoje 
društvo, puni životne snage, impulzivni, rođeni za uspjeh. 

Između njih i shizoida razvija se. obično dosta duboka ne- 
snošljivost. Syntoni će ljudi biti u najzdravijem smislu riječi 
konzervativci: oni se osjećaju dobro u društvu onakvu, kakvo 
jest. Shizoidi će naprotiv nalaziti, da je njihova okolina loša, 
pa će stoga tražiti promjene, u nadi, da će se bolje snaći pod 

drugim prilikama. U tom izmijenjenom društvu, nada se shizoid 
da će on i ljudi slični njemu postići onaj položaj, koji im pri 


* pada i koji odgovara njihovim težnjama. Shizoid je uvijek sklon 


da idealizira svoj slučaj i da svoje težnje zamišlja kao sastavni 
dio revindikacija čitave socijalne grupe. No kad zamišljamo 
ljude, koji se ne mogu snaći u svojoj okolini, moramo u išto 
vrijeme zamisliti i okolinu, koja traži od pojedinaca veliku dič 
svakom urođenu sposobnost prilagođivanja. Shizoid4 će se sla a 
naći najviše među pripadnicima tako zvane društvene elite 
K njima treba brojiti i pripadnike skromnijih društvenih slo- 
jeva, koji trpe od toga, da, premda su umno sposobniji, nemaju 
pristupa u bolje krugove (Voltaire, Rousseau). Sve do a 
revolucije rekrutiraju se najžešći buntovnici iz plemstva ili iz 
bolje buržoazije. Montesquieu, d'Argeson, Voltaire i čak sam 
Rousseau ljudi su, koji su se kretali u aristokratskim oradinona 
Isto se može reći i za Ruse, počevši od Puškina pa sve do Tol- 
stoja. Pa i neposredni pobornici francuske revolucije redom su 
iz privilegiranih krugova: Lafayette, Talleyrand, Mirabeau 
S jedne strane, Lenjin i Tuhačevski, s druge. Veliša masa, z 
koju ti nezadovoljnici tvrde, da se bore, rijetko kada m i 
blijedu predodžbu o pravima, koja bi joj morala pripadati m 
Revolucije nisu naime prouzročene ekonomskim ško mo- 
ralnim bolestima. Engleska je bila moralno nezdrava već u 
Shakespearovo vrijeme, čitavo pokoljenje prije pogubljenja 
Karla I. Isto je tako izmoreno shizoidizmom čitavo pokoljen; 
prije pogubljenja Karla I. Isto je tako izmoreno PRP sana 
čitavo pokoljenj € prije revolucije, pisci francuske prosvijećenosti 
1 ruski pisci iz druge polovine XIX. stoljeća. Ali svi shizoidizmi 
ne vode do revolucije. Velika njemačka kriza, ispunjena sam: 
ubojstvima Mercka (Mefistofelesa), Jerusalema (Werthera) Hen. 
Ga aore Raimunda, Charlotte Stieglitz i ludilom Hslđerlina. 
nad > enaua, nije svršila revolucijom, nego, isto kao engleska, 
a i vjerojatno ruska revolucija imperijalizmom. 
lr in da 1870. god. pruža nam čitav niz shizo- 
vana . < ae isci kao Jacques de Lacretelle, Louise de Vil- 
a , Jean Marteau, Marguerite Yourcenar, Georges -Pille- 
ent, Marcel Brion, Andrć Thćrive, Jean Giraudoux, Julien 

Green, Francis Carco, Pierre Mac-Orlan pripadaju bez sumnje 


shizoidizmu. Akademija Goncourt ima i tu svoje predstavnike: 


Joris-Karl Huysmans, Elćmire Bourges... 

Da ima shizoida u poslijeratnoj atmosferi, nije nikakvo 
čudo. Nema sumnje, da je prizor, što ga pruža moderni svijet, 
prilično mučan, kada toliki broj ljudi osjeća potrebu, da od 
njega odvrne svoj pogled. Nisu samo ratovi skrivili, nego orgije 
sve razuzdanije spekulacije, trka za lastima i slastima, sve veća 
nesigurnost, novčane krize, nesređenost 1 neuravnoteženost du- 
hova, teškoće svakodnevnog života, potpuna degradacija karak- 
tera, slom individua, osuđena da bude točak na kolima, njegovo 
zarobljivanje pod autoritativnim režimima, koji pojedinca po- 
nizuju do značenja beznačajne brojke i nastoje da ga zasite 
egalitarnim formulama. Nije čudo, da je takva atmosfera upravo 
stvorena za proizvođenje shizoidizma. Jedna za drugom ruše 
se moralne vrednote. Kako da tu prazninu ispuni nekoliko su- 
rovih fanatizama, koji su jedva kadri da zadobiju masu, otup- 
ljenu propagandom, 1 izvjestan broj očajnika, umornih od du- 
ševne borbe, koji traže zaborav, pa ma otkud došla? 

Kada se sve te okolnosti drže pažljivo pred očima, postaje 
veoma teško prihvatiti onaj linearni način opisivanja prošlosti, 
koji u tolikoj mjeri odgovara nazorima ekonomskog materija- 
lizma. Revolucije nisu nikad bile proizvod materijalne bijede. 
Ropstvo je trajalo čitave hiljade godina prije nego što je malen 
broj plemenitih ljudi započeo pokret, da se ono ukine. Ljudska 
se nejednakost podnosila bez natezanja od nezapamćenih vre- 
mena, dok nije odjeknuo svijetom krik jednog Rousseaua. Isto 
je tako bilo i radnika 1 tvornica barem dva pokoljenja prije nego 
što su izagnani intelektualci formulirali radničke zahtjeve. Bez 
sumnje su svi ti zahtjevi izazvani i izvjesnim materijalnim 
pretpostavkama. Ali je trebalo misaonog rada istaknutih ljudi, 
da te pretpostavke uoče i da im potraže lijeka. 

Historija se stoga ne može zamisliti, tumačile se stvari kako 
mu drago, jednostrano. S jedne je strane historički subjekt, 
pojedinac, a s druge historički objekt, situacija. Bez točnog 
ispitivanja jedne i druge komponente nema stručno vjernog 

VLADIMIR NAZOR, ZAGREB 


MICHELANGELO BUONARROTI | 
LODOVICO BECCADELLI I DUBROVNIK 


O dubrovačkom nadbiskupu Lodoviku Beccadelliju, za koga 


neki misle, kao da je — možda — nagovorio Tiziana, da dođe 


amin jere“ sg informira nas Nova talijanska enciklope- 
»Rodio se u dobroj obitelji u Bologni 29. siječnja 1501. Po- 
stigao doktorat za građansko i kanonsko pravo, ali ga pišjateli 
stvo s Giovannom della Casa, s kardinalima Doebiićiaa Po 
leom i Bembom — kojima bijaše tajnikom u važnim sdšjamna — 
povede na književno polje. Pratio je god. 1538. kitova Regi 
nalda Pole na pohodu nekolikih evropskih dvorova, da bi se Ba 
vela Engleska vratiti se u krilo katoličke crkve, i ia tom dea 
nju pruži mu se prilika obaći Carpentas, Valchiusu i Sor a o 
uspomena na Petrarku. S Contarinijem pođe na died Rati 
ZZ. a nakon smrti Contarinija, koji ga je mnogo cijenio maa? 
od III. povjeri mu odgoj svoga nećaka Ranuccija Farnese 
a god. 1546. postade kardinalom i bi imenovan legatom Še 
ned marke, gdje mu Beccadelli bijaše generalnim upravite- 
va ad to svrši, papa Julij III. posla god. 1550. Beccađellija 
ao apostolskog nuncija u Veneciju, gdje je Beccadelli bio rado 


." viđen. Kad i ta nuncijatura mine, bi dne 18. rujna 1555. imeno- 


a nadbiskupom u Dubrovniku; god. 1561. poslaše ga na koncil 
u Di Ostavi, zbog bolesti, koncil, a toskanski ga duka Cosi- 
s . izabra odgojiteljem svog sina Ferdinanda. God. 1564. duka 
pozove na prepozituru crkv Je J ista. | 
m e prepna e u Pratu, gdje je otada živio, i 
Od njegovih književnih radnja, kojih je mnogo bilo, izađe 
A gro sre S kratko vrijeme poslije njegove sint samo 
vot Petrarke« (»Vita di Petrarca«), koji i ol 
' ti be » kojim brani platonsk 
MEJor velikoga pjesnika kao i platonske ljubavi kardinala Bem- 
ha O a i Contarinija. Mnogo je njegovih rukopisa u knjižni- 
a u Bologni i u Vatikanu; iz njih je, koncem XVIII. vijeka 

crpao i objelodanio važno gradivo Morandi, ali bi se moglo i 
moralo još ispitivati. Ki | 

Bibi: G. Fantuzzi: »Scrittori bolognesi«, Il. pp. 5—27; 
A. Bonfioli: »Elogio di Mons. L. B.«, Bologna, 1790; G. B. 
Morandi: »Monumenti di varia letteratura tratti dai mano- 
scritti di Mons. L. B.«, Bologna, 1797—99, voll. 3; V. Cian: 
»Intorno a L. B.« in »Nuova Antologia«, 1. VII. 1904.« 


Tako u Enciklopediji. Ali je sve to malo 1 nepotpuno, na- 
pose s obzirom na Beccadellija kao nadbiskupa dubrovačkog; nje- 
gov se episkopat jedva spominje, a Beccadellijevo se biskupova- 
nje u mukama rodilo. O njegovu rukopisu »Štoria di Ragusa« 
(»Povijest Dubrovnika«) niti riječi. Ne spominje se papa, koji 
ga u Dubrovnik posla, ni zašto ga posla. I datum njegova imeno- 
vanja za nadbiskupa u Dubrovniku ne slaže se — s obzirom na 
mjesec — s datumom soneta, što ga Beccadelli posla Michelan- 
gelu Buonarrotiju, kad se novi nadbiskup poče spremati da pu- 
tuje preko Apenina i Jadrana u Dubrovnik. A i podaci o čuvanju 
Beccadelijevih rukopisa kao da nisu potpuni, jer po informaciji, 
što je imam iz Rima, nadbiskupova se djela moraju tražiti i dru- 
gamo. (U Vatikanskoj nema ništa s obzirom na Buonarrotija i 
na Dubrovnik). 

Kod slovenačkog pjesnika Al. Gradnika, koji je na slovenski 
preveo sve Michelangelove sonete, naišao sam na ove knjige: C. 
Guasti: »Le Rime di Michelangelo Buonarroti« (Firenze, Le 
Monnier, 1863); Dr. C. Frey: »Die Dichtungen des M. B.« 
(Berlin, Grote, 1897) i na Thodeovu knjigu prijevoda Mi- 
chelangelovih stihova na njemački jezik. I evo na što sam po nji- 
ma mogao doći s obzirom na Buonarrotija, Beccadellija i naš 
Dubrovnik. 


Možda godine 1554. (najkasnije pak u prvim mjesecima 
1555.) Michelangelo sastavi ovaj sonet: 


Le favole del mondo n'hanno tolto 
I tempo dato a contemplare Iddio; 


114 


Ne sol le grazie suo poste in oblio, 
Ma con lor, pit che senza, a peccar volto. 


Quel c'altri saggio, me fa cieco e stolto. 
E tardi a riconoscer lPerror mio. 

Scema la speme, e pur cresce "1 desio 
Che da te sie dal proprio amor disciolto. 


Ammezzami. la strada c'al ciel sale, 
Stgnor mio caro, e a quel mezzo solo 
Salir mje di bisogno la tw aita. 


Mettiini in odio quanto al mondo vale, 
E quante sue bellezze onoro e colo, 
C'anzi morte caparri eterna vita. 


S obmama ljudskih gubim vr'jeme kada 
Mišlju bih moro promatrati Boga; 
Milost s NebesA4 u zaborav mi pada, 
A, čak i uz nju, pl'jen sam gr'jeha svoga. 


Što druge mudro, mene sl'jepo i ludo 
Gradi; i kasno gr'jeh svoj vidim. Nade 
Nestaje, ipak žud mi rasti znade 

Da skineš s mene samoljublje hudo. 


Raspolovi mi put što k nebu vodi, 
Gospode dragi, a tvojom pomoći 
Uz put ću ostali u visinu doći. 


Nek mrzim, što nam na svijetu godi: 
Ljepote sve što sad im, skrušen, služim; 


Te, život vječni, dok sam živ, zaslužim. 


Posla ga — uz pisamce — svome prijatelju Jurju Vasariju 
(Giorgio Vasari), slikaru i čuvenom arhitektu, da ga dade I. Fr. 

Fattucciju (messer Giovan Francesco Fattucci), a posla ga tako- 
đer i Beccadelliju možda znajući, da će na njegovu poruku (»Pro- 
posta«) prelat odgovoriti sonetom (»Risposta«) s istim sroko- 


vima. : DE 
A Beccadelli to i uradi. Evo njegove »risposte«: 


RISPOSTA DI MONSIGNOR BECCADELLI 


 scritta quando andava arcivescovo di Ragusa 
(1555, marzo) 
Con passo infermo, e bianca falda al volto, 
E per lungo camino e tempo rio, 
Lascio voi, Buonarroti, e la m'invio 
Ove il nome romano & mal accolto, 


Dura la strada, e pit la causa molto 
Cha Fandar mi faria dubbio e restio: 
Se non che miro a chi per noi morio 
Su 1 duro legno, e fu per noi sepolto, 


E revisse per noi, fatta immortale 
La nostra carne: in lui spero, e consolo 
La virt& del mio cor quasi smarrita. 


E se per via questa mia spoglia frale 
Manca, pregate che felice volo 
L'anima porti al suo Faitor umita. 


ODGOVOR MONSIGNORA BECCADELLIJA 
napisan kad je išao u Dobrovnik za nadbiskupa 
(1555, u ožujku) 

Bolesnih nogu i s'jedih vlasi, u dane 
Kad, uz put dug, me čekaju oluje, 


O Buonarroti, od vas grem u strane 
Gdje rimsko ime zlo se dočekuje. 

ko še i 


Da, put je tvrd, a uzrok tom je bio 
Još tvrđi, tako, da se ne bih dao 

Maknut, al Onog sjećam se, što htio 
Umr'jet na križu, te je u grob pao 


Da uskrsne, a za nas, i učini 
Pit našu time besmrtnom: njim sade 
Tješim i dižem hrabrost, što mi pade. 


A, putem tjelo ako grob mi primi, 
Molite da se moja duša digne 
. Uvis i sretno k svome Tvorcu stigne. 


Srokovi Beccadellijeva soneta nisu — po pravilima »risposte« 
— iste riječi, al su svuda istog zvuka kao i Michelangelove rime. 
Sadržaj Beccadellijeva odgovora ne osvrće se pak ni najmanje na 
duševne muke, o kojima veliki kipar govori u svojoj »proposti«. 


. Beccadelli je sada trpio svoju vlastitu muku. Novi papa Pavao 


IV. (iz obitelji Caraffa) nije mu bio sklon; gledao je, da ga što 
dalje makne; imenova ga zato nadbiskupom u dalekoj »barbar- 
skoj« zemlji onkraj Jadrana, u Dubrovniku. I Beccadelli je sav 
zaprepašten. »Tvrd je put, a veoma tvrđi uzrok, tako da sam 
ne znam bi li otišao i kad bih otputovao (»dura la via e pili la 
causa molto«), tuži se prelat kiparu. Nije šala za takva Tali- 
jana i-ići u kraj, gdje se zlo dočekuje, što i tko nosi rimsko ime 
(»ove il nome romano č mal accolto«). Već mu je 54 godine, si- 
jed je i bolestan, a put je dug preko gora i preko mora, nevrije- 
me vlada. Boji se, da ne će živ stići i preporuča dušu Bogu. Po 
datumu njegova prvog soneta Michelangelu (u ožujku 1555.) 
oklijevao je dugo; tek u veljači 1556. on je na svome mjestu u 
Dubrovniku i šalje odanle Michelangelu ove stihove: | 


PROPOSTA DI MONSIGNOR BECCADELLI 


(15556, febraio) 
Se quando Palpi e la tedesca neve 
Con speranza passai di tosto avere 
Roma e te, Michelangelo, a vedere, 
Mi fu pero la dipartenza greve; 

Or che piega a Voccaso il mio di breve, 
E gran mare mi vedo innanzi, e schiere 
D'aspre montagne a tergo, e genti here; 
Pensa Panimo mio qual esser deve! 


Solo mi regge una superna voce 
Che parla dentro al cor ad ora ad ora, 
Dicendo: piglia questa nuova croce 


Per scala al cielo; ove farai tu ancora 
Se vivo passi la terrena foce, | 
Co '1 Buonarroti tuo lieta. dimora. 


»PROPOSTA« MONSIGNORA BECCADELLIJA 
(1556, u veljači) 


Na putu svom, vrh snježnih gora popet, 
I ako misli stale da me tješe 
Michelangela i Rim vidjet opet, 

Taj odlazak mi ipak težak bješe; 


A sada, kad sam već na dnu svog puta, 
I širno more preda mnom je, i liti 
Divljih gora iza mene, i čeljad ljuta: | 
Pomisli kako mora meni biti! 


Hrabri me samo glas, što zna da priđe 
S visoka te da u srce mi siđe 
I reče: k nebu neka križ ti taj 


K6 ljestve bude; i ako spasiš sebe, 
Boravak sretan onda će za tebe 
I Buonarrot'ja tvog poslati Raj. 


Tužan je i taj sonet. he 
Prošao je novi nadbiskup, iza teška oproštaja s Rimom, Ape- 
ninske klance i vrhunce i odolio snijegu, koji on zove »tedesca 

neve« (njemačkim snijegom), kao što Dante zove zimske vjetrove 
na Apeninu »venti Schiavi« (slavenski vjetrovi — »Čistilište«, 
pj. XXX, st. 87), jer sve to dolazi sa sjevera ili s istoka onkraj 
planina ili mora. Počekao je u Ankoni, da minu jugovine, te 
otplovio i stigao — nakon lutanja jugovinom čak do Zadra i 
bojeći se uvijek Uskoka — napokon u Dubrovnik. Al mu je teško 
pri srcu. Pred njim pučina, koja ga dijeli od Italije, za njim 
tvrdi dalmatinski krš i čeljad ljuta, (»genta fiera«). Smatra se u 
progonstvu, s križem na leđima; misli opet na smrt. Pastiru se ne 
sviđa ni pašnjak ni povjerene mu ovce. 


Te iste godine Michelangelo mu ovako odgovara: 


A MONSIGNOR LODOVICO BECCADELLI ARCIVESCOVO 
DI RAGUSA 


(1556) 


Per croce e grazia, e per diverse pene, 
Son certo, Monsignor, trovarci in cielo: 
Ma prima ch'a Pestremo ultimo anelo 
Goderci in terra mi paria pur bene. 


Se Faspra via co i monti e co'l mar tiene 
Lun da Valiro lontan, lo spirto e *l zelo 

Non cura intopbi di neve o di gielo, 

NE Vala del pensier lacci o catene. 


Ond' io con esso son sempre con voi, 
E piuango e parlo del mio morto Urbino 
Ghe vivo or forse saria costi meco, 


Com'ebbi gid in pensier. Sua morte hoi 
M'affretta e tira per altro camino, 
Dove m'aspetta ad albergar con meco. 

MONSIGNORU LODOVIKU BECCADELLIJU 
NADBISKUPU DUBROVAČKOM 


(1556) 


Milošću i putem mnogih grdnih bola 
Mi ćemo nać se u Raju, o Monsignore: 
No, prije smrti, ne će bit najgore 

Vidjet se još i srčd tog plačnog dola. 


Tvrd ako put i brda i more pr'ječe 
Sastanak nov, duh naš se na let sprema 
Pred svime: sn'jed i 1€d ga skučit ne će. 
Za krila misli lanca i spona nema. 


Duhom sam s vama, a ronim ljute suze 
Zbog mog Urbina, koga smrt mi uze; 
S njim, da je živ, ja sad bih kod vas bio, 


Onako ko što bijah naumio. 
Drugamo smrt me njegva vuče; hiti 
Moj hod gdje s njim ću opet skupa biti. 


Michelangelo tješi prijatelja, veleći mu, da je duhom uz 
njega. 

Al ima u ovom sonetu stih i p6 (Michelangelo je uvijek, kat- 
kada čak i preveć, kratak 1 koncizan), koji nam nešto otkriva i po 
kojemu možemo štošta naslutiti. Kiparu je umro dugogodišnji po- 
moćnik Francesco dZAmadore di Casteldurante, nazvan Urbino, 
s kojim je on kanio doći k Beccadelliju u Dubrovnik (»Che vivo 


forse saria costi meco — Com' ebbi gia in pensier«). Veoma ga je 


volio (ima i jedan Michelangelov sonet Urbinovoj udovici); bez 
njega ne će ili ne može k nadbiskupu. Po tome naumljenom Bu- 
onarrotijevu putovanju u Dubrovnik možemo naslutiti, da je Bec- 
cadelli već promijenio mišljenje o kraju i o ljudima svoje dije- 
. ceze, pa da je prijatelju kiparu i pjesniku o njima već drukčije pi- 

sao, no u sonetu, gdje spominje divlje gore i čeljad ljutu. Tuđinac 
se — aklimatizirao; Dubrovnik je otmjenog nadbiskupa ipak — 
osvojio. | 

God. 1559. umire Pavao IV., te novi papa Pio IV. premješta 
»prognanika« u Italiju i šalje ga 1561. na koncil u Trentu. 

I Talijan iz Bologne, koji je putovao Europom, živio u Rimu, 


vidio i Petrarkinu Valchiusu, punu potočića i slavuja, promatra- 


jući sada, pred odlaskom, Grad i otoke pred njime, sastavlja i ša- 
lje Michelangiolu sonet koji je, zapravo, namijenjen samo Du- 
provniku: 


A MICHELANGELO BUONARROTI 
Per la partenza da Ragusa 


Scogli, che di vaghezza i bei giardini 


Uincete, che fiorire al mare a canto 
Alcinoo facea con studio tanto 
Ch' a lodarli sveglio Greci e Latim, 


Poi ch' a la terra il ciel vuol che m'inchani 
Et renda a le: questo penoso manto 

Di che vestito ho con fatica e pianto | 
Valli oscure passato et gioghi alpini, 


Lasciovi 1 duolmi; et con ardente core 
Ragusa obbraccio, mia diletta sposa, 
Specchio d'Illiria et suo pregio maggiore: 


Pregando, che per lei pace gioiosa 
Piova il ciel grande sempre, et che Ponore 
Suo Pali spieghi, ove *l sol alza e posa. 


MICHELANGELU BUONARROTIJU 


pri odlasku iz Dubrovnika 


O otočići, ljepši no džardini 
Što ih Alkinoj, pokraj mora sinja, 

Gajio pune takvih je milinja, 
Da hvaljahu ih Grci i Latini, 


Jer nebo hoće da se zemlji klanjam 

I vratim plašt mi teški, što sam s njime . 
Prošao sedla gorska i doline, 

O kojim samo uz plač i strah sanjam, 


O otočići, zbogom! Vas ja volim 
I Dubrovnik, tu diku Ilirije, 
Tu dragu moju; i Nebo sad molim 


Da mir mu dobar dade uz svaku sreću, 
I slave da mu krila zalepeću, 
Gdje sunce s* rađa i gdje sunce mrije. ' 


»Specchio d'Illiria«, »Mia diletta sposa!« tako je klicao tali- 
janski sonetist i prijatelj Bembov, Tizijanov i Michelangelov, 
dijeleći se od grada, u koji pun nepovjerenja i straha, kao pro- 
gnanik dođe. Što ga, zapravo, očara i svlada? Kraj ili pitomost 
ljudi? Bit će jedno i drugo. Ma i koliko pjesnički zanos i reto- 
rika bojadisali nadbiskupove stihove, vidi se, da mu je svakako 


teško odijeliti se od kraja, koji ga sjeća čak na sretni otok Ho- 


merovih Feačana. 

O drevni, uvijek živi čare našeg Dubrovnika! 

Nestade slobode, i sjaja, i drevnih gospara, i još koješta; ali 
džardini blistaju i sada na proljetnom suncu. 


% *% * 


Na kraju tih redaka, kojim sam samo htio učiniti što ra- 
zumljivijim svoje prijevode i naznačiti vezu između prevedenili 
soneta, upućujem čitaoce — ako ih Beccadellijeva ličnost zani- 
ma — na stručnjake, koji su o tom dubrovačkom nadbiskupu kod 
nas pisali. 

D.M. Medini progovori (po Apendiniju) o L. B. u »Po- 


vijesti hrvatske književnosti«. 

Dr. A. Schneider: »Lodovico Bćccadelli, nadbiskup du- 
brovački i prijatelj Michelangelov. Imaginaran portret rimskog | 
prelata XVI. vijeka«. U Zagrebu, 1919. — U toj veoma lijepoj 
radnji Dr. A. Schneider prevodi — prosin — Beccadellijev so- 
net o Dubrovniku. 

Najviše se pak bavio Beccadellijem Dr. J. Torbarina. 
Proučio je u Parmi rukopise Beccadellijevih pisama te iznio iz 
njih sve što se odnosi na Dubrovnik i na Dubrovčane (»Fragmenti 
iz neizdatih pisama L. B., 1555—1564, — »Dubrovnik«, 1929). 
Na temelju tog zanimivog gradiva uspio je zatim (u »Novoj Ev- 
ropi« od 16. IV. 1930) da nam iznese pred oči lik humanista 
s onkraj mora. 

Al sve to nije dosta. Još ne znamo, kako su Grad i Kraj 
osvojili prelata; a stara nadbiskupska gradina na otoku Šipanu 
— koju Beccadelli popravi i okruži cvjetnim lijehama, da u njoj 


ljetuje, prima goste, piše talijanske sonete i latinske distihe, dok 


njegov pratilac Pelegrino Boccardo slika ili muzicira — nije nam 
još progovorila. 





PROLJEĆE 199 


1 
Što hoćeš više? 


Cvjetaju trešnje i kajsije, 

Mirisni vjetar miluje pitoreskne krošnje. 

Po tvojoj stazi ko zlato žuta pelud prska 

I slutiš kraj rijeke, kraj Save, žamori tanka trska. 

Opijen svijetlom, opijen zrakom, zanesen proljetnom čežnjom 
putuješ vječnim običajem u susret 

susretu nježnom. 


Ti si dijete, ti si željan, ti sanjaš 

o toplom i o lijepom. 

Ti bi htio, ti bi bio 

srećan u zanosu slijepom, 

kad bi netko, netko nježan 

s tobom pošao smjerno — 

ti bi dao, ti bi znao a 
voljeti neizmjerno. 


Mjesec je svibanj i proljeće je 
i svemu se veseliš. | 
Ti si dijete i u svom snu 

sve imaš, što poželiš. 


Što hoćeš više? 


U tvojoj krvi zanos života se javlja 
U tvome srcu — po običaju — vječnost se obnavlja. 


2 
Uzalud želiš. 

Za crnim stolom silnici miješaju karte. 
Pokraj njih zijevaju topovska ždrijela 


'i vijore standarte. 


Njih se ne tiče proljeće tvoje 
ni slapovi tvoje krvi, 
oni dobivaju — 


ti uvijek gubiš. 


I poginut ćeš prvi. 
ei 3 


Mjesec je svibanj i proljeće je. 
Tko zna, što nosi jesen? 

Ti si dijete i u svom snu 
slobodom si zanesen. 


Sve cvate i sve se pokreće 
Još malo i sve će zrčti. 
U listopadu, tko bude živ, 
neka se tebe sjeti. 
Miroslav Feldman 


USPOMENA 


Davno je bilo; umorna i sama 
.moja je duša htjela tvoje dvore, 

da potraži bijesno, zapjenjeno more, 
gdje vlada studen, mokrina i tama. 


Težina moga očajanja bješe 

toliko moćna, da me mogla lako 

srušit u bezdan, gdje bjesni tvoj pako, 
a kroz valove se Nereide smiješe. 

Htio sam da me ribe u dubinu 
odnesu i proždru, ne ostaviv traga 
ni duhu ni tijelu, ali mlada snaga 


zar se mogla svijeta odreć tako? — 
Na obalama tvojim tad sam, more, plako, 
dok mi je šum tvoj blažio gorčinu. 


MOĆ LJUBAVI 


Noć mi je bila nekad mila druga, 
ovit njenim plaštem ja sam budan snio, 


danu i svijetlu svoj sam pogled krio 


iz kog se jasno nazirala tuga. 


Zora mi bješe strana. Rujna pruga 
njenog navještenja nemila, dan bio 
tuđin, što se u grud zavuć htio, 

a put života strm i pun jaruga. 


Al jednog jutra oko mojih grudi 
zatrepta život, dan prostruji jasan, 
i opet nađoh put do živih ljudi. 


To je tvoj osmijeh bio, divna ženo, 
on me oživi kao sunce strasan, 
i povrati mi dobro izgubljeno. 


X Olinko Delorko 


GOSPA AVENTIRA: 


U djetinjstvu ja s prozora sam gledo 
na poredane lađe, nebrojene, 

i kao krilo ptičice sam pred6 

da odletim u kraje neviđene. 

I jednog dana pobjegoh iz kuće, 

da prepustim se nestalnome valu. 

Jest, vabilo me sveto nadahnuće 

i ja u more rinuh lađu malu. 

I u toj lađi ja sam otkrit htio 

sve zemlje, vode i jezera tajna, 

iz pune čaše ja sam vino pio, 

a grijala me sama sunca sjajna. 

I sa mnom išla Gospa Aventira 

sva odjevena, u talasu svile, 

nju pratila su do tri Mušketira, 

nju pratile su iz planine vile. 

I smijala se mojem ludovanju 

i nudila mi pune kese zlata, 

u neodoljivome osvajanju 

me dovela u mjesta nepoznata. 

I jedne noći ljubav darova mi, 

baš puni mjesec nebom plovio je... 

i u toj noći mi smo bili sami, 

na nebu zvijezde, na zemlji nas dvoje. 

I nikad više vidjeli se nismo. 

San to je bio ili krasna varka? 

Tek jedno pamtim, da se zagrlismo 

i da je ljubav naša bila žarka. 

I te je noći nastradala lađa 

1 udarila u pličinu neku. 

Nju razbijenu i sad talas gađa 

1 udaranjem snažnim budi jeku... 
Božo Lovrić | 


BALADA PROMAŠENOG ŽIVOTA 


Žuđene usne i ženino krilo — 
To što je bilo i što nije bilo 
U mrak se duše zavilo i skrilo. 

Uzalud se piće suza pilo 

I mnogo snilo 

O pustoši neprozirnih tmina, 

O otrovu spleena, crnog krina, 

O tajnama skrivenih zločina, 

I našoj beznadnoj glumi u dva-tri sumorna čina. 
U očima mutež mrtvih želja 
I ugašen proplamsaj veselja. 


Zašto bdije crni strah na straži? 

Isprazne su poruge i laske. 

Noću srce samo sebe traži 

I skida umorno maske: 

I nema buntovnika ni lika prokletog sina. 

Tu neko bolesno dijete muca bez pjesme i laži 
I kune starinsku igru prevare, bluda i vina. 


Tako se odvija gluma u dva-tri sumorna čina, 
Prokleta starinska igra prevare, bluda i vina. 
Ko davno izviždan komad tragičnog Harlekina 

I neka besramna pjesma na gozbi naših karmina. 


OTROV SAMOĆE 


Gasne u naručju breza bolesno predvečerje. 
Posljednji oblaci dana na mračnom obronku kleče. 
U letu sustaju ptice, pa truse purpurno perje, 

Jer srce sve teže tuče i rana skrivena peče. 


Već crni dolaze tkalci mrseći paučje niti, 

A šume raspliću kosu i šume beznadno tmurne. 
Sklopiti, sklopiti ruke 1 otrov samoće piti. 

Noć sipa zvjezdano mlijeko iz modre biljurne urne. 


Uladislav Kušan 3 

POKORNIK SE VRAĆA K MORU 


Orijaški zagrljaj tvoj 
ljuljuška moje tijelo, 

zar u barbarski pijani san? 
More, ti ne znaš, 

da ja nisam barbar ni pagan 
i da je suzom kajnom 
orošen moj dlan. 


Ja ne dolazim k tebi, 

da ti pjevam poganski himan, 
nego da mislim na rajske dvore 
i u tebi druga imam. | 
More! 


Ti oholo, ti prekrasno, ti beskrajno more! 


Jer što može čovjek, 

što je dao sve od svoga, 
nego da ode u svetu osamu, 
da između mora i neba 
osjeti jače blizinu Boga 

i kako samo jedno 

treba... 


U duši tad tiha zarudi zora, 
a srce bijeli razgori plam. 
Ko val na pučini mora 
čovjek je jak, jer je sam. 

S nebom, 

s Bogom 

i s tobom, 

o more, 

sam!... 


Jeronim Korner 

ILIJA JAKOVLJEVIĆ, ZAGREB 


PROLJETNE MELODIJE. 
l 


Opet nam je došlo mlado, svježe, puno životnih sokova pro- 


ljeće. Ono pravo, osjetljivo, koje duboko udišemo i s kojim se. 


mazimo. Ležim u vrtu na platnenom naslonjaču i odmaram oči na 
mladom zelenilu. Kroz nekoliko se noći razviše pupovi divljih ke- 
stenova i snažnih hrastova, brijestova i akacija, i sve je granje 
osuto lišćem. Još malo, pa će i platane prolistati. A voćke su pro- 
cvale, i lagani vjetrić već otkida po koju laticu behara. 

Ležim u vrtu i sa zadovoljstvom osjećam, kako mi se bude 
stare snage, stari sni i stari, zaspali osjećaji. Svi su oni stari, no 
opet su novi i svježi, kao da su u bistroj vodi okupani. Novi su, 
kao što je i zaspala ljubav, kad se probudi, jednako nova i je- 
dnako spremna da zapliva s oblacima sanja i da pojuri u susret 
novim doživljajima. | 

Radost je sišla u mene. Zadovoljstvo, koje ispunjava čitavu 
dušu čovjeka. Kad je sretan već zato, što nesmetano udiše čist 
zrak, mirno gleda u sebe i oko sebe, i osjeća snagu, da radi bez 
umora. Kad je zima treskala o naše prozore, utučeno smo pitali: 
Hoćemo li ga opet dočekati? Našeg druga iz mladosti. Koji nas 
vodi smionim cestama sanja i zanosa. A danas je došao. Poigrao 
se zelenom grančicom i doviknuo nam: Evo me, tu sam! Moje je 
ime Proljeće! | 

Vrtom je protrčala kćerkica mojega kućevlasnika. Mlada je 
još, kao što je i lišće mlado. Ta istom je proživjela pet proljeća. 
Protrčala je i stala preda me, posipljući me svježinom svojih oči- 
ju. Čudila se, što sam tako rano ustao. Ali se i veselila. Njezin 
mi je smiješak pričao o uzbudljivoj radosti: da smo jutros postali 
jedno drugome tako blizi. Ritam se naših srdaca splitao u nepo- 
mućenu harmoniju. | | 


_ Kako ste danas rano ustali! A tko vam je pospremio 


sobu? Vaša je gazdarica nekuda otputovala — čudi se djevojčica 
i važno kreće rukama, kao da je već »velika«. 

— Soba je već pospremljena, srce moje. Došla je velika 
koka, koja ti je o Uskrsu snijela zlatno jaje, i svu je sobu ure- 
dila. Da samo vidiš, kako je soba čista i spremljena. Divota je 
pogledati. 

Dijete gleda, zbunjuje se i ne razumije. 

— Zar i velikima dolaze koke? Eto, to nisam znala. A nije 
i vama snijela zlatno jaje? 

— Ne, srce moje. Meni nije snijela jaje. Meni je doletjela 
kroz prozor, pograbila metlu i krpu, pa kad je sve uredila, opet 
je odletjela. 

Mala se još više čudi i traži objašnjenja. 

— Da to nije bila možda vaša gazdarica? Možda se ona pre- 
tvorila u koku, pa došla, da vam sobu pospremi. | 

— Da, dijete moje. Moja je gazdarica stara kokoš. Razu- 
mije se u letenje. Krila su joj kao u sokola. | 

Dijete se smije, uživa i pljeska rukama. Njegova je mašta 
obogaćena novim slikama. Samo da bi zaista vidjelo moju staru 
gazdaricu, kako kokodače, širi krila i leti kroz prozor! 

U ljudskoj spodobi to bi teže učinila, jer bi za taj pokus tre- 
balo dva prozora sastaviti. Ali kao koka, ona sve može. 

— Meni je vaša gazdarica pripovijedala, da malu djecu 
anđeli u snu umivaju. Je li to istina? 

— Istina je. Malu djecu anđeli u snu umivaju. 

Opet se javlja sumnja i nepovjerljivost. 

— Ja jednom nisam dala mami, da me umije. Rekla sam, 
da su me anđeli umivali. A mama me onda išibila i kazala mi: 
evo ti sada tih tvojih anđela. Jel'te, da je moja mama zločesta... 

— Ne, mama ne može biti zločesta. Nego ti si bila zločesta, 
pa te anđeli nisu umili. Nisi dosta slušala mamicu. 

I tako nam odmiče vrijeme u ćeretanju, bezbrižnom, kao 
cvrkut ptica i romon potočića. Prolazi vrijeme, kao miris plavih 
ljubičica, koji vjetrić donese iz grmlja, ili štropot toplih proljet- 
nih kiša. A krv teče mirno i duša osjeća voljkost sjedinjujući se 
s mladom prirodom. Ćutio sam se kao onaj list na kestenu 
ili cvijet na trešnji, koji i ne sluti ljepotu časa, kad se do njega 
došulja sunčana zraka, pomazi ga i popije mu i posljednju kap 
rose. 

Razgovor je utihnuo. Sklopio sam oči, mirno disao i sanja- 
rio. O čemu? Možda su se javljale uspomene? Sjećanja na vre- 
mena djetinjeg proljeća? Ne znam. Tihe i mirne rijeke skrušene 
radosti poplavile su srce, a pluća su udisala zdravlje i život. Ne- 
pregledna ravnica pružila se do beskraja. Ništa je nije preki- 
dalo. Ništa. Ni grebenje mrskih uspomena ni valovi straha pred 
onim, što će ipak sigurno doći. Blagoslovljeni se mir prostro preko 
duše i čini mi se, kao da me sa svih strana spaja s vječnošću. Le- 
žim, gledam i slušam. Ništa mi ne izmiče. Cutim, kako iz starih, 
žuljavih stabala struje sokovi. Njihove pomlađene grane lagano 
se njišu, okićene radosnim zelenilom. Doleprša vjetar, otrgne se 
gdjekoji pup. Jedan, dva, tri pupa. Čitava šaka mladog, vlažnog, 
nježnog zelenila. Ali tko bi za njim žalio? To je raskoš bogataša, 
kojemu ipak dosta ostaje. Granje će dobiti svoj cvijet i plod. I 


godinama će tako biti. Dok stablo ne popusti, klone i sruši se. 


Onda će biti mrtvo. Kao čovjek, kad se zaustavi optok krvi, skruti 
se misao i od njega ostane ukočena maska. 

Ali kakva to tugaljiva snatrenja počinju izvirati? Danas sam 
vedar i radostan. I to želim ostati. Ništa mi ne smije sreću pore- 
metiti. Jer došao je naš drug iz mladosti, nasmijani planinar 
s kitom šumskog cvijeća za zelenim šeširom. Proljeće je u vrtu, u 
gorama, po cestama, nad dimnjacima i pod oblacima; u nama, na 
nama, pred nama, za nama i nad nama; pjeva, klikće, smije se, 
poskakuje; i ništa, ništa ga ne smije od nas otjerati. Danas je naš 
rijetki, dragi, željeni gost. I neka ostane uz nas... 


BI 


— Kad ja budem velika, moja će mama biti još mlada. Mo- 
ja će mama uvijek biti mlada — govori djevojčica podbočivši se 
dražesno i gledajući me djetinjskom ozbiljnošću. 

— Da, tvoja će mama biti uvijek mlada. Kako ne bi bila! I 
tata će tvoj biti uvijek mlad — dodajem, da se vreća obiteljske 
mladosti sasvim ispuni. | 

— Ne, tata ne će biti mlad. On već ima sijede kose. Mama 
kaže, da je to od velikog posla. ši 

— A zašto tata toliko radi? Kad dođe kući, često me samo 
pogladi po licu i odmah legne na otoman. Kaže, da je jako, jako 
umoran. Meni je žao tate. Da sam ja veliki muškarac, ne bih to- 
liko radila... | 

— Aštobi ti htjela biti? 

— Pismonoša. On samo šeta od jedne kuće do druge, dijeli 
pisma i šali se s djevojkama. Ja se rado igram pismonoše. Zar to 
nije lijepo? | 

— Da, najljepše, što biti može. Pismonoša, to je zbilja li- 
jepo zanimanje. A ne kao tvoj tata: ravnatelj tvornice rublja i 
vlasnik četverokatnice. Siromah ima velike brige. Pomisli samo, 
kako mu je teško, kad mu koji stanar iz podruma točno o prvome 
ne plati stanarinu. Kad bi tvoj jadni tatica bio pismonoša, i on 
bi ostao trajno mlad, kao što će ostati tvoja mamica. 

Djevojčica me gleda zahvalno. Ona jako voli svoga taticu, 
a 1 ja ga sigurno volim, kad mu želim, da dobije lakše zanimanje. 
A što bi istom bilo, kad bi postao tramvajski kondukter? Cijeli 
bi se dan badava vozao, bušio karte i imao torbu punu novaca. 


Pa da sebi čovjek ne bi glavu prosvirao, kad pomisli na ta- 
kvu okrutnu nejednakost! Jadni ravnatelji i kućevlasnici... Ali 
— o čemu ja meditiram? 

Dječje naivnosti i nevinosti... 


Kakvog uopće ima smisla grepsti po društvenim ranama? 
Zar nije dosta, što sunce nad nama blago sja, granje se zeleni, 
a voćke cvjetaju? Proljeće je došlo — sav mu se svijet veseli. 
I ja mu se veselim. Cijelu sam zimu za njim čeznuo. Odbacio 
sam teške prnje, sumorne knjige i — bacio se na platneni ogr- 
tač, pa dišem i obnavljam se. Hoću da budem samo dio prirode, 
koja je također božanskog podrijetla. Hoću da prestanem misliti, 
raspinjati se i u sebi krvariti. Ostadoše samo godišnja doba, a 
možda će me i ona doskora ostaviti iza sebe. Silna je trka vre- 
mena, iako dani katkada očajno polako prolijeću. I zato hoću da 
se opijem današnjim danom, da na sve zaboravim i barem neko- 
koliko sati poživim. Da se kasnije sjetim: opet je bio jedan dan 

radosti, kad su rijeke smirenja preplavile srce i njezine me 
ravnice sa svih strana spajale s vječnošću. 

— Joj, gledajte! — prekinula me u mojim razmatranjima 
djevojčica. Čvrsto me zgrabila za ruku i uza me se priljubila. 

— Šta je? Šta se dogodilo? 

Ništa mi ne reče. Podignem glavu i otvorim oči. 

Nedaleko nas, na aleji, stajao je nepoznat čovjek. Lice mu 
je bilo nekako modro i naduveno. Oči su užareno gledale. Odi- 
jelo skromno, ali čitavo. Kad je primijetio, da ga promatram, 
pristupi mi energično. Skide šešir, pruži mi legitimaciju i ne- 
kakav arak. Ništa nije govorio. 

Pročitam pismo i vratim mu ga bez riječi. Čovjek je stajao 
nepomično. Gledao me čvrsto i odlučno. Njegov je pogled tražio 
apsolutnu poslušnost. 

Papir, koji se ukočio u mojoj ruci, pripovijedao je mračnu 
historiju. Gradski je fizik na njemu potvrdio, da je Antun Na- 
smijani u najvećem stupnju tuberkulozan. Za rad je nesposo- 
ban s 90 posto. Preporučuje mu, da ide u Italiju na oporavak. 


I, gle, Antun Nasmijani, bez smiješka na licu i očima, hladan, | 
kao da je od željeza, odlučio se na obijanje tuđih pragova, da 


sakupi milostinju. Njegovo se tijelo opiralo smrti. Ono je tra- 
žilo produženje svoga života. 1, Antun Nasmijani je došao 
k meni, da traži potporu. 

Dadoh mu neku malenkost i špustih se u naslonjač. Ne- 
sretnik je tiho zahvalio. Tako tiho, da ga je teško bilo čuti. 
I udaljio se. A mi ostadosmo sami, u troje: ja, proljeće i su- 
sjedova kćerkica. Proljeće, bezbrižno, igralo se i budilo sve 
životne klice. Donosilo nam spoznaju, da smo sposobni da di- 
šemo, gledamo i radimo. Da radimo, gledamo, dišemo i, ako 
ustreba, prosimo. Dinar po dinar. I skupljamo kukavne svotice, 
da krenemo daleko, u tuđe krajeve. U tuđe zemlje hladovinu 
i jadovinu. I kad se razočaramo, da grčevito stisnemo usne, teško 
uzdahnemo i ostavimo svoj leš u prosekturi neke klinike. 

— Tko je to bio? Kako je ružan! — usklikne dijete. Po- 
gleda me radoznalo. U njegovu srcu nije bilo saučešća prema 
nesretniku. Naprotiv, ono ga je mrzilo. Jer nije bio lijep. Dobro 

je opažalo. Bolesnik je doista bio ružan. A zar se prava nevolja 
uopće prikazuje u svilenim čarapama i s dukatima oko vrata? 
Stare prosjakinje, iznakažena lica, imaju veliku manu: što nisu 
mlade i ljepše. Možda bi se tada više ruku pružilo, da im po- 
mogne. Ali može li tko pomoći nevolji, da ne bude ružna? Mojih 
nekoliko: dinara nikako, a meni nije povjerena razdioba izvora 
bogatstva, da ljude pravim moćnima i bogatima, a žene vječno 
mladima. Zemlja je okupirana, a nasljednici osvajača i uljeza 
za svaki svoj suvišak traže naknadu u nečijoj muci i znoju, 
koji se izražavaju u novcu. Nesmetani sam dionik samo ovoga 
jutra, njegove svježine i ljekovitosti. I zato ću se njima napiti 
i opiti, dok na sve ne zaboravim: da sam se rodio i kraj laktova 
brojnih suputnika prohodao; mnogo buboljaka dobio i još više 
dana zagorčio; i da je na koncu zaborav stari domaći lijek, 
najjeftiniji i najuspješniji. A u smrti se najtemeljitije zabo- 
ravlja... | 


HI 


— Moja mama ima novu opravu. Njoj tata svašta kupuje. 
I ovu je kuću tata kupio za nju, a kasnije će biti moja. Kad 
budem velika, Vi ćete kod mene stanovati i meni ćete plaćati 
stanarinu. Zar to ne će biti lijepo? — tumači mi djevojčica i 
radosno pljeska ručicama. 

— Da, sve će ovo jednom biti tvoje. Ali ima u Tuškancu 
jedno krasno drvo, veće od ostalog drveća. Iz njega bi se dale 
istesati divne igračke. Ono ću ti drvo ja pokloniti, da nešto 
imaš 1 od mene. Hoćeš li? , 

— Hoću, kako da ne! Ali treba paziti,da to ne vidi čuvar. 
Mi ćemo ga po noći uzeti. 

— Da, po noći, dijete drago, da nitko ne vidi. Po noći, 
u mraku, po nevremenu, najsigurnije se dolazi do lijepih stvari. 
To ti je, drago dijete, stara istina, koju prešućuje svaka po- 
vjesnica. 

— A šta je to povjesnica? | 

— Slikovnica za veliku djecu, mala moja, a velike djece 
ima vrlo mnogo na svijetu. 

Djevojčica je zinula, nasmijala se i odmahnula rukom. | 


Ništa nije razumjela. A i kako bi me razumjela, kad ni sam 
sebe danas ne razumijem. Dolaze mi u pohode misli, strane 
i nastrane, na kojima visi pečat kaznenog zakonika. A čovjek 
treba da ide čvrstom i uvijek desnom stranom pa i onda, 
kad se umoran vraća sa svojega lutanja, jer dok desno ideš 
i voziš, siguran si, da te štiti mač pravog poretka. Sve ima 
svoj put i svoje mjesto i ništa se ne smije raditi protiv propisa. 
Propisi su od oblasti, namijenjeni za ljude i životinje, a oblasti 
treba poštivati, i ako imaš kakvu posebnu željicu, trebaš tražiti 
dozvolu. 

Toga sam se časa sjetio jednog prizora. 

Bilo je o Božiću. Na ulazu jednog podzemnog zahoda sta- 
jao je blijed čovjek. Slijepe su oči lutale u mraku, a prazan je 
rukav visio kao vlažna, zgužvana zastava. Stajao je čovjek na 
ulazu tog mjesta, udisao nečisti zrak i na prekide kašljucao. 
Ljudi su nehajno prolazili kraj njega. I svaki put, kad bi svo- 
jim izoštrenim sluhom osjetio kraj sebe šum ljudskih koraka, 
sakati i slijepi mladić pružio bi ruku s nekom knjižicom i za- 
cvilio: »Doživljaji jednog bijednika. Knjiga stradanja. Izvolite 
kupiti!« Cvilio je i pružao ruku s nekoliko knjižica, disao ne- 
čisti zrak, smrzavao se i kašljucao. Rijetki su ga pogledali. A 
još rjeđi nadarili. Knjigu nije nitko kupovao. Slijepi je mladić 
stajao, čekao, a njegove su mrtve oči pripovijedale više i groz- 
nije, nego mala, neugledna knjižica, što je drhtala među nje- 
govim prstima. Tada je prošao ugojen gospodin, rumen u licu, 
i o nj se spotaknuo. 

Bio je to tatica moje drage ćeretaljke, gospodin ravnatelj 
tvornice rublja i moj kućevlasnik pod pravnim kišobranom svoje 
vječno mlade supruge. | 

— Šta radite tu, propalico?! Prosjačenje je redarstveno 
zabranjeno. Ni na Božić ne date poštenim ljudima mira. Mogao 
sam radi tebe vrat slomiti. Policija, policija! 

— Ja ne prosjačim, nego prodajem. 

— A, ti si trgovac? čestitam. A gdje ti je obrtna dozvola? 
I to s nastanom u zahodu. | | 

I čovjek se razvikao i raspalio. Svijet se počeo sakupljati, 
smijati i šaliti. Tamo, na ulazu. Siromah je jedva umaknuo. 

— Oh, ta fakinaža! — srdilo se njegovo debelo blago- 
rođe. — Nikada ne da poštenim ljudima mira. Ni na Božić 
nas ne pušta. Pa da ne puknete od jeda... 

Sjetio sam se. Bilo je to o Božiću, dok je sitni snijeg po- 
sipao pločnike. Danas je proljeće. Hladne su struje otišle od nas. 
Nema ih više, i dugo se ne će vratiti. 

A ja čavrljam s njegovom kćerkicom, obećajem joj naj- 
ljepše stablo u šumi i dogovaramo. se, kako ćemo ga po noći, 
dok sve spava, potajno uzeti. 

Pa ipak sam se tresao, kao da je zima. 

Drhtali su pupovi divljih kestenova i mirisale grančice be- 
hara. Platane se spremale da prolistaju. Kad dođe ljeto, pod 
njima ćemo se odmarati. Zatim će doći jesen s bogatim plo- 


. dovima. I onda opet zima, pa proljeće, i tako bez prekida. Mi- 


jenjat će se godišnja doba. Djevojčice će odrasti u velike g0- 
spođice, još više skratiti suknje i pušiti cigarete. A život će 
pjevati o sušičavcu, što skuplja dobrovoljne priloge za put u 
Italiju. Napjev o slijepcu, što se smrzava na ulazu javnog za- 
hoda. Rugalicu o radniku, koji u tuđem dvorištu pili drva, dok 
se njegova djeca smrzavaju. Tužaljku o dobrom tvorničaru, 
koji ne će biti vječno mlad, jer se pati odijevanjem svijeta i 
gradnjom stanova. | | 

Bic sam lud. Sasvim lud. Opilo me Proljeće i pomladilo. 
Postao sam ponovno dječak. I počeo sam dječački, balavo i 
nesuvremeno rezonirati. 

— Hoće li kada biti drukčije? Hoće li jedamput doći pravo 
proljeće i nepomućena proljetna melodija? — upitam se kao 
dijete, koje nije upoznalo tajnu životnog spoznanja, i pocrvenih 


radi vlastitog. pitanja. 


— Što je to danas na me sišlo? Da možda nisam na što 
nagazio? — rugam se sam sebi i prijeđoh rukom preko kose, 
na kojoj su se bjelasali tragovi jeseni. | 

— Ništa. Proljetne groznice i duševne prehlade. Uzet ću 
malo aspirina i bit će sve dobro. 

DR. RUDOLF HORVAT, ZAGREB 


SELJAČKE BUNE U HRVATSKOJ 
POSAVINI 


U proljeće g. 1653. bukne seljačka buna u Hrvatskoj Po- 
savini. Pobuniše se kmetovi grofa Mirka Erdeda na velikom 
imanju Novigrad (kod Ruča na Savi). Tomu je imanju pripodalo 
95 sela uz rijeku Savu između Rugvice i Siska, i to na lijevoj 
obali: Novaki, Preseka, Oborovo, Prečno, Prerovec, Lijevi Du- 
bravčak, Lijevo Željezno, Lijeva Luka, Lijevo Trebarjevo, Li- 
jeva Martinska Ves, Mahovo, Setuš, Erdedska Tišina, Hrastel- 
nica i Erdedsko Galdovo, koje se tada zvalo »Zdenče«, a na de- 
snoj obali: Žirčica, Ljubljanica, Desna Martinska Ves, Trebar- 
jevo Desno, Luka Desna, Željezno Desno, Dubravčak Desni, Je- 
zero, Selo (danas valjda Suša), te Veznik (danas majur kod 
Veleševca). 


Bunu je svakako svojim postupkom skrivio grof _ Mirko 
Erdedi. On se prije toga (g. 1648.) zavadio sa žiteljima trgovišta 
Jastrebarsko, gdje također bijaše vlastelin. Tamo je svađa po- 
trajala sve do 26. siječnja 1650., kad su sporazum izradili bi- 
skup Petar Petretić, protonotar Ivan Zakmardi i podžupan Ivan 
Ručić“) Posavci bijahu miroljubivi, te su strpljivo podnosili 
teške dužnosti, kad im je grof Tomo Erdedi g. 1608. naložio, 
da grade njegov grad Moslavinu. Posavci su podavali sve službe, 
koje bijahu potrebne za obranu Hrvatske od Turaka, kako to 
10. kolovoza 1653. svjedoče »vlaški sinovi« ivanićke Krajine.“) 

Posavce je na bunu izazvao grof Mirko Erdedi. On je svoje 
kmetove mučio svakojakim nepravdama i nasiljima. Uz to je 
od njih tražio više daća i besplatnih služba, nego li to bijaše 
određeno urbarom pok. bana Tome Erdeda. Posavci su morali 
od svake kuće dati tjedno po 6 težaka, koji su vlastelinu bes- 
platno radili na polju, vrtu, paši i livadi, pa u šumi, dvoru i 
drugdje. Povrh toga plaćahu vlastelinu 6 denara za svako jutro 
oranice, a 13 denara za livadu. Za vlastelinovu kuhinju prino- 

šahu kmetovi piliće, guske, kopune i kokoši, te: jaja, sir i maslac, 
a k tomu još desetinu raznoga žita, pčelaca i svinja. Med su 
smjeli prodati samo vlastelinu, koji je sebi prisvojio i isključivo 
pravo krčmarenja i ribarenja.) | | 

. Posavci sastaviše popis daća i besplatnih radnja, što su 
odsada voljni podavati vlastelinu. Ovaj popis predadoše grofu 
Mirku Erdedu, komu izjaviše, da ne smije ostaviti Novigrad, 
dok ne pristane na ove polakšice svojih kmetova. Erdedi ostade 
u Novigradu zarobljen dotle, dok ga nije oslobodio grof Ivan J. 


Herberstein, krajiški kapetan iz Ivanića. Kad je kasnije iz Pe- 
trinje preko Posavine u Ivanić putovao grof Valter Leslie, ge- 


neral slavonske Krajine, prituže mu se kmetovi protiv nečovječ- 
nosti grofa Erdeda. Leslie odluči posredovati zato, što je Erdedi 
bio veliki kapetan tvrđe u Petrinji, gdje su znatan dio vojne 
posade činili upravo njegovi kmetovi iz Posavine. Leslie sklone 
Erdeda, da kmetovima snizi tlaku i daće. Veće polakšice dobiše 
kmetovi, koji stanovahu u selima istočno od Novigrada, jer su 
oni u vječnoj pogibli od Turaka, koji su na svojim lađama plo- 
vili iz Bosne i Slavonije po Savi, pa napadali i posavska sela. 
Posavci zatraže, neka Erdedi iste polakšice dade i kmetovima u 
Prerovcu, Prečnu, Vezniku, Oborovu, Preseki i u Novakima, 
jer svi ti kmetovi pripadaju istom vlastelinstvu. Kad se razbiše 
pregovori, zamole kmetovi bana Nikolu Zrinskoga, neka ih on 
zaštiti od nasilja Mirka Erdeda. U pismu izjaviše Posavci, da 
vole ostaviti svoja sela, nego li služiti silovitom grofu.) 

Ban je brzo uvidio pogibao, koja Hrvatskoj prijeti, ako po- 
bunjeni kmetovi napuste svoja sela, te Hrvatska Posavina ostane 
bez žitelja. Bojao se ban, da ne bi tu seljačku bunu izrabili 
Turci. Ako po Savi dopru u Posavinu, lako mogu poharati čitav 
kraj između Save i Kupe. Zato je Zrinski odlučio, da temeljito 
ispita tužbe pobunjenih kmetova, koje treba osloboditi od na- 
silja Erdeda, te im ishoditi velike polakšice. U tu svrhu pozove 
ban hrvatske staleže i redove, da 25. kolovoza 1653. dođu na 
sabor u Zagreb. To je prisililo Mirka Erdeda, da pred sabor 
donese pismeno očitovanje, kojim Posavce oslobađa od svih 
svojih novotarija, pače i od mnogih podavanja, što ih uvedoše 

njegovi prethodnici, te koja su podavanja već dugo vršena. Da 


svoju stvar pojačaju, poslaše Posavci u Zagreb 400 dobro obo- _ 


ružanih kmetova, koji su prije većinom služili u banskoj vojsci 
i među haramijama na Kupi.) 

Podban Gašpar Orehovački i varaždinski podžupan Juraj 
Gorup opomenuše po nalogu sabora kmetove, neka grofu Mirku 
Erdedu, kao svome vlastelinu, budu u pogledu sudovanja, te 
podavanja daća i.besplatne radnje onako poslušni, kako bijahu 
nekada poslušni njegovu ocu grofu Sigismundu Erdedu, bivšem 
banu hrvatskom. Naravno, da se Posavci tom prigodom izja- 
daše podbanu i podžupanu. Sabor je nato izabrao povjerenstvo, 
koje će Posavce mirnim putem sporazumjeti s Erdedom. To će 
povjerenstvo činiti: biskup Petar Petretić, grof Tomo Erdedi, 
prepošt Nikola Dijanešević, podban Orehovački, protonotar Ivan 
Zakmardi, podžupan Ivan Ručić, te potkapetani zem. haramija 
na Kupi. Ali to nije bilo pravo grofu Mirku Erdedu. Zato je 
on na saboru svečano prosvjedovao protiv toga, ako bi povje- 
renstvo svojim radom proizvelo štetu njemu ili njegovoj obi- 
telji.) | 

Povjerenici hrv. sabora počeli su odmah pregovarati s po- 
bunjenim Posavcima. Oni ublažiše podavanja, što ih kmetovi 
morahu prinositi grofu Mirku Erdedu. 

Povjerenici vijećahu 26. i 27. kolovoza 1653., ali ne dovr- 
 šiše pregovore s kmetovima. Zato je nastavak pregovora odgo- 
đen na početak mjeseca listopada. Premda je Posavcima u ime 
kraljevine Hrvatske i od strane grofa Erdeda zajamčena sigur- 
nost boravka u Zagrebu (»salvus conductus«), ipak oni i sada 
pođoše na put oboružani. Putem sretoše računovođu grofa Er- 
deda, koji je iz Novigrada nosio u Zagreb spise i urbare.“) 
Valjda se taj čovjek zamjerio seljacima, jer ga oni sasjekoše 
i baciše u Savu. Sam grof Mirko Erdedi nije mogao u Zagreb 
doći radi očne bolesti. To je oteščalo rad povjerenika. Posavci 
izjaviše, da će grofu uskratiti tlaku (besplatne radnje). Povje- 
renici ih sklonuše na obećanje; da će ipak požeti vlastelinsko 
proso, koje je upravo dozrijevalo. Ipak nijesu ispunili svojih 
obećanja. Isto tako ne htjedoše ni zasijati jesenske usjeve u već 

uzorane vlastelinske oranice. Na molbu grofa Erdeda napiše 
ban pismo, u kome Posavce ozbiljno poziva, neka se svome vla- 
stelinu pokore; u protivnom slučaju opustošit će vojska njihova 
sela. Posavci se ipak ne uplaše, već počnu tražiti pomoć za svoju 
obranu. Oni se obratiše na pokupske haramije i na kmetove 
zagrebačkog kaptola oko Siska.*) U Ivaniću je 10. listopada 
1653. osam vojvoda ivanićke Krajine izdalo pismenu potvrdu, 
da Posavci »po suhom i po vodi« ratuju »suproti neprijatelju 
Turčinu, kako se pristoji poštenem krajinskem soldatom i vite- 
zom.« Zato Posavci moraju dobiti »pravicu«.) 

Ban je redovito boravio u Čakovcu. Odanle dođe 31. listo- 
pada 1653. u Zagreb, kamo pozove i povjerenike hrvatskoga 
sabora, da se s njima posavjetuje o sve zamršenijem pitanju 
kmetova. Povjerenici zaključiše, da se iza. Martinja održi u 
Zagrebu novo ročište, na koje treba pozvati Posavce, zatim grofa 
Mirka Erdeda, njegova brata Jurja i sve druge grofove Erdede. 
Na tom je ročištu Mirko Erdedi po savjetu povjerenika i svojih 
rođaka Posavcima znatno umanjio daće i tlaku. Povjerenici 
smatrahu, da je to za kmetove prihvatljivo. Zato 2 povjerenika 
pođu k seljacima, da im to priopće. Ali Posavci izjaviše, da 
oni uopće ne će više Mirka Erdeda priznati za svoga vlastelina, 
već traže drugoga gospodina iz obitelji Erdedi. Ovu svoju izjavu 
potvrdiše Posavci i prisegom, koju položiše tako, da su prolazili 
ispod golih mačeva, složenih u križ. Nato se povjerenici razi- 
đoše, a Posavci ostadoše u Zagrebu do drugoga dana, kad pi- 
smeno zamoliše grofa Jurja Erdeda, neka ih on kao stariji brat 
Mirkov uzme u svoju zaštitu i posjed, jer će se: s njim lako 
složiti. Juraj im odgovori, da on po zakonu ne može postati 


njihov vlastelin, ali da će ih braniti od nepravda svoga brata."“) 


Ipak se grof Mirko počeo spremati, da Posavce prisili na 
poslušnost. Njegovu je namjeru koncem g. 1653. pokušao izvesti 
grof Nikola Erdedi, koji je kao vlastelin imanja Želin bio ne- 
posredni susjed Posavaca. Erdedu pomogoše i neki plemići, koji 
su imali posjede u Turopolju. Ipak nije sabrao dovoljnu silu, 
a nije bilo ni podesno vrijeme za takvu vojnu. Međutim su 
Posavci doznali za njegove priprave, te se dobro spremiše za 

obranu. Njima su poslali u pomoć 50 ljudi kmetovi sisačkoga - 


vlastelinstva. Posavci junački dočekaše grofa Nikolu Erdeda. 
U otvorenom boju pogibe 30 njegovih vojnika, te on morade 
pobjeći u svoju tvrđu Želin. Neki se njegovi ljudi zakloniše u 
Novigrad, gdje su ih Posavci prisilili na predaju uz uvjet slo- 
bodnog odlaska. Ipak im Posavci oteše konje, oružje 1 odijela, 
a jednoga pače i ubiše.) Sada Posavci zaprijete kmetovima, 
koji spadahu pod Želin, da će opljačkati i zapaliti njihova sela, 
ako se ne dignu protiv Nikole Erdeda. Istodobno započe i pokret 
sisačkih kmetova protiv zagrebačkog kaptola. Zato biskup Pe- 
tretić pošalje jednog kanonika u Čakovec k banu Nikoli Zrinsko- 
mu s molbom, da odmah dođe u Zagreb, gdje će se lakše s hrvat- 
skom gospodom posavjetovati o tome, što treba raditi. Na sam 


Badnjak dođe Zrinski s malom pratnjom u Zagreb, kamo za njim 
stigoše i njegove čete iz Međimurja. Ipak ne htjede Zrinski udariti ' 


na Posavce, već ih samo po svome kapetanu opomene, neka puste 
zarobljenike, pa neka mirno u svojim selima čekaju na kraljevu 
odluku. Međutim je Mirko Erdedi o svemu obavijestio kralja, 
koji naloži banu Zrinskomu, neka još jednom pokuša mirnim 
putem sklonuti Posavce, da se pokore Mirku Erdedu; ne uspije 
li to, tada mora ban buntovne kmetove pokoriti vojničkom 
silom.'?) | | 

Tim povodom sazove Nikola Zrinski za 29. pros. 1653. u 
Zagrebu hrvatski sabor, koji zaključi ovo: Ban će s povjerenici- 
ma ozbiljno opomenuti Posavce, neka se prilagode službama i 
podavanjima, kako ih ublažiše povjerenici hrvatskog sabora. Pri- 
stanu li na to, tada se predaju zaboravi sva nasilja, što ih kme- 
tovi tečajem bune učiniše vlastelinu, kao što 1 sve zlo, što ga 
dotle kmetovima počiniše vlastelin i njegovi ljudi. Uskrate li pak 
Posavci posluh, onda im sabor objavljuje rat, što će svagdje 
objaviti posebnim manifestom, te će njihova sela biti opusto- 
šena.'*) 

. Na saboru bijaše prisutan i grof Mirko Erdedi. On izjavi, 
da pristaje na podavanja, kako ih za njegove kmetove ustanoviše 
povjerenici hrvatskoga sabora. Podjedno prihvaća amnestiju, 
koja se obećaje Posavcima, te on ne će svoje kmetove progoniti 

za dotle učinjena nasilja. Nato sabor zaključuje, da će se Mirko 
Erdedi smatrati ubojicom, ako bi prekršio danu već amnestiju, 
te bi kojega kmeta ubio zbog dotle učinjena zla. U tom slučaju 
ima podban osobno pozvati Mirka Erdeda pred sudbeni stol za- 
grebačke županije, gdje ga može osuditi kao ubojicu. Ako bi pak 
Mirko Erdedi kasnije od Posavaca tražio više tlake i podavanja, 
nego li odrediše povjerenici hrvatskoga sabora, tada neka mu 
ban Zrinski novigradsko vlastelinstvo oduzme i preda njegovu 
neposrednom sljedniku. Ne bude li ni taj htio primiti utanačenja, 
neka se vlastelinstvo dade drugom sljedniku.!“) 

Ako bude potrebno, da se buna u Posavini uguši silom, od- 
ređuje hrvatski sabor, neka ban objavi pučki ustanak, i to prije 
nego li se buna više proširi. Pod bansku zastavu moraju tada 
osobno pridoći svi plemići jednoselci, armalisti i crkveni predi- 
jalci, te banski vojnici i zem. haramije, koji će na Kupi ostaviti 
samo najnužnije straže. Velikaši, koji imaju vlastite svoje za- 
stave, priključit će se sa svojim četama banu. Drugi se pak ple- 
mići moraju svrstati pod županijske zastave, te će ih kao kape- 
tani predvoditi podžupani i plemićki suci. Grad Varaždin ima 
poslati 100 dobro oboružanih pješaka, Križevci 40, Koprivnica 40, 
Zagreb (gornji grad) 25, a zagr. kaptol (sa svojih imanja) 125 
pješaka. Irgovišta daju toliko pješaka, na koliko se »dimova« 
dijeli posjed njihovih žitelja.“*) Bogatije udove i župnici imaju 
od svakoga »dima« na svojim posjedima poslati 1 konjanika ili 


pješaka. Siromašnije udovice i župnici, koji nemaju tolik posjed, 


da bi činio cijeli »dim«, neka mole Boga, da se ova vojna svrši 
sretno za kraljevinu Hrvatsku. Grof Mirko Erdedi obvezao se, 
da će dati topove, te 4 centa baruta i 4 centa olova. Drugu mu- 
niciju ima nabaviti zem. blagajnik. Da sigurnije uspije ugušenje 
bune, sabor će kralja pismeno zamoliti, neka u slučaju potrebe 
odredi, da na toj vojni sudjeluju i krajiški generali Aursperg i 
Leslie. Pismo će kralju otpremiti grof Mirko Erdedi.!*) 

Pošto nije bilo nade, da će Posavci htjeti i četvrti put doći 
u Zagreb, kamo su uzaludno dolazili tri put, zaključio je hrvatski 
sabor, da će Posavce pozvati na dogovor u Božjakovinu. Tamo je 
knez Petar Zrinski imao svoj kaštel, gdje je 5. siječnja 1654. lju- 

bezno primio svoga brata Nikolu i povjerenike hrvatskoga sabo- 
ra. Onamo dođoše i Posavci, koji doniješe svoj »ultimatum«. Po- 
vjerenici nastojahu, da seljake sklonu na blaže uvjete. Čitav je 
dan trajalo to nagovaranje. Kad se primaknula večer, odoše Po- 
savci iz Božjakovine, a da se nijesu oprostili ni s banom ni s po- 
vjerenicima. Nato ban pošalje u Posavinu kapetana Petra Pata- 
čića, po kome opomene seljake, neka do daljnje odluke podrža- 
vaju mir. Posavci odgovore, da nikomu ne će učiniti ništa zla: 
ali ako tko na njih navali, oni će se braniti. Ipak su radili o tome. 
da prošire seljački pokret. I zaista im se odmah pridružiše kme- 
tovi grofa Nikole Erdeda na velikom imaju Želin, pod koje spa- 
dahu sela: Ruča, Veleševac, Vrbovo, Rugvica i Zablatje na Savi. 
“ zatim Lazina, Novo Čiče i Čička Poljana na rijeci Odri, te Petro- 
vina, Pešćenica i Erdedski Lekenik nešto podalje, napokon Kra- 
varsko, Šiljakovina, Čakanec i Cerje na Vukomeričkim gorica- 
ma. Uz buntovne Posavce pristadoše i kaptolski kmetovi oko 
Siska."") | 

Ban je 7. i 23. pros. 1658. kralju Ferdinandu III. po svojoj 
dužnosti javio tečaj i razvitak seljačke bune. 

Kralj je 8. siječnja 1654. bana Nikolu Zrinskoga, biskupa 
Petra Petretića i generala Valtera Lesliea imenovao svojim po- 
vjerenicima u poslu posavskih buntovnika. Dao im je uputu, neka 
grofa Mirka Erdeda sklonu, da svoje imanje u Posavini privre- 
meno odstupi grofu Jurju Erdedu ili kojemu drugom nasljed- 
niku.'?) 

Međutim su pobunjeni Posavci nastojali, da dignu i kmetove 
na velikom imanju Kraljevec kod Sesveta, koje pripada zagr. 
kaptolu. Tamo su naime već prije bile 2 znatne bune protiv ka- 
nonika. Prva je buna u svibnju g. 1608. nastala u Kraljevcu, Ko- 
biljaku i Cerju radi »štibre« (daće). Buna je potrajala 2 godine, 
a svršila se jadno po bijedne kmetove. Kaptol je naime — saslu- 
šav mnijenje podžupana Luke Črnkovečkoga — 2. travnja 1610. 
uhvatio i osudio na smrt 5 kolovođa (Petra Pasovića, Jurja Mer- 
detića, Mirka Pavlekovića, Matiju Fugera i Luku Stublića), ko- 


jima je 27. travnja 1610. neki zarobljeni Turčin mačem odsje- | 


kao glave javno na kaptolskom trgu.) 

Druga je buna buknula o Đurđevu g. 1633. opet radi »šti-. 
bre«, koju kmetovi morahu podavati kaptolu. Najprije se pobu- 
niše sela uz rijeku Savu, poimence Nart, Novaki, Otok i SOp. 
Njima se kasnije pridružiše i druga sela, pa i Kraljevec.) Pošto 
kaptol nije mogao ugušiti bunu, zatraži od bana Sigismunda Er- 
deda vojnu silu. Banski su vojnici 15. kol. 1634. došli u Kralje- 
vec 1 nemilo ga opustošili.) Premda je narod mnogo stradao, 
ipak se nije primirio.) Ta je buna prestala tek g. 1687. 

Dobro su dakle Posavci računali, da bi njihov pokret mogao 
naći sljedbenika oko Kraljevca. I zaista se ondje g. 1654. opet 
digao narod, osobito u selu Hruščici na Savi.) Da se ta buna 
svlada, poslao je general Valter Leslie u Kraljevec krajiške Vla- 
he, koji su čitavo selo spalili i opljačkali. Sudjelovala je i vojska 
bana Nikole Zrinskoga, koja je 11. i 12. ožujka 1654. popalila 
sela kaptolskih kmetova?) t. zv. »štibrenaca«. Kolovođe bune — 
Tomo Kuzmić i Matej Dolenjak, oba iz Hruščice, — bijahu 15. 
svibnja 1654. javno na Kaptolu mučeni i smaknuti.?") 

Mnogo je dulje potrajala buna, koju Posavci potaknuše na 
kaptolskom imanju u Sisku. Tamo su zagr. kaptolu uz trgovište 
Sisak pripadala sela: Drenčina, Bok, Strelječko, Vurot, Jazvenik, 
Odra, Stupno, Greda, Petrovec, Pračno, Žabno, Sela i kaptolska 
Tišina. Stanovnici Siska i ovih sela morahu kaptolu podavati de- 
seti dio priroda od žita, vina i svinja; pa to po Savi voziti do Ru- 
gvice ili Ivanje rijeke, a povrh toga morahu svi zajedno 80 for. 
dati u novcu za tvrđu u Sisku. Kmetovi nadalje popravljahu tvr- 
đu, oko koje su podizali nasipe, da ju zaštite od Kupe i Save. U 
tvrđi su kmetovi stalno držali 4 stražara: podjedno su tvrđu 
opskrbljivali ogrjevom. Cijela ta »sisačka Krajina« brojala je 50 
vojnika, koji su se zvali »đumlije«; njihova bijaše dužnost, da 
paze na Turke i da u času pogibli brane tvrđu.?) 

O Božiću god. 1653. sabrao se narod iz »sisačke Krajine« na 
poljani između Odre, Žabna i Sela. Kmetovi jednoglasno zaklju- 
čiše, da odsada više ne će kaptolu davati nikakve daće ni službe. 
Taj zaključak objaviše kmetovi kanoniku Nikoli Filipoviću, koji 
bijaše zapovjednik tvrđe u Sisku. — Nato kaptol pozove kmeto- 


ove, neka svako selo po 2 čovjeka pošalje u Zagreb, da ondje iz- 

nesu svoje tegobe. Mjesto toga poslaše kmetovi pismo, u kome 
mole kaptol, neka im dade povlasticu, kakvu dobiše biskupovi 
kmetovi u Dužici, Brestu i u Maloj Gorici, koji samo plaćaju de- 
setinu, a ne snose druge terete. Još se potuže na Miju Jantolčića, 


kaštelana tvrđe u Sisku. » Jantolčić je tako strog, da i oni kme- > 


tovi, koji bez straha idu u _ u Turke, drhću poput dječaka, 
či čuju riječi: Evo kaštelana!« . | 
\ Kaptol pošalje u siječnju g. 1654. u Sisak kanonika Grgu 
Mišića s pismom za Filipovića. Oboružani kmetovi dočekaše Mi- 
šića kod Grede, gdje ga prijetnjama prisiliše, da im pročita pi- 
smo. Nato ga pod svojim barjakom doprate u Zagreb, kamo su 
ulazili uz svirku trubalja i udaranje bubnjeva. Od straha pred 
oboružanim kmetovima zatvoriše kanonici kaptolska vrata. Ne 
mogavši prodrijeti na Kaptol, počnu buntovnici grditi kanonike, 
tražeći od njih svoje »stare pravice«. Kanonici im odgovoriše, da 
će učiniti sve, što traži pravednost; samo neka se kmetovi čuvaju 
svakoga nasilja. Psujući kanonike vrate se kmetovi kući.“") 

Ta je buna uplašila bana Nikolu Zrinskoga. Iz Čakovca jav- 

lja ban 2. veljače 1654. kralju, da se kaptolski kmetovi u Sisku 
pobuniše bez ikakova opravdana razloga, a samo na poticaj po- 
savskih buntovnika. Ako se buna ne uguši odmah vojnom silom, 
doći će u veliku pogibao cijela Hrvatska.) RASI 
«Ban se te bune bojao ponajvećma zato, što buntovni seljaci 
stanovahu na turskoj granici. Tada se naime u Hrvatskoj opće- 
nito držalo, da Turci žele iskoristiti ovu bunu. Biskup Petretić 12. 
siječnja 1654. piše kralju Ferdinandu NI, da se u Sisak vratio 
neki čovjek, koga su Turci prije nekoliko godina zarobili, pa we 
postoji sumnja o savezu Turaka i Siščana. Isto tako mora da se i 
Posavci nadaju u neku »pomoć velike sile«, kad ne će da prihva- 
te ni onih uvjeta, koje prije sami postaviše. Po turskom običaju 
zabiše Posavci i Siščani u zemlju na mnogo mjesta kolce, te pri- 
jete, da će na kolce nabiti one kmetove, koji ne će sudjelovati u 

* 29 

ati hrvatskom saboru, što ga je Zrinski za 4. ožujka 1654. 
sazvao u Varaždin, pročitan je kraljev odgovor na predstavku 
hrvatskoga sabora od 29. pros. 1653. Kralj javlja, da je odredio 

svoje povjerenike, koji će Posavce mirnim sredstvima odvratiti 


od bune. Ako ti povjerenici ne uspiju, tada neka ban uguši bunu 
oružanom silom. U tom slučaju pružit će banu pomoć i oba ge- 
nerala hrvatske i slavonske Krajine. Sabor zaključuje, da se u 
ime kraljevine ima posebnim pismom od ratnoga vijeća u Gracu 
zatražiti, neka krajiškim generalima naloži, da u slučaju potrebe 
pruže banu asistenciju. To pismo poslat će u Grac grof Mirko 
Erdedi, koji će odluku ratnoga vijeća priopćiti banu. Nato je 
Mirko Erdedi svečano prosvjedovao protiv izaslanja povjeren- 
stva; podjedno je izjavio, da će od kralja protiv svojih buntov- 
nih kmetova mjesto komisije izraditi vojnički brahijum bana i 
kraljevine uz asistenciju gospode generala.*) 
Isti je sabor stvorio još ove odluke: 1. Ako Posavci ustraju 
u buni, te ban proglasi pučki ustanak, onda se moraju dići svi ve- 
likaši i plemići, te će svaki »dim« poslati i pješaka ili konjanika. 
Ako izostane koji plemić jednoselac, morat će za svaki dan pla- 
titi globu od pol ug. for.*') Izostane li armalist,) izgubit će plem- 
stvo, koje mu je kralj podijelio. 2. Da ova vojska ne padne na 
teret bijednih i nedužnih seljaka, mora svaki vojnik sa sobom 
ponijeti hranu za 1 mjesec. Zato neka državljani već sada spre- 
maju hranu, oružje, barut i olovo, da budu na prvi poziv g. bana 
pripravni doći u tabor. 3. Grad Zagreb ima se pobrinuti za dovoz 
zem. topova. Zato se oprašta od pošiljanja 25 pješaka. Turopolj- 
cima se prepuštaju 1 zem. top i 1 mužar, koji se sada nalaze kod 


braće Ivana i Nikole grofova Draškovića. Kad prestane sadašnja 


buna, imaju to Turopoljci vratiti Hrvatskoj. 4. Na toj vojni su- 
djelovat će i obrtnici puškari, od kojih će svaki dobivati plaću od 
12 rajnskih for. na mjesec. 5. Pošto se grof Juraj Erdedi, nasljed- 
ni varažd. župan, nalazi u inozemstvu, pozvat će ga sabor poseb- 
nim pismom, da u to kobno doba mora u Hrvatskoj boraviti i su- 
djelovati u vojnom pohodu. 6. Spisi kraljevine Hrvatske nalaze 
se na Kaptolu (u »škrinji privilegija«), te kod protonotara Ivana 
Zakmardija u gornjem gradu Zagrebu. Da buntovnici ne bi te 
spise uništili, čuvat će ih plemići jednoselci.*) U tu svrhu imaju 
oni na banov poziv redom oboružani dolaziti u Zagreb, gdje će 
po 15 dana stražariti.*) Pat 

Kr. povjerenici: ban Zrinski, biskup Petretić i general Leslie 
sastadoše se 16. ožujka 1654. u Varaždinu. Onamo dođoše Miko 
Babić, Martin Pokas, Jakov Hugin i još neki predstavnici pobu- 
njenih Posavaca, te njihov vlastelin grof Mirko Erdedi. Među 
njima dođe 18. ožujka do sporazuma pod ovim uvjetima: 1. Kme- 


tovi u Novakima, Preseki, Oborovu, Vezniku, Prečnom i Pre- . 


rovcu davat će Erdedu u ime tlake tjedno po 5 težaka mjesto do- 


sadašnjih 6, a u ime daće: desetinu svega priroda (od žita, svi- - 


nja i pčelaca), te podavanja u novcu i živežu, kako određuje 
urbar bana Erdeda. 2. Kmetovi u Dubravčaku, Jezeru, Željez- 
nom, Luki, Trebarjevu, Martinskoj Vesi, Mahovu, Ljubljanici, 
Setušu, Tišini i Žirčici, koji su više izloženi navali Turaka, davat 
će tjedno u ljetno doba (od Đurđeva do Martinja) po 4, a u zim- 
sko doba po 3 težaka. Daće ostaju iste. 3. Kmetovi u Hrastilnici, 
koji se nalaze Turcima na udaru, opraštaju se od tlake; ipak mo- 
raju vlastelinsku livadu kositi, pa sijeno sušiti i u Novigrad dove- 
sti, a desetinu daju od žita, svinja i pčelaca. 4. Kmetovi u Gal- 
dovu (Zdenčecu) moraju po 2 dana u tjednu služiti kao vojnici. 
Povrh toga plaćaju vlastelinu sve daće u naravi i u novcu. Ako 
Erdedi koga od njih uzme u svoju službu kao trabanta,“") mora 
mu u ime plaće dati godišnje 6 ug. for., a za uzdržavanje 3 va- 
gana žita i nešto slanine na 2 mjeseca. 5. Svi dosadašnji izgredi 
kmetova predaju se zaboravu, jer je hrvatski sabor proglasio 
potpunu amnestiju. 6. Odsada ne smiju više kmetove Erdedi i 
njegovi činovnici sami kazniti, već ih moraju prije osuditi u pri- 
sutnosti plemićkoga (kotarskoga) suca. 7. Vlastelinu pripada is- 
ključivo pravo ribarenja samo u 2 ribnjaka (Brebrovac i Lonči- 
ce). Drugdje smiju ribu loviti kmetovi, koji će vlastelinu poda- 
vati od starine uobičajeni prihod. 8. Isključivo pravo krčmarenja 


ostaje vlastelinu od Božića do Miholja, pa i onda uz neke uvjete 


glede cijene, kakvoće vina i načina krčmarenja. 9. Kad se pokaže 
potreba, popravljat će kmetovi nasipe uz rijeku Savu, da od po- 
plave zaštite svoja i vlastelinska polja. Tečajem onih dana, kad 
to budu radili, opraštaju se od tlake. — Prisutni kmetovi prise- 
goše, da će odsada Posavci biti vjerni podanici Mirka Erdeda i 
njegovih nasljednika, pa da ne će buniti kmetove druge vla- 
stele.**) | SOK: 

Isti kr. povjerenici pozvaše u Varaždin i kaptolske kmetove 
na sisačkom imanju. Ovi se bojahu, da povjerenici ne bi zatvorili 
njihove izaslanike. Zato su u Varaždin poslali 3 seljaka, koji se 
nedavno vratiše iz turskoga ropstva uz obvezu, da će Turcima 
platiti otkupninu. (Ova trojica pripadahu valjda onoj dvadese- 
torici Siščana, koje su Turci zarobili g. 1645., kad nenadano uda- 
riše na trgovište Sisak.) Izaslanici kmetova sisačkih bijahu bez 
ikakove punomoći za pregovaranje. Oni predadoše povjerenicima 


, Pismo, kojim Siščani zahtijevahu ročište u Zagrebu, a ne u Va- 


raždinu. Povjerenici pristadoše na to, pa je ročište određeno o 
Cvijetnici g. 1654. Bana je zamijenio Nikola Patačić, a Lesliea 
kapetan Ivan Krsto Wosserman, koji bijaše kaštelan tvrđe u Va- 


vV . .v o . * . . .. 
- raždinu. Ročište se držalo u biskupovu dvoru, a prisjednici bija- 


hu: podban Gašpar Orehovački, protonotar Ivan Zakmardi, te 
zagr. podžupani: Ivan Ručić i Nikola Gotal. Brojni Siščani do- 
doše u Zagreb oboružani pod zastavom s bubnjem i trubljom. Na 
ročištu zatraže, neka ih kaptol oslobodi od radnje oko tvrđe u 
Sisku, jer da dosta rade na pokupskoj Krajini. Siščani zamole, 
neka ih kaptol proglasi »slobodnjacima«, kako je biskup proglasio 
svoje kmetove u Brestu, Maloj Gorici i u Dužici, koji nekada 
spadahu pod biskupov grad u Hrastovici, pa su sada oslobođeni 
od tlake, a biskupu daju samo desetinu od priroda. — Kanonici 
nastojahu buntovne kmetove uvjeriti, kako u prvom redu njiho- 
voj sigurnosti služi uzdržavanje tvrđe u Sisku, za koju već 100 
godina prinose radnje i novce. Nato počnu Siščani tražiti »stare 
pravice«, kad još nije bilo tvrđe u Sisku. Kanonici pristanu na to, 
te im pokažu knjigu, u kojoj bijahu zabilježeni stari urbarijalni 
odnošaji. Kmetovi se brzo uvjeriše, da su nekadašnji tereti bili 
još teži; zato se odrekoše i »starih pravica«. Sada im kanonici 
predlože, da ili ostane sadašnji odnošaj ili svaka kuća tjedno daje 
po 3 težaka. Na tu alternativu izjaviše Siščani, da vole ostaviti 
imanje zagr. kaptola; oni će se odseliti iz »sisačke Krajine«, kad 
dobiju privolu od kralja, sabora, bana i generala slavonske Kra- 
jine. — Ročište je potrajalo 3 dana. Kr. povjerenici sklonuše ka- 
nonike, da kmetovima u Sisku, Pračnu, Drenčini i Vurotu, koji 
stanuju uz samu Kupu, te su više izloženi provali Turaka, snize 

tlaku na 2 dana u tjednu, dok će žitelji drugih sela davati tjedno 
po 3 težaka, koji će besplatno raditi na kaptolskom imanju. Po- 
vjerenici stupe pred kmetove, te ih pozovu, neka prihvate ove 
uvjete, da tako dođe do sporazuma. To je Siščane tako raspalilo, 
da su povjerenike htjeli sjekirama sasjeći. Buntovnici izjaviše, 
da će kaptolu odsada plaćati samo desetinu (od žita, vina, pče- 
laca i svinja), a ne će podavati besplatne radnje za kapt. imanje 


niti će popravljati tvrđu i dizati nasipe oko nje. Siščani povade' 


u prisutnosti povjerenika mačeve, slože ih unakrst, pa onda po- 
jedince prođu ispod njih, prisižući, da će održati zadanu vjeru.“") 

Naskoro je došlo do novih sporova između grofa Mirka Er- 
deda i njegovih kmetova u Posavini. Grof je tražio, da mu kme- 
tovi iz Trebarjeva za ribarenje u Mrtvoj Odri plaćaju po 2 funte 
papra od svake kuće. Kod krčmarenja upotrebljavahu grofovi 
ljudi novu »pintu«, a narod je tražio staru. Kmetovi bijahu volj- 
ni, da grofu o Božiću svaka kuća dade 1 kopuna; ali grof je zahti- 
jevao i guske, kokoši, piliće, sir, jaja i maslac. Spor je izbio u 
pogledu »tlake« (besplatne radnje), naročito glede oranja. Zbog 


toga su 12. lipnja 1654. u Novigrad došli zagr. kanonici Andrija 


Vinković i Juraj Harča, da izglade nesuglasice. Njihovo posre- 
dovanje ostade bez uspjeha, jer ne htjedoše popustiti ni grof ni 
seljaci. U ime kmetova izjavio je Miko Babić, da će u Savu ba- 
citi grofove ljude, koji bi se usudili doći u Posavinu, da sabiru 
maslac za grofovu kuhinju.?) 

Istodobno je kralj nastojao, da primiri kaptolske kmetove u 
»sisačkoj Krajini«. Njegovi povjerenici ban Nikola Zrinski 1 ge- 
neral Valter Leslie pozovu Siščane, neka 15. lipnja 1654. dođu 
na novo ročište u Varaždin. Onamo pođe 13 seljaka, ali bez do- 
voljne punomoći. Seljaci predadoše pismo, u kome Siščani »više 
zapovijedaju, nego li mole«. Tako se razbila »svaka nada« u spo- 
razum. Odsada su kaptolski kmetovi nastojali, da tvrđu u Sisku 
gladom prisile na predaju. U tu svrhu zaprijete, da će objesiti 
svakoga, tko bi nosio hranu u tvrđu. Kad su 4 vojnika izašla iz 
tvrđe, ne pustiše ih više kmetovi natrag u Sisak. Među vojnicima 
sisačke posade bijaše i okolišnih kmetova, koji su kaptolu služili 
za plaću. Ovima poruče kmetovi, da će zatrti njihove obitelji i 

opljačkati njihove kuće, ako odmah ne ostave tvrđu. Ipak su u 
tvrđi ostali sisački kmetovi: Ivan Ivanušević, Pavao Cetin, Va- 
lent Barić, Gašpar Gregorinić, Valent Grudinić, te Luka i Petar 
Domin. Kaptol ih je za nagradu proglasio »slobodnjacima«. Da 
pojača posadu u Sisku, stavio je kaptol u tvrđu svoje kmetove iz 
Kraljevca i Varaždinskih Toplica, te seoske plemiće iz Turopo- 
lja. Ovi dovezoše u tvrđu hranu za 3 godine.?) 


Izgubivši nadu, da će se domoći tvrđe u Sisku, počnu kme- 
tovi činiti nasilja. Kad je kanonik Nikola Filipović, zapovjednik 
tvrđe, putovao u Petrinju, htjedoše ga buntovnici iznad trgovišta 


.Siska baciti u Kupu. Drugiput ga htjedoše umoriti, kad je iz 


tvrđe došao na kaptolski posjed u Drenčinu. Početkom kolovoza 
uhvate seljaci omraženoga Miju Jantolčića, koji bijaše kaštelan 
tvrđe u Sisku. Oborivši ga na zemlju, počnu ga nemilo tući; za- 
tim ga pograbe za noge i odvuku u rijeku Odru. Pošto se Jantol- 
čić nastojao spasiti plivanjem, bacahu seljaci na njega kamenje, 
a Stjepan Kranjec ubije ga iz puške. — Sada počnu vlasti iz služ- 
be otpuštati one Siščane, koji su za plaću služili u banskoj, ze- 
maljskoj i krajiškoj vojsci. To je buntovnike samo još većma ras- 
palilo. Kad je potkapetan Matija Glogolić s nekoliko vojnika 
obavio stražu, te se vraćao u tvrđu Brest, postave mu Siščani za- 
sjedu kod Žažine. Ondje pod razvijenom zastavom uz udaranje 


bubnja napadnu Glogolića, koji je samo bijegom spasio svoj ži-. 


vot. — Siščani nastojahu, da pobune i biskupove »slobodnjake« 
u Dužici, Brestu i u Maloj Gorici. Dužičani ostadoše biskupu vjer- 
ni; oni pače ne odobravahu ni bunu kaptolskih kmetova. Radi 


toga provale Siščani u Dužicu, gdje su učinili mnogo nasilja. I po 


drugiput provale Siščani u Dužicu, odakle morahu domaći seljaci 
uzmaknuti. Tom prigodom opljačkaše buntovnici sve kuće u selu, 
a stoku otjeraše u Gredu. Kasnije ih žene iz Dužice sklonuše, da 
im vrate svinje i krave; ali 26 pitanih volova pridržaše buntov- 
nici kod sebe. Siščani uspješe u Letovaniću, gdje im se pridružiše 
Erdedovi kmetovi. Svi se buntovnici o Božiću g. 1654. sastadoše 
na sisačkom polju, gdje sebi pod mačevima ponoviše prisegu uza- 
jamne vjernosti.“) 

Međutim se zaoštravao spor između Posavaca i grofa Mirka 
Erdeda. Čini se, da je i sam ban osuđivao zasukanost grofa Er- 
deda, koji je svoje kmetove mučio preteškom tlakom i preveli- 
kim daćama. Zato ban ne će više u toj stvari biti kr. povjerenik. 
Tu dužnost zadržaše biskup Petretić i general Leslie. Da im je ta 
zadaća bila neugodna, vidi se po tome, što su sebi tražili zamje- 
nike. Biskupa je zamijenio zagr. kanonik Ivan Jagatić, a gene- 
rala kapetan Wosserman. Ova dvojica pođoše 15. pros. 1654. iz 
Zagreba u Posavinu, da izglade spor između grofa i njegovih 
kmetova. Sa sobom su nosili uputu, koju dobiše od biskupa Pe- 
tretića, kako treba da rade. Ali u Nartu dočeka ih glasnik, po 
kome im je Erdedi oholo poručio, neka se biskup ne miješa u nje- 


gova prava. Radi toga vrate se Jagatić i Wosserman u Zagreb.“) | 


U Beču je 8. srpnja 1654. umro kraljev 21-godišnji sin Fer- 
dinand IV., koji je g. 1647. bio krunjen za ugarskoga i hrvatsko- 
ga kralja, a g. 1653. za njemačkoga cara. Nasljedstvo je zapalo 
njegova brata Leopolda, koji bijaše tek u 15. godini, te koga je 
otac odgajao za biskupa u Pasovi. Da mu još za svoga života osi- 
gura ug. i hrv. prijestolje, pozove kralj 11. stud. 1654. ug. i hrv. 
staleže, da 24. siječnja 1655. dođu na zajednički sabor u Požun. 
Tim povodom sastade se u Zagrebu 11. siječnja 1655. hrv. sabor, 
koji je za hrv. nuncije izabrao plemiće: Jurja Malenića, Gašpara 
Budora i Nikolu Patačića. U ime troška na putu i u Požunu do- 
bivat će svaki nuncij mjesečno 100 ug. for. Malenić i Budor uzet 


će mjesto u zastupničkoj, a Patačić u velikaškoj kući. Naputak . 


za njihov rad na saboru sastavit će: ban, biskup, pavlinski gene- 
ral, prepošt i lektor zagr. kaptola, podban, protonotar, grofovi 
Tomo i Nikola Erdedi, podžupani Ivan Ručić, Juraj Gorup, Ivan 
Dolački i Petar Baksaj, te plemićki sudac Juraj Zakmardi.“) 
; Nunciji dobiše od hrvatskoga sabora nalog, da u Požunu 
podupru grofa M. Erdeda, kad bude ustao protiv svojih buntov- 
nih krnetova u Posavini. Isto tako morat će nunciji u javne tego- 
be staviti i bunu sisačkih podanika, ako kralj ne dopusti, da se 
protiv Siščana upotrijebi oružje.“*) 

Sabor je u Požunu potrajao do 3. srpnja 1655., kada je Fer- 
dinand III. potvrdio 113 članaka, koji time dobiše moć zakona. 

Neki se odnose na Hrvatsku. Ban i krajiški generali imaju po 76. 
članku odmah iza svršetka sabora vojnom silom bez pregovora 
ugušiti bunu kmetova grofa Mirka Erdeda u Posavini i zagr. 
kaptola oko Siska. Ako se kmetovi i ne opru oružjem, ipak treba 
njihove prvake smrću kazniti, a sve kmetove staviti u prijašnje 
stanje i prisiliti na dužno štovanje prema vlasteli, kojoj moraju 
nadoknaditi počinjene štete. U tu svrhu poslat će kralj odmah 
shodne naloge banu i generalima. Ako bi se ubuduće dogodila se- 
ljačka buna, ima ju u Ugarskoj ugošil palatin, a u Hrvatskoj 


bani krajiški generali.“) 


Na poziv.bana Nikole Zrinskoga sastade se 11. kol. 1655. u 
Varaždinu hrvatski sabor, na kome su hrv. nunciji izvijestili o 
svome radu u Požunu. Javno su pročitani tamo stvoreni zaključ- 
ci, koji time i u Hrvatskoj dobiše zakonsku moć. Sabor prima 
zaključak, koji je u Požunu stvoren protiv buntovnika u Posa: 


vini i kod Siska, te se provedba povjerava banu i krajiškim ge- 


neralima. 

Tečajem cijele 1655. g. ustrajaše posavski kmetovi u buni 
protiv grofa Mirka Erdeda. Kmetove.je biskup Petar Petretić pi- 
smeno opomenuo, neka se pravodobno pokore svome vlasteli- 
nu.“*) Biskupovo hrvatsko pismo doniješe krajiški pukovnik Ivan 
Rudolf Steinherr i čazmanski kanonik Ivan Krizogon, kad su 20. 
veljače 1655. došli u Novigrad kao zamjenici kr. povjerenika 
(generala Lesliea i biskupa Petretića). Oni su u Novigrad pozvali 
starješine svih sela, da izglade spor između grofa i njegovih kme- 
tova u pogledu nekih daća i besplatnih radnja. Ta im namjera 
nije uspjela, našto se kmetovi pod vodstvom Babića i Đarkmana 
udaljiše iz Novigrada. Sutradan predadoše kmetovi pismo, u ko- 
me naznačiše svoje tegobe, te zamoliše Krizogona i Steinherra, da 
to pismo pošalju kralju. O svome neuspjehu izvijestiše Krizogon 
i Steinherr 22. veljače biskupa Petretića.*") 

Na saboru u Varaždinu potužio se 3. studenoga 1655. grof 


TI 


Mirko Erdedi, što je odgođena vojna ekspedicija protiv njegovih 


kmetova u Posavini, koji mu još ne iskazuju prijašnje štovanje, 
niti mu daju prijašnju tlaku. Sabor dade 3. stud. 1655. preporu- 
čeno pismo na kralja. Tu se kralju svjetuje, da banu i krajiškim 

generalima naloži: 1. neka vojnom silom uguše seljačku bunu; 2. 
neka smrću kazne 2 ili 8 prvaka buntovnih Posavaca, pa 3. neka 
u pobunjenim selima nastane svoje vojnike, koje će seljaci morati 
uzdržavati tako dugo, dok se posve ne podlože grofu Erdedu. 
(Pritom ipak sabor upozoruje kralja, neka ne dopusti, da se voj- 
ska nastani i u nedužnim selima, »kako se to dogodilo za prošle 
ekspedicije«. To se tiče vojske, kojom je general Leslie u prolje- 
će g. 1655. pokorio bunu kaptolskih kmetova u okolici Kraljevca.) 
Posavci moraju biti kažnjeni, jer u nebo za osvetom vapi krv 
nedužnoga Erdedova računovođe, koga su pobunjeni kmetovi 
okrutno ubili i-u Savu bacil1.*) 

= Kralja je doduše 76. članak požunskoga sabora od g. 1655. 
vezao, da vojnom silom uguši bunu kmetova u Posavini i oko 


Siska. No nije izvršio — niti je namjeravao izvršiti — većinu za-: 


kona, što ih je stvorio sabor u Požunu. Ne bi dakle od svoje veli- 
čine u povijesti ništa izgubio, da je propustio izvršiti 1 76. članak. 
Ipak je naložio banu i generalima, da s vojskom udare na bijed- 
“ne kmetove. Ban se morao pokoriti kraljevu nalogu, te je odredio, 
da svaki plemić mora dati 1 konjanika, a svaki kmetski »dim« 1 


pješaka. Kako je Nikola Zrinski imao i bansku vojsku (300 ko- | 


njanika i 200 pješaka), mogao je lako ugušiti bunu. Ali toga mu 
nije dopuštala čovječnost i ljubav prema domovini. Ban sabere 
vojsku i smjesti je u Turopolje, no ne htjede udariti na Posavce, 
radi čega se ljuto zamjerio grofu Mirku Erdedu i njegovim rođa- 


cima. Naprotiv su generali Auersperg i Leslie poslali na Posav- 


ce krajiške vojnike, među kojima bijaše mnogo Vlaha. Ovi su 
»s velikim krvoprolićem i grabežem ugušili bunu tvrdoglavih se- 
ljaka«, kako piše suvremeni Isusovac u Zagrebu.“) »Oni su nad 
jadnicima bjesnili ognjem i mačem.« 

Kad je Nikola Zrinski s banskom vojskom i s koildit 
ustankom boravio u Turopolju, utabore se u Gredi kod Siska po- 
bunjeni kaptolski kmetovi, koji su imali puške, mačeve, pače i 
topove. Da se bez potrebe ne prolijeva hrvatska krv, pošalje ban 
k Siščanima svoje glasnike, po kojima buntovnike opomene, neka 
se jednoć već pomire s kanonicima. Ta je očinska opomena tako 
lijepo djelovala, da su kmetovi svečano obećali banu, da će se 

naskoro nagoditi s kaptolom. Nato je Zrinski raspustio vojsku. 
Kmetovi pak počnu u siječnju g. 1656. s kanonicima ugovarati u 
prisutnosti biskupa Petretića. Tri dana trajahu pogađanja, dok je 
sklopljen ovaj ugovor: Kmetovi će kaptolu davati desetinu od 
žita, vina, pčelaca i svinja, a povrh toga svaka kuća po 1 pile i 
1 kopuna. U ime tlake davat će mjesečno po 4 besplatna težaka, 
koji ipak ne moraju orati. Kmetovi će i nadalje utvrđivati nasipe 
i podizati postaje za brodove, a u tvrđi sisačkoj držat će stražu 
4 njihova momka. U rat na Turke ići će kmetovi pod kaptolskom 
zastavom. — Ipak se ovaj ugovor razbio, jer kanonici zahtijeva- 
hu, da kmetovi dadu godišnje 80 dukata za uzdržavanje tvrđe u 
Sisku, pa da nadoknade sve štete, koje su počinili tečajem bune. 
Radi toga držalo se koncem svibnja g. 1656. u Varaždinu novo 
ročište, kojemu uz punomoćnike kaptola i kmetova prisustvovahu 
ban Nikola Zrinski i general Leslie. Tamo je kaptol svotu za uz- 
državanje tvrđe u Sisku snizio na 60 dukata. U ime tlake davat 
će po 6 težaka na mjesec cijela sesija, koju čini 16 rali dobre 


 zemlje.") 

*) Nadbiskupski arkiv u Zagrebu. Odio »Politica«, svezak III., broj 
202., strane 3. 1 4. 

*) Zagrebački nadbiskupski arkiv. Odio »Politica«, svezak III. br. 199. 

1%) Nadbiskupski arkiv u Zagrebu. Odio ]III., svezak III., broj 202., 
strana 4. | 
41) Ibidem, strana š 


12) Nadbiskupski arkiv u Zagrebu. Odio »Politica«, svezak III., broj 
202., strana 6. 

19) Zapisnici hrvatskih sabora, knjiga III., strana 134. i 135. (Ruko- 
pis u zagrebačkom državnom arkivu.) 

14) Hrvatski državni arkiv u Zagrebu: Zapisnici hrvatskih sabora, 
knjiga III. strana 134. 

15) »Dim« je porezna jedinica, koju je činilo nekoliko kuća s njihovim 
posjedima, : | 

18) Zapisnici hrvatskih sabora, knjiga III., strane 135. i 136. 

17) Nadbiskupski arkiv u Zagrebu. Odio »Politica«, svezak III., broj 
202., strana 7. 

18) Ibidem, svezak III. broj 201. 

19) Kovačević Thomas: »Historia rebellionis stibrensium«, strane 1.—26. 
(Rukopis u arkivu Jugoslavenske akademije, odio II. b, broj 7.) Neki se 
prvaci bune poput Jurja Presneca spasiše bijegom. Oni su izgubili svoje 
posjede, a kuće su im srušene. 

20) Kaptol je u Kraljevcu imao svoj »kaštel«, t. j. utvrđeni dvorac 
(»Burg«). Zato su stanovnici Kraljevca sebe nazivali »purgarima«. Oni su 
imali i neke olakšice u podavanju kmetskih dužnosti. 

21) Kovačević: »Historia rebellionis stibrensium«, strane 29.—81. 

*2) Buntovni seljaci zatražiše pomoći od samoga kralja Ferdinanda II. 
Zato su u Beč poslali seljačku deputaciju, koju su činili: Ivan Jagušić, Juraj 
Jantolić, Martin Grošić, Stjepan Zdorec, Andrija Merdetić, Stjepan Stublić 
i još neki. Seljaci se kasnije obratiše na ostrogonskoga nadbiskupa Petra 
Pazmana, dapače i na palatina ugarskog. Naprotiv je zagrebački kaptol 
nastojao, da glavne kolovođe bune otjera sa svojih posjeda. (Pripadom 
spominjem, da je zagrebački kaptol koncem 17. vijeka jedan dio svojih 


kmetova iz Kraljevca i okolice preselio na svoje imanje u Banovini, gdje - 


je tako — istočno od Petrinje — nastalo selo »Kraljevčani«.) Kralj je 14. 
svibnja 1636. proglasio amnestiju za sve buntovnike, koji se opet pokore 
zagrebačkom kaptolu. Konačno je pomirenje »štibrenaca« s kanonicima 
proveo zagrebački biskup Benko Vinković. 

"%) Hrušćici se pridružiše skoro sva sela od Sesveta i Kraljevca do 
Narta na Savi. Glavni su kolovođe bili: Toma Kuzmić, Andrija Sandalić, 
Antun Jagatić, Matija Dolenjak, Toma Zatović, Marko Zvenić, Jakov 
Kušić, Juraj Pavleković i Martin Vušić, Buntovnici su kaptolu zagrebačkomu 
21. veljače 1654. predali svoju predstavku, koju je napisao Pavao Masnec. 
U toj su predstavci iznijeli svoje tegobe i zahtjeve u 10 točaka. 

2 Ljetopis Petra Keglevića u »Starinama«, knjiga 836., strana 383. 

25) Kovačević: »Historia rebellionis stibrensium«, strana 82.—88. (Ru- 
kopis u arkivu Jugoslavenske akademije.) Krvnik je već pograbio Marka 
Zvenića, da i njemu odsiječe glavu, ali je Zvenić u zadnji čas pomilovan i 
oslobođen. | 

28) Sisak je tada bio na granici kraljevstva hrvatskoga. 

27) Kovačević Thomas: »Historia castri et rebellionis Sisciensis«, stra- 
ne 57. i 58. (Rukopis u arkivu Jugoslavenske akademije, dio II. c, br. 58.) 

28) Hrvatski državni arkiv u Zagrebu: Odio »Acta Statuum et Ordi- 
num«, svezak 1., broj 23. | 

29) Nadbiskupski arkiv u Zagrebu: Odio »Politica«, svezak III., broj 
202., strane 7. i 8. 

8) Zapisnici hrvatskih sabora, knjiga III., strana 117. 

81) Ugarski je forint vrijedio 100 »denara«, t. j. sitnih srebrnih novaca. 

82) »Armalist« je takav plemić, koji je od kralja dobio plemićki list 
(litterae armales), ali bez imanja. To su većinom bili bogatiji trgovci i 
obrtnici. 

8) »Jednoselci« su obični seljaci, koji posjeduje samo 1 sesiju (seli- 
šte) zemlje, t. j. od prilike 16 rali, ali pripadaju staromu hrvatskomu plem- 
stvu. Takvi su bili na pr. Turopoljci kod Zagreba i nain u selima ispod 
Kalnika. 

84) Zapisnici hrvatskih sabora, knjiga III., strane 138.—140. 

8) »Trabanti« su stražari, koji. čuvaju utvrđeni dvarac svoga vlaste- 
lina. »Trabanti« prate vlastelina, kada polazi na put. 

8) Nadbiskupski arkiv u Zagrebu: Odio »Politica«, svezak III., br. 204. 

%) Kovačević Thomas: »Historia castri et rebellionis Sisciensis«, stra- 
ne 59.—61. 

x Nadbiskupski arkiv u Zugebu: Odio »Politica«, svezak III br. 206. 

89) Kovačević Thomas: »Historia castri et rebellionis Sisciensis«, stra- 
ne 62. i 68. 

#0) Kovačević: »Historia castri et rebellionis Sisciensis«, strane 61.—64. 

41) Nadbiskupski arkiv u Zagrebu: Odio »Politica«, svezak III., bro- 
jevi 210. i 212. 

#3) Hrvatski državni arkiv u Zagrebu: Odio »Litterae Statuum et Or- 
dinum«, svezak I., brojevi 24. i 25. 

44) Kukuljević: »Jura regni Croatiae, Dalmatiae et Slavoniae«, svezak 
III., strane 99.—106. 

#5) Zapisnici hrvatskih sabora, knjiga 1II., strane 147.—152. 

*%) Nadbiskupski arkiv u Zagrebu: Odio »Politica«, svezak III., br. 213. 

47) Ibidem, broj 216. 

*) Hrvatski državni arkiv u Zagrebu: Odio »Litterae Statuum et Or- 
dinum«, svezak 1. broj 27. 

#9) »Historia collegii societatis Jesu in monte Graeco Zagrabiae siti«, 
svezak I. strana 186. (Rukopis u Budimpešti. Sveučilišna knjižnica, signa- 
tura Ab. 130.) 

50) Kovačević: »Historia castri et rebellionis Sisciensis«, strana 66. i 
67. (Rukopis u arkivu Jugoslavenske akademije u Zagrebu.) 

MARKO ČOVIĆ, ZAGREB 


BUDAKOVI SELJACI 


Ne. Ne tuku. Tamo (na selu) i nema šegrta. 


Tamo ti svaki od rođenja uči za čovjeka. 


Budak: »Na ponorima«, 268. 


Književno stvaranje Mile Budaka obogatilo je našu knji- 
ževnost cijelom galerijom dobro izgrađenih, stvarnih i upravo 
majstorskih ličnosti i tipova, koji su ušli u naš narodni život 


tako, da više ne mogu izići, jer su rođeni u samom narodu, jer | 


su izišli iz naroda, koji ih je zapravo i stvorio. U toj galeriji 
ličnosti i tipova posebno, vidno i prvo mjesto su zauzeli Buda- 


kovi seljaci i to još davno prije seljačke epopeje, koja se zove: 


roman »Ognjište«, a koja bi vrlo lako mogla biti naša posljednja 
riječ u lijepoj književnosti ove vrsti. 

Budak je najviše i najbolje pisao o selu i seljacima. Pa 
ipak možda nigdje nije rekao tako divnu i točnu misao o selu 
1 seljacima, kao u svojem neseljačkom romanu »Na ponorima«. 
Tu misao, koja je zapravo naša najdivnija pjesma selu i selja- 
cima, stavio je Budak u usta zagrebačkog prosjaka Petra Bla- 
ževića, bivšega ličkog seljaka, koji je u biti ostao i dalje seljak, 
premda živi u gradu i neseljački. Prosjaka Blaževića pitao je 
mali šegrt Željko, sin Zlate i Dragana Bojanića, zašto ga u 
poslu svi stariji tuku i da li tako tuku šegrte i na selu. Onda mu 
je stari prosjak Blažević rekao: 

— Ne. Ne tuku. Tamo i nema šegrta. Tamo ti svaki od 
rođenja uči za čovjeka. — 

Na selu tuku. Seljaci se tuku međusobno, stariji mlađe, a 
dešava se, da i mlađi tuku starije, kao što se dešava pokatkada, 


da slabiji istuku jače. Ali to je nešto drugo i ta seljačka tučnjava | 


ima sasvim druge uzroke nego tučnjava pomoćnika i šegrta. I 
Budakovi seljaci se tuku. Bolesni Niklić tuče svoju ženu Seju, 
Blažić opet Mandu; Periša tuče prvu ženu Mariju, a prima plju- 
ske od druge žene Anđe, da je na kraju zakolje; Lukan šakama 
izgoni vraga iz prijašina Blažića, a Manda je tukla Miću, dok 

je bio dijete. Pa ipak prosjak i bivši seljak Blažević nije lagao, 
kad je govorio malome Željku, jer na selu ne tuku tako i ne 
tuku za to, za što u gradu obično tuku šegrte. 

Na selu nema šegrta, a ipak su i svi seljaci šegrti, jer i oni 
uče, i oni prolaze svoju školu, koja nije nipošto i nikako lakša 
od drugih škola, šegrtskih i nešegrtskih. Sva je razlika u tome, 
za što se uči u tim školama i što se ima pred očima, što je cilj 
tih škola, odnosno što im je prvi i najvažniji cilj, jer će se po 
tome procijeniti i njihova vrijednost. 

Lijepo je i vrijedno učiti za cipelara, krojača, kovača, pro- 


-fesora, liječnika, odvjetnika, veterinara, šumara, trgovca i za sva 


druga zvanja, ali sve to zajedno nije ništa i ne znači mnogo, 
ako se u isto vrijeme ne uči za čovjeka, jer pravi čovjek može 
ne koristiti mnogo društvu, narodu i čovječanstvu, dok veliki 
majstor i klasni stručnjak mora štetovati, ako nije čovjek. 

Nepošteno bi bilo reći, da cipelarski šegrt, srednjoškolski 
đak ili sveučilištarac ne mogu učiti i za čovjeka i da takvi po- 
jedinci i ne uče za čovjeka. Daleko sam od toga, da se povedem 
za sličnom propagandom različnih razvikanih, promašenih i ne- 
održivih ideologija. Ali sistem naših škola i onih šegrtskih, kao 
i nešegrtskih je takav, da prvo traži izgradnju majstora i struč- 
njaka, pa tek onda, onako usput, i više prema volji hvale- 
vrijednih pojedinaca i prema privatnoj inicijativi, možda traži 
i neku izgradnju čovjeka, neko učenje za ono najljepše i naj- 
veće, što imamo ovdje, a to je čovjek, puni i pravi čovjek, 
čovjek-ličnost. 

U seljačkoj školi života je to deskitje 1 i to baš onako, kako 
je rekao prosjak Blažević, jer do dalekih ciljeva vode daleki 
putovi i za velike stvari potreban je veliki posao. Pa ako je za 
cipelara potrebno tri godine, da izuči svoj zanat; za srednjo- 
školca devet mjeseci, da svrši jedan razred; za sveučilištarca 
četiri do šest godina da završi nauke, onda je za učenje čovje- 
štva bezuvjetno nužno početi od prvog početka, a to je rođenje, 
odnosno početak svijesnoga života, pa je još i onda otvoreno 
pitanje, koliki će moći uspješno završiti tu najtežu i najdrago- 
cjeniju školu života, koja daje diplomu čovještva. 

Seljački život je već takav, da nužno iziskuje učenje za 
čovjeka, koje ide paralelno s učenjem za seljaka, samo nešto 
malo naprijed tako, da je škola čovještva primarna stvar, a ne 
sekundarna, jer ta prva škola nije prepuštena sama sebi, slučaju 
i sreći, nego je uvjetovana samim životom i postojanjem. To je 
ono važno i bitno, u tom je pravi smisao i točnost riječi starog 
prosjaka Blaževića i u tome je prava i stvarna veličina seljaka 
uopće. 


Budakovi seljaci nisu anđeli, jer na zemlji i nema anđela. 
Oni su pravi ljudi, od krvi i mesa, bolji ili lošiji učenici životne 
škole, koja stvara ljude, veliki i maleni, dobri i zločesti, marljivi 
i lijeni, čisti i prljavi, pošteni i lopovi, šutljivi i brbljavi, vjerni 


i nevjerni, strašni i pobožni, hajduci i izdajice, složni i zagrižlji- 


vi, gladni i siti, lijepi i ružni, pametni i glupi, zdravi 1 bolesni, 
štedljivi i rasipni, šutljivi i iskreni, pravi pravcati ljudi, među 
kojima ima i tako loših učenika životne škole, kao što uostalom i 
svaka škola ima loših učenika, da ne mogu završiti tu školu, a 
onda ne mogu ni dobiti diplomu čovještva, premda su još od ro- 
đenja bili određeni za to, da uče za — čovjeka. 


Mile Budak nam je rekao, da su njegovi seljaci stvarni lju- 


di, neki još i danas živi, a neki u Mrkobraduši. Meni su to potvr- 
dili i neki drugi ljudi, koji su bili s Budakovim seljacima, vidjeli | 
ih i razgovarali s njima. Ali 1 da nije toga, mi bismo bez nekih - 


naročitih poteškoća i lako pronašli po našim selima i salašima 
sve te Lukane, Anere, Blažiće, Jose, Miće, Mande, Kajane, Mi- 
jate, Baruše, Matije, Anđe, Periše, Jole, Anđuše, Dujmine, Jadre, 
Antine, Polde, Josipine, Maje, Marije, Šimunce, Antone, Ive, 
Nikliće, Zekane, Makiće, Kićenice, Antine, pa i Grgice i druge 
junake Budakovih seljačkih pripovijesti i njegova »Ognjišta«. 
Istina, svi bi oni bili nešto drukčiji, u drugim prilikama 1 kraje- 
vima Lijepe naše domovine, razlikovali bi se u mnogim i pre- 
mnogim sitnicama i situacijama, ali bi ostalo zajedničko ono 
bitno i najvažnije, ono što je tipno našem hrvatskom seljaku, 
ostale bi duše, koje su samo čestice jedne velike i zajedničke 
seljačke duše (Bonifačić). 

Budakovi seljaci su tema za sebe i to neiscrpiva tema. Oni 
živu svojim životom u Sv. Roku i Lovincu, po svim našim selima, 
a sada živu svuda: po selima i po gradovima, po varošicama i 
po kasabama, jer živu u nama, jer ih mi nosimo u svojim duša- 
ma. Oni živu slobodno i nezavisno od svih seljaka u književno- 
sti. Zato ih i ne ću uopće upoređivati ovdje ni sa seljacima polj- 
skog nosioca Nobelove nagrade Vladislava St. Reymonta, ni 
s onima Side Košutić, ni sa seljacima drugih naših i stranih knji- 
ževnika, pa ni s malobrojnim seljacima Miroslava Krleže, koji 
su ili karikature ili sasvim rijetki i iznimni slučajevi, koji dobro 
dolaze Krleži, ali ne samo Krleži književniku. 


U bogatoj i preobilnoj galeriji Budakovih seljaka, koji su u 
najviše slučajeva izgrađeni sasvim minuciozno i detaljno do pot- 
punih ličnosti i zaokruženih cjelina, a nerijetko opet samo naba- 
čeni i skicirani kao trenutne projekcije na filmskom platnu, naj- 
tipniji predstavnik seljačke pozitivnosti jest Lukan, a isto tako 
tipni predstavnik seljačke negativnosti, potencirane stranim utje- 
cajima, jest Blažić. 


Lukan je prototip hrvatskog seljaka i najbolji čuvar seljač- 
ke »autohtonosti«. Blažić je natrunjen tuđinskim utjecajima i i po- 
malo je američke ćudi, kako sam kaže. Lukan stiče i skuplja, Bla- 
žić rastiče i rasipa. Lukan je konstruktivan. Blažić destruktivan.. 
Lukanu je zemlja ono, što i didu Vidurini: 

— Gruda ove naše zemljice, to j' šaka krvi, pota i žulja naši? 
stariji", a vidila je 1 sve njihove i radosti i žalosti. I kako una gle- 
da mene, tako j' gledala i mog oca i mog dida, i sve do devetog 


= kolina i još dalje. — (»Ognjište« I; 249). 


Blažiću je zemlja: 


— Gruda zemlje to ti je ovo: ika je ispeče sunce — šaka 
prašine; ako je raskvasi kiša — šaka blata. — (Ognjište« I, 249). 
Blažić je sav kao umotan karakterističnim smijehom, on uvi- 
jek pijucka i ruga se svemu, nebu i zemlji, šali se sa svakim i 
svačim, pa i s Anerom, a nudi prijatelju Lukanu i vlastitu ženu. 
Lukan je tih i odmjeren, polagan i više povučen u sebe, neko 
utočište slabih, mirno, tvrdo i sigurno: 


Hrvatsko Kolo I61I ll 


— Neg, znaš prijašine: ko j* pod mojim krovom, taj je mi- 
ran i siguran, kun da j* u crikvi, a kad je još sirota — a vridna 
Anera i uno dvoje dičice i *esu sirote! — unda ju mojim nidrim 
ka u unoj kućici, u koju plovan zaključava presveto Otajstvo... 
Pa, znaš, prijašine: nađe se čovik, da se i s tim našali, al Bog je 
milostiv, pa prašta. Ništa zato... — (»Ognjište«, III. 136). 

Lukan je otvoren i stalan. Blažić je neiskren i nestalan, pre- 
pun iznenađenja. Lukanovi životni krugovi stižu samo do Go- 
spića i Lovinca, Blažić je bio u Americi, koja je ubacila svojim 
specijalnim životom u njegovu dušu klicu sumnje 1 novoga zna- 
nja. Ali to novo znanje nije oplemenilo Blažića i on je ostao 
divljaka, doduše cijepljena, ali nepripitomljena. Blažićevi vidici 


su prošireni, ali nisu produbljeni i produhovljeni u dovoljnoj . 


mjeri. On je ostao nesvršeni đak američke životne škole, a svaka 
nesvršenost je štetna i opasnija od neznanja, koje nikada ne može 
toliko naškoditi i pokvariti kao neko polovično i nepolovično 
znanje. 

I Blažić i Lukan su seljaci, lički i hrvatski seljaci. Lukan je 
tipski i mnogobrojniji. Blažić je karakterističan, izuzetan i rije- 
dak, malobrojniji. Lukana ima mnogo. On je živa slika hrvatskog 
seljaka. Blažića ima malo. On je vidni uzorak nečiste krvi, prem- 


da je njegov roditelj, did Vidurina, kremenjak i pravi čuvar se- 
ljačke i narodne tradicije i vrline, premda su Blažićeva djeca 


Mića, Joso i Ivan dostojni unuci dida Vidurine. 

Lukan i poslije ubistva šapće molitvu: 

— Svemogući, oprosti mi, kad znaš, da sam mora'. I blago- 
slovi moje ognjište. — (»Ognjište« IV. 137). 

Prije ubistva Lukan je također molio: | 

— Svemogući, oslobodi me zla... Ako ne 'š, a Ti mi daj 
brzo oko i okretnu ruku. — (»Ognjište«, IV. 137). 

Blažić je ubio Aneru i nosio križ na njenom sprovodu. Lu- 
kan je ubio, ali nije ubojica. Blažić je zločinac. On misli, kako bi 
opravdao Josinu smrt pred ljudima, pred Bogom i pred žanda- 
rima, koji su najveća sila: s 


— Kad si ga sla" na svit, vidije si komu ga šalješ 1 pošto ga . 
šalješ. Sad, ako ćemo pravo i pošteno: ja sam, ka! re'ćemo, pri- 

na miru. — (»Ognjište« IV, 113). 


prost težak i graničar i ne znam mnogo, al si Ti zna', pa što ga 
posla meni za napast?! Moga' si dati, da ga rodi koja druga, a 
ne una moja rđa i ništa unda ovog.ne bi bilo, nit bi Ti sad tu 
mene zaustavije, man me lipo pušta u raj, koji sam i zaslužije ... 
Lako j' s dragim Bogom, slava Mu i dika, al što 'š, kad dođu ovi 
tu — anđeli čuvari? — (»Ognjište«, 1. 217—218). 

Lukan je miran i dobar, katkada gotovo naivan u svojoj 
dobroti. Blažić je lukav prepreden i strastven. Lukan dugo nije 
slušao razgovore starijih ljudi. Kad su ga pitali za djevojku, on 
je odgovarao: | 

pre Reste moja cura, pa dok nareste — gotovo j'. — (»Og- 
njište« , I. 35). | m. 

Zato strastveni Blažić govori vlastitoj nevjesti, kad joj je 
posudio novce, da joj se nekako približi: | 

— Uzmi, veselje moje. Uzmi, a da" ću ti i svoj dio Boga... 
(»Ognjište«, III. 68).. d 

Lukanova dobrota zadivljuje. Blažić je cinik. Lukan nosi u 
sebi neizmjerno bogatstvo čovječnosti, srca i duha. Blažić je otro- 
van strašću i on bi trovao i ubijao druge. Lukan kaže: 

 — Ja mislim, da j' grijota i medvida ubiti, dok un tebe pušti 

Blažić ne bira sredstva, da dođe do cilja, do Anere. On je 
spreman gaziti preko lešina rođene djece, da zadovolji svoju 
strast. Blažiću nije žao ubiti medvjeda, jer on i za vlastitog sina 
Josu misli ovako i opravdava sebe pred drugima u svojoj mašti: 
| — Ubila ga bukva. I uje vuka magare. A more to biti, kako 
ne bi moglo! — (»Ognjište« I. 193). I to Blažić govori s toliko 


nehinjenoga mira, kao kad drugi čovjek govori o lanjskom sni- 


jegu. a ' 
Iragika Lukanova utjelovljena je u njegovu Kristovskom 
kriku, koji mu je izletio iz usta poslije niza nevolja i nesreća, 
koje je konačno okrunila Barušina i Lukicina smrt. Taj vapaj 
nije bio samo krik nesretnog čovjeka, nego zajednički krik svih 
bolova i jada, svih bijeda i patnja, koje su se odjednom i cijelim 
svojim teretom srušile na Lukana i istisle iz njegovih grudi taj 
vapaj, od kojega je bolniji bio samo vapaj Isusa Krista na Gol- 
goti. Lukan je vapio: | | | 

— Bože moj, Bože moj, Ti Ea na me! — iaai 
II. 93). 

Tragika Blažićeva je najveća u času, kad on osjeća, da je 
sam, grozno sam protiv sviju, jer svi znaju, da ne valja ono, 
što je uradio s Mićom i Anerom, ali nitko ne zna, zašto je on 
to uradio tako. I u tim časovima velike i najveće depresije Bla- 
žić razmišlja i govori sa samim sobom ovo: 

— Sad: ili pobiti ja nji il uni mene... — (»Ognjište« 
I. 180). 

Lukan je nesretan, jer opaža, da se vatra na njegovu ognji- 
štu gasi. On bi dao sve, samo da spasi svoje ognjište, da održi 
tu vatru, koju je primio od svojih prethodnika. Štedljiv i škrt 
ne žali najljepše komade zemlje, samo da izliječi jedinca sina 
Ducinu: 


— Neka mi ga izliči, pa — Dolac Kresovića na stranu! 
— i neka zapovida. Bog mu sve oni — (»Ognjište« 
II. 109). 


U isto vrijeme Blažić, kojemu su i poslije Mićine pogibije 
u ratu ostala još dva kršna sina, Joso i Ivan, ide između njih 
i upoređuje sebe s Kristom, koji je raspet između dvojice raz- 
bojnika: 

—E,e: na Golgoti. Ovako ji Un sije u društvu ka ja 
sada. — (Ognjište« III. 170). 


Mogao bih nabrojiti još mnogo i mnogo ovakvih 1 sličnih 
primjera, koji govore rječitije od svega, da su Blažić i Lukan 
dva svijeta, dvije suprotnosti i dva različna pola, koji nikada 
ne reagiraju jednako na iste pojave i događaje. Jedino što im 
je ipak ostalo zajedničko, i jedino to, jest neutaživa glad za 
zemljom. Inače su Blažić i Lukan predstavnici različnih svje-- 
tova jedne te iste sredine, hrvatske i seljačke. 


I Blažić i Lukan su ostali pravi i nepatvoreni seljaci u ci- | 


jelom »Ognjištu«, i to Lukan nešto više nego Blažić, koji je 
izgubio vlast nad samim sobom, grubo svladan od neutažive 
strasti i neke čudne, mladenačke ljubavi prema djevojci, nevjesti, 
udovici i ženi Aneri. 

Obadvojica su od malenih nogu pohađali seljačku školu 
života i učili se, da postanu ljudi. U toj školi je Lukan bio da- 
leko bolji učenik nego Blažić, premda je ovaj posljednji imao 
boljeg učitelja u osobi »vridnoga dida Vidurine«. Ali život je 
ovdje ponovno potvrdio staro pravilo, da ne moraju samo dobri 
učitelji odgajati dobre učenike i da ne * moraju svi učenici sla- 
bijih učitelja biti slabi. 

Ja imam sasvim jasnu sliku dvojice najvećih seljaka naše 
književnosti, najvećih ne po svojim vrlinama, nego po točnosti 
njihovih opisa i vjernosti njihovih slika, koje imaju svoje ko- 
pije po cijeloj Hrvatskoj, uspjelije ili neuspjelije, već prema 
prilikama. | 

I Blažić i Lukan su velike duše, samo je Lukan velik u 
dobroti, a Blažić u malenkosti svojih snaga i nemogućnosti go- 
spodarenja nad samim sobom. Lukanova veličina zadivljuje. 
Blažićeva straši i odbija. Lukan ima više ustrpljivosti. Blažić je 
lukaviji 1 iskusniji. Lukanova patnja izaziva sažaljenje, razu- 
mijevanje i suosjećanje. Blažić izaziva prezir, odvratnost, mržnju 
i gnušanje. I jedan i drugi se služe u svojoj borbi i u. svojem 
životu svim onim sredstvima, kojima se služe svi naši seljaci i 
u svim krajevima. 

Ima nešto u Budakovim seljacima, koji su i naši seljaci, 
jer su pravi i živi ljudi, ima nešto veliko i značajno, što nam 
može u svako vrijeme poslužiti samo na čast kao rijetko pozi- 
tivna karakteristika cijelog naroda, a to je — poštenje. 

Nepošteni rado razvlače pojam poštenja, ali naš seljak nosi 
u sebi tu svijest o poštenju i onda, ako radi i najgore stvari, 
ako sprema i zločine. I onda iskrsava pred njegovim očima i u 
njegovoj glavi ta jedna jedina riječ: poštenje. Tu se zaustavlja 
sve. Tu svako nepoštenje ima stanovite granice, koje se ne pre- 
koračaju samo tako lako, pa ih ni sam Blažić Vidurinov nije 
prekoračio, a da o drugima i ne govorim. 

Blažić je bio nepošten, ubojica i zločinac. On je uvijek 
brižno skrivao sve tragove svojih nedjela. Ali, ako mu je iz- 
makla koja opasna riječ i u četiri oka, on nije ni pomišljao na 
to, da tu istu riječ može jednostavno negirati i nepriznavati, jer 

se njemu vjeruje kao i onom drugom i jer je »'edan svidok, 
ka" ni 'edan«. Riječ je bila | riječ. Nju je poštivao čak i Blažić 
Vidurinov, kao da: je to manji zločin ubiti nekoga, nego nepri- 
znati nešto! Ovo poštivanje riječi i kod ljudi Blažićeva kova 
nije samo slučajno, pa je to baš poveliki paradoks, koji nije 
osamljen u našem narodnom životu, gdje i oni nepošteni imaju 
svoje poštenje i neke svoje posebne pojmove o poštenju. 
Budakovi seljaci nisu karikature, premda su neki po svojim 
velikim nastranostima pomalo čudni i izuzeti. I oni maleni i 
sporedni su tako veliki u svojim malenkostima, da čovjek, čita- 


jući Budakove knjige o seljacima, dobiva dojam, kao da gleda 


život našega sela i seljaka barem na filmskom platnu, ako već 
ne u pravom životu i u stvarnosti. 

U svim djelima Mile Budaka jasno se opaža, da su ženski 
likovi veći i uzvišeniji nego muški. Budakove žene su tema za 
sebe i za nas, a njegove seljakinje su dale između sebe pravi 
biser naše književnosti i naše seljačke duše — Aneru, koja je 
tako velika u svojim patnjama i pregaranjima, u svojoj vjeri, 
borbi i ljepoti, da joj nema premca ni u našim, a valjda ni u 
sličnim djelima stranih i velikih književnika. 

Ja mislim, da je Anera najveći uspjeh Budakova književ- 


nog stvaranja, premda je Blažićeva Manda jači tip seljakinje,. 


a svakako i mnogobrojnija. Anera je bila jedna i jedina u svo- 


jem kraju, s kojim je živjela dušom i tijelom, a ipak kao da-je 


i sasvim slučajno, upravo nekom pomutnjom dospjela tamo. 
Anera je jedna i jedina u našoj književnosti, ali u životu ima 
još Anera. Malo drukčijih po formalnim karakteristikama, ali 
u biti isto tako velikih Anera, seljakinja, žena i patnica, kao 
što je Budakova Anera. | | 

Ima nešto u veličini Budakove Anere, što mnoge zbunjuje, 
pa posumnjaju u mogućnost Anerina postojanja. Ja sam ljetos 
dao svojim zemljacima u Subotici »Ognjište«. Svi su bili ushi- 
ćeni. A ipak nisu mogli vjerovati u Aneru, koju su opet najviše 
zavoljeli. Jedna žena, koja je u svojem životu prošla sličnu 
Kalvariju kao i Anera, također nije vjerovala, jer u tom času 
nije imala pred sobom ogledalo, pa da vidi novu Aneru, još 

neopisanu, ali živu i stvarnu, da vidi sebe. Svi smo mi često 
tako zauzeti sitnicama, da ne vidimo veličina, koje su nam na 
dohvatu, pred nama, naše, u ljudima, koji nas okružuju. Ko- 
prena običnosti i svagdašnjosti tako sakrije nesumnjive veli- 
čine našim očima, da se mi sudaramo s njima, a ipak ih ne vi- 
dimo, premda redovno nismo slijepci. 

U Aneri je sakupljeno mnogo najboljih osobina seljačke 
žene, ali Anera više puta reagira izuzetno, netipno i, skoro bih 
rekao, neseljački. Ona natkriljuje svojom veličinom i svojim 
patnjama sve druge ljude oko sebe, pa radi toga se i čini, da 
ona pomalo iskače iz okvira, u koji je postavljena, u kojem je 
rođena i u kojem ž živi. 

Anera je ženski Lukan, premda na momente dobivamo: do- 
jam, da je ona muško, jer ona zapravo vodi, ona se snalazi u 
teškim, bespomoćnim i bezizglednim situacijama. Anera je in- 
karnacija dobrote, ljepote, neslomljivog i neslomljenog ponosa, 
veličine i patnje. U njoj su se našle sve ljepote ženskih duša 
našega sela i spojile se u jednu zajedničku i veliku Anerinu 
dušu. | | 

Ima nešto u Aneri, što je razlikuje od svih drugih žena u 
Budakovim djelima, nešto, što je uzdiže iznad dobre Anice, ne- 
sretne Matije, mlade Baruše, patnice Mande, prljave babe An- 
duše, zagrižljive Jele, zaljubljene Kajane, prestrašene Šeje, 
zatvorene Maje i svih drugih žena, koje se pojavljuju i išče- 
zavaju, a da ne ostave za sobom osobitog traga. 

Anera je osobita, izuzetna i velika u svojoj osobitosti, koja 
opet, ponavljam, nije nedostiživa. Po dobroti Lukanova Anica. 
je sigurno ravna Aneri, ali njena dobrota, sakrivena, pritajena 
i neodoljiva, gotovo više nalikuje na slabost, nego na dobrotu. 
Tragika nesretne djevojke Matije nije ništa lakša i manja od 
Anerine tragike, nego je sigurno veća i teža, strašnija i bolnija, 
jer Matijina tragika nije naplaćena baš ničim. Matiji život nije 
ništa dao. Nju je pobijedila smrt u naponu mladosti i pred 
samim ulaskom u život, dok je Anera imala sa svojim Mićom 
i te kako lijepih i sretnih dana, koji makar nekako i makar 
samo djelomično pokrivaju težinu i jedan dio njezine tragedije. 

Dobra i naivna Baruša, koja je svojim životom platila život 
prvorođenog sina Lukice, izaziva u času smrti više sažaljenja, 
nego Anera, premda je Baruša tako obična i tako svakidašnja. 
Blažićeva Manda je u stvari veća patnica. Ona je tipna selja- 
kinja i nesretna majka. Težina njene nesreće je baš u tome, što 
su apsolutno svi preduvjeti za punu sreću pred njom, a ipak 
ona nema mira, ona prima udarce, strepi, boji se, sakriva i ni- 
kada ne zna, što je čeka. Prljava baba Anduša, odvratna, lažna 
i pomalo zlobna, nije karikatura, nego stvarnost našega sela, 
teška i redovna. Zagrižljiva i gladna Jela pokazuje tako običnu 
glad za spajanjem imetka i gazdovanjem, da su Jele redovni 
atributi našega sela, a i grada, o čemu ne ću govoriti, jer ne 
spada u okvir ovoga članka. Josina Kajana je toliko čovjek i 
žensko, koje osjeća, da mora prekinuti neka stara i potvrđena 
pravila patrijarhalnog života, da mora biti simpatična. Mlada 
i lijepa Seja bolesnoga Niklića, koji teško okajava grijehe raz- 
buktale mladosti pred strahom od svijetloga noža nad bijelim 
vratom, može u svojoj nesreći izazvati sažaljenje, zapravo više 


sažaljenja nego prezira i onda, kad je Niklić šalje tuđincu 


mjerniku, da na taj način ukrade bratu nekoliko brazda zemlje. 
Perišina Anđa je prava muškarača, više muško nego žensko na 


prvi pogled, a ipak žensko, koje je i nesretno, koje i trpi, jer: 


Periša ne će, da je istuče, da je svlada i pobijedi, da umiri 
njenu krv i da je zadovolji. 

Sve ove žene, Budakove seljakinje, imaju u sebi po neku 
crtu karaktera, u kojoj dostižu, pa 1 prestižu Aneru, kako u po- 
zitivnom, tako i u negativnom smislu, ali tek u pojedinostima. 
Anera je cjelovita i potpuna, dogotovljena slika, uokvirena i 
skladna. Ništa kod nje ne iskače iz toga sklada. Njena dobrota 
nije tako mekana kao Aničina. Njena tragika nije tako bez- 
nadna kao Matijina. Njena nesreća ne izaziva sažaljenje kao 
Barušina. Anerina patnja zadivljuje, a Mandina izaziva čuđe- 
nje i ogorčenost, prezir prema uzročniku te patnje. Anera nema 
u sebi ništa Anđušinog i Jelinog. Kajana osjeća nešto, ali se ne 
usuđuje uraditi onako, kako osjeća, dok je Anera sama raskr- 
stila s običajima, koje nije podnosila i koji su bili štetni i ne- 

zdravi, a svakako čudni i nepotrebni. Seja je pasivna u svojoj 
obrani i podaje se drugome po odredbi vlastitoga muža, samo 
da spasi goli život. Anera je aktivna u svojoj obrani; ona nožem 
udara vlastitog svekra, da spasi svoju čast. Anđa je muškarača. 
Anera je muževna djevojka, žena i majka. 

I baš taj sklad pozitivnih osobina, koje rese Aneru negdje 
u većoj mjeri nego druge žene, negdje u istoj, a negdje čak i 
u manjoj, taj sklad, to je možda najveći uzrok njene veličine, 
koja u svakom slučaju zadivljuje i zanosi, pa onda začuđuje, 
iznenađuje i pomalo izaziva nevjericu i sumnju u postojanje 
takve seljačke kraljice, kao što je Budakova Anera. 

U životu Budakovih seljaka glavni nosioci radnje su ljudi, 
muškarci, a Budak ih je već dao toliko i tako uspješno, da bi ga 
već to moglo izbaciti na prvo mjesto naše književnosti, koja je 
baš preko velikoga i nezaboravnoga »Ognjišta« doživjela svoj 
novi i veliki preporod, koji može u svako vrijeme opravdati i 
samo postojanje naše književnosti i njeno pravo na život. 

Lukan i Blažić su najpotpunije slike iz galerije Budakovih 
seljaka, a mislim. da ne pretjerujem, kad kažem, da su najsim- 
patičnije i ljudski najtoplije muške slike: Jole i dvojica Blaži- 
ćevih sinova Joso i Mića. Mića je doduše samo skica, u relaciji 
prema drugim značajnijim likovima Budakova »Ognjišta«, ali 
već ta skica osvaja snažno i neodoljivo. Mića je velik u tragič- 
nosti svoje sudbine, koja je u mnogo čemu i sudbina naših po- 
najboljih književnika i narodnih mučenika, koji su otišli u na- 
ponu snage 1 stvaranja, ali prije nego što su izrekli sve, što su 
imali reći i prije nego što su realizirali sve, što su nosili u svo- 
jim dušama. Mićina tragika je podigla svijest sela, u kojem se 
je probudio smisao za zajedničku akciju i složan rad za one, 
koji su u nevolji, a ta tragedija je probudila i samu savjest 
sela, probudila je osjećaj za pravdu. Mićina tragika je probudila 
u nama — a nije ni morala osobito buditi u ljudima ono, što 
nas čini ljudima i što nas bitno razlikuje od životinja — ed- 
vratnost prema najvećoj laži čovječanstva, koja se zove imperi- 
jalistički rat. Mićina tragika je još jasnije istakla Anerinu veli- 
činu i znatno je pomogla, da upoznamo najvećeg brata hrvatske 

književnosti, a to je Joso, lički seljak, najbliži Lukanu, a topao, 
ljudski i simpatičan do nevjerojatnosti. Joso je veliki brat i to 
je njegova glavna i gotovo jedina funkcija, pa bez toga i samo 
njegovo postojanje kao da ne bi imalo pravog opravdanja. Joso 
je sav radi drugih, radi brata Miće i nevjeste Anere i sve, što 
on radi, radi prvo za njih, a tek onda za sebe. Skroman i ne- 
nametljiv, veliki brat je velik u svojoj skromnosti i neograni- 
čenoj ljubavi prema starijem bratu i nevjesti. Veliki brat je 
čuvar slabijih i nezaštićenih: on čuva od rođenoga oca — tra- 
gika jednoga Života — svijesno i nesvijesno: nevjestu Aneru, 
majku Mandu, mlađega brata Ivana i samoga sebe. 

Mića i Joso su najbolja negacija rasizma, jer su rođeni 
sinovi Blažića Vidurinova, koji je zapravo nečista krv, a opet 
i nova negacija rasizma, jer je did Vidurina, Blažićev otac, bio 
kremenjak i prava slika ličkoga starca Velebita u malome. 

Jole je sa svojim oranjem novovjeki i hrvatski Kraljević 
Marko. On je veći od Kraljevića Marka, a i mora biti veći, jer 
predstavlja drugi svijet i drugi mentalitet od svijeta i menta- 
liteta razvikanoga junaka iz narodne pjesme. Kraljević Marko 
ore drumove od obijesti. Simpatični Jole ore seoski pašnjak od 
nužde. Jole je prvoborac socijalne pravde među Budakovim 
seljacima, malko čudan i originalan, ali simpatičan, iskren i ne- 
patvoren, skoro ideolog, kad govori: : 


— Zemlja je samo zato tu, da prehranjuje one, koji | 


je gaze i miluju, ali i za sve, koji su tu. — (»Opanci dida 

Vidurine« 102). | 

Selo je razumjelo Jolu, kao što smo ga razumjeli mi, koji 
smo ga pronašli među Budakovim seljacima i osjetili, da taj 
Jole govori i u naše ime i da bi mi, baš kao i Jolini suseljani 
odustali od tužbe i rekli na usta svojega starješine, koji se možda 
ne bi zvao Jureta, ali bi bio starješina: 

— Ivoje je, Jole, oranje. — (»Opanci dida Vidurine« 

102). | 

Lukanov brat Zekan ostaje u zasjenku pred Lukanovom 
veličinom, više kvantitativnom nego kvalitativnom, jer u biti 

Zekan nije ništa manji od Lukana, premda daleko manje trpi 
od njega, ali se, za uzvrat, daleko manje i raduje, jer Zekan:: 
—...ne razmišlja, nego živi; u njemu gori stoljetni, 
možda i tisućljetni — sigurno i tisućljetni! — život, koji 
se ljuti, jer osjeća, koji bi i udario, jer je povrijeđen, koji 

bi i ubio, jer se boji, da je u opasnosti. (»Ognjište« I. 26). 

Životi dvojice braće Dujmine i Jadre donose sa sobom tra- 
giku izumiranja, bol propadanja i žalost za životom, koji je 
prošao tako, a da nije ostavio za sobom traga ni nasljednika 
kraj ognjišta, koje se gasi. Sliku propadanja najbolje ilustriraju 
Dujmina i Jadre. Kadgod mi je žao nečega, što propada, a što 
je imalo u sebi toliku vrijednost, da nije zaslužilo. tu propast, 
onda mi se uvijek pričini, da vidim kraj hladnog i pustog 
ognjišta dida Dujminu i da slušam njegov starački glas, mekan, 
tužan i bolan, kao što je bolna svaka pjesma propadanja: 

—...najmanje pravi ljudi izađe iz gospocki' čizama, 
ništo više sad opanaka, a najviše izmed oni', koji ni opanaka 
nisu imali. — (»Pod gorom« 48). 

Pa i inače mnogo i često puta pomislim na dida Dujminu, 
a najčešće onda, kad uopće i ne mislim na književnost, nego na 
našu hrvatsku prošlost i sadašnjost, krvavu i tešku, pa i na bu- 
dućnost, daleku i nejasnu. Onda u mojim očima poraste lik dida 
Dujmine do proroka i suca, koji govori: 

— Vidiš li ovu goru? Ajde, uđi u nju sa sikirom bez 
držalice, pa sici. Svi će ti se smijati. Dok ti god ta gora ne 
da držalice za tvoju sikiru, ne odsiče ti ni 'ednoga bukvića. 
Tako nama ni Madžar ne naškodi bez nas. Ljudi, ljudi bu- 
dite i rađajte što više dice, da bude 1 ljudi, pa se ne bojte. 
— (»Pod gorom« 48). 

Starješina Mijat, koji se pojavljuje tu i tamo po Budakovim 
ličkim, pripovijestima, i u »Ognjištu« kao sporedno lice, dao je 
svojom pojavom pečat uspjeloj zbirci pripovijesti: »Opanci dida 
Vidurine«. Oličenje seljačke snage i našeg prava na život i na 
našu zemlju, nešto snažno, revolucionarno i uznosno, a tako su-- 
vremeno i veliko stvorili su starješina Mijat i njegovi suseljani,. 
u snažnoj i antologijskoj noveli »Čiji je Velebit«. Inkarnacija 

pravde, otpora, prkosa, zdravoga bunta i snage, koja može sve, 
samo ako hoće i ako zna, što i zašto hoće, to je bio starješina Mi- 
jat, kad je na zgarištu velebitske šume, ponosno, pobjednički i 
samosvijesno rekao: 

— Trnite, momci, trnite! Još bi mi mogli, al — dosta je. 
Naš je to Velebit! — (»Opanci dida Vidurine«, 19). 

Još jedamput je progovorio starješina Mijat, kad su ga žan- 
dari ispitivali, tko mu je zapalio sijeno, pa da mu oni pomognu. 
I onda je Mijat govorio u ime svojega sela, u ime svih ličkih, i ne 
samo ličkih nego i svih hrvatskih sela i seljaka tuđincima: 

— Pustite vi nas s mirom, pa i vi mirno jedite vaš krušac, 
kad vam ga je Bog dao, a mi ćemo ovo urediti. — (»Pod gorom«, 
296). 

Mi ćemo sami urediti naše stvari i bez tuđe pomoći, to je 


crvena nit, koju podržavaju svojim životima mnogi Budakovi | 


seljaci, više oni kvantitativno manji, nego grandiozni likovi ve- 
likoga »Ognjišta«. Mi ne možemo biti svoji neprijatelji, kako 
nam to žele dokazati neki stranci, jer i Marko Bilović kaže: 

— Meni se sve činilo, ka' da sam poludije, te sam se u čudu 
pita', da li sam ja zbilja sam svoj neprijatelj?! — (»Opanci dida 
Vidurine«, 21). 

Markić Zekanov je običan, prosječan čovjek i da nije dobar, 
kao i nesretni Lukanov Ducina, kojega je duša izgubila vezu 


s mozgom u naponu muškaračke snage i mladosti, bio bi sasvim | 


siv i nezapažen, kao što mnogi drugi ljudi i zapravo velika većina 
ljudi prođe tako kroz život u nekoj sivoći i iščezne bez svakoga 
traga. 

Did Vidurina je, kao što sam već rekao, kremenjak i slika 
ličkoga starca Velebita u malom. On je utjelovljen čuvar patri- 
jarhalnoga, onoga, što je zapravo u patrijarhalnom, na selu. Did 
Vidurina je neslomljeni i neslomljivi ponos. Markić Babić je 
slomljeni, ali i probuđeni ponos, napukla, ali neotkinuta grana 
ličkoga stabla. ' 

Periša, nesretni dobričina, koji je htio postati pravi čovjek, 
da udesi tuđim jezicima, koji je preko jednog posrednog i jednog 
neposrednog ubistva dospio u tamnicu i na samoubilačku gredu, 

takav Periša, to je slika nedovršenog čovjeka, koji je kriv, što je 
rođen takav: bez snage vlastite volje, bez dovoljno muškosti, a 
ipak u hlačama i s previše želje za životom i za najbitnijim ema- 
nacijama muškosti. 

Niklić Vojnović je u malom Blažić Vidurinov s tom razli- 
kom, što je Blažića vodila strast za ženom, nevjestom, a Niklića 
strast za zemljom, premda je bio jednom nogom u grobu i bez 
potomaka. I Blažić i Niklić su natrunjeni tuđim i neseljačkim 
utjecajima i to se osjeća u njihovu životu i radu. Niklić je samo 
skica, pa ipak izgleda mi Blažićeva glad za Anerom razumljivija 
u svoj svojoj nerazumljivosti od Niklićeve gladi za zemljom, jer 
je Blažić bio muškarac u snazi, a Niklić je umirao i umro otro- 
van u duši, kao što je sam trovao tuđe duše. 

Među onima, koji su od Budakovih seljaka najčudniji u svo- 
joj gladi za zemljom, posebno i vidno mjesto zauzima Polde, koji 
je isto toliko čudan, nerazumljiv, blizak i simpatičan čak i onda, 
i najviše upravo onda, kada on, zdrav momak, traži ruku boga- 
ljaste Ike, koja je doduše inače zdrava i može roditi dijete, a 
koja osim toga donosi Poldi ono što on nema: zemlju. 

Polde je simpatičan toliko, što on ne uzima Iku samo radi 
zemlje i on ne prodaje sebe, jer bi onda bio odvratan i ravan Ni- 
kliću i Blažiću. Međutim Polde nije takav. On je zaljubljen u 
zemlju i to nekako posebno i i čudno zaljubljen. On je ipak čovjek. 

Rekoh već, da je u ovom okviru sasvim nemoguće osvijetliti 
sve likove iz bogate galerije Budakovih seljaka, a to nije ni po- 
trebno. Međutim mislim, da tom zgodom nikako ne mogu pre- 
šutjeti jednog seljaka, koji formalno i nije seljak, a ipak je se- 
ljak. To je probisvijet, mali kradljivac, prepredeni mudrijaš, du- 
hoviti Ličanin i — čovjek, Grgica Miškov. 

Ima u tom Grgici toliko duha i ironije, koja prelazi u sarka- 
zam, kad jednostavno i naivno do smiješnosti, a istinito i bolno 
do suza, secira sav naš život i društveni poredak, u kojem se ide 
u zatvor: 

—...za kokoš, za ovna, ili, evo ko na primjer za ove Ma- 
rine dukate, a ne za ono krupno iz hrpe. Tamo ti to drukčije ide. 
Humbus, džumbus, malo gore, malo dolje, deset više, deset ma- 

nje — pa svi pošteni i puni džepovi zlatniša. — (»Pod gorom«, 
244). 


Grgicn Miškov je pokvarenjak, ali i on ima svoje poštenje | 


i to poštenje nije bilo daleko od pravog poštenja, sve dok Grgica, 
koji poziva svoje drugove kradljivce, da se zakunu na poštenje, 
jer se »na njega kunu i velika gospoda, pa im ni vraga,« nije 
krivnjom društva došao do zaključka: 

— Na svijetu smo zato, da nas drugi zatvaraju, kad mi ne 
. možemo njih. — (»Pod gorom« 250). 

Seljačku školu života nije mogao završiti Grgica Miškov, jer 
oni, koji su ga učili u toj školi, nisu bili ni seljaci, ni ljudi, ni 
učitelji. Zato je Grgica i simpatičan, jer on ima u sebi nešto do- 
bro, što je prikriveno naslagom pokvarenosti, koja bi se mogla 
ukloniti samo radikalnom operacijom — sistema. 

Grgica Miškov nije svršio životnu školu krivnjom drugih 
nego vlastitom krivnjom, isto tako kao što je Ivan, sin hajduka i 
harambaše Antone Šarića, sramotno propao u toj školi samo svo- 
jom krivnjom. Ivan je najnegativniji tip od svih Budakovih se- 
ljaka. Hajdučki sin — hajdučki izdajica radi ucjene (talje), koji 
puca ljudima u leđa, premda je dao vjeru, to je sto puta gore i 
od Blažića Vidurinova i od Niklića Vojnovića. Blažić i Niklić su 
hulje, ali nisu izdajice. Ivan je izdajica. A riječ, vjeru — to ni 


Blažić ne krši, to i djeca cijene, kad govore poslije tragične smrti | 


dvojice hajduka, koje je Ivan Antonin ubio na vjeru, i poslije 
zaslužene hajdučke kazne (žrtva je Ivan): 

— Moremo sva tri u *ednu raku zakopati. 

Odgovor: 

— Razmeđili su! 'Ajduci na viru nikog : ne ubiše! — (»Pod 
gorom«, 116). 

Budakovi seljaci ž žive i ostaju. Svi oni zajedno i svaki po- 


sebno predstavljaju samo ulomak i ulomke našega narodnog ži- | 


vota kroz prošlost stoljeća i sadašnjost naših dana. Oni su dio 
nas samih, jer su u svojim dušama seljaci, ljudi i Hrvati. Oni su 
ponijeli na svojim širokim i zdravim leđima dobar i veći dio naše 
narodne borbe. Oni su ogledalo naše prošlosti, naše sadašnjosti 
i naše budućnosti. 

U našoj književnosti zauzimaju Budakovi seljaci posebno i 
najvidnije mjesto, koje po svemu i zaslužuju. Ono, što je za 
hrvatske seljake učinio u životu Stjepan Radić, učinio je u knji- 
ževnosti Mile Budak. 


Budskovo »Ognjište« je epopeja seljačkoga života. Ono je 
velika pjesma velikoga života, kvantitativno i kvalitativno. Dvije 
knjige ličkih pripovijesti: »Opanci dida Vidurine« i »Pod go- 
rom«, u mnogo čemu ne dostižu »Ognjište«, ali ga u ponekim sit- 
nicama možda i nadmašuju. Zajednički su im svima seljaci: uvi- 
jek isti u svojoj veličini, patnji, bijedi, sreći 1 nesreći; uvijek: isti 
u svojoj ljubavi i gladi prema zemlji; uvijek isti u svojim nasto- 
janjima, da ne umru, da produže život novim generacijama 1 da 
sačuvaju svoja djedovska ognjišta; uvijek isti u svojim primar- 
nim funkcijama hranitelja; uvijek isti i najzdraviji izvor narod- 
nih snaga; uvijek isti ljudi i seljaci; uvijek iste duše, a katkada 
i ista lica u različnim godinama i prilikama i uvijek isti muče- 
nici, robovi i gospodari svoje zemlje; uvijek isti kremenjaci i no- 
sioci slobodarskog duha. 


Zemlja i ognjište, ognjište i zemlja, to su središnji proble- 
mi, oko kojih se vrti cjelokupni život Budakovih seljaka, i ne sa- 
mo Budakovih, nego i svih drugih hrvatskih seljaka, pa i svih 
seljaka cijeloga svijeta. Ima nešto u toj našoj zemlji, opljačkanoj, 
jadnoj i napojenoj krvlju vlastitih sinova, nešto, što privlači jače 
nego magnetizam i zemljina teža. Ima nešto drago, veliko i milo, 
nešto što volimo i onda, kad nas svojom nadljudskom snagom 
straši 1 kad nam prijeti propašću. Ima nešto u toj našoj dragoj 
zemlji, što nas privlači tako, da žrtvujemo za nju sve, što imamo, 
pa i iste živote. Ima nešto u toj našoj dragoj zemlji, što nas sve 
spaja vezom zajedničke ljubavi, zajedničkih patnja i žrtava, za- 
jedničkih rađanja i umiranja, zajedničkih domova i grobova, za- 
jedničke prošlosti i sadašnjosti, zajedničke veze prošlih, sadaš- 
njih i budućih generacija, što nas čini, pored ostaloga, da smo : 
ono, što jesmo — narod. Budak je sve to vidio, osjetio i predao 
drugima u baštinu, vjerno i točno. I u tome je njegova zasluga i 
veličina. 

Ima nešto u težnji naših seljaka za očuvanjem simboličke 
djedovske vatre na ognjištu, što je ravno težnji čovjeka za samo- 
održanjem i za vječnošću, nešto simpatično i veliko, kao što može 
biti velika samo težnja i borba za besmrtnošću, koja je oličena i 


u stvaranju novih ljudi i produživanju života svoje krvi, svojega . 


naroda i svojega svijeta — čovječanstva. 

Svladati smrtnost i postajati besmrtan u bilo kojoj formi i 
bilo na koji način — to je veliki smisao života, kojega su Bu- 
dakovi i naši seljaci razumjeli. Oni su ispravno shvatili pravi 
smisao života: borbu protiv smrtnosti i prolaznosti za besmrtnost 
i vječnost. U toj borbi oni su žrtvovali mnogo i najviše. Oni su 
pošli pravim putovima. I to je njihova veličina. 

JAKE SMRTI 
VOJNIKOVA RUKA 


Ruka mu već davno gnjila, 
I nakon smrti jednog dijela 
(Na koji sjeća ralo, pila) 
Čeka cijeli pogreb tijela. 


Da bar je mogo na njen pokop; 
Da s njom se rasto kojom riječi; 
Da mogao se sam u prokop 
Spustit, i da tu prokleči! 


Odbačenu u crnu tamu 
(Koja kao krv je gusta) 
U grču pustili su samu 
Bez njena srca i bez usta. 


A možda katkada u noći 

Ipak ona srce steže. — 

I kaže: Slušaj; treba poći, 
Komadić smrti tebe veže. 


Sada već nad njom šumi žito 
(I ponad bezbroj srca, glava) 
A tuđin seljak ne zna ni to, 

Da ona raskoš rasipava! 


OČI STJEPANA RADIĆA 
One ne bijahu stvorene za obične vidike, — 
Čvrsto su gledale daleko, daleko na kraj stoljeća: 
Mutnu im zavjesu davahu bliske stvari i slike, 


Jer su prejasno vidjele raskoš Velikog Proljeća. 


Hrvatsko Kolo ' «17 4 12 


One su nosile u sebi tihog smiješka bore, 
Što se u zipci ljuljo, na ubitu živio tijelu: 
Tada su gledale rasti i vreti golemo more, 
A u njem svoju Misao ko ribu srebrnobijelu. 


O blage zaklane oči, iskopane krvavom rukom, 
(Za ljudsku smrt prejake, nedohvatno daleke) — 
Sada stojite svagdje: nad selom, nad poljem, nad pukom; 
K6 sunca ljulja vas more i nose kO bisere rijeke. 


Pognute glave div malenom Hrvatskom kroči 
Noseć na grubu dlanu blage zaklane oči. 


PALI VUK 


Kad se sruši vuk od zrna — 
Ko da teška krošnja pane. 
(Prognana daleko .srna 
Trepereći stane.) 


Njegov pad ne sliči padu: 
To truplo pokriveno dlakom, 
Zgrčeno u divljem jadu — 
Urliče nad rakom. 


Još uvijek mu zubi reže 

I prijeteći je dlaka mrka, 
Oči sa njeg plaho bježe: 
Ne, nije stala trka! 


S njim umire sama šuma: 
Nesta s njime kretnje njene, 
Mrkog sina njena šuma, 
Žive njene sjene! 

Ona: zakovani div, — 
Nadahla ga svojim bijesom, 
Kojim paro zub je kriv 
Mekim jadnim mesom. 


I — izgleda — ista smrt 
Boji se u njega ući: 

I mrtav se ne da strt — 
Još je sada ljući! 


Kad ostane zadnji vuk, 
Nemojte ga svladat — 
Nek od njega uči puk 
Borit se i padat! 


SMRT LETAČA 


Kad čovjek jednom leti, 
Visoko kad se vine, 
Čemu tlo i pad? 

Nek zemlje se ne sjeti, 
Nek motri san visine: 


Od oblaka grad! 


Zašto da dolje pane? 
Kad već dosadi sve mu, 
Neka nađe dom: 

Kao pticama grane 
Neka je počivka njemu 
Oblak — aerodrom. 


A kad već treba pasti — 
Neka pane u more: 

Drugi plavi san. 
Tamo će imat časti, 
Koje je imo gore, — 
On i aeroplan! 


Tu se nebo ogleda: 
Dubina mu sjaj kaže 
I zvjezdani trag. 
Dubina snizit ne da, 
Koji visinu traže 

I san im je drag. 


Nebo i more se ljube: 
Dviju sestara braća 

S ljubavnika dva: 

Nikad ih obje ne gube, 
Uvijek se k jednoj vraća 
Svaki od dva sna. 


U more nek potone, — 

Da ono s njime njiše 

Sav nebeski svijet: 

Oblake 1 avione, 

Zvijezde; — da uz njih više 
Ne ustavlja svoj let! 


MRTVAČKO PROLJEĆE 


Domiču dani: mrtvačko proljeće. 
Mislim na groblje, gdje legoše baku, 
Zaroniše djeda i oca u raku, — 

I s njima od kiše mokro cvijeće. 

Drage nedorasle sestre u grobu, 


U ljubavi sretan sam da vas nema, 
Ni znale niste za laž, što se sprema; 
Hvalite, slatke, svoju crnu sobu! 


Tu je na okupu čitavo selo, 

Blizu kost do kosti, lijesovi krti, 
Bliješte kose na suncu: zlato smrti, — 
I izbija tvrdo seljačko čelo. 


Mrtvi kopači, zemlju ste kopali, 
Znali ste: sebi kopate ležaje; 

Svaki joj od vas oduzeto predaje, — 
Već u kolijevci zemlji ste dopali! 


Groblje bi bilo jednako njivi, 

Da nema križeva: gle, kreće trava, 
Iz grobova, iz vaših ruku i glava; 
Cvjetate! Opet ste pokretni, živi! 


Oko vam prozire crnu debljinu, 
Gleda u obliku krunice cvijeta, 
Gledat će tako do konca ljeta, 
Kada se vraća u očnu šupljinu. 


Seljaci, kao zemlja nepomični, 
Tromi i teški, kao zemlja jaki, 

Sa njom ste jedno, zauvijek perai 
Živi i mrtvi, vječito slični. 


Mrtvačko proljeće: domiču dani. 
Uzet ću sjeme u široke šake, 

Da iz rake raste nebu pod oblake, — 
I plodovi zru suncem obasjani! 


Ivan Goran Kovačić 

NISMO NIČIJI 


Djeca za velikog klanja. 
Ruke očeva krvave 

od tužne slave 

ubijanja. 


Zar sanja, 

povorke pred aprovizacijama 
kruh iz paprati 

gladovanja. 


Ne majko, 

nije to ta rana, 
proljetna rascvala grana 
i topla plava mjesečina 
što ne vraćaju sina. 


Već 

što će uvijek rasti sinovi 
za nove krvave žetve | 

i svejedno su onda 

i molitve i kletve. 


I majko, 

što misao više nije budnica, 

a svijet je i dalje ista ludnica 
i čast bludnica. 


Uzalud dobra plačeš! 
Cvrkut će ti reći ptičiji: 


Mi nismo ničiji. 

RIJEKA 


Djetinjstvo drago moje rano, 
žuti klijen — modre dubine! 
Vrati se, ne idi tako lagano 
gdje ti je mladost, sine? 


Prošla je eto, ostavi to, 
siguran ne bjeh, da li me znaš. 
Drugačije je lice dječačko 
kroz tvoju gustu virilo šaš. 


Sada umoran, pomalo sijed 

i kosa rijetkih jako. 

Ja tebi, dođoh izmučen, blijed, 
da bih kraj tebe plako. 


I rekao sve, što me boli, 

gladeći tvoj svijetli pram. 

Da čovjek druguje, daje se, voli 
a uvijek je ipak sam. 


Ne znajuć — zemlja je istina 

i ti, koja si kćerka njena. 
Opojnija od dobrog, crnog vina 
ljepša neg ijedna žena. 


Stog" reci mjesecu, neka prospe 
svu svoju blistavu draž. 

I đerdan zvijezda valom ospe | 
a s polja zašumi raž. 


I zadimi se ko na oltaru 
grmlja mirisni splet, 
dok ćeš mi pričat priču staru 
kako je divan svijet. 
Novak Simić 

JESENSKO PISMO 


Daždovite 'noći, dani sivi. | 
U oblacima ptica jato. 

Na prozorima kisnu knjige. | 
Ojađenu dušu truju brige. | | 
Udesu smo zbog srca krivi. 
Od milostinje se mučno živi. | 
Jesen. Krčme, Fenjer: Blato. 


Na uglu žena. Pjesma kiše. 
Žalostan korak guta tama. 
Granje platana vjetar njiše. 
Samotan život bijeda siše. 
Mladost se ne će vratiti više. 
Sve jače plače duša sama. 
Beskućnici. Magla. Čama. 


Tamne noći samoće stižu. 
Hladna i siva sjena zida. 
Netko očajno u mraku rida. 

U beskonačnost se dani nižu. 
Od tjeskobe se srce kida. 
Okrupnja vjetar. List se njiše. 
Jesen. Magla. Riječi kiše.. 








MOJA ZEMLJA 


U mojoj zemlji crni kovači 
teške i oštre mačeve kuju. 

Uz tužne pjesme sumorni tkači 
u mraku kobne zavjere snuju. 

S planina sjena tjeskobna pada. 
> Sve veća raste ljudska bijeda. | 
“Čovjeka, vuka, strahotu glada 

ravnodušno drevno nebo gleda. 


Gluho šumi kroz doline Una. 
Duša je gnjeva i čemera puna. 
Večer tugom i rakijom diše. 


Mrki ljudi, žene, hladne kiše. 
Bakar, olovni šljunak, zlatni prah. 
Nad mutnom vodom mine taman strah. 


Ivo Kozarčanin 


PIJANSTVO ZABORAVA 


Umro je čovik mladi. 
Jučera bija je zdrav, u poju radija cili dan božji, 
a danas je — mrtav. 


Rekli su konšije: 

— Ta šta je naš život, 

nas, koji nemamo niti šta isti, 

često, 

a za likara i za likove skupe bome nemamo nikad. 


Ta mi smo težaci ka crvi, 
šta samo lizu po putu, | 
a baš niko ne pazi, 

da nas ne zgnječi, ne zgazi. 


Naš je život ka feral na vitru, 
pa kada jače zapune, ' 
mi se gasimo, trnimo. 


Mi smo ka svića o' voska, 

bez ikake ograde, 

pa kane li samo kapljica jedna suze ol krvi, 
više ne gorimo. 


O, naš je život najviša muka, 

bez kraja i smisla borba u potu, 

naš je život sama gorčina, 

pa da nas žalost mine, jad da u zaborav ode, 
treba nam — vina. 

puno, do pijanstva, jakoga, žerboga vina...! 


NAŠI ŠKOLARI 


Svake godine po nikoliko dice iz Doca 
svršu pučku i iđu u veliku školu. 
Istina i oni ćaćinu intradu volu, 
al ne možu živit uz braću i oca. 


Jadni su ti skulari naši. Jadni 

(Tako san bija jadan i ja, 

kada sam u srednjoj skuli bija). 
Sramu se reći, al znadu biti i gladni. 


Nemaju oni komore za učiti, 

nji' gotov ručak ne čeka, 

ni večera dobra, ni postelja meka. 
Oni se moraju sa svačin mučiti. 


Deboto u mraku često i uču, 

jer u kući je letrika, šta jedva žmiri, 
Iz svakog kantuna po koji brat viri, 
sestra se igra — da za čas se tuču. 

Pa kako da ovi skulari mladi, 

uču i pišu, — ta nemaju ni stola; 

a kraj kuće buču konšije ol kola. 
Pa šta da in učenje bar teke zasladi? 


Pa kako da uču iz oni' stari knjiga. 
Nemaju koga niti šta pitati, 

ta njiovi često ne znaju ni čitati. 

A uz skulu i" moru još puno briga. 


Pa jopet ovi skulari uču, 

i skoro svi redom i prolazu; 

na njiova mista mladi dolazu, 

i samo 1z svoje nevoje knjigon se muču 


Uinko Nikolić 


JESENJIN 


»Blažen tko nije dopio do dna.« 
(Puškin: »Evgenije Onjegin«) 


Tko da opiše sve tvoje pijane skandale? 

Za smrt su tvoju krive vlasti i ljekari, 

a onda tek ti sam i Isadora Duncan. 

»Crni čovjek«, dijete, mangup, bandit. 

Divne oči, kosa kovrčava, plava. 

Priče bake tvoje, ali od tebe nikad svetac. 

»Rusijo, s ljudima drugim,« zemljo teladi i krava! 
Selo Konstantinovo, Rjazanska gubernija: sada Jesenjinovo. 
Snovi mladenački: ispuni ti se, Serjoža, želja tvoja, 
da ćeš čuven i bogat biti 

i da će ti spomenik u Rjazanu dići. 

Tu iz zvijezda i iz zore 

ti si učio život i škole 

ljubeći bjelokore breze kao tuđe žene. 

Onda »Mrtve duše« Gogolja, Puškin, 

Petrograd, Moskva, imažinisti, Marienhof. 

Zemlja Inonija »umornog gosta zemlje tuđe.« 

Blok, Majakovski, Gorki, Bjeli, | 
Gorodecki i Kljujev, Skiti, Blokova »Dvanaestorica«. 
Ali ti mužik, seljak uvijek i svagdje bio si u duši, 

što pozdravlja svaku kravu sa ploča mesnica. 

Strah od samoće: krčme, žene, putovanja.i skandali. 
Bolesno osjetljivo dijete, što boji se mraka, | 
manije progona, duševna tama. 

Zašto, konačno, pjesnik ne smije biti dijete? 
»Sumnjiv svima vlastima na zemlji,« 

ostao si ipak samo pjesnik. | 

Jednom nogom u starom, a drugom u novom svijetu, 
sanjao si muzičko carstvo: zemlju Inoriju 

i nebo, kako liže svoje crveno tele: Revoluciju. 

A ti: sve da vidiš, a ništa da ne uzmeš sa ovoga svijeta. 
Rusija, carizam, »tuga neizmjerna«, 

»ovdje se može rasplakat i krava,« 

kaos, rasap, ratovi građanski . 

i Demjana Bjednog što razliježe se pjesma. 

U »Ani Snjegini« postao si u zemlji svojoj dezerter prvi 
što zauvijek je rekao zbogom topovima. 

Možda bi ipak bolje bilo »da si od malena 

orući njivu išao za plugom«? . 

Susret s Marienhofom u Moskvi 

i nerazdvojno drugarstvo do smrti kobne. 
Imažinistički manifest — cilj slika: 

»Rrže ždrebni oblak« 

i »oteljeno nebo sivo 

crvenoga telca liže.« | 

Na moskovskim ulicama sa cilindrima ti i Marienhof. 
Slavohlepan neizmjerno i mužik proračunano, 

slavu i brončani spomenik jedino si želio, 

ali zato je trebala smrt neočekivana, zarana. 


188 > 


, 





Ko onaj kočijaš, što ti je rekao, 

vozeći tebe i Anatolija u »Romanu bez laži«, 
da Rusija ne pozna žive pjesnike, 

već samo gvozdene, brončane: 

i ti si život svoj zato žrtvovao 

da stojiš jednom ko Puškin brončan i ukočen. 


Mnoge žene prošle su kroz tvoj život, 

ali najdublje je ušla balerina Isadora Duncan. 

Sustret iznenadni: »Anđeo! Đavo!« 

I ta žena, dvadeset godina starija, pamet ti je, Serjoža, oduzela. 
Ples »Žena i razbojnik«, pijane noći ruske: 

šampanjac, konjak i votka. 

Ali za tvoje pijanstvo nije kriva Isadora, 

žena ta, što prošla je Europu, Ameriku, 

volila Gordona Craigha, Rodina i Hermana Bahra, 
značila je za tebe Zapad, inspiraciju i pijanstvo duševno. 
Susret je to bio susret sličnih i umornih duša, 

što volili su se prije, nego su se sreli, 

kao blagi vjetar s gora: 

proljetni Jesenjin i jesenja Isadora. 

Ti, što si pretjerivao, da si volio u životu tri tisuće žena, 
prebrzo si živio, previše ti se žurilo, 

slava ti se činila predaleko, ljubav nedohvatna. 

Više je Isadora trpjela zbog tebe, nego ti zbog nje. 

Ona te je spasiti htjela, utjecati na tebe, biti ti inspiracija, 
a ti si je za uzvrat nogom gurao grubo. 

Zajednički ste u ljubavi i strasti gorjeli, 


zajednički gorjeli i izgorjeli. 


Još posljednji pokušaj: bijeg u Ameriku. 
Aeroplan za Konigsberg, pjesma »Rastanak s Marienhofom«: 
ali razočarala te Europa i Amerika. 

»Europa je grobnica, a njeni stanovnici su leševi.« 
Povratak u Rusiju: posljednji, peti čin, tvoje tragedije, 
svijeća što goreći dogorijeva, pijana lađa Artura Rimbauda. 
»Crni čovjek« u ogledalu, nad kojim je i Gorki zaplakao. 

Rusija postala za te Amerika, Zapad: 

»Ne ću da igram, kako mi drugi svira!« 

Sukobi s vlastima: hapšenja, zatvori. 

Svađa s Marienhofom, prekid s Isadorom, 

u osamljenosti groznoj zadnja godina stvaranja: 
pet knjiga u posljednjoj godini života. 

»Strah me je, jer nemam ni prijatelja ni druga. 

Ne volim više ništa i nikoga. | 

Ostali su mi samo još stihovi.« 

Bojazan od samoće, razočaranje konačno i potpuno, 
orgije i skandali do očaja i pomračenja potpunog. 
Oči plave postadoše sive, kosa kovrčava kao breza tužna. 
Spoznanje tužno: u Americi i Europi izgubio si sebe. 


Pomirenje s Marienhofom: prijedlog, da odu u Italiju, na Jadran. 


»Ne, umrijet ću, Tolja, umrijet ću!« 

Put ravno u — »Krčmarsku Rusiju«: 

sedam pijanih noći u tjedan dana, 

a trideset u mjesec dana. 

Pucao si u ikonu i pričešće, 

a uveče si klečao i plakao pred Raspelom. 

Ali 1 najpijaniji svoje si pjesme znao napamet. 


Slomila se snaga čeličnog stroja i u ždrijepcu si vidio tragiku sela: 
oždrijebac taj »žutogrivi, vran«, što se s vlakom utrkuje uzalud. 
Ono je vrijeme prošlo: konja je živa pobijedila konjica čelična. 


»Potrebno je nekom tvoje crveno veče, daleko, 

ali nepotreban si ti.« 

Tražio si u jednoj ženi sreću, 

a propast si svoju našao slučajno. 

Da, svi smo mi, Serjoža, ponešto za uvijek izgubili. 

Ali ti nisi znao, da ćeš tek dva dana poslije smrti postati slavan 

1 da će ti pjesnici moskovski mrtvo tijelo triput ponijeti oko 
brončanog Puškina. 

Zemlju ti si prebolio. 

Žrtvovao si sebe, ali i zaradio si brončani spomenik 

i muzej tvoj u Moskvi. 

A Isadora nije ni riječi rekla: 

uvijek nijema nad velikim bolom. 

Pokušaj samoubojstva: spasena. 

Dvije godine kasnije u Nizi vožnja automobilom 

i kobni šal oko bijelog vrata preselio ju je k tebi, Sašenjka. 
I još jedan, posljednji i vječni sastanak, poslije smrti: 


 ležite oboje u zajedničkom grobu, utjeha kasna: 


»U ovom životu nije teško umrijeti, 
ali ni živjeti nije ništa novije,« 

jer i bez tebe, »uz plot, Rusija će. 

i da igra i da plače!« 


»U svojoj zemlji ja sam kao stranac.« 


Priviđenje strašno — »Crni čovjek«: 


sve si stavio na pikovu damu 

i fatalnu kartu odigrao si u mraku. 

»Do viđenja, druže moj, do viđenja!« 

Hotel »Angleter«: noć dvadeset i sedmog prosinca. 
Samoća strahovita, ruska noć i zima: 

konopac oko vrata i crvena krv što teče. 

Klonula je djetinja glava i pala je kovrčava kosa. 
Sašenjka, Sašenjka! 

Od živog tijela ostala je sjenka. 


Ivo Ladika 

JOSIP TABAK, ZAGREB 


BAKSUS HODŽA_ 


— Fe iza nufiha fissuri fe la ensabe bejnehum jeumeizin ve 
la jetesaelun . ..*) — orilo se u mektebu. Djeca su u jedan glas 
čitala ajete iz Kur'ana i jednolično se njihala. Hodža je upravo 
uživo u skladnu čitanju i taman pružio ruku za findžanom, kad li 
se mali Omerica nešto ušeprtljo. Omerica je već za svaki slučaj 
nabio fes na uši, da ga hodžina šipka ne dohvati po uhu, i uvuko 
glavu duboko u ramena, a ono, ko za čudo) hodža ni okom da 
trepne. 

U druge dane, kad bi koje dijete izgubilo tekst, hodža bi 
uzeo podugačku šipku, koja mu je stajala s desne strane, te njo- 
me krivca dohvatio po glavi i tako bi opet čitanje bivalo jedno- 
glasno, a njihanje jednolično. Baš po tom njihanju hodža je i 
znao, da li je koje dijete izgubilo tekst, sasvim zaostalo ili pre- 

.skočilo redak. Hodžino se oko toliko izvježbalo, da je po nijansi 
njihana znao i to, za koliko je riječi krivac zaosto. Kad bi nji- 
hanje sasvim prestalo, za hodžu je to bio znak, da se dijete sa- 
svim izgubilo u tekstu i da se ne će uskoro snaći. Ovakve krup- 
nije griješke hodža i nije kažnjavo, nego bi krivca predavo na 
daljnji postupak Tahiru. 

> Valja znati, da je Tahir u hodžinu djelokrugu bio sve i sva: 
redio je mekteb, kažnjavo djecu, bio je hodžin pomagač i zamje- 
nik i u neku ruku hodžin tajnik. Znao je hodža, da su svi veliki 

- ljudi imali poneko pouzdano lice, svoju desnu ruku, svoj oslonac, 

bez kojega ne bi bili ono, što su bili. I Louis XIV., i Friedrich 

Wilhelm IV., i Papa Leon X., i Sultan Hamid, svi su oni imali 

po nekog Tahira. A Tahir, ma da nije im6 sekretarskog izgleda, 
bio je u hodžinim očima i u hodžinu djelokrugu kO neki Cavour, 

Colbert ili Cromwell. 

Tahir je imO velike, okrugle, volovske oči, tubast nos, otvo- 

rena usta i jako zubalo. Sve to njegovoj važnoj ulozi ne bi ništa 


1) Onaj dan, kad sa u trubu puhne, ne će se važnost davati rodu i 
plemenu ljudi i oni se međusobno ne će pitati, tko je i što je koji bio. 

smetalo, da mu skladan izgled nisu kvarila ogromna stopala, za 
koja u čitavu šeheru nije bilo kundura. Zato bi hodža svake jeseni 
dao za Tahira napraviti kundure, a to je praktično značilo, da je 
Tahir morč preko ljeta ići bosonog, kako bi kundure mogle izdr- 
žati dvije zime. Tahirove noge bile su prava nesreća po obojicu: 
Tahir je većinom hodio bosonog, a hodža je dvije godine nate- 
zo budžet. Tahirove noge bile su najveće u sve četiri mahale 
hodžine nadležnosti, a izdatak za Tahirove kundure — najveća 
stavka u hodžinu financijskom proračunu. Hodži svejedno nije 
bilo žao tog izdatka, jer mu je Tahir bio priraso srcu baš ko i 
njegovo rođeno dijete. Ne bi hodža umio reći, voli li više svoje 
sinove, Ešrefa i Mahmuta, ili Tahira. A imo ga je i zašto voljeti. 
Bio je brz, poslušan i pametan, a Kur'an je znao k6 kakav hafiz. 
Nekoć je Tahir učio medresu, ali sirotinja, ko sirotinja, nije joj, 
jadnoj suđeno, da se miče i da ide u napredak. Tahir je moro 
prekinuti učenje, jer je bio ost6 i bez oca i bez matere. Da nije 
hodžina meka srca, pitanje je, bili se i hljeba mogo najesti. 

Svojim raznolikim sposobnostima, a poglavito pedagoškim, 
Tahir je u mnogome pridonio ugledu hodžina mekteba. Za dobru 
polovinu dječjeg uspjeha u mektebu valjalo je Tahiru zahvaliti. 


Početno znanje iz arapskoga djeca su dobijala od Tahira. Elif, 


be, pe... zar da se hodža time gnjavi? To je sve hodža lijepo pre- 
pustio Tahiru, a ovaj bi, strpljivo, svako slovo svakome djetetu 
obaška objašnjav0. Kad bi djeca uznapredovala u čitanju i kad 
bi se čitanje moglo složiti u jedan savez, onda bi hodža preuzimo 
dužnost. | 

Pored hodže i Tahir je nadzir6 jednolično njihanje, koje je 
Pri čitanju u jedan glas bilo potrebno k6 točka na slovu »gain«. 
Tahir je svojim psihološkim sposobnostima prozreo svako dijete. 
Znao je on, da s malim Omericom nije nešto u redu. Bilo mu je 
sumnjivo njegovo njihanje i dugo ga proučavo. Najposlije se je- 
dnom prilikom privuko i spazio, kako je u Omerice sufara otvo- 
rena na krivoj strani. Omerica se teško snalazio u arapskome pi- 
smu, pa je njihanjem prikriv6 svoje slabo poznavanje zakučastih 
slova. Omerica je dugo var6 hodžu i bogzna dokle bi ga tako 
var0o, da ga nije otkrilo argusovo oko Tahirovo. 


Hrunisko Kolo 193 13 


I dugačka šipka, kojom je hodža prašio krivčev fes i svr- 
stav6 ga u ravnomjerno njihanje, bijaše Tahirov izum. Zašto da 


mu se hodža muči, zašto da dijete dolazi pred hodžu, zašto da se | 


prekida čitanje, zašto kad se i onako sve može jednim potezom 
u red dovesti. 

Na Tahirove mjere djeca su odgovarala protumjerama. 
Stavljala su na glave nekalupljene fesove, da između vrha fesa 
i tjemena bude više prostora, kako bi se oslabio udarac. Tako bi 


hodžina šipka samo ulupila fes i uzdigla malo prašine. Djeca bo- 


gatijih, koja su uvijek imala kalupljene fesove, skidala bi ih pred 
mektebom i iz njedara vadila nekalupljene. Svim njihovim triko- 
vima Tahir je znao pravovremeno doskočiti. 


Tahir, sa svojih tridesetak godina, bio je pravo čudo od zna- 
nja. Govorio je malo i mudro, znao je Kur'an gotovo naizust, a 
u malome prstu imo je većinu pejgamberovih hadisa, od kojih 
mu je najdraži bio: Lejse liehadin ala ehadin fadlun illa biddini 
ev amelin salihin?). Tahir je, jednom riječi, bio enciklopedist. Po- 
red vjerskih stvari znao je historiju, znao je sve važnije datume 
do Hadži-Pekmezove smrti, znao je podatke o ljubavi ili imetku, 
kavgi ili slavi, zlim il dobrim djelima svih poznatijih ljudi u še- 
heru, i još dalje, do trideset kilometara naokrug. Uz to je vršio 
dužnost mujezina, dočekivo musafire, asistiro pri sunećenju, pra- 
vio zapise, piso molbe i liječio krave od nadutosti, uroka i zmij- 
skog ujeda. Mada su baš u istoj mahali živjela dvojica kadija, 
svi su se za savjet obraćali Tahiru, koji je zakone poznavo bolje 
negoli onaj, koji ih je izmislio. | | 

Tahir je bio hodžin ponos i dika. U hodžinu životu bio je 
valjda najsretniji onaj dan, kad je pronašć Tahira. Kamo sreće, 
da ga je još davno otkrio, ne bi mu život bio tako grk, nit' bi ga 
pratio toliki baksus. Pričalo se, da je hodža baksus, a znalo se 1 
to, da su ga u kasabi, otkle je došo, općenito zvali baksus-hodžom. 
Jer hodža nije bio šeherlija. Siš6 je iz nekoga malog mjesta u bli- 
zini šehera, pravo u ovaj mekteb, a ne zna se ni kako, ni zašto. 


2) Nitko ni pred kim nema prednosti ni odličja: prednost se posti- 
zava samo vjerom i dobrim djelom. , 

Zli jezici govorili su, da je u džamiji, prilikom proslave ujedi- 
njenja, održć vjernicima i odličnicima toga mjesta ovakav govor: 
»Draga braćo, vi znate, da su prije bili baška Hrvati, baška Slo- 
venci, baška Srbi. E, sad više baškaluka nejma, sad je sve đu- 
turile«. 

O hodžinu baksuzluku postojala je čitava legenda, pa ne 
samo zli jezici nego i ozbiljniji ljudi počeše šuškati o hodžinu 
prokletstvu, tako, da je konačno i sam hodža u nj povjerovo. Pri- 
čalo se o veliku grijehu nekog hodžina pretka, a hodža se imo _ 
roditi samo zato, da ga ispašta. Za hodžu je ovaj svijet bio samo 
dever-dunjaluk, svijet patnje, neka vrsta purgatorija, što mu ga 
je kismet dodijelio, da ga, patnika, oslobodi džehenema. Samo 
hodži nije bilo sasvim jasno, zašto mu i sinovi moraju ispašta- 
vati. Ili su oni zaista sami sebi krivi, jer ništa ne valjaju. Turo 
ih je hodža u školu, poučavo ih, a oni, nitkovi, ni zanata ne bi 
svršili, da nije bilo Tahira. Odrodili se, lopovi, i izmetnuli, ko 
da im je otac firaum, a ne hodža. Lijepo im je hodža, kad su izu- 
čili zanat, dao svakome hljeb u ruke i izd6 i posljednju paru, što 
ju je im6. Ešrefu je otvorio ekmekčinicu, a Mahmutu električar- 
sku radnju. Mahmut, nevoljnik, nije zapravo ni počeo raditi, kad 
ga sva čaršija prozva Elektro-Mahmutom. Kako, jadnik, nije bio 


bogzna kako pismen, a ni onaj, što mu je ispiso tablu nad rad- 


njom, moglo se iznad dućanskih vrata čitati: »Elektro Mahmut 
Instalater Kikerez«. Otad je Elektro-Mahmut toliko zamrzio svoj 
zanat, da je bila prava rijetkost naći ga u dućanu. Po cio dan 
sjedio bi u kahvi Islamage Hajrudina, zvanog Patak, a ako ga 
već nije bilo u Patkovoj kahvi, znalo se: bio je na obližnjoj ja- 
liji i vozio bicikl. Tih godina bicikl je bio najnovija metamorfo- 
za nečastivoga, najnovija opasnost, što je prijetila mladim du- 
šama hodžina džemata. Hodža je mislio, da se sam šejtan pro- 
metn6 u bicikl, kako bi što lakše zavodio i ubij duše pravovjer- 
nih. Da je to bila vraška rabota, hodža je znao i po tome, što su 
se šejtanu, u tom poslu, našli pri ruci i bili mu pomagači ponaj- 
prije nekakav Jahudija, a zatim neki Kranjac. Najprije je, jed- 
nog dana, došć na jaliju nekakav Jahudija s arabom, punom 
starih bicikla, a onda ih je neki Kranjac otkupio od Jahudije i 

počeo ih iznajmljivati za vožnju. Zatim je Kranjac, radi većeg 
šićara, podigo na jaliji daščaru, pa u njoj i prenoćivo. Odmah na 
sabahu otpočinj6 je svoju rabotu i sve do mrkla akšama poučavo 
u vožnji one, koji se nisu umjeli voziti. Tako je, za kratko vri- 
jeme, stvorio čitavu generaciju biciklista, a vele, da je na tom po- 
slu sagradio i dvokatnicu povrh stare jahudijske havre. 


S jalije, na kojoj su se u staro doba talumili askeri, a u no- 
vije vrijeme naganjali futbolisti, biciklisti su se zalijetali i na 
sokake, praveći čudesa. Početnicima Kranjac nije davo bicikle, 
na kojima su koturi omotani gumom, nego je za ovakve mušte- 
rije imć dva bicikla, u kojih su kotači bili snabdjeveni crijevom 
od debele, u spiralu zavijene žice. Ti su sokakom tutnjili ko grm- 
ljava na kijametski dan, dan svršetka svijeta. Na takvu biciklu 
ugled6 je hodža, svojim rođenim očima, svoga Mahmuta. 


Hodža nije znao, je li to san il java, navuko mu se mrak na 
oči, a u glavi mu se ukaza slika sudnjega dana: Meleć je zatru- 
bio u zlatnu trubu, zatreso nebom i zemljom, a iz bezbrojnih me- 
- zarluka podigla se sva vojska mrtvaca, koji začas prekriše čitavu 
zemlju, baš k6 mravi. Sa živih spade ono zemaljske odjeće, pa se 
Svi oni, živi i mrtvi, pomiješaše i pojaviše pred strašnim sudom, 
onako goli, kO naši praoci Adem i Hava do sagrješenja... Svi 
se pješke zaputiše preko ćuprije, što je vodila u džennet, samo 
Mahmut na biciklu, pa tek što je na nju došo, pade jadnik, zajed- 
no s biciklom, pravo u džehenem, u oganj vječni... 


Džaba je Tahir tješio hodžu i govorio mu, da to nije ništa, 
.da su to tekovine civilizacije, džaba, hodža ništa na to nije davo. 
Makar se baš i radilo o nekakvu napretku, svejedno je hodža 
imo pravo, kad je govorio, da je civilizacija u naš šeher uvijek 
ulazila natraške. A sve je to opet zato, govorio je hodža, što se 
svijet sasvim iskvario, zabacio vjeru, što su bogati zaboravili na 
dobročinstva, a-siromašni izgubili strpljenje, a svi zajedno pa- 
met, pa sad i u jednima i u drugima, u obliku nekakvih crvića, 
kopkaju sve same mane, strasti i najgore navade. Govorio je 
hodža protiv pokvarenosti i bezumnosti, što su zahvatile ovaj svi- 


jet, govorio je protiv neskromnosti, protiv nepoštivanja starih | 

dobrih običaja, a najviše protiv pomanjkanja vjere, uzroka svih 
zala, i protiv — bicikla. Hodža je iz dna duše mrzio bicikl. 

Mahmuta je hodža drž6 zabludjelim, izgubljenim. Ost6 mu 
je još jedino Tahir i Ešref. Tahira je hodža više volio negoli 
Ešrefa, makar mu nije bio sin. Ešref je bio lijenčina, pa ga je 
hodža uvijek moro imati pred okom. Ešref je ovaj svijet bio 
shvatio k6 dembelhanu, neku vrstu svratišta za lijenčine. Zato 
mu je hodža često znao reći: Tembele her gin bajram dir, lijen- 
čini je svaki dan bajram. Hodža je uopće svoje navode potkrep- 
ljivo turskim poslovicama, protivno Tahiru, koji se u tu svrhu 
služio arapskim izrekama. Baš se i hodža i Tahir mnogo namučiše 
s Ešrefom, poučavajući ga i tjerajući ga u školu, a ono od njega 
nikakve fajde. Najposlije hodža, kad mu je već dozlogrdilo, mo- 
rade reći: Karaja sabun ne lazum, šta crncu koristi sapun, — i 
posla ga na zanat. Na zanatu drž* malo hodža, drž malo Tahir, 
i Ešref nekako izuči. A kad mu je hodža otvorio ekmekčinicu, i 
kad se Ešref osamostalio, sasvim se popravio. 

Ešrefova ekmekčinica nalazila se baš na ćošku, tako da se 
vidjela iz tri sokaka. Bila je to omanja kućica, pokrivena ćere- 
midom, a umjesto prednje stijene imala je dva u zeleno obojena 
direka, između kojih se nalazio ćefenak. Ćefenak je bio dvije 
stope iznad kaldrme na sokaku, uvijek čist i žut ko dukat, a na 


njem su uvijek bili lijepo poredani samuni i hljebovi. U ekmek- 


činicu se ulazilo kroz vrata na lijevoj strani, a moralo se sići niz 
tri-četiri kamena basamaka. Kad se sišlo na zemljani pod, vodila 
su, s lijeve strane, jedna vrata u dvije odaje: u jednoj se mije- 
silo tijesto, a u drugoj su stajala drva. U zadnjem planu zjapio 
je otvor od peći, ako na nj nije bio navučen demirli kapak. Ispod 
pećnih vrata, u čitavoj dužini, ko neki jezik, što je izlazio iz peći, 
nalazio se zemljani temelj, lakat širok, na koji je Ešref izvlačio 
hljebove, da vidi, jesu li dobro pečeni. Na tome istom temelju 
bila je dugačka drvena lopata, toliko dugačka, da se pružila pre- 
ko čitave ekmekčinice, pa preko ćefenka, i još joj je dva-tri ped- 


lja drška virilo na sokak. A koliko je peć bila dugačka i široka, 


to nitko ne bi umio kazati, ali bit će da je bila duga makar toli- | 
ko, koliko drvena lopata, kojom je Ešref izvlačio hljebove. 

Malo je malih ekmekčija, koji mogu živjeti samo od ono sa- 
muna, što ih ispeku. Što se tiče Ešrefa, njemu se radi samih sa- 
muna ne bi isplatilo ni peć ložiti. Pešurma, to jest pečenje tuđih 
hljebova, pita i ćevapa, glavni je izvor prihoda svakoga malog 
ekmekčije. Ešref se bio sav posvetio svome poslu. Samuni su mu 
uvijek bili bijeli kO sir, a meki ko pamuk. Uz to je uvijek pazio, 


da što bolje ispeče hljebove i pite, što su mu donosili, tako da se: 


na daleko pročuo ko dobar ekmekčija. Jer nije Ešref, ko drugi, 
samo gurnć hljeb u peć, pa nek mu se Allah smiluje. On ih je 
svaki čas izvlačio i pregledavć. Uz to je još ujduriso ćasu i 
guščju perušku, pa je tu perušku zamako u ćasu, u kojoj se nala- 
zila neka samo njemu znana vodica, 1 tako premazivo hljebove 
i pite. Zato su mu hljebovi uvijek bili rumeni, dobro pečeni 1 
meki, a na piti se nikad nije hvatala suha kora. Ešref se svojim 
umijećem toliko pročuo, da su mu iz drugih mahala donosili na 
pečenje pite i hljebove. 

Baš je hodža uživo u Ešrefovoj valjanosti, kad mu se opet 
pružila prilika, da ozbiljno promisli o svome baksuzluku. Kako 
je Ešref bio dobar i savjestan pekar, to su 1 ostali stanovnici ma- 
hale, nemuslimani, bili njegove mušterije. Na Ešrefovu ćefenku 
bilo je kojekakvih posuda, uvijek brižno pokrivenih ćagetom. To 
je budilo radoznalost svijeta, koji nije imo dosta svoje brige, pa 
je volio tuđu. Ja šta li to Ešref peče, a ne da, da se vidi? Već se 
počelo svašta šuškati: da peče vlaške paprenjake i ćevape, da 
peče krmetinu, a, bogme, i čitave krmke. Bit će, da je bilo nešto 
po srijedi, jer kad mahala nešto veli, il' je bilo, 1l' će biti. A bilo 
je tu i drugih razloga, od kojih opet ponajglavniji taj, što se za 
pečenje jednog praseta naplaćivalo koliko za dvije-tri pite. Ešref, 
kako je bio lakom na paru, a sklon dembelisanju, mogo je i to 
učiniti. Bilo kako mu drago, dogodilo se ono, što se imalo dogo- 
diti, a sve u skladu s hodžinom nafakom. | 

Bilo je to jedne od posljednjih ramazanskih večeri, a baš 
nekako u to vrijeme padć je i vlaški Uskrs. Sadika Šimširbegovi- 
ćeva, poznata ukoljica u čitavoj mahali, spremala se, da za iftar 
donese zeljanicu s ekmekčinice prije negoli pukne top. Kako je 
bila zlurada, nije te večeri navukla nalune na noge, da ne odzva- 

njaju kaldrmom, već mekane papuče, kako bi se prikrala i po- 
gledala, šta to Ešref pod papirom skriva. Kad se Sadika prikrala, - 
Ešref je taman iz peći izvuko duguljastu tepsiju i u njoj prase 
i počeo ga zalijevati. Ćasa s peruškom stajala je po strani. Nije 
Ešref, ne d6 bog, premazivć pečenu prasad istom peruškom, ko- 
jom i pite. Imo je on za tu svrhu posebnu kašiku. Taman je Ešref 
uzeo kašiku, da zalije prase njegovom vlastitom masti, kad Sa- 
dika nadiže galamu: | 

— Uh, lopove nijedan, zar ti krmka istom peruškom ko i 
moju pitu? Uh, kavurine, pasji sine, dženneta ne vidio. Uh, guja 
te ujela. Dabogda ga ti u džehenemu premazivd... 

Začas se pred Ešrefovom ekmekčinicom ispunila dobrana go- 
mila, a Sadika je sveudilj, na sav glas, grdila Ešrefa i pokazivala 
čas na prase, čas na svoju pitu, čas opet na perušku. Zatim, kad 
je njen bijes doš6 do vrhunca, zgrabila je pitu i istresla je Ešrelu 
na ćefenak, a kući ponijela praznu tepsiju. Ešref je počeo nešto 
trabunjati, ali nije smogć baš ni jedne u svoju obranu. A da je 


i smog, ne bi mu nikakve hasne, jer su dokazi njegove krivnje 


bili očiti. Sadikina grmljavina, njena gesta, zabezeknuto Ešre- 
fovo lice, pečeno prase, istresena pita, pa peruška — sve je to 
djelovalo, da se sva mahala spremila na bojkot. Ko ekmekčiji, 
Ešrefu je sudbina bila zapečaćena. 

Brzo je puk6 glas o Ešrefovu nedjelu, a hodža zamalo da 
nije svisno od tolike bruke. Te se noći hodža dugo prevrćo pod 
jorganom, a kad je zaspo, usnio je čudan san: Došo je kijametski 
dan, meleć je zatrubio u zlatnu trubu i zatres6 nebom i zemljom, 
poustajali su mrtvi i pomiješali se sa živima, pa se svi zaputili 
preko ćuprije, što je vodila u džennet. Svi su jahali na ovnovima, 
što su ih klali o Kurban-bajramu, samo Ešref na pečenu krmku, 
pa tek što je stao na ćupriju, pade s nje, zajedno s krmkom, pra- 
vo u džehenem. Hodža se nageo preko ćuprije, da vidi, šta će 
dalje biti, kad li plameni jezici, što su dosizali do hodžine brade, 
zahvatiše i Ešrefa i pečena krmka, a Ešref potegnu odnekle ćasu 
i stade krmka premazivati peruškom... | ' 

Hodžin mekteb nalazio se u blizini ćuprije, na ulegnutu 
mjestu, na koje su se slijegale četiri mahale. Uz mekteb bilo je i 

nešto bašče, koju je od sokaka dijelio debeo duvar. I mekteb i 
duvar duž sokaka bili su od ćerpiča, pokriveni ćeremidom i bije- 
lo ošerbećeni. Mekteb nije bio u ravnini s duvarom i s ostalim 
kućama na sokaku, nego je za pogolem korak izišo iz reda i tako 


stršio i zadavo brigu nekakvoj besposlenjačkoj komisiji, koja 


nije imala drugoga posla, nego je svrstavala kuće u jednu suru i 
ispravljala krive sokake. Mekteb je bio opasan stopu širokim 
pločnikom, imO je vrata na dva kanata, u zeleno obojena, a na 
pendžerima su bili debeli demiri. Kad se ušlo u mekteb, našlo se 
u mračnu predsoblju, iz koga su vodila dvoja vrata u dvije oda- 
je. Veća je služila za učionicu, a u manjoj sa nastanio Tahir. 
Učionica je imala drven pod, a na podu su bile prostrte hasure, 


na kojima su djeca sjedila skrštenih nogu. Onaj dio poda, na . 


kojemu je sjedio hodža, bio je uzdignut za jedan pedalj, kako 
bi hodža imo bolji pregled. Hodža je sjedio na vunenu jastuku, 
okrenut spram djece, a s njegove lijeve strane stajala je mangala, 
na kojoj je gorio drveni ćumur. Na mangali se stalno podgrija- 
vala džezva s crnom kavom, a pored mangale je bio ibrik s vo- 
dom. Pred hodžom je bio malen, stopu visok i spram hodže nag- 
nut stalak, na kojemu se nalazio otvoren musaf. 


— Fe iza nufiha fissuri... orilo se u.hodžinu mektebu. Va- 
ljalo je ozbiljno raditi: djeca su bila pred hatmom. 


— ...fe la ensabe bejnehum... čitala su djeca jednogla- 
sno i njihala se jednolično. | 


— ...jeumeizin ve la jetesaclun... Omerica se ušeprtljo, 
sav se usplahirio, nabio fes na uši, a ono, k6 za čudo, hodža ni 
okom da trepne. Toga dana mogo se svatko njihati, kako je htio, 
moglo se čitati preko reda, u stotinu avaza... hodža ništa nije 
mario. Im6 je hodža drugih briga: razmišljo je o svome baksuz- 
luku i o kijametskom danu, koji je uskoro imć doći. Toga dana 
raspršio se i posljednji hodžin san o sreći: vidio je sabahile Ta- 
hira na biciklu. A gore je hodži bilo, što mu je Tahir sklon bici- 
klistici, nego što je Ali-paša Janjinski bio sklon Kiri Vasiliki. 

TUMAČ 
turskih, arapskih i drugih nepoznatih riječi 


ajet — kitica, pasus; akšam — večer; araba — kola; asker 
— vojnik; dv4z — glas; baksus — nesrećan, nesreća; ćaAge — papir 
(nastalo od kjad); ćčfenak — dućanska vrata, koja se polože i na njih 
izloži roba, ili pak na njima sjedi trgovac; ćerčmida — crijep; ćAsa 
— zdjela; ćumur — ugalj (od k&mur); dčmbel — lijenčina; dčmir 
— Željezo; dčmiri — željezne rešetke na prozoru; demirli — že- 
ljeznij; dčver — patnja; direk — stup; dunjaluk — svijet (od 
dinja); dŽehčnem — pakao; džčmat — pastva, publika; džčnnet 
— raj; džčzva — bakarna posuda, u kojoj se kuha crna kava; ekm šk- 
čija — pekar; ekmčkčinica — pekarna; findžAn — čašica za 
kavu; firaum — ciganin; hadis — hadisi, Muhamedove izreke (u arap- 
skom jeziku hadis znači: vijest, govor. Hadisi su, poslije Kur'ana, drugi 
vjerski izvor u islamu); h4fiz — poznavalac hadisa; onaj, koji napamet 
nauči Kur'an; hatma — kraj, završetak; havra — sinagoga; ibrik — 
bakarna posuda za vodu; iftAr — vrijeme mrsa za ramazanskog posta 
poslije danog znaka (topom); jahudija — židov; jalija — obala 
(ova je riječ kasnije izgubila svoje prvobitno značenje, tako da ona danas 
u Sarajevu označuje poljanu, na kojoj se okupljaju skitnice. Isprva su se 
skitnice skupljale na obali Miljacke, jaliji, pa otud ime. Nešto kao toled- 
ski trg Zocodover, na kom su se okupljali »picaros«, probisvijeti Cervan- 
tesova doba); kanat — krilo; kapak — poklopac; kasaba — gradić; 
kavurin — nevjernik; kijamet — sudnji dan; kismet — usud; 
kundure — cipele; mahala — dio grada; mangal — željezni 
tronožac, na kojem gori drveni ugalj; medrčsa — šerijatska sudačka 
škola; mčkteb — škola (u kojoj djeca uče čitati i bogu se moliti); m č- 


leć — anđeo (od melek, melajik); mezarluk — groblje; musaf — 
Kur'an; musafir — gost; nafaka — sudbina; nalun — drvena 
papuča; oščrbećen — okrečen; pejgamber — prorok; peširma 
— pččenje uz naplatu (nastalo od turskoga glagola piširmek — peći); sa- 
bah — jutro; sabahile — jutros, ranim jutrom; samdin — mali, 
okrugli, pšenični hljeb; sufara — knjiga; sunetiti — obrezivati; 
sura — red; ščher — grad; ščjtan — đavo; šićAr — dobit; ta- 
lumiti — vježbati; tepsija — bakarna plitica, u kojoj se peče pita; 
ujduirisati — urediti, nabaviti. 

DR. VILKO RIEGER, ZAGREB 


POKRETAČI POVIJESTI 
Materijalistička filozofija povijesti 


I 


U razvoju ljudske misli i spoznaje često je bilo nabačeno 
pitanje o pokretnim snagama, koje djeluju u povijesti, a s time 
u vezi i pitanje o smislu povijesnoga zbivanja i biti povijesti"). 
Tim pitanjem bavili su se mnogi filozofi i povjesničari, ali nji- 
bovi odgovori bili su toliko različiti, te se gotovo može reći, da 
postoji toliko shvaćanja u filozofiji povijesti, koliko ima auto- 
ra“). Ali velik dio svih shvaćanja dade se svrstati u dvije velike 
skupine: idealističku i naturalističku. Obje idu za istim ciljem, 
naime obje žele zagledati daleko iza kulisa svjetskoga zbivanja 
1 pronaći izvor povijesti. Pita se samo, da li je to tako lako i je 
li uopće moguće iz neiscrpive obilnosti povijesnoga događanja 
stvarati šablonske okvire, unutar kojih se tobože kreće čitava 
povijest? 

Idealisti i naturalisti misle, da je moguće svu povijest svesti 
na neke prvotne elemente, koji su »u posljednjoj instanciji« od- 


V . .*. . * ..,. o . . 
lučni za povijesno zbivanje. Povijesni idealizam promatra svjet- 


sko događanje sa stajališta duha, koji ubraja u te »prvotne ele- 
mente«. Povijest mu je samo razvoj i ostvarenje ideje, kojoj je 
izvor u duhu. U konačnoj liniji duh pokreće svu povijest, dok su 
ostali čimbenici, koji u povijesti djeluju, od sporedna značenja, 
jer se oblikuju tek putem duha. Po Fichte-u djeluje u povijesti 
razum, i to najprije kao instinkt, zatim kao auktoritet i konačno 


kao slobodno, aktivno, razumno-moralno oblikovanje. Schelling 


vidi u povijesti borbu nužnosti i slobode; povijest je »objava 
duha, koja se trajno i postepeno otkriva«, dakle »objava apsolut- 
noga«. A Hegelu je svjetska povijest samo »razuman, nuždan 
bod svjetskoga duha«. 

Suprotno idealističkom shvaćanju povijesti uči povijesni na- 
turalizam, da idealni čimbenici ne pokreću u pravom smislu te 

riječi povijest; oni doduše djeluju u sadašnjosti, ali su kraj svega 
toga samo refleksi suprotnosti iz prošlih epoha. Povijest nije ništa 
drugo nego isječak prirode (odatle naziv naturalizam) ili »traj- 
na preobrazba ljudske prirode« (Marx). Glavni pokretni čimbe- 
nici u povijesti su jednoj grupi naturalista prirodni, napose kli- 
matski odnosi (geografska teorija povijesti, — Buckle); drugi 
vide pokretače povijesti u elementarnim temeljnim svojstvima 1 
nagonima ljudske duše, koji djeluju poput prirodnih snaga (psi- 
hološka teorija povijesti, — Hippolyte Taine)*); a treći preba- 
cuju težište na tehnološko-gospodarske elemente (gospodarska 
teorija povijesti, — Marx i Engels), Od svih naturalističkih te- 
orija najviše je pažnje izazvala Marx-Engelsova teorija, poznata 
pod imenom »materijalističko shvaćanje povijesti«“). 

.Marx i Engels nisu bili prvi, koji su iznijeli materijalističke 
momente, kao odlučne čimbenike u povijesti, već su imali 1 svo- 
jih prethodnika. Neki (na pr. P. Barth) drže, da je St. Simon 
bio onaj, od koga je baš u tom pogledu mnogo naučio Marx. 
Drugi kažu, da je to bio J. Le Chevalier, a treći pripisuju Prou- 
dhonu, da je on bio osnivač historijskog materijalizma, što se 
s druge strane osporava, utvrđujući, da je Marx Proudhona u 
svojoj »Bijedi filozofije« žestoko pobijao. Svakako se među 
Marxove prethodnike, barem što se tiče filozofije povijesti, može 
ubrojiti Giovanni Battista Vico*), koji je u svom djelu » Temelji 
nove znanosti o zajedničkoj prirodi naroda« izrazio neke očite 
materijalističke tendencije, premda se kod njega nalazi i drugih, 
nematerijalističkih pogleda. I J. G. Herder zastupa naturalističke 
ideje u djelu »Ideen zu einer _ Philosophie der Geschichte der 
Menschheit« (1784.). On kaže, da je ljudska povijest »čista pri- 
rodna povijest ljudskih snaga, radnja i nagona«, te čitava povi- 
jest ovisi o prirodi, klimi, fauni i flori, o svojstvima zemljišne 
površine, obliku bregova, rijeka i sl.*). | 

Osim izrazitih djela iz filozofije povijesti utjecali su na iz- 
gradnju »materijalističkog shvaćanja povijesti« Hegel i Feuer- 
bach. Zanimljivo je, da su Marx i Engels ovu dvojicu žestoko 
pobijali, — a ipak su prisvojili neke njihove ideje, i to Hegelovu 
dijalektiku i Feuerbachov materijalizam. Marx je nesumnjivo 


203 


proizašao iz Hegelove škole; kod njega je Hegelov utjecaj vid- 
ljiv, ali on sam kaže, da je njegova »dijalektička metoda po svom 
temelju od Hegelove ne samo različita, nego joj upravo suprot- 
na«. Hegel je bio »idealistički metafizik«, dok je Marx »materi- 
jalistički metafizik«; ignorirao je različnost ljudskih interesa i 
uzimao u obzir samo jedan jedini, t. j. gospodarski interes. 

Ali. Marx-Engelsov historijski materijalizam nije samo je- 
dno shvaćanje unutar filozofije povijesti, nego je, kako to kaže 
Engels na jednom mjestu, mnogo više, i to: »novi svjetovni 
nazor«. 


I 


»Materijalističko shvaćanje povijesti« obrađeno je po 
Marxu i Engelsu g. 1844./45. Pri tom je Marx imao najveći 
udio, ali ne smije se podcijeniti ni Engelsova uloga, — jer je 
i on dosta aktivno sudjelovao u izrađivanju te teorije. Prvu 
formulaciju materijalističkog shvaćanja povijesti nalazimo kod 
Marxa u njegovoj »Bijedi filozofije« (1846./47.). Tu on kaže:*) 

»Đocijalne prilike su usko vezane s proizvodnim snagama. 
Sticanjem novih proizvodnih snaga mijenjaju ljudi svoj način 
proizvodnje, a s promjenom načina proizvodnje, t. j. načinom 
skrbi za život, mijenjaju se sve njihove socijalne prilike. Ručni 
mlin daje društvo s feudalnim gospodarima, parni mlin društvo 
s industrijskim kapitalistima.« | 

U »Komunističkom manifestu« nalazi se jedna od temeljnih 
rečenica Marxova shvaćanja povijesti: »Povijest svega dosa- 
dašnjeg društva je povijest klasnih borba.« Ali u najklasičnijem 
obliku nalazi se Marxovo shvaćanje u predgovoru »Kritike po- 
litičke ekonomije« (1859.): 

-»U društvenoj proizvodnji svoga života ulaze ljudi u od- 
ređene, nužne, od svoje volje neovisne(!) odnose, proizvodne 
odnose, koji odgovaraju određenom razvojnom stupnju njiho- 
vih materijalnih proizvodnih snaga. Ukupnost tih proizvodnih 
snaga čini ekonomsku strukturu društva, realnu bazu, na kojoj 
se izdiže pravna i politička nadgradnja. Način proizvodnje ma- 
terijalnog života uvjetuje uopće socijalni, politički i duhovni 

životni proces. Svijest ljudi ne određuje njihov bitak, nego 
obrnuto njihov društveni bitak određuje njihovu svijest(!). Na 
nekom stupnju svoga razvoja dolaze materijalne proizvodne 
snage društva u suprotnost s proizvodnim odnosima, ili što je 
samo pravni izraz za to, s vlasničkim odnosima, unutar kojih su 
se dosad kretali. Iz razvojnih oblika proizvodnih snaga mije- 
njaju se ti odnosi. Tada nastupa epoha socijalnih revolucija. 
S promjenom gospodarske podloge preobražava se, polaganije 
ili brže, čitava silna nadgradnja.« 

Po tom učenju čitav društveni razvoj ovisi o »proizvodnim. 
snagama«; one predstavljaju osnovicu, na kojoj se razvijaju 
»proizvodni odnosi«, i o njima ovisi čitava »nadgradnja« (du- 
hovna kultura i politika, pravo, i t. d.). 

»Materijalne proizvodne snage« uvjetuju po Marxovu uče- 
nju čitavu ljudsku povijest. Ono, što je automobilu motor, to 
su povijesti »proizvodne snage«, koje je pokreću u nekom »dija- 
lektičnom razvoju«. Određene »proizvodne snage« mogu stvoriti 
»nadgradnju«. Lederer) kaže, da prema materijalističkom shva- 
ćanju povijesti odgovaraju »proizvodne snage« društvenim 
slojevima. Razvoj neke »prozvodne snage«, na pr. pare u go- 
spodarskom obliku kapitala, moguć je samo uz istovremeno: 
stvaranje sloja, koji njemu odgovara, a to je buržoazija.?) Porast. 
njezine moći i njezin razvoj jača opet »proizvodnu snagu« kapi- 
tala 1 tjera ga tako daleko, da razbija ograde društvenog poretka. 
i pripravlja novi društveni poredak. Svjetski proces je, — po 
Ledereru, — dijalektički proces, u kojem se mogu jasno razliko- 
vati pojedine epohe i to prema razvojnom stanju »proizvodnih: 
snaga«, ili prema najjačem društvenom sloju. 

»Proizvodne snage« stvaraju automatski stalne »proizvod- 
ne odnose«. Pod »proizvodnim odnosima« razumijeva Marx: 
ukupnost gospodarske organizacije. Imovni odnosi su također: 
»proizvodni odnosi«, ali promatrani s pravne strane, dakle sa: 
strane »nadgradnje«. »Proizvodni odnosi« nalaze svoj pravni 
izraz u zakonima i ustavu, ili, kako Marx kaže, u »jurističko- 


političkoj nadgradnji«. — Religija, moral, znanost, umjetnost,, 
filozofija, zakonodavstvo i dr., — samo su »jurističko-politička. 
205 


i ideološka nadgradnja«, koja se nikada ne mijenja sama od 
sebe, nego samo putem »proizvodnih snaga«. »Proizvodne snage« 
imaju naime svojstvo, da se same od sebe razvijaju, množe 1 
stvaraju nove »proizvodne odnose«, koji opet sa svoje strane 
uvjetuju novu »nadgradnju«. Ako se dakle promijene »proiz- 
vodne snage«, mora se promijeniti i »nadgradnja«. Drugim 
riječima, »proizvodne snage« su jedini i pravi, stvarni pokre- 
tači povijesti, dok su svi drugi povijesni elementi, za koje se 
mislilo, da aktivno djeluju u povijesti, samo izraz (refleks) go- 
spodarske »podgradnje« (podloge). 

Engels kaže na jednom mjestu u »Antiduhringu«, da »pro- 
izvodne snage... tjeraju kao s prirodnom nužnošću čitavo gra- 
đansko društvo u propast ili preobražaj . . .«. Razvoj »proizvodnih 
snaga« je prema tome nužni, prirodni proces. Gospodarske 
nužnosti vladaju po tome nad svim subjektivnim motivima. 
T. zv. »psihički faktor« nije prema tome ništa drugo, nego 
»refleks« nužnih »proizvodnih snaga«. One se razvijaju bez 
sudjelovanja ljudske svijesti i htijenja. »Proizvodne snage« 
pomalo »zru«, ali se »nadgradnja« društva ne mijenja odmah, 
nego istom onda, kad one postaju tako jake, da silom razbijaju 
okove dosadašnjih oblika. Nove »proizvodne snage« ostvaruju 
prema tome nužno nove oblike, te dolazi do revolucija, koje 
ostvaruju novu jurističko-političku »nadgradnju«.“) 

»Materijalne proizvodne snage« i »proizvodni odnosi« po- 
kreću prirodnom nužnošću povijesno zbivanje. Marx i Engels 
što više dokazuju, da materijalne proizvodne snage vode ljud- 
sku povijest nužno u socijalizam. Kapitalizam mora propasti ne 
zato, jer je nepravedan, nego zato, jer ga razbijaju »materi- 
jalne proizvodne snage«. Socijalizam mora nužno doći, jer kao 
što je iza feudalizma nužno došao kapitalizam, tako iza kapi- 
talizma s apsolutnom nužnošću dolazi socijalizam. Marxovo 
shvaćanje o »proizvodnim snagama« kao pokretačima povijesti 
znači, ma kako to paradoksno zvučilo, opravdanje kapitalizma. 
Kapitalizam su naime nužno razvile »materijalne proizvodne 
snage«, a što je prirodna nužnost, to se ne da izbjeći 1 besmi- 
sleno je pobijati. | 

“Razvoj »proizvodnih snaga« očituje se u klasnoj borbi, koja 
prožima čitavu povijest, razbija dosadašnje okove 1 stvara novo 
društvo. »Vladajuće klase« ne popuštaju doduše tako lako, one 
se bore s novim klasama, ali prirodnom nužnošću pobjeđuju nove 
klase te ostvaruju novo društvo. Cilj je klasne borbe emanci- 
pacija potlačenih klasa, koje moraju prirodnom nužnošću po- 
bijediti i tako postati »vladajuće«. Ali s pobjedom proletarijata 
prestaje taj razvoj. Nestaje klasno društvo i nastaje besklasno, 
u kojem ne postoji više klasna borba. Ostvaren je »raj na 
zemlji«, koji se zove »socijalizam«. 

Kako vidimo, Marxovo shvaćanje uokviruje čitavu povijest 
u određenu shemu, koja vrijedi za sva vremena i sve narode 
svijeta, — ali samo do ostvarenja socijalizma. Zato mogu 1 ne- 
razvijene zemlje gledati u razvijenima svoju budućnost, ono 
što nužno mora doći“). 


II 


Budući da sveukupna ljudska povijest ovisi o »proizvodnim 
snagama«, ili kako se Marx preciznije izrazuje, »o materijalnim 
proizvodnim snagama«, koje u svjetskom kazalištu pokreću 
ljude kao marionete, važno je ustanoviti, što su Marx i Engels 
razumijevali pod tim pojmom, kome pridaju tako tajanstvenu. 
moć. Činjenica je, da su oni upotrebljavali pojam »proizvodne 
snage« u različitom značenju. U »Bijedi filozofije« označuje 
Marx »materijalnim prozvodnim snagama« strojeve, ili drugim 
riječima tehniku. A na jednom mjestu u istom djelu kaže: »Od 
svih proizvodnih sredstava je najveća proizvodna snaga sama 
revolucionarna klasa.« — Brandenburg drži, da Marx pod poj- 
mom »proizvodne snage« razumijeva sve one snage, koje služe 
proizvodnji; prema tome i ljudske misli i akte volje, koji su mu 
»sudjelujući faktori povijesnoga događanja«(?). Doista se vrlo 
teško pridružiti ovom mišljenju, — jer Marx uvijek ponavlja, 
da su ljudske misli kao »ideologija« samo »nadgradnja«, pa bi 
prema tome bile istodobno »nadgradnja« i »podgradnja«, što 
je očito u smislu te teorije nemoguće. Osim toga Marx izričito 
govori o »materijalnim proizvodnim snagama«! 

Kad se izraz »proizvodna snaga« tumači u Brandenburgovu 
smislu, onda zapravo ne Postoji nikakova bitna razlika između 
materijalističkog i idealističkog povijesnog shvaćanja. Ako se 
naime među »proizvodne snage« računa sve, što unapređuje 
proizvodnju, onda se mirne duše može uračunati i religija i mo- 
ral, umjetnost i pravo, — t, j. sve ono, što je po Marxu zapravo 
samo »nadgradnja«. Očito je, da Marx nije mogao zastupati 
takovo u sebi potpuno suprotno mišljenje, pa zato Tugan-Bara- 
novskij ispravno drži, da je izrazom »materijalne proizvodne 
snage« htio Marx reći nešto drugo. Na temelju »Bijedne filo- 
zofije« i »Kritike političke ekonomije« postavlja Tugan-Bara- 
novskij ovu definiciju temeljnoga pojma Marxove filozofije 
povijesti: » Tajanstvene materijalne proizvodne snage, koje po 

-oMarxovu naziranju vladaju socijalnim životom, nisu ništa drugo, 
nego skupni pojam svih stvarnih faktora gospodarskoga rada. 
Dakle ne sve, što utječe na gospodarski rad, nego samo jedan 


dio istoga, i to stvarni dio, koji čini pojam materijalnih pro- 


izvodnih snaga«'?), 

I Werner Sombart!*) je mišljenja, da se pod »materijalnim 
proizvodnim snagama« i ne može razumijevati nešto drugo, nego 
samo »tehničko htijenje«, koje nalazi svoj izraz u stroju (i 
oruđu). — Inače, ako se među »proizvodne snage« računaju i 
drugi elementi, ne može se nikako govoriti o nekom jedinstvenom 
shvaćanju povijesti, jer mu je osnovni pojam izgubio svoje od- 
ređeno značenje i time postao vrlo rastezljiv. 

Ne može se reći, da Marx niječe svaki utjecaj negospodar- 
skih čimbenika u povijesti, što Više, on kritizira oštro »vulgarni 
materijalizam« i u prilogu Engelsova djela »Ludwig Feuerbach« 
kaže: »Materijalistička nauka, da su ljudi proizvod prilika i 
odgoja, a promijenjeni ljudi dakle proizvod drugih prilika i 
promijenjenog odgoja, zaboravlja, da upravo ljudi mijenjaju 
Prilike.« Ali kako se to dešava? Samo posredstvom gospodar- 
stva. Po Tuganu-Baranovskom priznaje doduše Marxova filo- 
zofija povijesti neko »unatražno djelovanje različitih čimbenika 


na gospodarstvo, ali samo ovom potonjem pripisuje odlučnu 
moć.« 

U jednom članku u »Neue Zeit« (XV., I., str. 234.) gran 
je Karl Kautsky, da »sadašnje stanje matematike Pupa mj 
tako gospodarskim uvjetima postojećeg društva, s. 1 €: fm: 
stanje strojevne tehnike ili svjetske trgovine.« randen e 
drži, da su Marx i Engels računali u proizvodne snage priro : 
znanost i tehniku. Obojica prave naime razliku između znanosti 
i ideologije. Znanost u pravom smislu te riječi im je mi 
rodna znanost, koja hoće obuhvatiti stvarnost i a. zra 
Ideologija označuje naprotiv. samo ocjenu stvari, mod e 
biti obučena u umjetničke, znanstvene ili religijske oblike. 2 od 
ideologije vode čovjeka osjećaji, želje ma U prirodnoj 
znanosti on ustanovljuje samo »zakone prirode«! X 

No ako se matematika, kemija i prirodne znanosti ubroje 
u »materijalne proizvodne snage«, koje pokreću neršk nema 
nikakova razloga, da se izuzmu »filozofija« i ostale »ideo jama 
I prirodna znanost je proizvod ljudskoga duha. Ma a : na 
bila objektivna i ma koliko nastojala da obuhvati samo deka 
nost« i »prirodne zakone«, — bezuvjetno sadrži 1 pumi ene, 
subjektivne elemente, koji se ne mogu izbjeći. Ako se a joda 
rodne znanosti uvrste u »proizvodne snage«, onda one čine k: “ 
dobno »podgradnju« 1 »nadgradnju«, što je protuslovno i sa 
Marxove teorije. Dobro primjećuje Tugan-Baranovskoj, a 
Marxovo materijalističko shvaćanje povijesti ima smisla samo 
kao monistička konstrukcija. Ako se među »proizvodne snage« 
uračunaju različiti elementi, onda se zbilja ne zna, gdje postoji 

ica »proizvodnim snagama«. 
MM E tisan, da Mani Bode snage« nekom tajanstvenom meha- 
nikom pokreću čitavu povijest, ne počiva baš na jakim mae 
Teško je vjerovati, da te snage neovisno od ljudi aktivno je- 
luju i da su posljednji uzrok svim društvenim, političkim f go 
spodarskim promjenama. Marx i Engels su uvijek pobijali 
»metafizičke spekulacije«, a kraj toga sami zapadoše u u 
što je mnogo gore od toliko ozloglašenih »metafizičkih spe = 
lacija«, naime u području čiste mašte. Sto je drugo nego mašta 
misao, da neke tajanstvene »proizvodne snage« tjeraju sprdnju 
s ljudima i pokreću ih po svjetskoj pozornici, kako se njima 

svidi? Otkuda tim »snagama« ta unutrašnja jakost, da one mogu 
aktivno djelovati i biti isključivi »pokretači povijesti«? I zašto 
se one stalno mijenjaju? I otkuda im ta snažna unutrašnja po- 
kretnost? I kako to, da one moraju »bezuvjetnom nužnošću« 
voditi u socijalizam? 

Toliko pitanja, na koja se ne može odgovoriti stvarno. 
Zato je više nego očito, da shvaćanje o »proizvodnim snagama«, 
kao nužnim pokretačima povijesti, spada u područje vjerovanja, 
i to nekog primitivnog i naivnog vjerovanja. Zar nije onda 
mnogo razumnije vjerovati u jednog nadzemaljskog stvoritelja, 
nego u »materijalne proizvodne snage«? 


Istina je, da se povijesni život razvija i mijenja. Povijest 


ide svojim tokom. Marx i Engels drže, da će povijest ipak 
jednoga dana prestati, jer će biti ostvareno socijalističko dru- 
štvo. Ne će biti više klasne borbe. »Proizvodne snage« će pre- 
stati djelovati. No ta je misao tako apsurdna, da je upravo 
nevjerojatno, kako može uopće opstati. Ali još je nevjerojatnija 
tvrdnja, da će »materijalne proizvodne snage« jednostavno 
stupiti jednog dana u mirovinu i da ne će više djelovati? 


IV 
Materijalističko shvaćanje povijesti, kako ga je izrazio 
Marx u svojoj »Kritici političke ekonomije«,y — nije samo 


naivno, nego i posve fatalističko. To je uvidio s vremenom i 
Engels, pa je stoga nakon Marxove smrti nekoliko puta pokušao 
spasiti Marxovu teoriju svojim korekturama i nadopunama. 
Tako na jednom mjestu iznosi Engels ovo Marxovo mišljenje“): 

»Prema materijalističkom shvaćanju je momenat, koji u 
posljednjoj instanciji određuje povijest: proizvodnja i repro- 
dukcija neposrednog života. Ali ta je sama opet dvostruke 
vrsti. S jedne strane proizvodnja živežnih namirnica, predmeta, 
ishrane, odijevanja, stanovanja i k tomu potrebnoga oruđa; 
s druge strane proizvodnja ljudi, reprodukcija vrsta. Društveni 
uređaji, u kojima žive ljudi nekoga povijesnog perioda i neke 
zemlje, uvjetovani su s jedne strane razvojnim stupnjem rada, 

s druge strane razvojnim stupnjem obitelji. Što je manje raz- 
vijen rad, što ograničenija množina njihovih proizvoda, dakle | 
i bogatstvo društva, to pretežnije se pojavljuje društveni po- 
redak, uvjetovan spolnom vezom .. .« | 

Prema priznanju samoga Marxa izilazilo bi odjednom, da 
nisu samo tehničko-gospodarske proizvodne snage, koje uvjetuju 
razvoj društva, nego i organsko-fiziološka reprodukcija ljudi. 
'Tek razvojem društva i rada postaje utjecaj organskih, obitelj- 
skih snaga sve manji, dok ga na nekom visokom razvojnom 
stupnju potpuno ne nestane, gdje, po Marxovom mišljenju, 
stupa na snagu njegovo shvaćanje o »materijalnim proizvodnim 
snagama« kao jedinim pokretačima povijesti. Uvlačenjem spol- 
nih odnosa kao čimbenika, koji do neke točke razvoja uvjetuju 
povijest, razbio je Marx nesumnjivo jedinstvo svoje teorije, te 
joj je tako prvi počeo kopati grob. | 

Ali jedinstvenoj materijalističkoj teoriji povijesti daje 
Engels posljednji udarac g. 1893. u svom članku o historij- 
skom materijalizmu") i u četiri pisma, objavljena g. 1894./95. 
na raznim mjestima. Tako piše na jednom mjestu ove značajne 
riječi:'“) | | 

»Prema materijalističkom shvaćanju povijesti je u posljed- 
njoj instanciji glavni momenat u povijesti proizvodnja i repro- 
dukcija stvarnoga života. Nešto više nismo ustvrdili ni Marx ni 
ja.(?) Ako sada netko to preokrene, da je ekonomski momenat 
jedino odlučan, pretvara tu rečenicu u apstraktnu, apsurdnu 
frazu, koja ništa ne kaže.(!) Ekonomski položaj je baza, ali raz- 
ličiti momenti nadgradnje, — politički oblici klasne borbe i 
njihovi rezultati, — ustavi, ustanovljeni nakon dobivene bitke 
po pobjedničkoj klasi, — pravni oblici, kao i refleksi svih tih 
stvarnih borba u mozgu političke, jurističke, filozofske teorije, 
religiozni nazori i njihovo daljnje razvijanje do sustava dogma, 
— utječu također na tok povijesnih borba i određuju u mnogo 
slučajeva pretežno njihove oblike. Postoji izmjenično djelovanje 
svih tih momenata, dok se konačno kroz beskonačnu množinu 
slučajnosti... ne probije kao nužnost gospodarsko gibanje. 

Mi pravimo svoju povijest sami,(!) ali istom pod vrlo od- 
ređenim uvjetima i pretpostavkama. Među njima su ekonomski 
konačno najodlučniji. Ali i politički i t. d., pače i u glavama 
ljudi živa, sablasna tradicija imaju svoju ulogu, iako ne naj- 
važniju... 

Konačni rezultat izlazi iz konflikata mnogih pojedinačnih 
volja, od kojih je svaka proizvedena na temelju posebnih ži- 
votnih uvjeta; postoje dakle nebrojene snage, koje se među- 
sobno križaju, beskonačna skupina im kose sia, iz kojih 
izlazi jedna rezultanta — povijesni rezultat . 

Engels unosi u materijalističko drače povijesti shva- 
ćanje o izmjeničnom djelovanju najrazličitijih snaga, iako još 
uvijek stoji na stajalištu, da su gospodarski momenti »u po- 
sljednjoj instanciji« najodlučniji. U drugom pismu otvoreno 
priznaje, da politička, juristička i umjetnička »nadgradnja« 
imaju važnu ulogu, »naravno unutar svoje općenite ovisnosti 
o gospodarskim uvjetima.«'") Konačno u jednom pismu iz g. 
1894., objavljenom g. 1895. piše Engels"): 

»Pod gospodarskim odnosima, koje promatramo kao uvjetnu 
bazu povijesti društva, razumijevamo način, kojim ljudi nekoga 
društva proizvode svoje životne namirnice i proizvode među- 
sobno izmjenjuju (koliko postoji dioba rada). Dakle ukupnu 
tehniku proizvodnje i transporta. Ta tehnika uvjetuje po našem 
mišljenju način izmjene, dalje razdiobu proizvoda i time, nakon 
ukinuća gentil-društva, i podiobu na klase, time odnose gospode 
1 kmetova, a time državu, politiku, pravo i dr. Dalje su uklju- 
čene među gospodarske odnose geografijska podloga, na kojoj 
se ovi odigravaju, kao i stvarno predani ostaci prijašnjih go- 
spodarskih razvojnih stepenica, koji su se uzdržavali, često samo 
tradicijom ili po vis intertiae, i milieu, koji ovaj društveni oblik 
daje prema vani. 

Vidimo gospodarske uvjete kao uvjete u posljednjoj in- 
stanciji povijesnoga razvoja. Ali i sama rasa je gospodarski 
faktor... Politički, pravni, filozofijski, religiozni, literarni, 
umjetnički i t. d. razvoj počiva na gospodarskom. Ali oni svi 
reagiraju međusobno i na svoju ekonomsku bazu.(!) Nije go- 

spodarski položaj sam kao uzrok aktivan, a sve ostalo djeluje 
samo pasivno. Nego je to izmjenično djelovanje na temelju 
an nužnosti, koje se uvijek u posljednjoj instanciji 
probijaju .. 

Tim ječnaa je konačno Engels sam likvidirao Marxa i 
njegovo shvaćanje povijesti. Ako se naime priznaje, da u po- 
vijesti djeluju uz gospodarske čimbenike i mnogi drugi: geo- 
grafijska podloga, tradicija, što više i rasa,'*) koji utječu ne 
samo jedni na druge, nego mijenjaju i svoju gospodarsku »pod- 
gradnju«, — što je onda ostalo od čitave jedinstvene materi- 
jalističke teorije?! Čarobna riječ o »posljednjoj instanciji« ne 
znači naime ništa, čim se priznaje, da »nadgradnja« aktivno 
djeluje na »podgradnju«, t. j. na » materijalne proizvodne 
snage«, — jer se tu u tom slučaju radi o izmjeničnom djelovanju. 
A kad dvije sile međusobno djeluju jedna na drugu, »u posljed- 
njoj instanciji« odlučuje ona, koja je jača! A veliko je pita- 
nje, da li je gospodarski momenat uvijek jači? Čim se pak 
postavlja pitanje, koja je snaga jača, radi se samo o jedno- 


 stavnom pitanju graduacije. 


Eduard Bernstein, revizionist i pisac knjige »Die Voraus- 
setzungen des Sozialismus« (1899.) mislio je spasiti materija- 
lističko shvaćanje povijesti ovako: 

»Historijski materijalizam ne niječe vlastito gibanje ideo- 
loških i političkih snaga; on negira samo bezuvjetnost njihova 
vlastitog gibanja i pokazuje, da razvoj gospodarskih osnova 
društvenoga života (proizvodne prilike i klasni razvoj) konačno 
ipak vrši jači utjecaj na gibanje tih snaga.« 

»Iko danas primjenjuje materijalističku teoriju povijesti, 
dužan je primijeniti je u njezinoj izgrađenoj, a ne iskonskoj 
formi, t. j. on mora uzeti u račun i kraj razvoja i utjecaja 
(1.) proizvodnih snaga i (2.) proizvodnih odnosa, (3.) pravne 
1 (4.) moralne pojmove, (5.) povijesne i (6.) religiozne tradicije 
svake epohe, zatim utjecaje (7.) geografijske i (8.) ostale pri- 
rodne utjecaje, čemu pripada i (9.) priroda čovjeka.« 

Kako vidimo, Bernstein uzima u obzir čitavo mnoštvo raz- 
ličitih čimbenika, koji, — po njegovu mišljenju, — svi djeluju 

u povijesti, iako gospodarstvo vrši »jači utjecaj«. Engels i Bern- 
stein kažu, da »jači utjecaj« vrše ili »u posljednjoj instanciji« 
djeluju ipak gospodarski odnosi. To je sigurno od slučaja do 
slučaja ispravno, ali da je tome uvijek tako, teško je vjerovati. 
U svakom slučaju, ako se uzme, da svi ti utjecaji djeluju u 
povijesti, kako su ih naveli Engels, odnosno Bernstein, povijesni 
materijalizam prestaje biti »materijalizam«, — a mirne duše 
može se time smatrati i Marxovo naučavanje likvidiranim. 


V 


»Materijalističko shvaćanje povijesti« dade se dakle tuma- 
čiti na dva osnovna načina“). Jedno je, da su »proizvodne 
snage«, i to »materijalne proizvodne snage«, onaj čimbenik, koji 
sam po sebi pokreće čitavu povijest. Drugo je shvaćanje, da u 
povijesti djeluju sasvim različiti čimbenici, ali su gospodarski 
kod toga najvažniji (posljednja instancija). Kod toga drugog 
shvaćanja ne može se više govoriti o materijalističkom shva- 
ćanju povijesti u pravom smislu te riječi. 

U svakom slučaju Marxovo naučavanje imalo je toliko 
svoju pozitivnu stranu, što je u filozofiji povijesti istaklo važnost 
gospodarskih čimbenika, koje su dotad često podcjenjivali. Ali 
čim se prešlo u općenita generaliziranja i gospodarska strana se 
istakla kao jedino odlučna, — izgradile su se teorije, koje ne 
samo da su mrtve i neprimjenljive na stvarnost, nego su u su- 
protnosti s pravom poviješću i što više sa samima sobom. 

Najgore je za neku teoriju, ako se nalazi sama sa sobom 
u kontradikciji, što je kod povijesnog materijalizma nesumnjivo 
slučaj. On kao teorija o povijesti spada u područje duha. Po- 
vijest je dio duhovnih ili kulturnih, a ne dio prirodnih znanosti. 
Samo čovjek posjeduje povijest, — nijedno drugo biće u pri- 
rodi. Materijalističko shvaćanje povijesti je prema tome kon- 
strukcija duha, koja kao takova spada u »ideološku nadgradnju«. 
Doduše Marx i Engels su mišljenja, da je njihova teorija »so- 
cijalni zakon«, koji ima značenje prirodnoga zakona. Historijski 
materijalizam bio bi dakle sam po sebi »proizvodna snaga«, 

koja omogućuje, da se »predvidi tok života«(!) Ali u svakom 
slučaju, on je nikao u glavama ljudi i predstavlja prema tome 
»ideološku nadgradnju«. On je »svjetovni nazor jedne klase« 
(Engels), koji se promjenom i razvojem »proizvodnih snaga« 
mora nužno mijenjati, jer se stvara nova »ideološka nadgrad- 
nja«. Prema tome i samo materijalističko shvaćanje povijesti 
izvrgnuto je bezuvjetnom dijalektičkom zakonu promjena i u 
najboljem slučaju samo tako dugo »istinito«, dok se ne razviju 
»nove proizvodne snage« i razbijanjem dosadašnjih okvira 
stvore nove »proizvodne snage«, a ovi opet novu »ideološku 
nadgradnju«! 

Materijalistička dijalektika, koja čini sastavni dio materi- 
jalističkoga shvaćanja povijesti uči, da sve u svijetu rađa iz sebe 
svoju suprotnost (negaciju!). Razvoj, koji postoji u svijetu, jest 
dakle dijalektički razvoj. Ali dijalektika nije samo metoda, 
kako bi možda netko mislio, nego »skrajnje opći i zato skrajnje 
daleko aktivni razvojni zakon prirode, povijesti i mišljenja; 
zakon... koji ima svoju vrijednost u životinjskom i biljnom 
svijetu, u geologiji, matematici... Dijalektika nije dalje ništa(!) 
nego znanost o općim pokretnim i razvojnim zakonima prirode, 
ljudskoga društva i mišljenja« (Engels). Werner Sombart“) 
s pravom primjećuje, da materijalistička dijalektika nema ni- 
kakove veze s Hegelovom. »Strašna je misao« — veli Sombart — 
»htjeti primijeniti Hegelovu dijalektiku na empirički svijet. Ona 
je skroz logogenetička, emanatistička 1 gubi svaki, ali baš svaki 
smisao, ako se stoji na empirijskom stajalištu.« — Svejedno 
da li se dijalektika smatra »zakonom« i »znanošću« (Engels), 
ili »apologetikom proletarske revolucije« (Karl Korsch), — 
svakom slučaju radi se ovdje o fantastičnom vjerovanju u neke 
»zakone«, koji pokreću ne samo prirodu, što bi bilo moguće, 
nego ti isti zakoni vrijede za ljudsko društvo i čak — za naše 
mišljenje! 

Nesumnjivo je preljeva, kad se kaže, da je čitava po- 
vijest dosadašnjega društva samo »povijest klasnih borba«. 
Premda se ne može zanijekati, da i klasne borbe postoje u 
društvu i vrše neki utjecaj, — apsurdno je sve protivštine i su- 

kobe svoditi na jedan jedini nazivnik, klasnu borbu — i tvrditi, 
da je »sila samo sredstvo, a gospodarska prednost naprotiv 
svrha« (Engels). Tugan-Baranovskij““) opravdano primjećuje, 
da je »gospodarska prednost« često samo sredstvo k moći, pa 
prema tome ni politička povijest nije samo neka u tajanstveno 
velo zavita borba za klasne interese, »jer ljudi se ne bore samo 
za bogatstvo nego i za moć (gospodstvo), koja dakle može biti 
sama sebi svrhom.« Ratovi se ne vode samo iz gospodarskih ili 
»klasnih« interesa. Tugan-Baranovskij navodi primjer primi- 
tivnih naroda, gdje se ljudi upuštaju u ratove samo radi osvete 
i, da tako kažemo, iz športa, pa čak i onda, kad to gospodarski 
nema nikakove svrhe. Kod civiliziranih naroda nisu uvijek go- 
spodarski motivi odlučni, nego često: patriotizam, altruizam, 
religiozni fanatizam i t. d. Pri tome mogu gospodarski momenti 
imati svoju ulogu, ali mogu biti i od sasvim sporednoga zna- 
čenja. Sukobi u društvu izazivaju se dakle ne samo na osnovi 
gospodarskih, nego i različitih negospodarskih motiva, kao što 
su na pr. osveta, nagon za vlašću, i sl. To na jednom mjestu 
priznaje i Engels, kad kaže: »Među društvenim interesima po- 
stoje i drugi, ne samo klasni. Ukupnost u nekom društvu djelo- 
tvornih klasnih interesa ne čini još ukupnost u njoj uopće živih 
društvenih interesa. Umjetnički, znanstveni interesi, interesi spola 


i sl. nisu — klasni interesi.«**) A kad postoje i drugi interesi, 


onda je jasno, da i oni djeluju u povijesti i izazivaju sukobe. 
Zbog toga tvrdnja, da samo gospodarski motivi pokreću povijest, 
znači suživanje našeg horizonta, s tim više, što su Marx i En- 
gels za svoju teoriju o klasnoj borbi iznijeli vrlo malo dokaza. 

I značenje tehnike se ne smije precjenjivati 1 ustvrditi, da 
ona determinira sav povijesni razvoj. Tehnika spada među 
»materijalne proizvodne snage« u Marxovu smislu, dakle je dio 
»podgradnje«. Ali upravo u tom pogledu postoji još jedan ne- 
dostatak materijalističkoga shvaćanja povijesti, koji se može 
vidjeti na tipnom primjeru današnje boljševičke Rusije. Tamo 
vlada naime ista tehnika kao i u zapadno-evropskim, kapitali- 
stičkim zemljama, dakle »materijalne proizvodne snage«, koje 
odgovaraju sustavu kapitalizma. Pa ipak, kažu, da u Rusiji 

vlada socijalizam! Iz toga bi proizlazilo, da na osnovi iste »pod- | 
gradnje« u dva različita slučaja nastaje različita »nadgradnja«, 
t. j. jedamput kapitalizam, a jedamput socijalizam, što je u 
smislu materijalističkog shvaćanja povijesti nemoguće. Ovo 
naime, kako je poznato, uči, da stalnim »proizvodnim snagama« 
odgovaraju uvijek isti stalni »proizvodni odnosi«, a putem njih 
i uvijek ista stalna »nadgradnja«... | 


VI 


Da Marxova filozofija povijesti počiva na glinenim no- 
gama, dokaz je već to, što je tako često ispravljana, preprav- 
ljana i »tumačena«, ne samo po njegovim sljedbenicima, već 1 
po njegovu drugu Engelsu. Ali i on sam je jednom prilikom 
razbio njezinu jedinstvenost, kad je uz gospodarske momente 
unio među svoje »proizvodne snage« obiteljsku i spolnu vezu. 

U svojoj iskonskoj formi Marxova teorija povijesti sadrži 
najvulgarniji fatalistički materijalizam, jer, kako smo imali pri- 
like vidjeti, pretpostavlja, da neke tajanstvene »materijalne 
proizvodne snage« vrše službu »pokretača povijesti«. U obliku, 
u kakvom ju je kasnije iznio Engels, gubi ta teorija svoju jedin- 
stvenost i svoj materijalistički smisao, pa je ne uspijeva spasiti 
ni čarobna formula o »posljednjoj instanciji«. Jedva se još 
može govoriti o historijskom materijalizmu, kad se, poput 
Engelsa, pretpostavi uzajamno djelovanje najrazličitijih čim- 
benika. 

Sadržaj svjetske povijesti je »hrvanje ljudskih grupa za 
oblikovanje njihova života i njihova svijeta« (Rothacker). U 
tom divovskom hrvanju, koje traje već tisuće godina, djeluju 
različite pokretne snage, koje se izživljuju u svom izmjeničnom 
djelovanju. One su biološke, psihološke i socijalne prirode. 
Ideje kao tipni voljni ciljevi djeluju u povijesti u okviru stalnih 
gospodarskih i društvenih prilika. Zato je donekle, ali samo 
donekle, ispravno, kad se kaže, da »ljudi moraju najprije jesti, 
piti, stanovati, oblačiti se, prije nego što se moraju baviti poli- 
tikom, znanošću, umjetnošću, religijom« (Engels). Sasvim 

ispravno je ustvrdio George Sorel, kad je napisao, da gospo- 
darske. činjenice nisu uzrok, nego uvjeti događanja. Ne pokre- 
tač povijesti, nego činjenica, unutar kojih se povijest odvija. 
Primitivno bi bilo vjerovati, da jelo, pilo, stan i odijelo uzrokuju 
1 pokreću razvoj politike, znanosti i umjetnosti. Ljudi su naime 
oni, koji postavljaju svrhe razvoja. Da bi se na pr. stvorile 
»proizvodne snage« (oruđe, strojevi), kojima materijalističko 
shvaćanje povijesti podaje prvotnu važnost, potrebno je ne samo 
da ljudski duh sudjeluje u stvaranju, nego i da aktivno zamisli 
oruđe i strojeve, na osnovi po sebi postavljenih svrha, i da 
odgovori na pitanje: »zašto«? To je nesumnjivo stvaralačka dje- 
latnost, koja prelazi okvire običnih: »refleksa«, u obliku kojih 
materijalisti zamišljaju sebi razvijanje svijesti. 

U povijesti postoji mnogostruko i izmjenično djelovanje 
različitih pokretnih snaga i uvjeta, od kojih su neki od pojedinih 
autora posebno naglašeni. Tako su važnost ideja u povijesti 
istakli Michelet, L. v. Ranke, Windelband, Rickert i dr.; važ- 
nost rase H. St. Chamberlain; važnost prirodnih uvjeta Buckle 
i Herder; važnost ljudske prirode Taine; važnost narodnoga 
karaktera Miller-Freienfels; važnost psihičkih snaga Ferguson; 
. važnost: narodnoga duha Montesquieu i Voltaire; važnost g0- 
spodarskih motiva Marx i Engels. Ali su mnogi od tih autora 
zapali tu i tamo u suvišna generaliziranja i pokušali dokazati 
superiornost samo jednoga momenta. | 

Sigurno je, da svi već istaknuti čimbenici imaju u povi- 
jesnom zbivanju svoje značenje, i da u nekom smislu mogu biti 
»pokretači povijesti« u jačoj ili slabijoj mjeri. Ali isto tako je 
sigurno, da je »duhovni proces u životnoj povijesti ljudskoga 
roda samostalan faktor razvoja« (Woltmann)**). Idealne po- 
kretne snage u povijesti ne daju se svesti na obični »refleks« 
ili »otisak« baze. Za to su najbolji dokaz oni veliki pokreti ili 
ličnosti, koji se znatno izdižu »iznad svoga doba«. A kao naj- 
bolji i najsuvremeniji dokaz, da gospodarski momenti mogu 
imati vrlo sporedno značenje, nesumnjivo je djelatnost nekih 
evropskih država u današnje vrijeme, koje ostvaruju svoje po- 
litičke programe na temelju idealnih motiva (nacionalnih i sl.) 

1% su u najoštrijoj suprotnosti s njihovim gospodarskim inte- | 
resima. Narodno gospodarstvo se do skrajnih granica opterećuje 
i pritom stradava, ali to sve se dopušta, samo da bi se mogle: 


. 25 
ostvariti neke idealne svrhe“). 


1) Pitanje o pokretnim snagama i smislu povijesti je dodi? .. 
filozofije povijesti, i to onog njezinog dijela, koji se zove ija izi 3 Pe 
vijesti«, za razliku od »logike povijesti«, koja se bavi ko sa e 
vima, pretpostavkama i metodama povijesti (isp. Eisler, “aga gole 
philosophischen Begriffe, 4. izd, sv. 1, Berlin 1937., str. 51 )- —— . 
fiju povijesti naziva Hegel »misaonim razmatranjem ae ae: a a sd 
»povijesnim' istraživanjem u filozofijskoj namjeri b filozofijs im po . 
lima«. Rickert veli, da ona želi istražiti »opća načela povijesnoga živo : 
a Barth, da je ona »ukupnost općih istina, koje se izvode iz činjenica, usta- 
novljenih po povjesničarima«. o . 

2) Povijest filozofije povijesti počinje s poviješću pisanja gadna 
pak stari vijek nije uspio razviti izgrađenu filozofiju povijesti u današ- 
njem smislu. Prvi, koji je obrađivao tu granu, bio je sv. Augustin E ko 
29 knjige o Božjoj državi. On je shvaćao povijest kao trajnu mh 
djelovanje Božje. Na temelju njegova učenja: obradio je svoju sta 
povijesti Otto v. Freysing, koji se u većoj mjeri osvrnuo zi pa a 
čimbenike u povijesti (isp. Dr. Otto Braun: Geschichtsphilosop ; a 
1913., str. 38.). — U doba prosvjećenja bave se mnogi autori filozofijom 


povijesti, kao na pr. G. B. Vico, koji pokušava ustanoviti »zakone« povi- 
bi € 


jesnoga toka. I Leibniz, Voltaire, Montesquieu, Turgot, Hume i taj 
se filozofijom povijesti. Sam izraz »philosophie de IVhistoire« m. = 
Voltaire-a (u uvodu eseja o običajima duhu naroda, 1765.). — [do ? 
između epohe prosvjećenja i njemačkog idealizma bave se Tr geg ei 
filozofiji povijesti Justus Moser, Lessing, Herder i dr. — . su za. 

iz doba prosvjećenja pokušali objasniti povijest iz racionalno m 
bivstva ljudi, odstranivši »teološku metafiziku« () — dotle na pr. ae 
ukazuje na »saveznost između gospodarskih i mii ne : 
'ga naroda«. — Herderu je povijest čista »prirodna povijest ljuds 1 ee j 
radnja i nagona prema mjestu i vremenu«, a cilj je povijesti »humanite «, 
vlada razuma i ljubavi. — U doba njemačkog idealizma, klasike odana 
tike zastupana su različita shvaćanja. Hegelu i Schilleru je = sd hod 
jest »svjetski sud«; po Humboldtu cilj je povijesti ostvarenje uro 
ideje potpunoga čovjeka. Od pozitivističkih autora važan KS 3 > . 
kome su pojedinci uzročno uvjetovani stanjem društva. o najviše Ka 
diskusija izazvalo u svijetu t. zv. »materijalističko shvaćanje povijesti« 

(Marx, Engels, Kautsky, Plehanov i dr.), o kojemu se vrlo mnogo ras- 
pravljalo pro i contra, naročito među nefilozofima, dok su ga filozofi i su- 
više ignorirali, smatrajući, da je ono na tako slabim nogama, da ga nije ni 
potrebno pobijati. To je tek djelomice istina, jer je mnogima, koji ne 
umiju samostalno misliti i ne mogu spoznati slabosti toga shvaćanja povi- 
jesti, potrebno jasno izložiti Marxovu filozofiju povijesti, kao i njezine 
dobre i zle strane. 

*) Od Taine-a potječe poznata rečenica: »L'histoire au fond, est un 
problčme de psychdlogie«. | 

*) Naziv »materijalističko shvaćanje povijesti« (historijski materija- 
lizam) nije utoliko ispravan, što njime Marx-Engelsova teorija nije dovolj- 
no karakterizirana. On je preširok, jer se i Taine-ovo ili Buckle-ovo shva- 
ćanje povijesti može također označiti kao »materijalističko«. Zato je mnogo 
ispravnije reći: »ekonomsko (gospodarsko) shvaćanje povijesti«, ali budući 
da je gornji naziv već udomaćen, — razumijevat ćemo u ovoj raspravi 
pod njim Marx-Engelsovu teoriju povijesti. | 

5) G. B. Vico: Principii di una scienza nuova d'intorno alla commu- 
ne natura delle nazioni (1725.), njemački prijevod Leipzig 1822. 

%) Sličan geografijsko-historijski materijalizam zastupao je nešto ka- 
snije Buckle u svojoj »Povijesti civilizacije u Engleskoj« (1857.); po nje- 
mu glavni utjecaj u ljudskoj povijesti vrše klima, hrana, zemlja i prirodne 
pojave u svojoj cjelini. | ' 

") Kod citata, koji su općenito poznati, ne navodimo radi jednostav- 
nosti potanje, odakle su uzeti. 

8) Isp. Dr. Emil Lederer: Grundziige der čkonomischen Theorie, 
2. izd., Tubingen 1923, str. 6. 


*) Ako je ručni mlin proizveo feudalizam i feudalne gospodare i kme- 
tove, i ako je parni mlin proizveo kapitalizam s buržoazijom i proletarija- 
tom, kako to tvrde marksisti, — onda je nesumnjivo pronalazak elektrike, 
ili da se primitivno izrazimo »električni mlin«, koji nesumnjivo označuje 
opstanak novih »proizvodnih snaga«, morao proizvesti njemu prikladni dru- 
štveni sloj! Međutim o društvenom sloju, koji bi odgovarao razvoju nove 


»proizvodne snage« — elektrike, — u današnjem društvu ne nalazimo ni- 
kakovih znakova njegove egzistencije. 
#%) Isp. Dr. Erich Brandenburg: Die materialistische Geschichtsauf- 


fassung, Leipzig 1920. | : 

"") Ovo shvaćanje je vrlo simplicističko. Zbilja je vrlo malo vjero- 
jatno, da će afrički Crnci ili Eskimi u blizini sjevernoga pola jednom pro- 
Živjeti sličan razvoj, kao zapadno-evropske 'zemlje sa svojim »kasnim ka- 
pitalizmom« (Sombart). 


12) Isp. Dr. M. Tugan-Baranovskij: Theoretische Grundlage des 
Marxismus, Leipzig 1905., str. 15. 

19) Werner Sombart: Der proletarische Sozialismus, Jena 1924., 10. 
ri u) i Engels: Der Ursprung der Familie, Vorwort zur ersten Aufla- 
ge (1884.). i Engels navodi ove kritičke napomene Marxove, koje s on: 
iznio u vezi s Morganovim istraživanjima, — da bi pokazao, kako je 1 a 
bio pripravan svoju teoriju nadopuniti, u čemu ga je nažalost spruje ila 
nah 15) »Die Neue Žeit«, XL, l, Str. 15. ' .s 

16) »Der Sozialistische Akademiker«, 1895., str. 351. — Pismo je da- 
irano 21. rujna 1890. | 
o s) sl elosiger Volkszeitung«, 3. prilog k br. 250., g. 1895. 

18) »Der sozialistische Akademiker«. 1895., str. 315. | Sre 

19) Mnogi će se marksist začuditi, kad pročita, da je Engels pripisivao: 
rasi sposobnost, da djeluje u povijesti i da bude aktivni gospodarski faktor. 
To isto shvaćanje zastupao je i Marx, koji na jednom mjestu u »Kapitalu« 
spominje, da je produktivnost rada vezana prirodnim uvjetima 1 prirodom: 

j rasom i t. d. 2 
Ba Materijalističko shvaćanje povijesti izložili su pojedini marksistički 
autori na vrlo mnogo načina. (Isp. Pannekoek: Religion und Sozialismus; J. 
Dietzgen: Sozial.-dem. Philosophie; Buharin: Der historische Materialismus; 
dalje djela Karla Kautskoga, Karla Korscha i dr.). — Ali se uglavnom 
može smatrati, da postoje dva osnovna mišljenja o osnovima historijskoga. 
materijalizma, između kojih se kreću pojedini autori. m 

241) Isp. Werner Sombart: Der proletarische Sozialismus, str. 213. 

2) Isp. Dr. M. Tugan-Baranovskij:  Theoretische Grundlage des 
Marxismus, Leipzig 1905., str. 15. o 

23) Isp. »Die neue Zeit«, XXI, sv. II, str. 261. Na : 

24) Isp. Dr. Ludwig Woltmann, Der historische Materialismus, Dussel- 
dorf 1900., str. 409. | Bi . 

25) Drugo je pitanje, da li su te svrhe opravdane ili nisu, Za nas je 
ovdje glavno, što možemo ustanoviti kao činjenicu, da su doista neke ide- 
alne svrhe glavni pokretač sveukupne politike nekih država. 

DR. ERNEST BAUER, LEIPZIG 


TRAGOM HRVATA U 350-GODIŠNJEM 
RATU 


Dokumenti iz grofovije Usenburg-Biidingen (Oberhessen) 


O sudjelovanju Hrvata u tridesetgodišnjem ratu ne zna 
se mnogo, mada bi ta tema po svojoj historijskoj važnosti za- 
služila mnogo pomniju obradbu nego što se to do danas dogo- 
dilo. Ono malo, što se općenito znade: da su Hrvati kao po- 
moćne konjaničke čete prešli skoro cijelu Njemačku, da su bili 
poznati kao hrabri, ali ujedno divlji i okrutni vojnici, da su 
sudjelovali kod znamenitih opsada Magdeburga i Marburga na 
Lahni, te da je možda od njihove ruke poginuo švedski kralj 
Gustav Adolf u bitci kod Liutzena, sve to počiva na nesigurnim 
i nepotpunim podacima. U strašnim ratovima, koji su u to doba 
kroz decenije harali Njemačkom, uništeni su mnogi vrijedni 
dokumenti, koji bi za ovo pitanje bili od neprocjenive važnosti, 
pa se mora priznati, da većim pregledima hrvatske povijesti 
(Klaić, Šišić, Srkulj) i nije preostalo ništa drugo, nego da o tom 
periodu spomenu nekoliko riječi, pa da onda prijeđu na obradbe 
drugih pitanja. 

Sve to međutim ne umanjuje potrebu, da se o Hrvatima 
u tridesetgodišnjem ratu, gdje je god to moguće, prikupe i na- 
oko neznatni podaci (koje susrećemo u nekim njemačkim po- 
krajinama), jer se ne smije zaboraviti, da je to bila jedna od 
prvih prilika, kad se o njima saznalo u evropskoj javnosti. 
Činjenica, da je taj prvi nastup Hrvata uslijedio u takvom 
surovom obliku, ne treba biti čudna, jer su se tada u načinu 
ratovanja i daleko kulturniji narodi međusobno upravo natje- 
cali, tko. će da izmisli još gore i još svirepije metode: katolik 
i luteran, Nijemci svih pokrajina, Švedi i Francuzi; svi su u 
tome bili jednaki. Koje čudo da su onda u tim borbama Hrvati, 
naviknuti na vječni rat s Turcima, u toj prilici dali sve, 
što se do onda u ratovima poznavalo. Osvojeni gradovi i 

zamci smatrali su se ratnim plijenom, pa budući da se tuđa 
imovina nije poštivala, haračili su i Hrvati po njemačkim kra- 
jevima kolikogod su mogli, jer je to za njih bilo i životno 
pitanje. Mnogo je veća šteta za nas bila, da je veliki Schiller 


proučavajući prilike tridesetgodišnjeg rata u svojoj povijesti 


(Geschichte des Dreissigjahringen Krieges) stekao uvjerenje, da 
su Hrvati bili sami palikuće i razbojnici, pa je to svoje shva- 
ćanje kasnije prenio i u svoju trilogiju » Wallenstein« (osobito | 
» Wallensteins Lager«) i time u izvjesnom smislu utjecao na 
svoje surodnjake, koji su Hrvate još mnogo vremena iza toga 
smatrali nekim poludivljim narodom. Koja sreća bi za nas bila, 
da se Evropa više zanimala za naše borbe s Turcima, gdje joj 
je upravo ta hrabrost i okrutnost Hrvata učinila mnoge usluge. 


Prigodom posjeta inozemne štampe grofoviji Ysenberg- 
Bidingen, koji je uslijedio na poziv okružne uprave nacionalno- 
socijalističke stranke u svrhu propagande turizma, uspjelo mi je 
naići na tragove hrvatskih pohoda u prvoj polovici 16. vijeka. 
Budući da me je to pitanje odmah počelo zanimati, zatražio 
sam iz kneževskih arhiva u Bidingenu isprave, koje bi se mogle 


odnositi na ta haračenja Hrvata po spomenutoj. grofoviji, i tamo 


se zaista našlo nekoliko papira, koji za naše istraživanje imadu 
neku važnost. Sredivši sve te podatke može se barem u zasad 
nepotpunom obliku pokazati sasvim interesantna slika tog vo- 


ojevanja, koja je tim vrednija, jer je po mom znanju ovdje prvi 


put objavljena. 


Godina 1634. znači u tridesetgodišnjem ratu potpunu pre- 
kretnicu, što se tiče sistema i principa ratovanja. Neočekivani 
poraz švedske vojske pod vodstvom vojvode Bernharda Wei- 
marskoga kod Ngrdlingena otvorio je katoličkim carskim četama 
i bavarskoj vojsci pod Johannom Werthom slobodan put u pro- 
testantske krajeve Njemačke. Za kratko vrijeme zaposjela je 
carska vojska važno područje Švapske, Franačke i Falačke, a 
protestantska Saksonska bila je primorana da zaključi separatni 
mir s carem 30. svibnja 1636. u Pragu. Ovaj primjer Saksonske 


slijedili su i drugi protestantski vladari i knezovi, jedino je pod 

švedskim utjecajem ostalo područje, u kojem se u onaj čas na- 
lazila njihova vojska: Hessen, Wiirtemberg i Baden. 

Iste godine javlja se najprije u politici, a poslije i na boj- 
nom polju tridesetgodišnjeg rata nova velesila, koja je stubo- 
kom izmijenila cijeli položaj, ali ujedno su se rad nje pomalo 
počeli zaboravljati razlozi, zbog kojih se uopće vodio ovaj veliki 
rat. Francuska, kojoj je bilo stalno na pameti, kako bi oslabila 
snagu Habsburgovaca, pokušala je najprije diplomatskim i fi- 
nancijalnim putem, kako bi pomogla Švedima u njihovoj teškoj 
situaciji. Budući da je kod toga kardinalu Richelieu-u bio pred 
očima još jedan drugi cilj, naime zaposjednuće njemačkih ze- 
malja na Rajni i njihovo pripojenje Francuskoj, to on nije ža- 
lio truda ni troška, da evangelicima u tom času pomogne. 

Pregovori Richelieua sa Švedima tekli su povoljno: Francu- 
ska se obvezala, da će Švedima 1 njihovim saveznicima staviti 


na raspolaganje 12.000 momaka i pola milijuna Livresa za ratne | 


potrebe, a u slučaju nužde, da će osim toga postaviti rezervni 
zbor, koji će štititi Rajnu. Kao protuuslugu dali su Švedi Fran- 
cuzima da zaposjednu Alzašku i neke tvrđave na Rajni. U 
zadnji čas je izgledalo, kao da do tog sporazuma ne će doći, 
jer je Saska kao carski saveznik započela rat protiv Šveda, a 
švedski kancelar Axel Oxenstierna htio je nato da brže bolje 
zaključi posebni mir s carem. No Francuska znala je 1 to za- 
priječiti: dala je novaca knezu Bernhardu, pomogla mu je da 
opet skupi svoju vojsku i osigurala mu godišnju plaću a poslije 
rata Alzašku kao nasljednu grofoviju. 

Od toga časa, kad je francuska diplomacija zahvatila u pri- 
like tridesetgodišnjeg rata, gubi taj posvema karakter vjerskog 
rata, što je doonda imao, i svi oni razlozi, koji su ga svojedobno 
izazvali, prestali su sada za nj važiti. Iz sukoba, koji se zametnuo 
u ime socijalne pravde i ispravnog tumačenja evanđelja, razvio 
se sada strančarski rat, u kome su katolici i protestanti prema 
svojim vlastitim suvjernicima postupali baš onako, kao prema 
svojim najgorim neprijateljima. Iz cijelog tog mutnog kola 
nastojala je diplomacija velikih sila izvući za svoj račun što- 
god se više bude dalo. | 

Poslije nesretne bitke kod Nočrdlingena, sabrao je vojvoda 
Bernhard Weimarski ostatke svojih četa na jugu kod Heil- 
bronna i s njima je onda pošao na sjever u kraj oko Frank- 
furta na Majni. Njegova je namjera bila da se tamo združi 
s pomoćnom vojskom, koja se sastojala od hessenskih i liinebur- 
ških trupa. No ova namjera se vojvodi izjalovila, jer je ova 
pomoćna vojska još prije nego je stigla, da se s njime združi, 
bila opozvana, da brani Donju Saksonsku pred pobjedonosnim . 
carskim četama. Kako je u isto vrijeme druga jaka carska voj- 
ska pod vodstvom kardinala-infanta od Španije iz Nordlingena 
polazila prema Frankfurtu na Majni, morao se vojvoda Bern- 
bard povući prema Mainzu, ostavivši ovako slobodan put prema 
sjeveru kardinalu-infantu. 

Ovakova je bila ratna slika, kada po prvi put susrećemo 
Hrvate među carskom vojskom. Kardinal-infant je naime sa 
svojim četama htio da što prije stigne na Rajnu i preko Rajne 
u špansku Nizozemsku, da se tamo opet sjedini s drugom nizo- 
zemskom vojskom, koja ga je tamo čekala. Budući da mu je za 
brže napredovanje i izviđanje bila potrebna konjica, koje on 
nije imao, uzeo je u pomoć 40 kumpanija Hrvata, Madžara i 
Poljaka (2000 konjanika), koji su ga trebali pratiti do Ander- 
nacha na Rajni. Upravo ove hrvatske čete na svom prolazu 
k Rajni strahovito su poharale krajeve kneževine Hessenske, a 
među inim osobito grofoviju Ysenburg-Bidingen s tvrdim gra- 
dom Ronnerburgom i utvrđenim gradovima Gelnhausen i Bii- 
dingen. Hrvati su prolazili tim krajem upravo dva puta: prvi 
put koncem rujna 1634. pod vodstvom generalmajora von Ossa 
na putu u Andernach, a u listopadu iste godine prilikom svog 
povratka iz Andernacha. 

Sela i gradovi grofovije Ysenburg-Budingen nalazila su se 
dakako u ono vrijeme u najvećoj nevolji. Već tamo od 1621. 
godine počele su se osjećati u dotad mirnom kraju grozete tri- 
desetgodišnjeg rata. Iz te iste godine imade u biidinškom arhivu 
Prvi put spomena o tome, da je neki seljački posjed bio »durch 


das Kriegsvolk verheret«. Kad su kasnije takovi napadaji i oti- 


mačine sa strane katolika i evangelika učestali, dali su seljaci 


Hrvatsko Kolo 2995 15 


svu svoju žetvu i plodine smjestiti u prostranim hambarima 1 
spremištima tvrdog grada Ronneburga nedaleko Budingena. 
Budući da je tu trebalo mnogo prostora, bio je konačno sav 
grad, sve dvorane i stambene prostorije, ispunjen žitom, plo- 
dinama i voćem. Kako je u to vrijeme i u gradovima vladala 
nesigurnost, vidimo iz toga, da je bidinški magistrat za svoje 
potrebe iz ronneburških hambara dao kupiti 100 osmina žita 
i predao ih svojim pekarima. Krajem 1621. došlo je u tako pre- 
punjenom gradu do požara, koji su svojom neopreznošću skrivili 
stražari kula. Mada je tom prilikom izgorio najveći dio grada, 
ipak se u spasenim dijelovima 1622. nalazilo još 3.607 osmina 
zobi. (»Heimat« Kreis Budingen. Vlg. Emil Roth. Giessen 1900.). 

Kraj takve opće nesigurnosti razumljivo je, da su ostale 


prilike u selima morale biti jadne. Maleni uvid u to nam pruža . 


list nekog seoskog načelnika (Schultheiss) vojničkom zapovjed- 
niku tvrđave Ronneburg, u kom ga moli za pomoć, da bi uzmogao 
prevesti svoje žito u grad: »Diweil keine Pferdt oder Karren 
allhier seyn Alss ettliche Ellenlige (= elendige) Pferdt so die 
Handt nitt wohl tragen k&nnen (= die kaum die Hand tragen 
k&nnen) die alle Tage genug zuthun haben in das alten 
Schultzen Haus Holz zu fiihren... itd.« Vidi se, da u to vrijeme 
već u selima grofovije nije bilo konja sposobnih za prijevoz 
lakšeg tovara. | 

Početkom rujna 1684. došao je jak odio Hrvata-konja- 
nika s potrebnim kolima za komoru pred gradić Gelnhausen. 
Čini se, da je taj odio Hrvata pripadao vojnom zboru generala 
Isolanija, koji je pratio kardinala-infanta na njegovu putu. U 
Gelnhausenu nije bilo gotovo nikakove švedske posade, a tako 
isto ni u Bidingenu, nego su se jači švedski odredi zadržavali 
u jakoj tvrđavi Hanau pred Frankfurtom na Majni, no i ti se 
nisu mogli suprotstaviti sili kardinala-infanta od Španije. Geln- 
hausen se stoga smjesta predao Hrvatima, koji su ga potpuno 
opljačkali, a nekoliko dana poslije toga poharan je i Budingen 
na isti način. 7. rujna došli su Hrvati pod Ronneburg i za 
kratko vrijeme prodrli u grad, strahovito oplijenili sve do čega 
su došli, žito i plodine uzeli za svoju ishranu i time dakako 

strahovito oštetili okolne seljake, koji su stoga ostali prepušteni 
gladi. Posadu grada stavili su Hrvati na muke, svečane dvorane 
i stambene prostorije su potpuno uništili, namještaj razbili, a 
pokvarili su također lančani most, koji je vodio do glavnih 
gradskih vrata i prema tome bio za tvrđavu od najveće važnosti. 
Sam grad se od tog prepada, mada su Hrvati par dana kasnije 
otišli, nije mogao dugo vremena oporaviti. U nekom izvještaju 
iz god. 1637. nabrajaju se sve prostorije grada i označuju kao 
»ferderbt«, poimence velika dvorana, »das Stoblein obig dem 
Spcisskeller«, »Papageyengemach u. Cammer« itd. Za mnoge 


druge prostorije kaže se da su »ferderbt und nitt mehr«. 


| Neobičnu bijedu onog vremena vidimo po tome, da nikako 
nije bilo moguće Ronneburg popraviti. Bilo je nemoguće dobiti 
tesare za taj posao, a kad su konačno 1647. došli tesari iz Ha- 
naua, uzmanjkalo je opet drva, jer nije bilo konja, da ta drva 
dovezu. Nato su tesari opet otišli. Tek 13 godina poslije upada 
Hrvata popravljen je konačno grad Ronneburg. 

Posljednji ostaci Hrvata, koji su se još iza tog dvostrukog 
prolaza hrvatskih četa (na putu i povratku s Rajne) zadržali 
u grofoviji Ysenburg-Biidingen, protjerani su, kad se vojvoda 
Bernhard Weimarski povratio na desnu obalu Rajne. Njegove 
čete osiguravale su krila i pozadinu pa su 7. i 8. studenoga došle 
do Budingena. | 

Još prije toga odlučio je švedski zapovjednik tvrđave Ha- 
naua, major v. Ramsei da pomogne grofoviji, pa je ovako 15. 
listopada poslao detašman od 25 švedskih mušketira u Bidingen. 
Kako to nije bilo dosta, došlo je 19. listopada još 30, a 21. stu- 
denoga i poručnik i 60 momaka švedske vojske. No već se za 
evangelike približavala veća opasnost nego pred dva mjeseca 
1 to ovaj put s druge strane. Carska vojska s pomoćnim holan- 
dijskim četama i konjaništvom, u kome je bilo isto mnogo Hrvata, 
nalazila se na maršu iz okoline Kčlna uz Rajnu i Majnu prema 
Aschaffenburgu. U svemu moglo je biti 15.000 momaka, koje 
je vodio Feldmaršal grof Filip Mansfeldski, Feldzeugmeister 
grof Furstenberg, General-Wachtmeister_Lutter von Bčning- 
hausen i Oberst v. Metternich. Ta je vojska prešla Wester- 


227 A“. % 


wald i Taunus, pa Wetterau i došla u kraj Vogelsberga, u 
kom se nalazi i grofovija Ysenburg-Biidingen. Vojvoda Bern- 
hard uklonio se toj sili, koja je na svom putu palila 1 plijenila 
sva mjesta kuda je prolazila. Bidingen, se ovog puta opro i 
njegova se švedska posada vrlo hrabro borila. Carske su čete 
nato izvele topništvo i upaljivim metcima bombardirale grad. 
Konačno su se slabi Švedi predali uz slobodan odstup, a grad je 
kapitulirao. 30. studenoga unišle su carske čete u grad, a Švedi 
su odstupili prema Hanauu. 

 Interesantan dokaz, prema kojemu možemo vidjeti harače- 
nje carskih i hrvatskih četa po Biidingenu i okolici, sačuvao se 
u kneževskom arhivu u Biidingenu (Firstlich Ysenburgisches 
Gesammtarchiv Biidingen). To je uglavnom jedan opis sviju 
strahota, koje su se ža vrijeme tog ratovanja, te opsada i oku- 
pacije dogodile, kao i izvještaj o poginulim ljudima, pretrp- 
ljenoj šteti, otetoj imovini, stoci itd. Izvještaj je pisan od jednog 
suvremenika godine 1636., a vjerojatno su postojala dva pri- 
jepisa. Jedan od njih upotrijebio je dekan Friedrich Mayer pa 
ga je objelodanio u svojoj, danas vrlo rijetkoj knjižici »Ge- 
schichte der Stadt und Pfarrei Bidingen« Frankfurt a. Main 
1868. Cijeli tekst originalnog rukopisa priopćio je K. Heuson 
u lokalnom listiću »Heimatblatter fir den Kreis Biidingen« (N. 
11, Jg 7). Tamo se nalazi toliko zanimljivih podataka o pro- 
lazu Hrvata, pa time taj spis i za našu nauku postaje neobično 
važnim. | 
Natpis originalnog rukopisa glasi: (pravopis je preudešen 
po današnjem). 
»Bericht tvelcher Gestalt das kaiserliche, spanische und ligis- 
tische Kriegsvolk das Biidinger Teil der graffschaft Usenburg- 
Biidingen erbarm und jimmerlich ausgepliindert und ruimert 

haben. Uom September 1634 bis in den Januar 1685«. 


Stadilein Biidingen. 


»den 25. September ist ein starker Trupb Kroaten') nach 
Biidingen gekommen, das Stadtlein und Schloss mit Gewalt cin- 

genommen, alles aufgeschlagen, Tiren, Schranke, Kasten und 
Kisten, Tische und Banke zerschmissen, durchsucht und alles was 
ihnem beliebt hat und anstandig gewesen, mitgenommen, an 
Wein, Fruchten, Hausrat und anderen Vorrat, insonderheit auch 
das Schloss und die Kirche in der Stadt schrecklich verwiistet, 
die graflichen Begrabnisse eroffnet, Gold und Kleinodien da- 
rinen gesucht, den Gotteskasten spoliert (=" beraubt) und das 
Almosengeld mitgenommen und sonsten mit Niederhauen, 
Schanden und Wegfiihren sowohl Manns- als auch Weibsper- 
sonen, Wegfihrung Pferde und Rindsviehs unerhčrter_Weise 
gehauset und also alles in solchen verderblichen Stand gesetzet, 
dass bei Menschen Gedenken dieser Schaden nicht verwunden 
werden mag. Und ist dies greulich Unwesen im Stadtlein Bu- 
dingen auf drei Wochen lang continuiret worden. Diese Zeit 
uber sind aus der Bigerschaft erschossen und ums Leben ge- 
bracht worden: (navodi se 6 imena). 


Nachfolgende sind allesamt zum Teil bel geschlagen, ge- 
prugelt und zum Teil todlich verwundet, und wie es die Kroa- 
ten und andere Kriegsvolker genannt auf schwedisch getrankt 
worden, indem sie einem jeden mit einem Knebel das Maul 
aufgezwangt und den Leib voller Wasser, Lauge und sonsten 
unrein Wasser gegossen, hernach ihm auf den Leib und Brust 
gesprungen dass das Wasser zum Teil aus dem Leib springen 
mussen: (navodi se 18 imena). 


Iza toga slijedi još veliki popis onih, koji su »gefangen und 
um Geld rationiret worden«. 


Zanimljivo i za prilike tridesetgodišnjeg rata vrlo zna- 
čajno je, da su bidinški građani smatrali svojim neprijateljima 
1 štetočinama isto tako evangeličke švedske vojnike kao i ka- 


 toličke carske, makar su sami bili evangelici. To se jasno vidi 


') Treba uzeti u obzir, da se tada pod Hrvatima nije razumijevala 
samo neka narodnost, nego i vrsta oružanja (skup vojske). 

iz opisa onog vremena, kad su čete vojvode Bernharda i švedske 
čete iz Hanaua boravile u Budingenu: 

»Freitag, den 9 November sind von Herzog Bernhards von 
Sachsen Kriegsvolk auf einen Anschlag 80 Pferde und folgen- 
den Samstag noch 3 Regimenter iiber 1000 Pferde nach Bu- 
dingen geschickt worden, davon die Biirgerschaft und sonderlich 
auch die in der einen Vorstadt, das Grossendorf genannt, an 
Wein, Fitterung und anderem grossen Schaden erlitten.. .« 

Za švedski garnizon kaže se opet na drugom mjestu da 
je došao 9. studenoga i ostao sve do 30., što da je za građane 
bilo vrlo tegobno i skupo. O drugom pohodu carskih četa pod 
Filipom Mannsfeldskim i opsadi Bidingena ima ova zabiljež- 


ba: »Diesen Sonntag, den 30 November hat das ligistische. 


Kriegsvolk den Obersten, den Grafen von Mansfeld und Grafen 
Thaum Firstenberg und Bčninghausen das Stadtlein Budingen 
mit ihnen akkordieret eingenommen, da dann viel Tausend Reuter 
Schiessen gezwungen, auch obige beide schwedische Lieutnanten 
mit ihnen akkordiert eingenommen, da dann viel Tausend Reuter 
und Volk mit etlichen hundert Kutschen und Bagagewagen ein- 
gezogen, etliche Tage darin geblieben, und was die Armee ohne 
das zuvor verderbten Biirgern noch an Wein und anderen Din- 
gen gehabt, vollends aufgezehrt, dabei aber all der Burger ubri- 
gen Wein, so sie nicht beim Einzug getrunken, ins Schloss fuihren 
lassen, von der Herrschaft Speicher Korn zu Unterhaltung der 
Soldaten vor solchen Wein gegeben, teils Wein ist auch von 
dannen gefiihrt worden, wie auch der Herrschaft Frucht. Bei 
dieser Einnehmung sind nachfolgende Biirger erschossen wor- 
den: (navode se tri imena) hinter der Burg. Nach Abfihrung 
der ganzen Armee ist im Stadtlein zuriickgelassen worden der 
Oberst Wilhelm von Metternich mit seinem Regiment zu Fuss 
so bis dato den 6 Januar 1635 noch darinnen logieren tut; die 
Biirger weil sie nichts mehr im Vorrat haben, essen und trinken 
mit den Soldaten von demjenigen, so sie aus anderen Herr- 
schaften darin bringen.« | 

Okolna sela postradala su također užasno. Nebrojeno osoba 
bilo je okrutno mučeno i okradeno, čitave porodice ubijene 1 

opljačkane. Na nekoliko mjesta spominju se izričito Hrvati, 
tako kod pljačke i zauzeća sela Dudelsheim i Oberndorf: 

“ »Als hernach das ligistische Kriegsvolk ankommen, haben 
darinnen die Generale Grafen von Mansfeld, Grafen von 
Furstenberg und Bčnninghausen samt anderen Obristen und 
den ganzen Stab logiert, iibriges vollends aufgezehrt was auch 
an neuen Fruchten und Weinen noch iibrig gewesen, ist sowohl 
von den ligistischen Volk als auch den Kroaten nach Salminster 
und anderen Orten gefiihrt worden haben auch den Biittel da- 
selbst, weil er ihnen nicht alles nach ihren Begehren in ge- 
schwinder Eile bestellen und zuwege bringen konnte erschossen.« 

Hrvati su također strahovito haračili po selima Pferdsbach 
i Dudenrod: tamo je neki hrvatski vojnik seljaka Simona Win- 
deckera ponajprije istukao sabljom, a kad ovaj još od toga 
nije umro, došao je drugi Hrvat pa ga je ustrijelio (... .»ist 
erstlich von einem Kroaten mit einem Sabel gehauen, weil er 
aber nicht ersterben konnen, von einem andern erschossen 
worden.«) 


U mjestu Huttengesass su u rujnu 1634. Hrvati odveli 
40 konja i 2 ždrepca, zatim 65 komada stoke, preko 50 svinja, 
pa prema tome seljacima uopće. nije ostalo ništa. Kako je iz- 
gledalo s ostalom njihovom imovinom, vidimo iz ove zabi- 
lježbe: »Hernach sind ihnen von den Kroaten wie auch von 
dem Ligistischen Volk das ubrige Vieh, Hausrat, Fruchte so- 
wohl in Hausern als auch auf Schloss Ronneburg weggenomen 
worden.« Velik je popis bijednih stanovnika, koji su ranjeni 
ili poginuli. Neki su ustrijeljeni kuburama, drugi su sasječeni 
sabljama, treći zgaženi nogama (»ist ein Slodat dreimal mit 
gleichen Fussen auf die Brust gesprungen, das er sobald gestor- 
ben« ili »ist mit einem Sabel durch die Hirnschale gehauen 


 worden, dass er nur noch 2 tage gelebet, hernach gestorben.«) 


Izvještaj završava dirljivim riječima: »In summa der ganze 
Jammer und Elend mit Niederhauen, Schiessen, Schlagen und 
Ermorden so vieler armen unschuldigen Leute, Schandung 
Frauen, Jungfrauen und Knaben!« 

| Biidingen još danas stoji baš onako kao kad su ga Hrvati 
pohodili. Čak u Njemačkoj, gdje su historijski spomenici ne- 
rijetka pojava, mogao se malo koji grad toliko sačuvati kao 
Biidingen, koji zato zovu »das oberhessische Rottenburg«. Tro- 
struki tvrđavni pojas, koji se počeo izgrađivati sve tamo od 
Hohenstauffovaca, stoji još danas potpun i čitav sa svim svojim 
kulama, na kojima se još vide tragovi udaraca neprijateljskih 
zrna za vrijeme opsade poslije bitke kod NGrdlingena. Nijedna 
kuća nije mlađa od pola vijeka, svaka je ulica šarena i sliko- 
vita kao u priči, nijedan prozor nije bez cvijeća i zelenila. Pred 
glavnim gradskim vratima, koja su vidjela ulazak Hrvata u pre- 
strašeni grad, leži danas mirno u suncu velik pas i žmirka 
prema suncu, a zabati i trijemovi, koji se iza njega vide, pot- 
sjećaju na najljepše akvarele Spitzwega. Starinska crkva iz 12. 
vijeka je još danas kao u 16. vijeku središte grada, a sjedište 
magistrata je u istoj kući, u kojoj su se jednoć sakrivali zapre- 
pašteni građani. Njihovi unuci ni danas nisu dostigli tempo, 
što ga traži moderan život: Bidingen na sreću još nije postao 
turističkim mjestom i upravo sada prave se velike pripreme, da 
se tom nedostatku doskoči, što bi doduše pomoglo bijedi čitavog 
kraja, ali bi također uništilo ono malo romantike, koja se još 
do danas uspjela sačuvati. 
Čudnovat osjećaj prožima čovjeka, kad stupa tim starim 
* ulicama, kojima su u tridesetgodišnjem ratu jahali hrvatski ko- 
njanici. Relativnost vremena, koja se osobito ukazuje u takvim 
drevnim gradovima, sili svakoga na uporedbe i razmišljanja 
o vezi današnjega vremena s prošlim. Grozota i strah, koje je 
širilo nekoć hrvatsko ime, zaboravili su danas ovi mirni stanov- 
nici posvema i opet im je glavno zanimanje, da skupe dosta 
- plodina i da im žetva ne podbaci. Mirni tijek vremena i sigur- 
nost, koja već 300 godina vlada nad tim krajem, čine također, 
da danas malo tko od stanovnika Biidingena znade o potom- 
cima onih Hrvata, koji su ih nekoć mučili, a sada isto tako 
njeguju svoju domaću zemlju i uzgajaju svoje usjeve i cvijeće 
kao njihova braća u Njemačkoj. | 

VLADISLAV KUŠAN, ZAGREB 


GRAFIČKA ZBIRKA SVEUČILIŠNE 
KNJIŽNICE 


O prošlosti, postanku i sadržaju zbirke i o upravitelju 
dru Arturu Schneideru 
I 


Opširna povijest Grafičke Zbirke, koja u stvari postoji tek 
dvadeset godina, ne bi se nikako mogla u potpunosti napisati 


bez posebnoga većeg uvoda. Taj uvod — neka vrst historijskog 


prologa ili preludija — u kojem bi se teška i krvava stvarnost 
XVII. vijeka miješala s osebujnom romantikom te udaljene 
epohe, bio bi možda nerazmjerno opsežniji od same povijesti 
zbirke, a nosio bi ovaj svečani naslov: »Ivan Weykhart Valva- 
sor, kranjski plemić i polihistor«. ' 

Prelistavajući stare knjige i požutjele, ovetšale dokumente 
o njemu diže se pred nama polako tamni zastor prohujalog vre- 
mena i mnogo običnih i neobičnih događaja prošlosti, a još više 
čudesnih ostvarenih i neostvarenih snova i težnja jedne iznimne 
pojave toga doba u našim krajevima pomalja se kroz sivu maglu 
zaborava, isprepliće se i slaže u pitoreskne šarene slike sudbin- 
skog zbivanja. 

Život ovog znamenitog pisca, člana londonskog Royal So- 
ciety, neumornog i svestranog trudbenika ukazuje nam se tada 
poput bizarne i pomalo fantastične priče o neobičnim ljudima i 
čudacima prošlih vremena: biografija sanjara i čovjeka akcije, 
putnika, polihistora, koji sa zanesenjačkom gorljivošću prou- 
čava različite znanosti i umijeća, piše rasprave, traktate i po- 
vjesnička djela, sabire sa strastvenim oduševljenjem knjige, ru- 
kopise, umjetnine, rude i druga čudesa naše zemlje i njene civi- 
lizacije i umire financijski upropašten i osiromašen. 

Kako glavnu osnovu naše Grafičke Zbirke čine grafički li- 
stovi, što ih je Ivan Valvasor tijekom svog života sakupio, to 

se ni u ovom izlaganju i razmatranju ne može mimoići ni nje- 
gova ličnost ni njegova biografija. Iznesena bez najmanjeg 
sjenčanja pozadine, bez pojačavanja kontrasta 1 primjese ro- 
mansiranih elemenata, ta biografija ima u sebi nešto od starih 
kronika. | | 
Pređi Ivana Weykharta Valvasora doselili su se u Kranj- 
sku iz Italije. Ponajprije se doseli neki Ivan Baptist Valvasor. 
On dođe u Kranjsku kao trgovac posuđa od majolike, te trgu- 
- jući 1 tražeći sreću postade veoma bogat i prometne se u ugled- 
nog i moćnog bankara. Povodeći se za tim zemljakom 1 imenja- 
kom napusti u prvoj polovici XVI. vijeka bergamaski gradić 
Telgate djed našeg Valvasora, Jeronim Valvasor, pa lutajući 
Kranjskom za kruhom i prevrtljivom Fortunom dođe u službu 
Ivana Baptista. Veliki novčar Ivan Baptist pokloni svome ze- 
mljaku Jcronimu Valvasoru za vjerno službovanje grad Gal- 
leneck (Golnek). Jeronim je imao sina Bartolomeja, a taj nasli- 
jedi trgovinu Ivana Baptista, pa tako porodica Jeronimova po- 
stade veoma bogata. | 
2 G. 1641. rodi se u Ljubljani Jeronimu sin Ivan Weykhart. 
Roditelji pošalju sina u kolegij ljubljanskih Isusovaca, koji ga 
svestrano izobraziše i odgojiše u onodobnom humanističkom duhu. 
Prirodna nadarenost, velika marljivost, smisao za znanost uopće, 
želja za naukom i kulturom ističe se već u portretu duševnog 
lica mladog gojenca Jezuitskog kolegija, da kasnije dođe do 
punog izražaja u njegovu obilnom radu i djelovanju. Uz te spo- 
sobnosti raste u njemu od djetinjstva neodoljiva čežnja za pu- 


tovanjem, upoznavanjem dalekih krajeva i nepoznatih zemalja. _ 


G. 1659., polazi još kao mladić na prvu veliku »peregrinaciju« 
po Njemačkoj, ali radi ratnih nemira i turskih najezda na gra- 
nicu morade se vratiti u domovinu. Tu se bori kao »Volontie- 
rer« s Turcima oko Senja, no duh željan novih vidika ni tu ne 
miruje — proučava marljivo život i običaje uskočke. G. 1666. 
nalazi se u Beču, pohađa različite knjižnice, a napose veliku 
dvorsku knjižnicu, kojom upravlja slavni Petar Lambeccius, 
učenjak, autor djela u osam svezaka »Commentarii de biblio- 
theca caesarea Vindobonensi (1665.—79.). Zatim g. 1669. po- 

lazi na nova lutanja. Putovanje po Italiji, Africi, Francuskoj 1 
Švicarskoj oblikuje mu sve više intelektualnu fizionomiju i upot- 
punjava njegovo znanje. Putujući bilježi dojmove 1 piše dnev- 
nik, koji često spominje i navodi u svojim kasnijim djelima, ali 
se taj vrijedni dokumenat za bolje upoznavanje unutarnje lič- 
nosti toga zanimljivog čovjeka XVII. vijeka izgubio. 

Od g. 1670. do 1672. nalazi se Valvasor u Francuskoj, bo- 
ravi u Marseillu, Avignonu, Beaucairu, Lyonu i Parizu. U Lyo- 
nu, gdje se najduže zadržavao, uči historijske znanosti, arheo- 
logiju, matematiku, magiju 1 alkemiju. Vrativši se konačno u 
Kranjsku oženi se, stalno se nastani u svom dvoru Wagens- 
bergu i tu se preda potpuno svojim pasijama: nauci, pisanju, 
sređivanju svoje knjižnice od deset hiljada svezaka, zbirke 
umjetnina, slika, grafike, naučnih aparata, rukopisa, plemićkih 
grbova, genealogija, prirodnina i drugih rijetkosti, koje je do- 
nio sa svojih putovanja svijetom. g 

Različite nauke i umijeća zaokupljaju i nadalje njegov 
duh, i on se ozbiljno bavi poviješću, geografijom, topologijom, 
genealogijom, heraldikom, alkemijom, tehničkim projektima, 
bakropisom, glazbom i lijevanjem kipova od bronze. No glavni 
sadržaj njegova života nije više izučavanje samo po sebi, nego 
djelomična primjena rezultata njegovih studija: stvaranje 1 iz- 
davanje zamišljenih djela. Od g. 1679., kad je izašla »Topogra- 
phia Carniolae modernae«, pa do g. 1689., vrijeme publiciranja 
njegova kapitalnog djela »Ehre und Ruhm des Herzogtums 
Krain«, koje ga je najviše proslavilo i koje još danas predstavlja 
važno vrelo za neka pitanja prošlosti naših krajeva, Valvasor 
je stvarao i izdavao neumorno nova djela: g. 1680. Ovidijeve 
metamorfoze sa bakrorezima Trosta i Greyschera, 1681. » Topo- 
graphia Archiducatus Carinthiae modernae«, 1681. »Theatrum 
mortis humane tripartitum«. 

Učeni gospodar Wagensberga, zanesen svojim velikim izda- 
vačkim idejama i ciljevima, ne radi oko ilustriranja svojih djela 
sam. U tom poslu pomažu mu drugi grafičari. Valvasor se razu- 
mije u bakropis, na njegovu burgu postoji atelier i tiskara za 
bakrorez, a brojni suradnici, koji ga kao svoga meštra okružuju 

i po njegovim željama i uputama stalno rade, priređuju ilustra- 
tivnu građu za njegova djela. U krugu njegovih pomagača na- 
lazimo Hrvata, plodnog pisca i bakroresca Pavla Rittera Vite- 
zovića, Nizozemce Almanacha i Petera Werexa, Nijemce Jo- 
hanna Kocha, Andreasa Trosta, Atzelta, Petra Mingersdorffa, 
J. A. Boenera, Matthiasa Greyschera i Bartla Ramschissla. Svi 
ti brojni suradnici, zanimljivi, ali veoma skupi radovi oko sabi- 
ranja i spremanja građe za djela i neprekidno živo poslovanje, 
koje je trajalo skoro dva decenija, moralo je rasuti imetak Iva- 
na Valvasora. Golemi izdaci, koji se iz godine u godinu množe 
i povećavaju, pripravljaju postepeno, ali sigurno put do kata- 
strofe, do posvemašnje financijske propasti, koja se pod konac 
njegova života javlja avetima bijede i neimaštine. Kad su svi 
izvori presahnuli, prodadoše mu redom dvorac Wagensberg, 
kuću u Ljubljani, njegove zbirke i dragocjenu knjižnicu. I sla- 
vljeni i čašćeni pisac, koji je još g. 1687. biran za člana Royal 
Society u Londonu, umire već g. 16983., zaboravljen u Krškom, 
gdje se sklonio progonjen nemilom kobi. | | 
Misli se, iako nije dokazano, da je zagrebački biskup Igna- 
cije Mikulić, baš po nagovoru Rittera Vitezovića, suradnika i 
dobrog prijatelja Valvasorova, kupio g. 1690. tu veliku knjiž- 
nicu i tako udario temelj današnjoj metropolitanskoj knjižnici. 
S Valvasorovom knjižnicom došlo je u Zagreb pored deset hi- 
ljada svezaka, među kojima je znatan broj veoma rijetkih i dra- 
.gocjenih izdanja, i sedamnaest folijanata, u koje je wagenber- 
ški sabirač složio i svrstao, i kako to sam kaže: »mit sonderba- 
rem Fleiss zusammengebracht« jedan dio svojih umjetničkih 
objekata: mnogobrojne i veoma različite grafičke listove. Ti de- 
beli, u kožu uvezani svesci sadrže sve vrsti grafike, koje su se 
tada poznavale: bakroreze, bakropise, drvoreze i originalne cr- 
teže. Svaki svezak sadrži 800—400 listova, na koje su bakropisi 
prilijepljeni, a naslovni list navodi u njemačkom jeziku opće- 
niti sadržaj. Listovi su svrstani naivno, bez ikakova naučnog 
sustava po temama, koje prikazuju, a ne po majstorima i ško- 
lama, ali ipak ni zamisao ni njen način realizacije nisu sigurno 
imali premca u XVII. stoljeću. Kolekcija se sastojala od osam- 

naest svezaka, ali se četvrti svezak izgubio u osamnaestom vi- 
jeku. Dugo je ta zbirka ležala sasvim zapuštena 1 zaboravljena 
u Bakačevoj kuli. Početkom XX. stoljeća spoznao je prvi dr. 
Ljudevit Ivančan, tadašnji kustos metropolitanske knjižnice, vri- 
jednost ove kolekcije grafike, uredio je i s velikom strpljivošću 
i marom proveo prilično točnu znanstvenu katalogizaciju. Pred 
sam rat, g. 1913. predlagao je u »Savremeniku« dr. Artur 
Schneider, da se ta zbirka uredi po modernim principima, da se 
stavi u posebne, u tu svrhu uređene prostorije, gdje bi bila pri- 
stupačna svakom, tko se za nju zanima. Do same institucije došlo 
je tek g. 1919. Banskom naredbom od 18. prosinca iste godine 
(br. 43672) izdaje se statut Grafičke Zbirke kraljevske sveuči- 
lišne knjižnice u Zagrebu. Prema tom statutu ima zbirka da 
sadrži: 1. zbirku grafičkih listova (drvoreza, bakroreza, bakro- 
pisa, litografija i izvornih crteža); 2. zbirku knjiga, urešenih 1z- 
vornim grafičkim listovima; 3. zbirku portreta; 4. zbirku topo- 
grafijskih listova; 5. zbirku arhitekturnih crteža i 6. priručnu 
knjižnicu. Osnovu zbirke čine grafički listovi, dosad pohranjeni 
u Sveučilišnoj knjižnici i Valvasorova zbirka u smislu ugovora, 
sklopljenog dne 30. lipnja 1919. između prvostolnog kaptola i 

zemaljskog erara, odobrenog po pretpostavljenim vlastima. 
Glavna je zadaća zbirke, da skuplja u prvom redu grafičke 
umjetnine jugoslavenske i slavenske uopće, ali prema raspolo- 
živim sredstvima nastoji uprava, da skuplja u valjanom izboru 
i najznačajnija djela svjetskih grafičara. | 


TI 


Kad je Valvasoru bilo sedam godina, svršavao se trideset- 
godišnji rat (1618.—1648.). Godinu dana poslije smaknuća 
Zrinskog i Frankopana u Wiener Neustadtu, (1672.) vraća se 
Valvasor sa nauka i putovanja, da konačno u svom dvorcu Wa- 
gensbergu započne dvadesetgodišnje plodno djelovanje. G. 1683. 
opsjedaju Turci Beč, a to je ravno deset godina prije smrti uče- 
nog baruna, koji će sve u ime knjiga rasuti imetak i izgubiti 
krov nad glavom. Gotovo bez prestanka kroz cijeli sedamnaesti 

vijek krstarila je negdje evropskim zemljama soldateska, a Val- 
vasor je Živio u Kranjskoj, kad je u našim krajevima i oko 
njih bilo prilično burno: ratovi, unutrašnje borbe, okršaji, po- 
bune, klanje i pljačka. Tuklo se i umiralo u blatu na turskim 
granicama za kršćanstvo, civilizaciju i Evropu. Često su tutnjile 
kanonade i vonjalo po barutu, paležu i lješinama. Valvasor se 
borio dva put s Turcima, poznavao je tehniku rata, probleme 
fortifikacije i visoko cijenio dobre vojnike i ratnike, ali je po- 
stao polihistor, a ne vojskovođa, jer je svima strateškim vje- 
štinama pretpostavio rad u knjižnici, mudro se povukao u svoj 
burg, sabirao građu za svoja djela, pisao, okupljao oko sebe cr- 
tače i spokojno lijepio grafičke listove na a jour-način u svoje 
folijante. Tako je pored ostalih radova u spokojstvu svrstao 
osamnaest debelih folijanata različne grafike i složio viziju do 
vizije različitih umjetnika; vizije o životu i nemirnom zbivanju 
oko nas i u nama, o realnosti i sanjama, o legendama i stvar- 
nosti, o ljubavi i mržnji, o čudu i čarolijama, o svemu. i sva- 
čemu, što je bilo i prošlo kroz ljudski um i duh, uzbudilo srce i 
oplodilo maštu. | 

Ireba se uživjeti u prilike i duh sedamnaestog vijeka i 
mirno prolistati te smeđe knjižurine i osjetiti, kako je u polu- 
mraku ugasle epohe morala rasti s tih listova čudesna pano- 
rama o svijetu, jedan složeni i vrlo zamršeni orbis pictus, koji 
od strane do strane poprima druge oblike i uzdiže se od golo- 
tinje prvog ljudskog stvorenja do sablasnih priviđenja zanese- 
njaka i vizionara o skrivenim i neznanim svjetovima duha. 

Edensko blaženstvo i legende staroga zavjeta o potopu, 
Mojsiji i kralju Salamonu otvaraju vidike u novi život Svetog 
Pisma, gdje je prikazano krotko bivstvovanje Djevice, pa ro- 
đenje, čudesa, muka i smrt Njezina Sina. Pojavljuju se stari 
dobri sveci i bogougodnici u togama, zastaju zamišljeni u eksta- 
tičnim atitudama; mole spokojno pustinjaci u tišini šumske za- 
biti, martiri s palmom uznose sanovit pogled k nebesima, pro- 
laze Sibile sa simbolima, gledaju zloslutno i govore nečujne te- 
ške 1 sudbonosne riječi, i sve se tu odvija po nekim tajnim nepo- 
znatim zakonima. Četiri elementa, četiri godišnja doba i pet ću- 

tila. Negdje prskaju vatrometi, dižu se blještave dekoracije i 
pompozne arhitekture gube se u perspektivi. Zmijulje na ze- 
mljovidu rijeke, ceste i putevi, razlijevaju se modra mora s ga- 
lijama i jedrenjacima, a luke i pristaništa snivaju u noćnim 
maglama. Trče golišava djeca, Bakho i Satiri. Nastupaju raspo- 
jasane povorke krabulja, pijanih seljaka, luđaka, nakaznih fi- 
gura, bogalja, nevoljnika; stupaju svečane povorke gospode sa 
svitom, vojnicima i glazbenicima, komeša se narod i raste plima 
rulje u ludi kaos bitke, u krvave slike ratnog klanja sa svim 
strahotama i užasima suludog i uzaludnog međusobnog uništa- 
vanja, kad ranjenici pregaženi umiru na poljanama, a gavra- 
novi kruže u jatima iznad razbojišta, gdje četiri apokaliptička 
jahača neumorno žanju. Vizija se završava osamnaestim sve- 
skom, u kojem cvjeta cvijeće, zri voće i tihi život žive ptice »und 
dergleichen meistentheils nach dem Leben mit Wasser Farben 
gemahlenen Stiickl«. 

Jasno je, da u zbirci, kao što je Valvasorova, koja ima 
preko deset hiljada grafičkih listova, nisu sva djela jednake 
umjetničke vrijednosti. Tu će pored velikih i slavnih majstora 
biti i manje poznati i anonimni grafičari, pored veoma drago- 
cjenih umjetnina i sasvim prosječnih, osrednjih pa i bezvrijed- 
nih djela. U zbirci je zastupano 455 umjetnika sa 4133 djela, 
dok anonimnih, neidentificiranih i manje vrijednih djela ima 
oko 6400. 

Po školama zastupani su od Nijemaca: Martin Schongauer 
(11), Matthias Zasinger (3), Wenzel iz Olomuca, Albrecht Du- 
rer (56 bakropisa, među ovima potpuna Muka Kristova, sv. Je- 
ronim, sv. Eustahij, Adam i Eva, Melankolija u dva primjerka, 
te 80 drvoreza, među kojima je mala i velika Muka, život Ma- 
rijin, te Apokalipsa), Lucas Cranach (20), Albrecht Altdorfer 
(10), Hans Sebald Beham (91 bakrorez, / drvoreza), Georg 
Pencz (93), Heinrich Aldegrever (96), Hans Brosamer (4), Da- 
niel i Jeronimus Hopfer, Hans Sebald Lautensack, Virgil Solis 
(225), Jost Amman (32 bakroreza, 22 drvoreza), Dominicus Cu- 


“stos (16), Peter Aubry (28), Sadeleri: Johann (63), Raffael (194), 


Edigius (16), Tobias (19), Wenzel Hollar (13), Melchior Kiissel 

(65), Jonas Umbach (15), Sandrarti: Joachim (4), Jacok (66), 
Maria Suzanna (84), Hermann Hendrick Quiter (12). 

Od Nizozemaca: Lucas Jakobsz van Leyden (35), Hiero- 
nymus Cock, Adriaen Collaert, Philipp Galle (44), braća Wie- 
rixi: Jan, Saenredam (6), Jacob de Gheyn (2), Cornelis Bloe- 
maert (2), Crispin de Passe (49), Cornelis Galle (31), Willem 
Swanenburg, Lucas Vorsterman (16), Schelte a Bolswert (17), 
Jan van de Velde (13), David Teniers, Cornelis Schut, Rem- 
brandt van Rijn (3), Justus van der Nypoort (37), Adriaen van 
Ostade, Albert Clouwet. | | 

Talijani: Domenico Campagnola, Marco Dente da Ravenna 
(3), Maestro del Dado (3), Giulio Bonasone, Antonio Salamanca, 
Enea Vico (832), Giorgio Ghisi (6), Martino Rotta-Kolunić iz Ši- 
benika (7), Agostino Carracci (14), Antonio Tempesta (26). 

Od. francuskih su umjetnika izvrsno zastupani najraniji ba- 
kropisci, tako Jean Duvet, rođen 1485. (12 slika iz rijetke i zna- 
menite njegove Apokalipse), Jean Gourmond (3), Stephanus 
(Etienne) Delaune (15), Thomas de Leu (3), Jacques Callot (161), 
Abraham Bosse (14), Stefano della Bella (49), Michel Dorigny 
(4), Claude Mellan, Jean Lepautre (57), Francois Collignon (17), 
Nicolas Cochin (30) i Pierre Landry (40). 

Od wagenberških radnika zastupani su: Valvasor (3), Pa- 
vao Ritter Vitezović (5), Andreas Trost (30), Matthias Greyscher 
(26) i Peter Mingersdorff. 

Od izvornih crteža Valvasorove zbirke najviše je nizozem- 
skih i njemačkih. Od Nizozemaca su zastupani većim brojem 
signiranih crteža David Teniers, Isack van Ostade, Justus van 
der Nypoort, Adriaen van de Velde, Lucas van Uden, Jan Por- 
cellius, Pieter de Molijin, Andries Both. Nijemci su uglavnom 
zastupani serijom ranih dobrih kopija bakroreza Direrovih, 
Schongauerovih i Aldegreverovih i crtežima  wagenberških 
umjetnika. Od Francuza je tu Jacques Callot. Ima još mnogo 
talijanskih anonimnih crteža sedamnaestog vijeka, ali su pro- 
sječno neznatne umjetničke vrijednosti. Od njih se odvaja crtež 
kredom Paola Veronesa i jedan croquis Jusepa de Ribere (10 
Spagnoletto). | 

Ako tome mnoštvu listova dodamo još dvije skupine gra- 
fike, i to onaj veliki broj otisaka i crteža, koji je otprije sakup- 
ljen ležao u Sveučilišnoj knjižnici, i ono, što je u dvadeset godina 
opstanka sakupila i pribavila sama Grafička Zbirka, dobivamo 
impozantan broj od trinaest hiljada grafičkih listova. U prvoj 
se skupini nalaze rijetki engleski mezzotinti i francuski bakro- 
rezi XVIII. stoljeća, historijski portreti i arhitekturalni crteži, 
među kojima se napose ističu sedamdeset izvornih crteža velikog 
baroknog arhitekta Johanna Bernharda Fischera von Erlacha. 
U drugoj se skupini nalaze gotovo sva djela jugoslavenskih gra- 
fičara i velik broj listova slavenskih, francuskih i njemačkih 
modernih grafičara, te mnogo historijskih portreta. | 

Nepotrebno je posebno isticati kulturno značenje te usta- 
nove — jedine ove vrsti u našoj domovini— to se već iz samog 
navoda njezina raznolikog i bogatog sadržaja jasno vidi. Za 
izučavanje povijesti grafike, razvoja »umnožavačkog umjeća« 
i likovne kulture uopće, ova zbirka, naš Cabinet des estampes 1 
Cabinet des dessins, upravo je nenadoknadiva i od neprocje- 
nive vrijednosti. 


NI 


U likovnoj kritici i stvaranju pisanih priloga za likovnu 
povijest postojalo je i postoji od djelovanja Kršnjavoga do da- 
nas niz više ili manje sposobnih, nadarenih i spremnih pojedi- 
naca, koji su pionirski krčili putove, pripremali tlo za nove 
generacije, sređivali već stvoreno i tako pridonijeli nešto izgrad- 
nji temelja za budućnost. | 

Od svih tih pojava svakako je jedna od najozbiljnijih lično- 
sti dr. Artur Schneider, povjesnik umjetnosti i umjetnički kritik, 
čiji je umjetnički rad usko povezan s uspjehom i današnjom vri- 
jednošću grafičke zbirke. 

Rođen je 26. kolovoza g. 1879. u Zagrebu, gdje svršava 
srednju školu i započinje na sveučilištu nauku filozofije, koju 
kasnije nastavlja u austrijskoj prijestolnici, gradu »na lijepom 
plavom Dunavu«. U Beču postiže g. 1902. čast doktora filozo- 
fije, a iduću školsku godinu provodi u svrhu daljih nauka izmje- 

nično na različitim sveučilištima (u Pragu, Leipzigu i Berlinu). 
Zatim se vraća u domovinu i postaje na zagrebačkoj realnoj 
gimnaziji učitelj i profesor, pa u tom službovanju ostaje više 
godina. Dopust, koji je dobio školske godine 1912.—1913., pro- 
vodi u Italiji, izučavajući na samom izvoru bogatu i zanimljivu 
talijansku umjetnost, naročito umjetnost renesanse. G. 1913. 
habilitirao se na filozofskom fakultetu zagrebačkog sveučilišta 


za povijest talijanske umjetnosti XV. i XVI. vijeka. G. 1919. 


imenovan je knjižničarom sveučilišne knjižnice, a ujedno mu 
bi povjerena uprava njegovim nastojanjem i zaslugom osnovane 
Grafičke Zbirke, koju je s naročitim razumijevanjem uzorno 
uredio i uzdigao na evropsku visinu. Iste godine postavljen je 
za honorarnog docenta iz povijesti umjetnosti s osobitim obzi- 
rom na umjetnička djela, pojave i spomenike u našim krajevima. 
G. 1922. imenovan je redovnim profesorom povijesti umjetnosti 
i kulture na filozofskom fakultetu zagrebačkog sveučilišta. Umi- 
rovljen u siječnju g. 1926. bude na prijedlog fakulteta ponovno 
imenovan u lipnju iste godine. Na osnovi obilnog književnog, 


naučnog rada i pedagoškog djelovanja bude na prijedlog slikara. 


Klementa M. Crnčića izabran za člana dopisnika Jugoslavenske 
akademije u umjetničkom razredu. Već niz godina dr. Artur 
Schneider glavni je tajnik Hrv. Glazbenog Zavoda, ravnatelj 
Strossmayerove galerije slika, a pored toga uređuje i publika: 
ciju Rad Akademije umjetničkog razreda, i brine se za njezinu 
uzornu grafičku opremu. | 

Zasluge su dr. Artura Schneidera za hrvatsku kulturu ve- 
like, a njegov rad obilan i svestran, pa je skoro nemoguće u 
kratkom informativnom članku u potpunosti obuhvatiti, osvijet- 
liti i prikazati sav zamašaj tog djelovanja. U kulturni život 
predratne Hrvatske ušao je vrlo mlad i sa nesvakidašnjom 
općom naobrazbom. Već se zarana počeo zanimati za sve vrsti 
umjetnosti, a napose za glazbu, slikarstvo, skulpturu i gradi- 
teljstvo, njihovu estetiku i povijest. Kako je već u mladosti dobro 
poznavao nekoliko evropskih jezika, mogao je temeljito upoznati 
i proniknuti u bit stranih kultura. Surađuje u različnim književ- 
nim časopisima, poimence u »Prosvjeti«, »Lovoru«, »Hrvatskoj 

Smotri«, a u »Savremeniku« djeluje od g. 1917. do 1921. kao 
likovni kritik i uređuje umjetničku stranu revije. Glazbene kri- 
tike piše u dnevnicima »Obzoru«, »Dnevnom listu«, »Narodnim 
Novinama«, »Hrvatskoj« i »Jutarnjem listu«. Piše i referate iz 
područja kulture. Različne umjetničke izložbe, koje je zasnovao 
i ostvario, odlikovale su se pored stručnjačkog i stručnog izbora 
objekata i ukusnog načina prezentiranja, uvijek širinom same 
zamisli u zaokruženoj cjelini, te su bile instruktivne i zanimlji- 
ve, pružajući uvid u pojedine vrsti umjetničkog stvaranja poje- 
dinih epoha ili naroda. Tako je kao upravitelj Grafičke zbirke 
priređivao manje temporarne izložbe stare i moderne grafike, 
naše kao i inozemne uz prigodna informativna predavanja i 
kratka analitička tumačenja. Dosad je priredio dvanaest takovih 
izložaba, a zadnja je g. 1937. prikazala radove trojice francuskih 
grafičara devetnaestog vijeka: Gavarnija, Guysa i Beaumonta, 
a već g. 1914. zamislio je i uredio u zajednici sa Crnčićem ve- 
liku međunarodnu izložbu grafike, koja je djelovala množinom 
najistaknutijih imena evropske grafike (stošezdesetčetiri grafi- 
čara) i ogromnim brojem (869) crteža i umjetnički vrijednih 
otisaka. To je bila jedna od najznačajnijih i najreprezentativ- 
nijih priredaba svoje vrsti kod nas. U zajednici sa zagrebačkim 
»Institut Francais« priredio je g. 1925. izložbu francuske grafike 
XVIII. i XIX. vijeka. 

Iznad svega toga uzdiže se njegov znanstveni i književni 
rad, koji je po izboru tema raznolik i uvijek zanimljiv, a osvjet- 
ljuje različite probleme, raspravlja o različitim pitanjima knji- 
ževnoga, kulturno-historijskog, glazbenog, a osobito likovnog 
značaja. Ako piše o starim gobelinima, o epohi rokokoa i nje- 
govoj kulturi, o opremi opere, o reprezentativnom zagrebačkom 
graditelju sredinom devenaestog stoljeća Bartolu Felbingeru, o 
slikaru našeg impresionizma Miroslavu Kraljeviću ili o kojoj 
drugoj pojavi, ličnosti ili predmetu, Artur Schneider je uvijek 
stvaran, jasan, vrlo precizan u svom izrazu, jednako objektivan 
i dokumentaran, jednako pouzdan i stručnjački oprezan. Smire- 
nim i veoma sređenim stilom, u kojemu je svijesno izostavljena 
svaka suvišna riječ, svaka efektna jezična dekoracija, stilom, u 

kojemu nema traga praznom, literarnom naklapanju i mutni- 
nama, Schneider razlaže u svojim spisima svoja istraživanja, 
otkrića ili nalaze, opravdava svoja naziranja i poglede i izlaže 
lično mišljenje uz eventualne mogućnosti i druge intrepretacije, 
i, s oprezom pravog čovjeka nauke, izvodi konačne zaključke. 
Njegovo najnovije djelo, ostvarenje jedne davne potrebe, odlič- 
ni novi Katalog Strossmayerove galerije (Prvi dio: talijanske 
slikarske škole) u izdanju Jugoslavenske akademije predstavlja 
upravo uzoran kritički katalog, a ujedno dragocjen priručnik 
za upoznavanje i bolje razumijevanje majstora talijanskih ško- 
la, koje su zastupane u našoj galeriji. Koristeći se svojim bo- 
gatim iskustvom i novim atribucijama slika po uvaženim struč- 
njacima, dru Gabrijelu Terreyu, Bernardu Berensonu i Raimon- 
du van Marleu i još nekim drugim, Schneider je s najvećom 
pažnjom, razumijevanjem i akribijom izradio taj katalog i tako 
prema zadnjim rezultatima nauke uzorno i pregledno uredio 1 
kritički osvijetlio jedan dio blaga ove zbirke i to, stodvadeset 
slika i osmanaest minijatura talijanskih majstora. Kako je knjiga 
tehnički upravo raskošno opremljena i donosi sve te slike spome- 
nutih škola u izvrsnoj reprodukciji, a s formalne strane rađena 
po uzoru kataloga londonske »Nacionalne galerije«, knjiga ni 
u čemu ne zaostaje za sličnim izdanjima velikih kulturnih na- 
roda. I ova nova kulturna tečevina ostvarena je, evo, zaslugom 
našeg jubilarca (60-godišnjica rođenja i 20 godina uprave Gra- 
fičke Zbirke) 1 pruža očite dokaze njegova neumornog naučnog 
rada, koji je sav sagrađen na čvrstim osnovama i nosi izrazite 
značajke ozbiljnog stvaranja trajne vrijednosti. 

ALBERT HALER, DUBROVNIK 
HAMLET 
Bilješke iz Shakespearea (UII.) 


Oko rijetko kojeg pjesničkog djela nagomilala se tolika 
literatura, kao oko Shakespeareova »Hamleta«, ali, u isto vri- 
jeme, rijetko se o kojem pjesničkom djelu izreklo toliko razno- 
vrsnih, oprečnih, a i bizarnih mišljenja, kao o ovoj tragediji 
velikoga engleskog pjesnika. Značaj Hamletov promatrao se, 
kako kaže jedan kritičar, sa svih mogućih gledišta: s gledišta 
historijskog, psihološkog, medicinsko-patološkog, psihoanalitič- 
kog, kriminološkog itd. Čak je neki američki pisac pokušao ob- 
jasniti Hamletov odnošaj prema Ofeliji činjenicom, da je 
Hamlet bio — žena. Konačni rezultat svih tih istraživanja mo- 
rao je biti, prirodno, negativan; većina istraživača morala je 
priznati, da je značaj Hamletov neobjašnjiv. | 


Uzrok je svih tih razmimoilaženja u činjenici, što je go- 
lema većina Shakepeareovih kritičara polazila s pogrješnog 
shvaćanja pjesničkih djela: za njih poezija nije bila — po- 
ezija. Odatle promatranje ove pjesničke kreacije sa svih mo- 
gućih stajališta, osim jedino s pjesničkog. Uzevši Hamleta 
kao praktičko biće, na njemu su se primjenjivale čisto praktičke 
metode; posljedica je bila ta, da je ova pjesnička ličnost mo- 
rala poprimati i različite oblike, prema aspektu, s kojega je bila 
proučavana, te se je, na kraju krajeva, moralo reći, da je Sha- 
kespeareovo djelo duboko i zato nerazumljivo. Ali je dobro 
opazio Pandurović, da je zaključak izveden iz jedne krive pret- 
postavke, iz pretpostavke, da su duboke stvari nerazumljive baš 
zato, što su duboke. On s pravom pita, kako se može tvrditi, da 
je neka stvar duboka, ako je nerazumljiva. Hamletovi istraži- 
vači nijesu shvatili, da je poezija produkat jedne osebujne du- 
hovne aktivnosti, kao što su utilitarno-ekonomski, etički i misaoni 
momenti osebujne duhovne aktivnosti, sa svojom posebnom 
unutrašnjom zakonitosti, i da se adekvatno mogu promatrati 

samo uzimajući njihov osebujni karakter. Pozitivističke metode, 
u nemogućnosti, zbog svog nespoznajnog značaja, da kvalita- 


tivno razlučuju duhovne akte (kvalitativno je razlučivanje j e-. 


dina spoznajna metoda) gledale su na Hamleta sa svojih 
praktičkih gledišta, te su morale uništiti ono, u čemu se sastoji 
njegova realnost i njegov posebni čar: pjesničku aureolu, kojom 
ga je obavio njegov stvaralac. | | 

John Dover Wilson, kritizirajući dr. Ernesta Jonesa, koji 
je, sa psiho-analitičkog stajališta, tvrdio, da je Hamlet opterećen 
Edipovim kompleksom, priznaje opravdanost te metode s me- 
dicinsko-praktičnog gledišta, no s pravom opaža, da je pogrje- 
šno postupati s Hamletom kao sa živim čovjekom ili s histo- 
ričnom osobom, jer je on središnji lik jedne drame: »Van drame 
— kaže Wilson —, izvan njegovih djelovanja izvan onoga, što 
on kaže o sebi ili što nam drugi karakteri kažu o njemu, nema 
Hamleta. On je sličan liku jedne slike: njegov položaj u njoj, 
svijetlo i sjena oko njega, pravci i krivulje, koje sačinjavaju 
njegov oblik, dijelovi su cjelokupne kompozicije. . .« 

Ako je dramatsko pjesništvo, kao i svako drugo pjesništvo, 
imanentna duhovna aktivnost, jedini je adekvatni način, da se 
shvati lik Hamletov, polaženje iz stvaralačkog središta: iz duše 
pjesnikove. S ovog ognjišta proplamsava plan, koji obasjava 
i oživljuje pjesnikove likove, bacajući na njih tajanstvene od- 
sjeve poezije. I na taj način otpadaju svi suvišni i dokoni pro- 
blemi Hamletovih kritičara, koji su mu pristupali s nepjesnički 
raspoloženim duhovima, s duhovima okorjelim i sleđenim u in- 
telektualističko-praktičnim zanimanjima. K poeziji treba pristu- 
pati s pjesnički raspoloženom dušom; inače se eteričke pjesničke 
kreacije srozavaju u kosture i karikature. Pred nepjesničkim 
okom Hamlet je morao izgledati luđak, psihopat, varalica, kri- 
minalni i nasljedno opterećeni tip, i Bog zna, što još ne. 

Ako hoćemo dakle razumjeti Hamleta, moramo poći di- 
rektno k pjesnikovu čuvstvu, iz kojega je izašao i koje se u 
njemu otjelovilo. A to čuvstvo, kako utvrđuju rijetki kritičari, 


koji su pošli iz središta nadahnuća, čuvstvo je odvratnosti prema | 


životu. Kao Bruto u »Juliju Cezaru«, i Hamlet, plemenita, ide- 

alna i do skrajnosti osjetljiva priroda, dolazi u sukob s užasima 
praktičkog života; sve njegove strahote, sav glib ljudske strasti 
i ljudskih opačina survao se na njegovu glavu, i ono, što je 
držao svetim i uzvišenim nad svaku sumnju, otkrilo se kao laž 
i prijevara. Njegova oca ubija rođeni brat otimajući mu prije- 
stolje; njegova majka, zaboravljajući muža kroz najkraće vri- 
jeme udaje se za njegova ubojicu; njegovi drugovi iz djetinjstva, 
u službi njegova zločinačkog strica, uhode ga i pripremaju mu 
smrt; a himba, ulagivanje i puzanje otrovali su i zaprljali 
Hamletovu okolinu. Iz ovog mračnog osjećajnog središta izlazi 
lik Hamletov, usplahiren i nedorastao niskosti ljudskoj, utičući 
se, kao jedinom sredstvu obrane, namještenom ludilu. 

Ovu groznu perspektivu životnog shvaćanja obavija, kao 
u mnogim Shakespeareovim tragedijama, atmosfera misterija 
s utješnom slutnjom jednog drugog, ljepšeg života, koji daje 
pravi smisao svim komešanjima, patnjama i mahnitanjima ovoga 
svijeta 1 bez kojega bi ovaj bio krvavo i besmisleno poprište, 
vječna, bezutješna 1 beznadna ludnica. 

I taj dah otajstvenosti razliven je odmah prvim početkom 
Shakespeareove tragedije. Bernardo, stražar na elsinorskom 
dvoru, pripovijeda drugovima, kako je vidio prikazu ubijenog 
Hamletova oca: »Posljednje noći, upravo kad je ona ista zvi- 


 jezda, koja je zapadno od pola prešla svoj put, da obasja ovaj 


dio neba, gdje sada gori, ja i Marcelo, kad je zvono zvonilo 
jedan sat...« I u taj čas javlja se ponovno duh. Marcelo: »Mir, 
šuti, gledaj, opet dolazi.« Bernardo: »Pojavom je isti kao po- 
kojni kralj.« Marcelo: »Ti si učen, — govori s njim, Horacio.« 
Bernardo: »Ne izgleda li sličan kralju? Gledaj, Horacio.« Ho- 
racio: »Vrlo sličan; napunja me mučnim strahom i čuđenjem.« 
Bernardo: »On bi htio, da mu nešto rečemo.« Marcelo: »Pitaj 
ga, Horacio.« Horacio: »Tko si ti, što se usuđuješ doći u ovo 
doba noći, s ovim divnim ratničkim izgledom, u kojemu je ne- 
kada stupalo veličanstvo sahranjenog danskog kralja? Zakli- 
njem te nebesima, govori!« Marcelo: »On je uvrijeđen.« Ber- 
nardo: »Gle, on odlazi.« Horacio: »Stani, govori, govori, zakli- 
njem te, govori!« Marcelo: »On je otišao i ne će da odgovara.« 

Bernardo: »Što je, Horacio; ti dršćeš i izgledaš blijed; je li to 
nešto više nego fantazija? Što misliš o tome? Horacio: »Zakli- 


njem se Bogom, ne bih mogao vjerovati bez sigurnog i opiplji-, 


vog svjedočanstva svojih očiju.« 

Stravičnost intonacije isprepletena je s prelivima pobožne 
svetosti i svježeg svitanja jutra. Horacio: ». ..Ja sam čuo, da 
pijevac, jutarnja trublja, svojim visokim i jasnim glasom, budi 
boga dana, na njegovu opomenu svi lutajući i bludeći duhovi, 
u moru, u vatri, na zemlji ili u zraku, žure u svoje granice, a isti- 
nitost toga dokazala nam je i ova prikaza.« Marcelo: »Raspli- 
nula se na pijevčevo kukurikanje. Neki kažu, da uvijek, kad se 
približava doba, u kojem se slavi rođenje našega Spasitelja, ova 
ptica zore pjeva cijelu noć, i kažu, da nijedan duh tada ne smije 
lutati naokolo; noći su zdrave, planete ne djeluju zlokobno; vile 
ne obajavaju, a nijedna vještica nema moći čaranja. Tako je 
sveto i puno milosti ovo doba.« Horacio: »Tako sam i ja čuo 
i djelomično vjerujem u to. Ali gledaj, jutro, ogrnuto smeđe- 
crvenim plaštem, korača po rosi onoga visokog brežuljka na 
istoku.« 

Poezija natprirodnoga i nepoznatoga produbljuje se pri 
susretu Hamleta s duhom. Potreseni kraljević upravlja mu ri- 


ječi: »Anđeli i glasnici božje milosti, zaštitite nas! Bio ti duh 


spasenja ili zloduh, nosio ti zrak nebesa ili smrad pakla, bile ti 
namjere podle ili plemenite, ti dolaziš u takome obliku, da mogu 
govoriti s tobom, — i ja ću govoriti. I ja te nazivam Hamletom, 
knezom, ocem, danskim kraljem. O odgovori mi! Ne daj da 
očajavam s neznanja, nego reci, zašto tvoje posvećene kosti, 
sahranjene u smrti, razderale su pokrov? Zašto grob, gdje smo 
te vidjeli smireno pokopana, otvorio je svoje teško i mramorno 
ždrijelo, da te opet izbaci? Što to znači, da ti, mrtva lešina, u 
potpuno bojnoj odori ponovno posjećuješ zrake mjesečeve, či- 
neći noć strahovitom, i da mi, luđaci po svojoj prirodi, potre- 
samo svoju svijest mislima izvan dosega našega duha? Reci, 
zašto je to? Zbog čega? Što moramo raditi?« Ova pitanja pro- 
žimaju prizor tjeskobnom tajanstvenošću, kroz koju prosijava 
uvjerenje o jednoj višoj realnosti. Hamlet kaže Horaciju: »Ima 

više stvari na nebu i na zemlji, o kojima i ne snijeva tvoja 
filozofija.« 


Duh Hamletova oca kazuje ovome, kako je poginuo. Spavao 
je u vrtu, i njegov se rođeni brat došuljao i usuo mu otrov u 
uho; a vlastita mu žena, Hamletova majka, tako čestita na oko, 
koju je uvijek vjerno ljubio, baš kao i u času vjenčane zakletve, 
popustila je pohoti njegova brata, čovjeka niska i beznačajna. 
Umoreni otac zahtijeva, da ga Hamlet osveti. 


Ovaj je sve to naslućivao već prije. Brza udaja majčina 
duboko je uzdrmala cijelo njegovo biće i oduzela mu vjeru u 
život i ljude. Svijet mu se najednom prikazao smrtno dosadnim, 
kao zapušten vrt zarastao bujnom, divljom travurinom. Otac, 
vanredan vladar, divan kao Hiperion prema bratu grdnu kao , 
satir, ljubio je njegovu majku tako, da nije dopuštao ni da dah 
vjetrića dotakne se odviše grubo njena lica; ali nije bio ni dva 
puna mjeseca mrtav, a njegova supruga, prije nego je poderala 
cipele, u kojima je išla za sprovodom, sva u suzama kao Nioba, 
i prije nego je iščezlo crvenilo plača s njenih očiju, — a i 
životinje tuguju dulje, — njegova majka, ona, upravo ona 
(she even she«) bacila se bez predomišljanja u rodoskvrni 
krevet. | 


Spomenuto čuvstvo odvratnosti nad životom i ljudima kon- 


* kretizirano je u ovom monologu Hamletovu. Njegove riječi »ona, 


upravo ona« daju njegovim optužbama lični značaj patnje, zna- 
čaj ličnog doživljavanja. Nije to naučen pesimizam, crpen iz 
općenitih sentenca ili iz tuđih doživljaja, nego gorko iskustvo 
neposredno stečeno vlastitim patnjama. On je glavom morao 


oda na primjeru majke, baš vlastite majke, iskusi svu neposto- 


janost ljudske ljubavi i ljudske vjernosti, svu prljavštinu ljudske 


prirode i, dosljedno, beskonačnu bijedu, prazninu i besmisle- 


nost života. I odatle Hamletove optužbe prožete neposrednim 
ličnim ogorčenjem, kao one o hiperionskoj pojavi očevoj i grdobi 
stričevoj, o ljubavi oca prema majci, koji ju je čuvao i od naj- 
manjeg vjetrića, ili o duljem tugovanju životinja, i odatle kon- 
kretni 1 živi detalji neizderanih cipela i crvenih očiju od plača. 

Kako plastično odskače brza preudaja Hamletove majke od 
njene slike za sprovodom kao rasplakane Niobe! 

Ovdje se očituje karakteristična šekspirska samilost prema 
osjetljivim i plemenitim duhovima u borbi sa surovošću zbilje, 
kojoj su, upravo zbog svoje tankoćutnosti i plemenitosti, apso- 
lutno nedorasli. Jedino, što ostaje Hamletu, jest — ironija 1 
sarkazam, maskirani fingiranim ludilom, kojemu se često Sha- 
kespeare utiče bježeći od životnih strahota. Tu pušta on svoje 
junake, nesposobne za borbu s lukavstvima i zasjedama prakse 
i njena razbora, da slobodno daju oduška svojoj mržnji i pre- 
ziru; u groznoj idili »razuma u ludilu« (»reason in madness«) 
ili hinjenog ludila iživljavaju se oni, nalazeći tako nadahnuća 
za pomanjkanje sposobnosti borbe u praktičnom životu, koju 
inače posjeduju u punoj mjeri neprotančani, surovi duhovi, 
duhovi bez etičkih i intelektualnih preokupacija. Ludilo i mi- 
sterij kod Shakespearea usko se dodiruju: oni znače bijeg od 
stvarnosti, naknadu za patnje najplemenitijih i etički najosjet- 
ljivijih, odušak i smirenje od okrutnosti svijeta, koji bez milosti 
satire duhovno najrazvijenija bića. I baš ispreplitanje ludila 
ili, u ovom slučaju »histerične veselosti«, kako je naziva Wil- 
son, s misterijem možda najbolje tumači čudnovato držanje 
Hamletovo, kad poslije potresnog susreta s očevom prikazom 
i neposredno prije izjave o čudnovatim pojavama na nebu i 
na zemlji,, o kojima ne sniva filozofija, šaljivo dovikuje duhu, 
čuvši mu glas ispod zemlje: »Izvrsno, stara krtice. Možeš li 
rovati tako brzo u zemlji? Vrijedni kopaču!« 

Još prije susreta s ocem Hamlet, nišaneći na majčinu udaju, 
upotrebljava ciničko-sarkastički ton: »Štednja, štednja, Horacio; 
hladne pečenke s podušja opskrbile su svadbeni stol!« Ali po- 
slije susreta s ocem i odluke na osvetu, on izričito izjavljuje 
Horaciju, da će mu u buduće biti od koristi, da uzme jedno 
nastrano držanje. I on to provodi postojano prema cijeloj svojoj 
okolini. 

Vrlo je karakterističan u tome pogledu Hamletov susret 
s ulizicom Polonijem, Ofelijinim ocem. Polonije: »Kako je moj 
dobri gospodar Hamlet?« Hamlet: »Dobro, Bogu hvala.« Po- 

lonije: »Poznate li me, moj gospodaru?« Hamlet: »Izvrsno, — 
Vi ste svodnik.« Polonije: »Nijesam, moj gospodaru.« Hamlet: 
»Tad bih htio, da ste pošten čovjek.« Polonije: »Pošten, moj 
gospodaru?« Hamlet: »Da, gospodine. Biti pošten znači prema 
onome, kako svijet ide, biti izabranik između deset hiljada.« 
Polonije: »To je potpuno točno, moj gospodaru.« Hamlet: »Jer 
ako sunce proizvodi upljuvke u crknutom psu, bog, koji ljubi 
strvinu... imate li kćer?« Polonije: »Imam, moj gospodaru.« 
Hamlet: »Ne puštajte je, da ide po suncu. Začeće je blagoslov, 
ali budući da bi Vaša kći mogla začeti — pazite na to, prija- 
telju.« 

Polonije na ove riječi misli u sebi: »Iako je ovo ludilo, 
ipak ima u njemu metode... Kako su zgodni katkada njegovi 
odgovori. Ludilo često pogađa sretno ono, s čim razbor 1 razum 
ne bi mogli povoljno izaći na kraj.« U prividno nesuvislom 
Hamletovu govoru zbija se bezutješnost inspiracije pjesnikove, 
kao i prezir prema niskosti ljudskoj i nepovjerenje u žensku | 
ljubav. Takva je osobito opaska Hamletova o jednom poštenom 
između deset hiljada, kao i njegovo prividno buncanje o suncu, 
crknutom psu i bogu, koji ljubi strvinu. Hamlet, gledajući na 
ženu kroz prizmu majčine nevjere, sumnja u njenu ljubav, 
sumnja u njenu moralnu čistoću, sumnja u svetost začeća, i ova 
sumnja truje mu maštu nakaznim priviđenjima: sunce ljubavi, 
divno kao božanstvo, oplođuje na kraju strvinu crknutog psa 
i proizvodi crve i upljuvke. 

Takav je i razgovor Hamletov s Guildensternom i Rosen- 
krantzom, njegovim drugovima iz djetinjstva: Hamlet:, »Moji 
izvrsni, dobri prijatelji! Kako si, Guildensterne? O, Rosenkratz! 
Dobri momci, kako ste obojica?« Rosenkrantz: »Kao obični si- 
novi ove zemlje.« Guildenstern: »Sretni smo, u koliko nijesmo 
odviše sretni. Nijesmo baš ukras na Fortuninoj kapi.« Hamlet: 
»Tada vi živite oko njena struka, u sredini njenih milosti?« 
Guildenstern: »Mi smo njeni intimni prijatelji.« Hamlet: »Vi 
poznajete njene tajne dijelove? U istinu, ona je bludnica. Što 
je novo?« Rosenkrantz: »Ništa, moj gospodaru, nego to, da je 
svijet postao pošten.« Hamlet: »Onda je blizu sudnji dan. Ali 

vaše novosti nijesu istinite. Dopustite, da vas pitam: što ste vi, 
moji dobri prijatelji, skrivili Fortuni, da vas amo šalje u tam- 
nicu?« Guildenstern: »U tamnicu, moj gospodaru!« Hamlet: 
»Danska je tamnica.« Rosenkrantz: »Onda je to cio svijet.« 
Hamlet: »I te kako velika, u kojoj je toliko odjela, ćelija 1 za- 
tvora; Danska je jedna od najgorih.« Rosenkrantz: »Mi ne mi- 
slimo tako, moj gospodaru.« Hamlet: »Pa onda za vas nije; 
jer ništa nije zlo ni dobro; takovim čini stvari naše mišljenje: 
za mene je tamnica.« 

Hamlet u početku prima prijatelje s iskrenom radošću, ali 
se kasnije sjeti, da nijesu došli s čistim namjerama; i zato, kad 
mu oni priznaju, da su poslani od kralja, iz Hamleta provaljuje, 
u neobuzdanim izrazima, cijelo njegovo razočaranje i cijela 
njegova zgađenost: »Ja sam od nedavna — ali zašto, ne znam 
— izgubio sve svoje veselje, ostavio sam sva svoja obična za- 
nimanja: i u istinu tako je teško moje duševno raspoloženje, 
da mi zemlja, ta divna građevina, izgleda golo predbrežje, i ta 
prekrasna nebnica, uzduh, vidite li, i taj nebeski svod nad 


nama, taj veličanstveni krov ukrašen zlatnim vatrama, ne iz- | 


gleda mi drukčije, nego kao gnjila i kužna gomila isparina. 
Kakovo je remekdjelo čovjek, kako je plemenit po svom razumu, 
kako beskrajan po svojim sposobnostima, oblicima i pokretima, 
kako određen i divan u djelovanju, kako je po svom shvaćanju 
sličan anđelu, kako je sličan Bogu: ukras svijeta, uzor svega, 
što živi, pa ipak za mene ta kvintesencija prašine nije ništa. Ne 
volim čovjeka, pa ni ženu, iako izgleda po vašem osmijehu, da 
u to sumnjate.« Očajni pesimizam tankoćutnog, idealista, koji 
je, okrutno pogođen nedavnim udarcem, izgubio svaku vjeru u 
život, našavši se pred ponorom potpune negacije. | 
Većina Shakespeareovih tumača nije znala objasniti Hamle- 


tovo držanje prema Ofeliji. Naravno, ako se pođe izvana, izvan 


inspiracionog središta, to držanje zbilja izgleda neshvatljivo; 
ali ako se stalno ima u vidu središnje žarište pjesnikova na- 
dahnuća, stvar dobije sasvim drugi izgled. Hamlet je, kako je 
rečeno, otjelovljenje Shakespeareova mračnog života, shvaćanja 
života, i odatle ciničko Hamletovo držanje prema Ofeliji. Mi- 

slim, da je B. Croce najbolje osvijetlio taj na oko čudan od- 
nošaj. On piše: »Hamlet ne može više ljubiti, jer je ljubav prije 
svega ljubav prema životu: i zbog toga prekida idilu započetu 
s Ofelijom, s onom, koju je prije ljubio i koju još na neki način 
neizmjerno ljubi, ali kako se ljubi mrtva žena, koja nije više 
za nas.« Ova neljubav-ljubav plastično dolazi do očitovanja u 
riječima Ofelijinim, kad pripovijeda ocu Poloniju o čudnova- 
tom držanju Hamletovu: »Moj gospodaru, kad sam šila u svojoj 
sobi, gospodin Hamlet, s potpuno raskopčanim prslukom, bez 
šešira na glavi, s prljavim čarapama, nepodvezanim, spuštenim 
do članaka, blijed kao njegova košulja, s koljenima, koja su 
udarala jedno o drugo, i s pogledom tako punim jada, kao da 
je bio otpušten iz pakla, da priča o njegovim užasima — stupio 
je preda me.« I onda ju je uhvatio za ruku, ponešto se udaljio, 
prešao rukom preko čela i tako joj se zapiljio u lice, kao da 
ju je htio naslikati. Dugo je tako stajao, potresao joj je malo 
ruku, triput maknuo glavom i gore i dolje, i tako je bolno uzdah- | 
nuo, kao da mu je uzdah uništio cijelo biće. — To je ljubav, 
ali, kako je rekao talijanski kritičar, ljubav prema mrtvoj ženi, 
koja nam više ne pripada. 

I Hamletov cinizam prema Ofeliji, s ovoga gledišta, pot- 
puno je shvatljiv. On ljubi Ofeliju, ali se je nje odrekao, kao 
što se odrekao i života, koji je strašan 1 odvratan, a primjer 
majčin uništio mu je vjeru u postojanost ženske ljubavi. Odatle 
cinički paradoksi o ljubavi i braku, kao i njegov savjet Ofeliji: 
»Hajde u samostan; što bi rađala grješnike?... Ako se udaš, 
dajem ti ovu kletvu za miraz: bila nevina kao led, bila tako 
čista kao snijeg, ne ćeš izbjeći kleveti; hajde u samostan, hajde, 
zbogom. Ili ako hoćeš svakako da se udaš, udaj se za luđaka, 
jer pametni ljudi znadu vrlo dobro, kakve nakaze pravite od 
njih: hajde u samostan, i to brzo, zbogom.« Osobito se Hamlet 
obara ne neprirodnost žena. »Čuo sam također vrlo dobro o 
vašem bojadisanju. Bog vam je dao jedno lice, a vi sebi na- 
pravljate drugo; vi plešete, vi se vrckate, vi šapućete, vi _nadi- 
jevate nadimke božjim stvorovima i iz lakomislenosti pravite 
se, da ne znate ništa. Hajte, dosta mi je toga, zbog toga sam 

i poludio. Ja kažem, ne ćemo imati više brakova; — oni, koji 
su već vjenčani, svi, osim jednoga, živjet će; ostali ostat će 
kakvi jesu. Hajde u samostan.« Iste je prirode i lascivno pitanje 
Hamletovo upravljeno Ofeliji prije predstave: »Gospo, mogu li 
ležati na Vašem krilu?« Skrajnje ogorčenje i gubitak vjere u 
sve, što je lijepo i dobro, diktirali su ove Hamletove ispade, 


naravno, u hotimičnom obliku luđačke paradoksalnosti, a tom 


hotimičnošću udovoljava Hamlet potrebi da, oslobodivši se, pod 
maskom luđaka, konvencionalnih svagdašnjih obzira, da oduška 
žuči, koja se u njemu nagomilala. 


Hamlet uspijeva u svojoj namjeri, jer Ofelija ga zbilja drži 


ludim. Ona kaže za njega: »O kakav je plemenit um ovdje uni- 
šten! Oko dvorjanina, jezik učenjaka, mač vojnika, nada i ruža 
divne države, zrcalo mode i primjer odgoja, privlačna točka svih 
promatrača, sve je to potpuno, potpuno uništeno. A ja, najbjed- 
nija i najjadnija od svih žena, koja sam srkala muziku njegovih 
ljubavnih zakletva, vidim sada ovaj plemeniti i vladarski um bez 
sklada i hrapav kao razdešena slatka zvona, ovu nenatkriljivu 
ljepotu i priliku rascvjetane mladosti uništenu ludilom.« 
Hamletovo fingiranje dolazi postepeno, s razvojem dramat- 
ske radnje, do granica zbiljskog ludila. Kad je, u objašnjavanju 
s majkom, ubio Polonija, koji se sakrio iza zastora, da prislušku- 
je, misleći, da je kralj, ovaj ga pita, gdje je Polonijevo tijelo. 
Hamlet: »Na večeri«. Kralj: »Na večeri? Gdje?« Hamlet: »Ne, 
gdje on jede, nego gdje njega jedu. Upravo je sada na njemu 
nekakav politički zbor crvi. Crv vam je najveći car u pogledu 
hrane. Mi tovimo sve druge stvorove u svrhu vlastitog tovljenja, 
a tovimo same sebe za crve. Tusti kralj i mršavi prosjak samo 
su razna jela, dvije zdjele na istoj trpezi; — to je kraj.« Kralj: 
»Jao! jao!« Hamlet: »Čovjek može ribati. s crvom, koji je jeo 
kralja, i jesti ribu, koja je izjela tog crva.« Kralj: »Što misliš 
s tim?« Hamlet: »Ništa, nego samo hoću da pokažem, kako kralj 
može obaviti svoj službeni pohod kroz crijeva jednog prosjaka.« 
Kralj: »Gdje je Polonije?« Hamlet: »Na nebu — pošaljite tamo, 
da ga vide; ako ga vaši poslanici ne nađu tu, potražite ga sami 
na drugom mjestu. Ali zaista, ako ga ne nađete kroz mjesec dana, 

nanjušit ćete ga, kad se budete penjali uza stube na galeriju.« 


X Naravno, ovdje misli Hamlet na zadah Polonijeve lešine. Otro- 


vana duševnost Hamletova neizmjerno uživa u zaplašivanju kra- 
lja ciničko-grotesknim ispadima o ništetnosti života, o ništetnosti 
kraljeva, koji imaju, jednako kao i prosjaci, da na kraju krajeva 
tove crve. Sablasne vizije nakaznog svršetka svega ljudskoga u 
raspadanju i smradu, koje pripravljaju atmosferu groblja, kosti 
i lubanja na kraju tragedije. 

Proizašao iz pesimistične inspiracije Shakespeareove, Ham- 
let se previja u paralizaciji vlastite volje; samo vjera u život i 
ljubav prema njemu pokreću volju na djelatnost. »I za osvetu 
— kaže B. Croce —, kao i za ljubav, treba radosti, treba vrele za- 
grijanosti za djelo, koje se ima izvršiti; a Hamlet je u takovu 
duševnom raspoloženju, da bi morao sam sebi dati savjet, koji 
daje Ofeliji, da uđe u samostan, da se povuče u odricanje i aske- 
zu.« Hamlet se uvijek ponovno odlučuje na čin, ali ga ponovno 
ne vrši i ponovno sebi predbacuje mlitavost i neodlučnost. Odmah 
iza pojave očeva duha on se prepada zadatka, koji mu ovaj na- 
meće. U ovim riječima cijela je jezgra njegove tragedije: »Vri- 
jeme je izašlo iz stožera. O proklete muke, što sam ikada bio 
rođen, da ga ispravljam.« U glasovitom monologu »To be or not 
to be« Hamlet izričito naglašava nemoć svoje volje i želju za ne- 
stankom: »Biti ili ne biti, to je pitanje: da li je plemenitije u sebi 
trpjeti hitce i strijele sudbine, ili zgrabiti oružje protiv mora bi- 
jeda 41, oduprijevši im se, učiniti im kraj? Umrijeti, spavati — 
ništa više, i reći, da u spavanju prestaju bol srca i hiljade pri- 
rodnih udaraca, koje prima naša put u nasljedstvo, — to je cilj, 
za kojim treba žarko žudjeti. Umrijeti, spavati! Spavati, možda 
sanjati! Da, tu je zapreka. Jer pitanje, kakovi bi snovi mogli doći 
u tom spavanju, pošto sa sebe zbacimo moru, to nam zaustavlja 
ruku, to je obzir, što našoj bijedi produžuje trajanje: jer tko bi 
podnosio šibe i poruge vremena, nepravdu ugnjetača, poniženja 
od strane oholih, muke prezrene ljubavi, izvrtanje zakona, obijest 
vlasti i prezir, koji iskazuju nedostojni strpljivoj zasluzi, kad čo- 
vjek može sam sebi pribaviti mir jednom iglom? Tko bi vukao 
breme, i stenjao, i znojio se pod teretom života? Samo strah od 

nečega poslije smrti, od onog neotkrivenog kraja, iz kojega još 
se nijedan putnik nije vratio, smućuje volju i sili nas da radije 
snosimo ova zla, nego da bježimo u nepoznato.« U tjeskobnoj ka- 
denci ritma ovih stihova struji neizmjerno životno razočaranje, 
odvratnost od života i čežnja za počinkom i smirenjem u smrti. 
Kako su neposredno proćućene nepravde i gorčine života u poje- 
dinačnom nabrajanju zala, koja ljude biju! Nije to literatura ni 
naučeni pesimizam, nego teško iskustvo crpeno neposredno iz 
mutnih virova života. 

Pasivni stav prema životu (a pasivnost se očituje u pitanju, 
da li — ili, jer energična volja ne pita, nego neposredno polazi 
na djelo) onemogućuje Hamletu svaki određeni čin. On je toga 
svijestan, i baš svijest o vlastitoj nemoći zaoštrava njegov tra- 
gični položaj. I iz ove nemoći djelovanja proizlazi i njegova sum- 
nja u istinitost prikaze. Zato on priređuje predstavu u dvoru, u 
kojoj će glumci prikazati sličan zločin, s vlastoručnim Hamleto- 
vim dopunama; on će tako na kraljevu licu uhvatiti nesumnjive 
znakove njegova zlodjela. Prije zahtijeva, da mu glumci ponove 
prizor smrti Prijamove od ruke Pyrrhove. I kad glumac, sam ga- 
“nut do suza, crta očaj Hekubin nad okrutnim umorstvom svoga 
sijedog supruga Prijama, Hamlet predbacuje sam sebi: »O kakav 
sam ja hulja i niski rob! Nije li to strašno, da je ovaj glumac 
ovdje, samo u jednom izmišljenom komadu, u jednom snu stra- 
sti (»dream of passion«), mogao svoju dušu dovesti do tako žive 
predodžbe, da je, pod njenim djelovanjem, cijelo njegovo lice 
problijedilo, oči se napunile suzama, groza mu se pojavila na licu, 
slomio mu se glas, dok su svi njegovi pokreti slijedili njegovu 
“X zamisao. Zbog Hekube! Što je njemu Hekuba ili on Hekubi, da 
je morao plakati radi nje? Što bi on uradio, da ima povod i uzrok 
strasti, kakova je moja?« I Hamlet sebe naziva bezosjećajnim, 
- razbludnim stvorom, koji potican na osvetu od pakla i od nebe- 
sa, gubi se u ispraznim riječima, kao neka ženetina ili sudopera. 

Glumci izvode pred kraljem i kraljicom dramu »Gonzagovo 
ubojstvo«. Kraljica u drami, poslije tridesetgodišnjega braka, za- 


klinje se mužu, koji je na samrti, da će mu ostati vjerna i poslije 


smrti, druga ljubav bila bi izdaja; žena, koja zagrli drugoga 

muža, ubija ga po drugi put. Predstava pobuđuje u Hamletu nje- 
govu histeričnu veselost, osobito kad kralj, očito uzbuđen prika- 
zivanjem prizora trovanja, ostavlja predstavu. I to Hamletovo 
raspoloženje raste u razgovoru s Guildensternom. Guildenstern: 
»Dobri gospodaru, dopustite mi jednu riječ.« Hamlet: »Gospo- 
dine, cijelu historiju.« Guildenstern: »Kralj, gospodine.« Ha- 
mlet: »Da, gospodine, što je s njim?« Guildenstern: »Povukao se 
u svoju sobu vrlo neraspoložen.« Hamlet: »Od pića, gospodine?« 
Guildenstern: »Ne, moj gospodaru, prije od žuči.« Hamlet: »Mo- 
rali biste pokazati više zdrava razuma i to javiti liječniku, jer ako 
bih mu ja nešto dao za čišćenje, to bi mu prouzrokovalo još više 
žuči.« Guildenstern: »Dobri moj gospodaru, dajte nešto više reda 
vašem govoru i ne skačite tako divlje od onoga, što vam imam 
reći.« Hamlet: » Ja sam već pripitomljen — govorite.« Guilden- 
stern: »Kraljica, vaša majka, u najvećoj tuzi svoga srca, poslala 
me je po vas.« Hamlet: »Vi ste mi dobro došli.« 

Poslije ovog razgovora Hamleta obuzimaju užasne, krvave 
misli: »Sada je pravo avetno noćno doba, kad grobišta zjaju, š 
kad sam pakao ispušta svoj zarazni dah u svijet: sad bih mogao 
piti vruću krv i izvršiti takova grozna djela, da bi se dan stre- 
sao gledajući ih. Tiho, sad k mojoj majci. O srce, ne gubi svoju 
prirodu i ne dopusti nikada, da Neronovo srce uđe u ova čvrsta 
prsa; daj da budem okrutan, ali ne neprirodan.« Ali ovi časovi 
neobuzdane strasti nijesu duga vijeka; strast se iscrpljuje u sa- 
moj sebi, bez posljedica, bez adekvatnog čina. 

I zločinačkog kralja progone furije grižnje savjesti. Uviđa, 
da je njegovo djelo ogavno; ono diže svoj zadah do nebesa, no- 
seći najstariju kletvu: bratoubojstvo. On ne može moliti, iako mu 
je želja tolika, kolika i nemoć da moli. I kad bi ova prokleta ruka 
bila dvostruko odebljala od bratove krvi, nema li blago nebo do- 
voljno kiše, da je opere i da postane bijela kao snijeg? Čemu po- 
stoji milost, nego da pogleda na grijeh? I nema li molitva dvo- 
struku moć: da nam spriječi pad i da nam izmoli oproštenje, kad 
smo pali? On je počinio grijeh; ali koji je oblik molitve podesan 
za njegov slučaj? »Oprosti mi moje ogavno ubojstvo«! Ali on 
takovu molitvu ne može izreći, jer je još uvijek u posjedu kori- 

sti, zbog kojih je i izvršio ubojstvo, u posjedu je krune, vlasti i 
kraljice. Može li se nekome oprostiti, a da pri tome zadrži korist 
grijeha? U pokvarenom toku ovoga svijeta pozlaćena ruka zlo- 
čina može još spriječiti izvršenje pravde, te se je često vidjelo, 
kako je zakon bio potkupljen podlim dobitkom samoga zločina. 
Ali tako nije gore! Tamo nema lukavog izmicanja, tamo se djelo 


. javlja u svojoj pravoj prirodi, te smo primorani, pred licem svo- 


jih grijeha, položiti račun. Što ostaje? Pokušati, što može poka- 
janje, a što ne može? Ali što može ovo, ako se netko ne može po- 
kajati? O nevoljna položaja! »O prsa, crna kao smrt! O dušo, 
koja, naprežući se, da se oslobodiš, još se gore zaplićeš!« Pre- 
stup protiv suverene etičke zakonitosti uhvaćen je ovdje, kao 1 u 
»Mackbethu«, u svojoj groznoj tragici i u cijelom svom misteri- 
ju; jer, dok se zločinac napreže, da se oslobodi posljedica grijeha, 
sve se više i više zapliće, ukoliko je gonjen, jednom neizbježi- 
vom fatalnošću, na nova zla. | 
Hamlet zatiče kralja pri molitvi, ali ne iskorišćuje zgodnu 
priliku, koju mu pruža slučaj. Mogao bi sada izvršiti osvetu, ali 
»o stvari treba pomno razmisliti«. Zločinac mu je ubio oca, a on, 
jedini njegov sin, da pošalje istog tog zločinca u nebo? To bi 
bila plaća i nagrada, a ne osveta. On je ubio njegova oca puna 
jela, puna grijeha. Hoće li biti osvećen, ako ga smakne, dok čisti 
svoju dušu, u času kad je spreman za prijelaz na drugi svijet? 
Ne, on će ga ubiti, kad bude spavao pijan, ili u radostima rodo- 
skvrničke postelje, u igri, u bezbožnoj kletvi, ili pri kakvom dru- 


gom djelu, koje ne obećava spasenje; tada će ga oboriti, kad mu 


duša bude prokleta i crna kao pakao, kamo ima da pođe. — Zna- 
čajne su za Hamleta riječi: »O stvari treba dobro promisliti.« 
»Razmišljanje« prije čina značajno je za abulično izbjegavanje 
djelovanja: ono znači samozavaravanje, podsvijesno prikrivanje 
vlastite neodlučnosti, vlastite paralizirane volje. To nije misao, 
koja, pretvorivši se u vjeru, prethodi činu, nego nestalno i ne- 
određeno lutanje u potpunoj nemoći djelovanja. Tjeskobna in- 
spiracija pjesnikova najizrazitije se konkretizirala u. bespomoć- 
noj klonulosti Hamletove volje, volje, koja je glavni pokretač 
životnih energija. 

Paroksizam Hamletove strasti dolazi do vrhunca u prizoru 
s majkom. U navali izbezumljenog ogorčenja, koje nije moglo 
naći oduška u osveti, predbacuje joj on, riječima punim gnuša- 
nja, griješni brak. Majka mu je učinila djelo, koje prlja nježnost 
i rumenilo stida, koje krepost naziva licemjerjem i skida ružu 
s lijepog čela nevine ljubavi, postavljajući na njeno mjesto prišt, 
djelo, koje pretvara svadbene zakletve u kockarsku laž, takovo 
djelo, koje iz tijela bračne veze trga samu dušu i slatku vjeru 
izvrće u prazan šum riječi. Fina Hamletova duševnost nalazi za 
uzvišene pojave života: za nevinu ljubav, za krepost, za svetost 
braka najdelikatnije izraze, najdelikatnije metafore, dok, spomi- 
njući duševnu niskost i moralnu tupost, svaki mu se živac trese 
od beskrajne ogavnosti. Osobito činjenica, da je majka mogla 
zaboraviti tako brzo njegova plemenitog i divnog oca, zamijeniv- 
ši ga s nevrijednim njegovim bratom, i to u odmaklijim godina- 
ma, kad taj korak ne može opravdati žestina mladenačke krvi, 
napunja Hamleta skrajnjom odvratnošću. I dok za oca ima naj- 
ljepše riječi, poređujući ga s najkrasnijim bogovima, svoga strica, 
sadašnjeg muža svoje majke, naziva ubojicom, lupežem, sprd- 
njom od kralja, džeparom, kradljivcem krune. Pomisao na nji- 
hov bračni odnošaj donosi mu pred oči ogavne slike smrdljiva 
znoja i prljave, masne postelje. | 

Senzibilni i misaoni intelektualac, umjetnički protančan duh, 
grči se i savija pred nakaznošću stvarnosti, tako tuđe, tako daleke 
i tako neprijateljske osjetljivim duševnostima. Vrhunac je njego- 
ve tragike, da mora još svoju majku moliti za oproštenje zbog 
svojih plemenitih osjećaja: »Oprosti mi ovu moju krepost, jer u 
gnjiloći ovih pokvarenih vremena sama krepost mora od poroka 
moliti oprost i savijati se i zaklinjati pred njim, da mu iskaže 
dobročinstvo.« . 

Iz burne strasti prelazi Hamlet na ponizne molbe, zaklinjući 
majku, da nađe bolju polovicu svoga srca, da se kloni kraljevih 
prljavih milovanja, da grješne navike zamijeni kreposnim; ali 
on prelazi na svoju uobičajenu ironiju, kad ga majka pita, uspr- 
kos svih njegovih molba i opomena, što ima da radi: »Nikako 
ono, što sam ti rekao: pusti da te naduveni kralj opet namami u 

postelju, da te razbludno štipa za obraz, da te naziva svojim mi- 
šićem i, za par prljavih poljubaca ili gladeći te svojim prokletim 
prstima po vratu, da dozna od tebe tajnu, da nijesam mahnit, 
nego da se takovim pretvaram.« Gorki sarkazam, pun zaprepa- 
štenja pri pomisli, da bi ga majka, njegova vlastita majka, u za- 
boravi strasti, mogla izdati. A nad cio prizor baca strahotnu sje- 
nu ubijenog kralja, koji se javlja, usred najvećeg paroksizma 
Hamletova, da ga opomene na djelo. 


Jedina je sada kraljeva misao, kako će se riješiti Hamleta. 


Šalje ga u Englesku u pratnji Rosenkratza i Guildensterna s na- 
logom, da tamo bude ubijen. Ali se Hamlet varkom spašava i 
vraća se u Elsinor, a mjesto njega bit će pogubljeni njegovi pra- 
tioci. Ofelija poludi od prezrene ljubavi i od žalosti za ocem, te 
njen brat Laertes izaziva na dvoboj Hamleta. Po nagovoru kra- 
ljevu borit će se otrovanim mačevima, tako da svaka rana mora 
donijeti Hamletu smrt. Ovaj pada ranjen, ali prije nego izdahne, 
probada kralja, a i Hamletova majka umire od otrovanog na- 
pitka, koji je bio namijenjen Hamletu. I tako svršava tragično 
nesretni kraljević danski, poslije nadljudskih grčenja i kidanja 
samoga sebe u neodlučnosti volje, ne izvršivši svijesno i s planom 
svoj životni zadatak, jer ubija kralja pripadom i potpuno slu- 


čajno. Prije dvoboja kaže Laertesu: »Ti ne bi mogao zamisliti, 


kako mi je bolno oko srca — ali to ne smeta ništa.« Pasivno 1 re- 
zignirano prepuštanje sudbini poslije uzaludne borbe sa samim 
sobom. | 


Ali koliko god nadahnuće tragedije bilo mračno, ono, kao 
uvijek kod Shakespearea, jer je zbilja nadahnuće, prolazeći ne- 
smetano sve stepene pjesničkog procesa, zahvaća neprestano svu 
pjesnikovu osjećajnu sferu u njenoj dinamici opreka. (Intelek- 
tualistički stav, naprotiv, paralizira dinamiku, te zahvaća život 
statički i jednostrano, samo u jednom momentu njegova zbiva- 
nja). Odatle, kroz mrakove životne zbilje, traci utješnog svijetla; 
pjesnik očajava nad životom i iz ovog očaja diže se pjesma puna 
boli i užasa, ali, mimo sve to, kroz očajne tonove javljaju se smi- 
reni, utješni glasovi. 

Shakespeareov pesimizam nije posvemašnja, čisto doktri- 
narna, suvremena nihilističko-boljševička negacija. On vjeruje 
u ljudske vrijednosti, i zato njegov Hamlet okrutno trpi, što misli, 
da ih nema ili što ih vidi popljuvane i pogažene. Kad ugleda 
vojsku junačkog Fortinbrasa, koji ide u borbu zbog neznatnog ko- 
madića zemlje i kojemu će namrijeti svoje prijestolje, diveći se 
njegovoj spremnosti, da žrtvuje život za čast, predbacuje sam 
sebi kukavičluk i životinjsko vegetiranje: »Primjeri, veliki kao 
svijet, opominju me. Tome je dokaz ova vojska, tako jaka i broj- 
na, vođena od tankoćutna i nježna kneza, kojega duh, uzdignut 
božanskim častoljubljem, prkosi nesigurnom uspjehu, izlažući | 
sve, što je smrtno i nesigurno, udarcima sudbine, smrti i pogibli 
— za jednu lupinu od jaja.« 

Shakespeareova naklonost prema ludilu, kao bijegu iz stvar- 
nosti dolazi do izraza osobito u Ofelijinu ljubavnom ludilu. On | 
je u kraljici otjelovio svoje razočaranje nad postojanošću i vjer- 
nošću ženske ljubavi; ali, s druge strane, u Ofeliji je sublimirao 
idealnu žensku ljubav nimbusom besmrtne poezije. Ofelija je 
izgubila razum potresena očevom smrću i zbog beznadne ljubavi 
prema Hamletu; ali je to ludilo protkao veliki pjesnik zrakama 
svoje grozne, ali ujedno i skrajnje delikatne idiličnosti. Ofelija 
se pojavljuje sva u cvijeću, tako da njen brat, ganut, upravlja 
joj riječi: »O svibanjska ružo, draga djevojko, dobra sestro, slat- 
ka Ofelijo!« Dijeleći cvijeće i pjevajući, sjeća se ova, u zamra- 
čenosti uma, samo izgubljenog dragoga i mrtvog oca: »On je 
otišao i mrtav je, gospo, on je mrtav i otišao; nad glavom mu je 
zelena trava, a nad nogama kamen... Ukrašen cvijećem, otišao 
je u grob, oplakan obilnim i vjernim ljubavnim suzama.« Cvijeće: 


JOJ izaziva misli ljubavi i vjernosti: »Evo ružmarina, to je za 


uspomenu; molim te, dragi, sjećaj me se. Evo spomenka, to je za 
razmišljanje... (Kralju): Evo kopra za vas i žutog vredovca. 
(Kraljici): Evo rute za vas, a tu je ima i za mene, — mi je mo- 
žemo nazvati travom nedjelne milosti. — O vi morate nositi svo- 
Ju rutu s osobitom pomnjom. Evo krasuljka. Htjela bih vam dati 
nekoliko ljubica, ali su sve uvele, kad je moj otac umro. Rekli su 
m, da je imao lijepu smrt.« Ganuti pjesnik obavija ludilo Ofe- 

lijino, ludilo zbog gubitka oca i dragoga, mirisom cvijeća, koje 
se isprepliće s mirisom ove nježne i vjerne djevojačke duše, tako 
da njen brat Laertes mora reći: »Tužne misli i žalost, strast, pa 
i sam pakao — ona pretvara u nježnost i ljepotu.« To je osjećaj 
pjesnikov, koji, u istinskom ljudskom ganuću, diže se nad stra- 
hote života i pozlaćuje ih svojom poezijom. Ovom je obasjana 1 
sama Ofelijina smrt. Kraljica pripovijeda, kako je Ofelija pala 
u vodu berući cvijeće: »Njeno odijelo široko se raširilo i nosilo 
ju je donekle kao morsku vilu. Za to je vrijeme pjevala ulomke 
starih pjesama, kao da nije shvaćala svoju nesreću i kao stvor 
rođen u tome elementu i srastao s njim. Ali to nije moglo dugo 
trajati, jer odijelo, teško od upijene vode, povuklo je bijednicu 
od njenih melodija u blatnjavu smrt.« 

Dok u likovima Rosenkrantza i Guildensterna, Hamletovih 
drugova iz djetinjstva, pjesnik oličuje svoje zgražanje nad vjero- 
lomstvom i izdajstvom, u liku Horacijevu pjevao on himnu po- 
žrtvovnom prijateljstvu. Kao svi tankoćutni i bespomoćni karak- 
teri, Hamlet, koliko teže osjeća vjerolomstvo, toliko se žarče 
predaje istinskom prijateljstvu. On izjavljuje Horaciju: »Otkada 
je moja duša bila gospodarica svoga izbora, i otkada je mogla 
razlikovati ljude, ona je tebe izabrala. Jer ti, trpeći sve, kao da 
nijesi ništa trpio, bio si čovjek, koji si udarce i darove sudbine 
primao s jednakom zahvalnošću. Blagoslovljeni oni, kojih krv i 
razbor tako su dobro pomiješani, da ne služe kobi kao svirala, da 
na njima svira onako, kako hoće. Daj mi takova čovjeka, koji 
nije rob strasti, i ja ću ga nositi usred svoga srca, u srcu svoga 
srca.« Ovdje dolazi do očitovanja bolna spoznaja Hamletova, da 
mu je kob uskratila baš ona svojstva, koja bi on tako rado posje- 
dovao; i zato on stoji pun udivljenja pred čovjekom, koji je nji- 
ma obdaren. Horacio, kad Hamlet pada, hoće da se otruje, ali ga 
ovaj, umirući moli, da to ne radi: »Ako si me ikada nosio u svo- 
me srcu, uzdrži se još za neko vrijeme od sreće i udiši s mukom 
uzduh ovoga surovoga svijeta, da uzmogneš pripovijedati moju 
povijest.« A kad Hamlet izdiše, pozdravlja ga Horacio: »Sada 
puca jedno plemenito srce. Dobra noć, slatki kneže. Čete anđela 
neka ti pjevaju na pokoj.« Koprena smrti spustila se tako nad 

jednim plemenitim srcem, koje, upravo zbog svoje plemenitosti, 
nije bilo doraslo surovosti svijeta; ali ta koprena znači ujedno, 
prema riječima samoga pjesnika, i početak novog, sretnijeg ži- 
vota. Značajna šekspirska crta, kojom većina njegovih tragedija 
dobiva pomirljivu katarzu u slutnji novih, neizmjernih horizo- 
nata nekog višeg plana, kojega odsjaj, padajući na tegobe 1 pat- 
nje ovoga života, daje im duboko značenje pripreme. 

Uopće u prizoru zadnjeg čina, koji se odigrava na groblju, 
odjekuju isti akordi svetosti i misterija, s kojima se otvara tra- 
gedija. Lubanja Joricka, dvorskog budale, izaziva u Hamletu 
mračne misli o prolaznosti i ništetnosti života: »Jao, jadni Jo- 
riče! Ja ga poznam, Horacio, — bio je neizmjerno veseo, bio je 
pun vanrednih dosjetaka. Hiljadu me je puta nosio na svojim 
leđima, a sada kako mi je odvratno, da se toga sjećam. Grlo mi 
se steže na tu misao... Ovdje su visjele usne, koje sam tako če- 
sto ljubio. Gdje su sada tvoja bockanja, tvoje šale, tvoje pjesme, 
tvoji bljeskovi radosti, koji su kod cijele trpeze izazivali bučan 
smijeh? Ima li ikoga, koga zanima tvoje kreveljenje? Sasvim su 
ti otpale usne! Sada hajte u sobu moje gospođe i recite joj, da 
namaže lice slojem debelim kao prst, — pa ipak će jednom ovako 
divno izgledati.« Grube dosjetke grobar4 i nastrane opaske Ha-- 
mletove o taštini života isprepliću se organski s dahom otajstve- . 
nosti, koji lebdi nad ovim prizorom, kroz koji odjekuju riječi, što 
će ih upraviti umirući Hamlet Horaciju o mučnom udisanju uzdu- 
ha ovoga svijeta i o odlaganju sreće, koja ga čeka iza smrti, kao 
i glasovi anđeoske uspavanke. 

Shakespeareov je Hamlet tjeskobna pjesma o strahotama ži- 
vota, tjeskobni san o strastima ljudskim (»dream of passion«), 
koje kao aveti pritiskuju svijet: o podlosti, o sebičnosti, o preva- 
rama, o izdajstvima i moralnim niskostima. I iz ovoga sna izronio 
je plemeniti lik Hamletov, rastrgan i nemoćan da se prilagodi 
zagušljivoj atmosferi stvarnosti. Ali ipak njegov cinizam i njegov 
sarkazam ne postaju glavni motivi tragedije; oni su potisnuti i 


 pridušeni slutnjom dubljeg smisla života i njegovih patnja. 


Samo je s pjesničkoga gledišta Shakespeareova tragedija ra- 
zumljiva. Tko je gleda iz bilo kojeg gledišta plitkog i bešćutnog 

pozitivizma, trga s nje velo misterija i ljepote, koji je oko nje 
isprela ganuta pjesnikova mašta. Intelektualistički stav nemoćan 
je da zahvati intimno strujanje pjesnikova osjećaja, koji struji 
pjesničkim djelom i koji ga oduhovljuje. Zar smo objasnili Ha- 
mletov lik u njegovoj realnosti pjesničke kreacije nasljednim 
opterećenjem ili Edipovim kompleksom? I ne ćemo li bolje razu- 
mjeti njegovu nemoć odlučnog djelovanja, njegovu odvratnost 
prema životu, njegove prijelaze iz strastvenog bijesa u klonuće 
i samooptuživanje, a iz ovih u sarkazam i cinizam, kao i njegovu 
plemenitost i njegov idealizam, ako ih uzmemo kao otjelovlje- 
nja pjesnikova nadahnuća, kao gradacije sukoba i opreka dina- 
mike pjesnikova osjećajnog života? Zar ćemo s nepjesničkim sci- 
jentifičkim metodama razjasniti pojavu Ofelijinu, za koju isti 
Shakespeare kaže, kroz usta Laertesova, da sve muke i strahote 
života pretvara u »nježnost i ljepotu«? 

POKOJNI OTAC 


Dobar je bio taj snažni čovjek 
S pogledom kao u Krista. 
Svaka mu riječ bila je odjek 
Dušina zvona čista. 


U svijetlom krugu njegovog bića 
Živili smo majka i ja. 

Slušajući ga večerom, kako priča, 
Plakali smo obadva. 


Sijedi starče u dubokoj tmini, 
Otkad si otišo ti, | 

Sve su stvari još u crnini 

Pa i goluba tri. 


. Tiho je sada u našoj kući. 


Čitav su dan zaključana vrata. 
Tiho ko i onda, kad si umirući 
Hropcem zaustavio kretanje sata. 


CRKVA U NOĆI 


U mraku crkva ko Golgota izgleda 
Obasjana mjesečevim sjajem, 

A lipa pokraj nje ko Marija blijeda 
Pod rukom sa zavežljajem. 


Gore u zvoniku sat kuca. 
Latice vremena kida i broji. 
Iz tame crkve kandilo svjetluca 


Moja se duša mene boji. 

Nagnut nad tišinom koga tražim 
Nevidljivo netko svijest dira. 

Dal to nad samim sobom stražim, 
Dok čujem glas ko da anđeo svira: 


Dušo svijeta, čaške otvori. 

S lipinog lišća kaplje rosa. 
Marija plače, drhti bosa, 

U tmini joj predobro srce gori. 


Vlado Ulaisavljević 


MRTVI GRADOVI 


Iza mnogih suz4, nikad uslišanih, 

rodio se u meni pjesnik: tužan, sjetan. 
Pohodio me za satova ranih, 

kad sam još snatrio, daleko od jave, sretan. 


Probudio sam se i divio oblacima nad gradom, 
dozivao ptice iz visokih gnijezda. 

Mislio sam: sve ću cvjetove ubrati, kradom 

i na mom će putu sjati najjasnija zvijezda. 


Slutio sam, s radošću mladih ljeta: 

pjevat ću, pjevat ću cijeloga dana, bez daha. 
Uspet ću se do livada, gdje proljeće cvjeta, 
dići se do sunca poput siromaha. 


O, što će mi trebati do ležaja od trave, 
do dva - tri stiha 1 do kore hljeba? 

Doći ću navrh bregova i oborene glave 
molit ću se, sav u sjaju, nadomak neba. 

Ja sam se šuljao stopama najljepše bajke: 
i za vjetrom, što kroz šume grca. — 
Volio sam dobrotu jednorođene majke 

i plahu djevojku, junakinju moga srca. 


Vječno će trajati moji gradovi i kule. 

Bedema čvrstih nitko mi srušiti ne će. 

Oborit ih ne će ni crnog pakla hule. Na 
Nad njima — mislio sam — Božji anđeo slijeće. 


No došle su bure, došle noći sve crnje — 
oluje su teške prohujale nad mojim dvorom. 
I mjesto cvijeća svuda raste trnje, 

te uzalud čekam, da uskrsnem novom zorom. 


Uzalud jecam nad razvalinama snova: 
sve je prošlo i ostalo tek mnogo jada. 
Nad golim zidom obdan sniva sova 

i komad po komad sa stare gradine pada. 


Pa ipak, ohrabren, budim se poput diva , 

i načas sam vedro dijete sa zvjezdanim ogrtačem. 
3 . . . .e V . 

Duša se opet vine i sniva, vječno sniva. 


Trzam se ko oda sna i od poleta plačem. 


Zvonko Kuhar 

BERNINIJEVA FONTANA U RIMU 


U širokom slapu lije se život, 

a kapljice časova pričaju bajku ljepote. 

Mramor se svija i šapće: 

U svemu je tajna, 

samo je treba otkriti. 

A._ vlažni bljesak kamenja zove: 

Ja sam užitak. 
Mjehurići vode pucketaju k6 iskre toplog kamina, 
u znaku zmaja ognjenog, 

duh vode u stotinu prikaza 

klokoće, vrije i pjeva: 

Ne marim umor, ne poznam dana ni noći, ne znam za 


jutro ni veče, 
jer vrijeme kroz mene teče... teče... 


NOCNA VOŽNJA KROZ ŠVICARSKU 


Na nebeskoj livadi pasu svijetla krda. 
Preko bijelih torova od brda 

dobar pastir mjesec vodi za njih brigu. 
Svaki pogled — nova stanica, 

svaka miso — svježa stranica. 

Čitam divnu knjigu. 


Umotan u vunu, koju mjesec prede 

ja kroz prozor gledam zvijezde kako blijede, 
sa planina čujem tanki cilik zvona. 

Sve dalja je daljina, 

sve tiša je tišina — 

ničeg nema. Sve je vasiona. 


Marko Fotez 

U VINOGRADU 


Vise svijetle grane nad tamno dno klanca. 
Tama i zričci. Otvorih vrata klijeti 

a na polju srebro; to mjesečina svijetli — 
mjesečina Galovića Frana s Peteranca 


ide pokraj staze, što skreće u šumu. 
Ne idi dalje stazom, s tame Zloba vreba! 
K meni nema nikog, k meni nikog nema 
sa širokog gumna rastegnutog neba. 


Gordo ipak dići ću čašu punu zlata! 

Već spavaju negdje svi ljudi u nizu, 

ta oni su tako, tako Smrti blizu, 

a ja svečan otvaram Dobre Volje Vrata. 


Zemljan vrč na hrastovu stolu 
DI 2 ve» 
govori o dragosti, što leluja širom, 
smije se mjesec s razvezanom kravatom 


, VV» 
1 naherenim šeširom. 
Stjepan Banek 


SPOZNAJA 


Mnogo zborim: riječ otrovno šumi, 

A trebalo bi šutjeti što više, 

Da sazriju istine na dnu mi 

Duše, koja tišine sve tiše 

Žudi. Jedro pupe stabla njena: | 
Još ne znam, kakove plodove će dati, 
Ali već slutim, da će brojni biti 

I što je divno, da ću ih sam brati! 
Mnogo zborim: riječ otrovno šumi, 
A šutjet treba, šutjeti što više: 

U životu tom se odveć glumi 

I od mnogih riječi jedva diše. 

OSAMLJENA 


Sama sam. Da. Godinama 
već nikoga k meni nema, 
da mi blagu riječ kaže, 
od svih sam zaboravljena. 
Kroz te puste sobe grada 
putujem ko osuđena, 

ali uvijek bez straže. 
Odavna sam sjena samo, 
sjena, a ne žena više. 
Pogledajte lice moje: 
vene, žuti polagano, 
uvijek je žuće boje, 

a moj glas, moj glas sve tiše 
odzvanja, kad sebi zborim, 
da ga čujem, jer ja nemam 
više kome da govorim. 
Jesen je. Već idu kiše 

i pauci mi na zidu 

svuda opet mreže pletu. — 
Kako da ubijem sjetu, 
koja me sve više siše?! 


Josip Velebit 


MOLITVA ZA MLADOST 


Mrkim, mutnim vodama blistavi brodovi brode. 

U tmurnoj noći palube im svježinom sjaju. 

Ali uzalud, slomljena su kormila, vjetar je, talasi vode 
pogubno jeze kolo, užeta se kidaju. 


Vjetar brodove vodi u užas kišne noći: 
vjetar katarkom trese i nosi krikove bola 

i utaplja ih u vrtlogu svog paklenskog kola. 
Dok srca drhte i tragično bliješte oči. 

Lome se stoljetni napori razuma zdravog, 

drske svemoćne pesnice sila se silno digla. 
Umiru ptičice sitne pod osvitom neba plavog, 
smrt je i u naš kraj na krilima avionskim stigla. 


Smrt je kraljica jeze, smrt je nož moćna prostaka. 
Srce dobrote je prosjak šepavi, nogom ga gaze. 
Psalmi za ljubav, za mir, zalud sa usana slaze, 
u bijedi je našoj krhka i blijeda molitva svaka. 


O snažni gorski slapovi, o zvijezde i rosne kiše, 


isperite nam rane, iscijelite naša stradanja. 
Učini, Gospodaru Svijeta, da idoli ne budu više 
nad Vama i nad Nama krvnici, a bez nadanja, 


da nam prolaze dani. Bez slatkih i tečnih vina, 
bez cvijeća i divnih idiličnih lampiona; 

učini, da se mladost uzdigne do vedrina 
životnog radovanja. I da srećom zazvone zvona. 


Nemamo mira i nemamo kruha i padamo 

sve više. Dostojanstvo čovjeka gazi poganska noga. 
Srušiše nam oltare naše, izranjeni stradamo 

sve bjednije. Oduzeše nam i vjeru i anđele i Boga. 


Učini, svemoćni Upravljaču, da nam bolje bude, 
nahrani odmorom mudrace, svece i lude, 
prosvijetli pamet svima, koji Te kude, 

a sumporom i smolom sprži zvijeri-ljude... 
Sunce neka je Slobode naše znamen 

i neka kraljuje razum i pravda. Amen. 


Ivo Balentović 

ANTE PETRAVIĆ, SPLIT 


NIKOLA TOMMASEO KAO ROMANOPISAC 


Sin naše zemlje, odgojen talijanski, ostao je Nikola Tommaseo za 
čitavoga svojeg života razapet među dvije ideje, koje su se za njegove 
odmakle dobi stale pobijati. Kao i svi Dalmatinci u prvoj polovini 19. 
vijeka, Tommaseo je usvojio već od roditelja talijansku kulturu i do 
g. 1844., 1. j. kad se je prvi put stala buditi narodna svijest u Dalma- 
ciji, Tommaseo bio je već priznatim talijanskim književnikom; šta više, 
ušao je u prve redove, ne samo književne, nego i političke za oslobo- 
đenje i ujedinjenje Italije. Narodno buđenje u Dalmaciji, izazvano 
»ilirskim« pokretom, pozdravio je i Tommaseo, ali, kad je oko g. 1860. 
započeo pokret za sjedinjenje Dalmacije s Hrvatskom, on se tome po- 
kretu usprotivio i stavio svim svojim auktoritom u borbu proti toj 

namisli. Uzroci su tome bili više psihološke naravi, i ja sam ih na dru- 
gom mjestu nastojao, ne opravdati, nego objasniti (»Pete studije i por- 
treti«). Ali, ako uzmemo Tommasea u pomnjivije i dublje razmatranje, 
dolazimo do zaključka, da je to bio čovjek naročitoga karaktera i oso- 
bitog temperamenta: strog katolik, prožet evanđeoskim duhom i živom 
vjerom, znao je ipak ustati, kad je za to našao povoda, i protiv crkve- 
.nih ljudi, šta više, ustajati i protiv vrhovnih poglavara crkve svaki put, 
kad mu se je činilo, da njihov rad ne odgovara strogom evanđeoskom 
naučanju. Tvrd i nepokolebiv u svojim zasadama i idejama, borben i 
žučljiv u nasrtajima na protivnike, održao se do svoje starosti, mada 
slijep, neodvisan. Ne primivši za života nikakvih časti, nikakvih pot- 
pora ni od koga umro je siromah, do zadnjih dana hraneći se od knji- 
ževnoga rada, što ga je obnevidio kazivao u pero drugome. Čovjek u 
svemu sličan onima velikim ljudima dalmatinskog krša, kao što su bili 
sv. Jeronim, Marko Marulić, Mihovio Pavlinović, ili sinovi kršne Like 
Fran Kurelac i Ante Starčević. 

Spomenuh, da je Tommaseo do g. 1844. bio već krupno ime u tali- 
janskoj suvremenoj književnosti. Ovaj je prikaz posvećen Tommaseu 
kao romanopiscu, jer je na tom polju zauzeo u književnosti važno 
mjesto. 


Za svoga boravka kao prognanik u Parizu izdao je Tommaseo 
historijski roman Il duca d' Atene — narrazione di N. Tommaseo, Pa- 
rigi 1837. To je vrijeme, kad su u zapadnim književnostima, pa i u Ita- 
liji, prevladali historijski romani u maniri Walter Scotta, I Tommaseo 
pokuša sreću u toj književnoj vrsti, ali djelo nije nazvao romanom, 
nego. pripoviješću (narrazione). Građu je uzeo iz Kronake G. YVillanija, 
koja priča potanje, kako su Fiorentinci podigli revoluciju i istjerali tira- 

nina Gualtiera iz Francuske, nazvanog Vojvoda od Atene. Roman zapo- 
činje s početkom bune: 

Tile i Bordoni, građani Firenze, sastali se i jedan diji ma 
vaju, da su obojica urotnici, ali ne iste družbe, jer je zasnovano neko- 
liko tih urota, i jedni za druge u početku nisu znali. i 

Matilda, kći uglednog građanina Antona Adimari, zaljubila se u 
Rinalda kneza od Altaville, mladog i čestitog Francuza, koji je došao 
u Firenzu s Gualtierom. Fiorentinci naime iz međusobne nesloge i za- 
visti izabraše god. 1342. gradskim glavarom za neko vrijeme tuđinca 
Gualtiera. Ovaj malo pomalo lukavošću prisvoji svu vlast i dade se 
proglasiti glavarom fiorentinske republike za godinu dana, a domalo, 
laskajući svjetini, dođe do toga, da ga proglasiše doživotnim gospoda- 
rom republike. Taj francuski »kondotiere«, koji doduše nošaše visoki 
naslov Vojvoda od Atene i knez od Brena, u stvari bijaše golotinja, pa 
mu je sada pala sjekira u med i prilika, da se obogati. Nije se zado- 
voljio samom pljačkom i nametima, nego je stao sve one, koje je držao 
svojim protivnicima, najprije zatvarati, a zatim ih u zatvoru siliti, da 
priznaju neku svoju krivnju, pa bi ih onda osuđivao na smrt. 

Ta i druga njegova nasilna djela prisiliše Fiorentince, da su se po- 
čeli tajno rotiti i dogovarati, kako da se riješe tuđinca tiranina. Na čelu 
jedne od tih urota bio je uz druge Anton Adimari, otac Matildin. Kad 
je tiranin naslutio, da se kuju urote protiv njega, dade par stotina gra- 
đana, vlastele i pučana, pozatvarati, i jednoga dana naredi, da mu 
dovedu Antona Adimari. Adimari sluti zlo u tom pozivu, jer osjeća, da 


- je tiranin posumnjao i o njemu, da se nalazi među urotnicima. Ganut- 


ljiv je prizor, kako se otac rastaje sa svojom jedinicom Matildom, za 
koju već zna, da je zaljubljena u mladog i čestitog Francuza i ne će da 
prigovara ondje, gdje je srce prevladalo, pa je svoju jedinicu prepo- 
ručio prijatelju Kozimu Oricellai. 

U ugovoreni dan strčaše se sa svih strana uroinici uz povike »na 
oružje« i »smrt Vojvodi«, Uz vojvodu se nađoše u kaštelu čete Fran- 
cuza i oni Fiorentinci, koji su bili njegovi pristaše i to pristajanje 
uza nj lično iskoristili. 

Kad je pogibao već zaprijetila Vojvodi i njegovima, Matilda. poleti 
do stana Rinalda, koji se čestitim vladanjem ne bijaše ni u čemu za- 
mjerio Fiorentincima. Ona ga nastojaše nagovoriti, da se ne izlaže 
pogibli, ali on smatraše viteškom dužnošću, da pođe onamo, gdje je 
započinjala borba — da joj tako spase oca. 

Roman potanje opisuje krvave dneve opsjedanja Vojvode u kažiska, 
U početku je nekako išlo, jer Vojvoda kao da je prezirao pogibao, ali 
se malo pomalo razbjesni čitavo građanstvo, čim se prolila prva krv, i 
više nije moglo ništa obustaviti narodni bijes. Vojvoda pokuša smiriti 
građanstvo time, što je iz tamnice izveo Antona Adimari i odlikovao 

ga viteštvom, pa za tim pustio sve zatvorene. Ali sve to nije ništa po 
moglo. 

Ugledniji i pametniji građani, koji su se bojali, da će se francuski 
kralj osvetiti, ako ubiju Vojvodu, zaključe, da mu se poštedi život, ali 
ga treba prisiliti, da se odreče glavarstva Firenze. No znajući, da svje- 
tina mora na nekome iskaliti svoje krvoločne instinkte, odrede, da naj- 
prije mora pustiti iz kaštela trojicu Fiorentinaca, koji su se najviše za- 
mjerili građanstvu. Vojvoda se u početku kolebao, da na to pristane, 
ali kad je vidio, da se radi ili o njima ili o njemu, prepustio ih je 
osveti svjetine. Sad se potanje opisuju krvoločni prizori, kako je svje- 
tina iskalila svoj bijes nad tim žrtvama. 

Konačno je i Vojvodi postalo tijesno, jer mu i njegovi Francuzi 
stadoše prijetiti i siliti ga, neka se preda, pa je došlo s izaslanicima gra- 
đanstva do pregovora. Vojvoda se morao pismeno odreći vlade i otići, 
a oni zajamčiše život njemu i njegovoj pratnji. Rinaldo poslije Vojvo- 
dina odlaska uzme Matildu. U prvo je vrijeme htio ostati u Firenzi, ali 
na pomisao, da je bio u službi čovjeka, koji se je silno zamjerio građa- 
nima Firenze i da bi mu to moglo još prouzrokovati neugodnosti, 
preseli se s pristankom Matilde u domovinu, u grad Touluzu, gdje 
Matilda umrije kod poroda prvoga djeteta. 

Taj Tommaseov roman nije doživio u Italiji nikakva uspjeha ni 
priznanja. Historijski roman započeo je u Italiji s Manzonijevim »Za- 
ručnicima«. Do danas — preko sto godina od njegova izdanja — ostao 
je to najboljim talijanskim romanom. I nitko od onih, koji su poslije 
Manzonija pisali historijske romane, ne dostiže ni približno svojega 
uzornika (Grossi: Marco Visconti — DAzzeglio: Ettore Fieramosca i 
Niccolo dei Sapi Cantu: Margherita Pusterla). Tommaseov je roman 
mnogo slabiji od svih spomenutih. Pri njegovu pisanju poslužio se je 
»Kronakom« Giovanna Villanija pa je Villanijevo pričanje uznastojao 
obraditi beletristički, ali je ispalo tako, da je Villanijevo pričanje iskićeno 
s nekoliko proširenih opisa s umetanjem dijaloga i življe ispripovijeda- 
nim različnim događajima u slikama. Sve je to doduše među sobom po- 
vezao, ali ne toliko dobro razvijenom glavnom fabulom, nego nadovezi- 
vanjem slika uz slike. Nema tu glavnih i sporednih lica, nego je sve 
izneseno, kako se je događalo za bune. U ljubavnom zapletaju imali su 
glavnu ulogu Matilda :i Rinaldo, ali oni jedva da se razabiru u toj ulozi 
kroz roman i imaju tek ulogu, koliko i drugo koje sporedno lice. Roman 
je stvarno kao cjelina neuspio, i nikada nije bio preštampan. Inače ima 
u njemu vrlo uspjelih slika. 

Po samom sadržaju i vremenu, kada je pisan, razumije se, da je 
pisca na pisanje tog romana, kao i njegove preteče Grossija, D'Azzeglija 
i Canti-a, potakla rodoljubna misao, da proslavi republikanske borce 
za slobodu protiv nasilja tiranina — tuđinca. 

Tommaseov neuspjeh s historijskim romanom naveo ga je, da se 
ogleda s drugom vrsti romana, kakva u Italiji ne bijaše još nitko po- 
kušao, To je njegov drugi i posljednji roman >Vjera i Ljepota« (Fede 
e Bellezza — romanzo, Venezia — 1840. ed. Gondoliere — novo izdanje: 
Vallecchi editore — Firenze. 1931.). Već sam sadržaj otkriva, u čemu je 
novost toga romana za talijansku književnost, u kojoj je to bio prvi 
roman ove vrsti: | 

U Bretagni u Francuskoj upoznali su se Marija i Ivan, oboje iz 
Italije; oni se zavole, i Marija prva na jednom izletu ispripovjedi Ivanu 
svoj život: on je zatražio, da mu iskreno kaže svoju prošlost, pa će mu 
kazati dobro i zlo. Živjela je s majkom u Pisi, gdje se je bila nastanila 
jedna majčina sestra. Otac joj je bio kapetan u straži Napoleona Bo- 
naparta. Poslije Napoleonova pada otac joj zadobio činovničko mjesto 
u Bastiji na Korzici, i tamo su pošli svi. Kad joj je bilo 8 godina, umrla 
joj je majka. Više je bila smućena, nego žalosna. Otac osjećajući se 
nesposobnim, da je odgoji, posla je u Pisu k tetki. Tetka, vesela žena, 
udata za čovjeka veseljaka, voljela je zabave i društvo. Imali su jednog 
sina, koji je tada imao 15 godina, a ona 10. Kao djeca oni su se silno 
zavoljeli. Otac je dolazio svake godine, da je vidi, ali je naskoro obolio 
i umr6. Odsada se je osjećala tuđinkom u njihovoj kući. Stoga pisa 
jednoj sestri svojega oca u Ajaccio, da je uzme k sebi i da joj bude 
majkom. Ova je bila siromašna, ali joj Marija obeća, da će raditi, ma- 
kar i služila u tuđoj kući, samo neka je makne iz Pise. Starica je pozva 
k sebi i posla joj nekoliko franaka, što ih je imala. Njezin rođak, mla- 
di prijatelj, plakao je za njom: njoj je bilo tada 16, a njemu 19 godina. 
Priznaje, da ga je bila zavoljela (Ovaj dio ispovijesti divan je s psiho- 
loške strane). Na pragu one kuće ostavila je za uvijek svoj mir, svoju 
mladost. Da je mogla predvidjeti patnje i pogrješke ovih 11 godina! 

Pratio ju je stric; svratili su najprije u Bastiju. Tu je pohodila 
groblje, gdje su joj ležali pokopani otac i majka. Teika ju je primila 
ljubezno, i Marija se tu primirila. Nenadano stiže u Ajaccio udovica je- 
dnoga očevog rođaka, koja je živjela u Parizu. Izdavala se za vrlo 
bogatu te predloži, da odvede Mariju sa sobom u Pariz, opisujući joj 
prednosti Pariza za jednu djevojku; Marija se sprva opirala, no videći, 
da je tetki starost za vratom, pa i smrt, pristade na ponudu. Starici je 
to bilo žao, ali se onda s tim pomirila, prodala neke svoje stvari i novac 
predala Mariji s riječima: »Marijo, ne zadaji mi boli, Marijo. Ti si kći 
jadnoga mojeg brata. Marijo, sjećaj se tvoje majke; preporuči se tvo- 
jem anđelu, neka te čuva. U svakoj potrebi drži na pameti, da imaš još 
jednu majku. Ako pak umrem, preporučam moju dušu tvojoj uspo- 
meni.« ( 
U Parizu kod rođakinje (tako je zvala gospođu Blanden) hizo je 
shvatila, kamo je došla, ali je njezinoj mladosti godio novi život. Blan- 

den je držala veći stan i iznajmljivala sobe. Kod Blandenove se nasta- 
nio neki ruski knez, koji domala stade udvarati Mariji. Ona se je otimala, 
ali ju je rođakinja sokolila s izgledom na udaju. Opisujući Ivanu pota- 
nje ljubav s ruskim knezom istaknu, da se je pomalo uyjerila, da je bila 
od rođakinje naprosto prodana za novac. Kad je to razabrala, prekinula 
je svaki dodir s ruskim knezom i s rođakinjom, koja je naskoro oboljela 
i umrla. 

Bilo joj je istom 18 godina, a osjećala je, da je život za nju svršio. 
Nastanila se kod neke znanice iz Iialije, Roze iz Lucce, ali čim je opa: 
Zila, da je Roza na nju ljubomorna zbog muža, otišla je od nje. Živjela 
je sama za se od ručnoga rada. Upoznala se snekim mladićem iz Provan- 
se, koji joj obeća, da će se s njom vjenčati u Marsilji, ali je zatim za- 
pusti i izmakne. Ona se vrati u Italiju, gdje se je susrela sa svojim 
rođakom, koji je ne bješe nikad zaboravio, ali se je ona smatrala nedo- 
stojnom njega. Zadržavala se tri godine u Livornu. Neki francuski 
trgovac iz Liona ponudi joj svoju ruku, ali kako je naglo morao otpu- 
tovati radi posla, posla joj novaca i javi, da dođe u Lion. A baš tih dana 


pade on pod stečaj, povučen od jednoga prijatelja, i pobježe. Marija - 


ostade tu u Lionu i teško oboli od upale pluća. U bolnici je duševno 
pomagao neki svećenik iz Bretagne. Kad je ozdravila, svećenik joj iz 
milosrđa ponudi, da pođe do njegove sestre udovice, koja će je s njego- 
vom preporukom primiti. Tako dođe amo u Quimper, gdje je srdačno 
primiše i tu se nalazi voljko. Evo mu povijesti njezine mladosti. 

Kad je Ivan saslušao povijest Marijine mladosti, umjesto da joj 
usmeno ispriča svoju prošlost, on joj najprije dade pročitati nekoliko 
zapisanih uspomena, da joj kasnije nastavi s ostalim dijelom života. U 


tim. zapisima on spominje i svoju zlu prošlost, a najviše grižnju savje- | 


sti, kad se sjeti one jadne seljakinje, koja je služila u njegovoj obitelji, 
a koju je dao izagnati iz očinske kuće, jer mu je bila otporna. (Tomma- 
seo ovdje pod imenom Ivana nesumnjivo iznosi autobiografijske ulomke 
iz svoje mladosti, te mnoge ljubavne epizode ovdje iznesene nijesu 
drugo nego njegove lične zgode i nezgode. Naročito je red istak- 
nuti lična razmišljanja, kojima se završava ona ispovijed Mariji: str. 
72, 73 i. 74). Ivan bijaše došao amo u Quimper iz Pariza, da proživi jef- 
tinije i mirnije u radu. U kuću, gdje je bio odsjeo, došla je jednoga dana 
Marija na posao; tako su se upoznali i svidjeli jedno drugome. Nasta- 
nila se kod neke Matilde, ali i ova naskoro zavoli Ivana. Čim je to 
Marija opazila, predloži Ivanu, da ode iz Quimpera i pođe u Pariz. 
Matilda, da zaboravi Fvana,, udalji se i domala i uda za nekog činov- 
nika u Ponicroix, 

Naknadno Ivan nagovori Kasi, da dođe u Par:z, i tu se udomi 
kod Rose iz Lucce, koja više nije bila ljubomorna na Mariju. Ivan je 
otezao s vjenčanjem, jer je bio siromah i živio od književnoga rada, ali 

mu Roza pametno prikaza, da će združeni lakše preživjeti, nego ovako 
radeći i hraneći se svaki za se, Muž Rozin ponudi Ivanu svoju prišted- 
nju, ali ovaj toga nije tada trebao; tako dođe do vjenčanja s Bojtijaim, 
koje se završava krasnom molitvom Ivanovom (str. 156). 

Poslije vjenčanja krenuše u Bastiju. Ivan za neko vrijeme otpu- 
tova u Bordeaux, da ispiše uspomene nekoga starog Talijana. Ivan i 
Marija se kroz to vrijeme dopisuju i sve to više otkrivaju jedno dru- 
gome svoje duše. Ivan se vrati i radi perom, da se prehrani. Ponudiše 
mu neki zavod u Nantesu, da njim upravlja. To ga tuđom krivnjom 
financijski osiromaši. Da mogu čedno proživjeti, Marija ga pomaže u 
radu. Međutim se Ivan nađe jednoga dana u prigodi, da sluša nekog 
intelektualca, kako vrijeđa talijanski narod. Prekipi mu, i on mu od-+ 
govori tako, da se je Francuz našao uvrijeđen te ga izazvao na dvoboj. 
Ivan, mada osvjedočeni katolik, smatrao je u ovom slučaju svojom duž- 
nošću, da se odazove. Pođe, ali ne s namjerom, da ubije, nego da bude 
ubijen i da krvlju zasvjedoči ljubav prema Italiji. U dvoboju bude Ivan 
ranjen, ali ozdravi, To i druge patnje skršiše Mariju, i ona oboli. Od 
ministra Quizota Ivanu bi povjerena radnja u komisiji za tumač nekih 
povijesnih dokumenata. Sada odahnuše od siromaštva, ali kad Marija 
opet oboli teško na plućima, prijeđu u Quimper, gdje ona umire. 

Taj je Tommaseov roman primljen s čuđenjem i prigovorima, jer 
ga naprosto suvremenici ne shvatiše. Tommaseo pokuša tim roma- 
nom prekinuti književni pravac sa sredovječnim vitezovima i turni- 
rima. Tako je on preteča romana, koji će se istom 40 godina kasnije 
razviti u Italiji. Roman psihološki projektiran kroz piščevu dušu. U 
glavnom junaku prepoznajemo samog Tommasea, koji je pošao iz Fi- 
renze kao prognanik u Francusku i tu živio nekoliko godina. U Parizu 
je izdao svoj prvi roman »Duca d'Atene«. U svim onim mjestima, koja 
opisuje u ovom romanu, sam je živio. Sve zgode (osim glavne u fabuli) 
Tommaseo je lično proživio. Sam točno spominje sve književne radove, 
što ih je posvršavao u vrijeme svog izgnanstva u Francuskoj. Opisuje 
nam i način svojega književnog rada. Naročito je sebe prikazao kao 
književnika (str. 148 i 149): tu ga vidimo kao pjesnika i filologa, koji 
izjašnjuje način svoga pisanja. No najveća odlika toga romana jest 
psihološko crtanje unutrašnjega zbivanja u pojedinim licima. Tako zvani 
psihološki roman, koji je načeo u Francuskoj Stendhal s »Crvenima 
i crnima« i s »Certozom u Parmi«, prihvatio je prvi Tommaseo u tali- 
janskom romanu. I kao što je Stendhal preko po vijeka kasnije stekao 
priznanje u francuskoj javnosti kao preteča novoga psihološkog ro- 
mana, tako je bilo i s Tommaseom: u svoje je vrijeme s tim romanom 
ostao neshvaćen; tek kasnije vrijeme odalo mu je zasluženo priznanje. 

U Tommaseovu romanu sve je osebujno, njegovo, u prvom redu 
stil, kakvim ne piše ni jedan drugi talijanski prozaist. Sva ona lična 

naročitost Tommaseova, koja ga ističe kao čovjeka, patriota i pisca, 
nalazi se ovdje u licu Ivana, Tu su i sve one temperamentne oznake, 
kojih ne ćemo naći u rasnim Talijanima, nego tek u križancima 
rasA; i baš radi njih ostao je Tommaseo u uspomeni Talijana kao čudak. 

Rekosmo, da je Tommaseo za talijanski roman ono, što je Stendhal 
za francuski. Roman »Crveni i crni« izišao je g. 1851., a »Certoza u 
Parmi« g. 1859. Nije nam međutim na umu, da dovodimo Tommasea u 
vezu sa Stendhalom, jer je sve u Tommaseovu romanu tommaseovsko: 
oi jezik, i stil, i metoda u pripovijedanju i opisivanju, i lično gledanje 
na svijet. Tu su Tommaseovi pogledi na vjeru, pa ono njegovo evan- 
đeosko isticanje poštenoga siromaštva, koje se hrani znojem svoga lica. 
Ono isticanje poštenja, čestitosti, samoprijegora, koja su glavna obilježja 
Tommaseova značaja i življenja, iskaču u ovom romanu kao nigdje 
drugdje. Sva strastvena temperamentnost našeg Dalmatinca, u kojemu 
je po majci tekla krv naših siromašnih, ali radinih otočana, nije ni u 
jednom drugom djelu prodrla kao u ovom romanu. Tommaseo je u 
Ivanu ocrtao sebe, i danas treba gledati na mladost Tommaseovu kroz 
ovaj roman. 

Ipak sam uz Tommaseov roman spomenuo Stendhala, jer sam se 
pri čitanju ovog romana sjetio romansijerske manire Stendhalove. Mada 
Tommaseo ni kao pjesnik u stihovima, ni ovdje kao romanopisac ne 
podsjeća ni na koga, pogotovo ne na svoje talijanske prethodnike i su- 
vremenike, nije isključeno, da su mu Stendhalovi romani bili poznati i 
da je prihvatio njegovu metodu: mjesto romana opisa i pripovijedanja 
dao je roman psihološkog produbljivanja kroz svoju ličnost u dušu lica, 
koja prikazuje. | | 

Lik glavne junakinje Marije podsjeća na glasoviti Prevostov ro- 
man »Manon Lescaut«, koji je u novije vrijeme modernizirao Dumas 
sin u »Gospođi s kamelijama«. No Tommaseo, mada je mogao poznati 
i jedan i drugi rad svojih preteča, ostao je Tommaseom, i sve je u tom 
romanu njegovo. Da pravo kažemo, Tommaseov roman bliži je Pre- 
vostu nego li Stendhalu, jer glavna lica: Marija i Prevostova Manon 
Lescaut svojim životom podsjećaju jedna na drugu, pogotovo što u 
Tommaseovu romanu nalazimo njegove autobiografske crte, kao što 
tvrde, da je Prevost zapravo opisao sebe u svojem junaku vitezu des 
Grieus. 

Kako je ipak Tommaseov roman naišao na oštre prigovore i du- 
boko neshvaćanje, ustao je konačno sam na obranu svoga romana 
s oduljim člankom u »Gazzetta di Zara« (g. 1842. br. 40 str. 157), iz ko- 
jega donosimo nekoliko Tommaseovih misli na obranu: Slabost je 
čovječja govoriti o sebi, ali nije uvijek taština. On je odavna navikao, 
da ga krivo razumiju... Kad je riječ o romanu >»Vjera i Ljepota«, isti- 
na je, da se neke strane romana tiču njega... O ljepoti i prikladnosti 

vlastitih radova pisac može da se prevari, ali o čuvstvu, koje ih je ka- 
zivalo u pero, ne može niiko drugi bolje svjedočiti od njega. Tvrdi pak, 
da čuvstvo, koje mu je kazivalo u pero ovo djelo, nije bilo ni nepleme- 
nito ni zavodničko. Oni, koji čitaju George Sandovu ili Balzaca, oni, 
koji vole Byrona i Goethea, oni, kojima se ne čini protivna moralu ona 
mirna umjetnost, što je često upotrebljava onaj veliki slikar Scott, kad 
slika sitnice, ne razlikujući dobro i zlo, podigoše viku na skromnu pri- 
povijest, u kojoj su grijesi duše oplakani s boli, ljubavi i vjerom. Da je 
to knjiga namijenjena uzgoju djevojaka, to nije rečeno u naslovu, ali 
on zna, da djevojke čitaju i štetnije stvari. Zagovara li ovaj roman zlo? 
Opravdava li ga, poljepšava li ga, pokriva li ga lažnim imenima? Tu 
je ispovijed i popravak: u njemu je sadržana povijest tolikih duša od- 
ličnih i štovanih od svijeta. Kad bismo iz knjige čovječanstva istrgnuli 
strane, koje svjedoče o zlu, svu bi je istrgali. Evanđelje nas uči, da bu- 
demo strogi sa sobom, blagi drugima. Pročitajte evanđelje i naći ćete 
više spomena o opraštanju grijeh4, nego li o neokaljanim krepostima: 
naći ćete obraćenog grješnika, koji je na neki način više počašćen nego 
li pravednik; vidjet ćete, koliko li je obilje milosrđa prosuto nad pro- 
palom ženom... On nije branio zlo, nego je istaknuo tri lijeka: bol, 
ljubav, vjeru. 

Žena, koju je prikazao, ide u-broj onih, koje se ne prodavaju, nego 
su nesvijesno prodane i nemaju snage, da se opru nepoznatom zlu: one 
su manje krive, nego li to sudi okrutni svijet, jer od pokvarenosti ne 
uživaju ni slasti ni dobiti, nego sramotu i suze. Žena, koju je on ocrtao 
u romanu, nije težila za zlatom ili čašću, a ni za ljepotom; ljubila je 
nadu obećane ljubavi; tražila je zakonito uživanje nezakonitim putem: 
bila je prevarena, ali ne izvrgnuta ruglu. Nije izdala, već je bila izdana; 
prigode je izbjegavala, odbijala ih godinama: kad se je prvi put namje- 
rila na pravu ljubav, nastojala je, da se pokaže dostojnom nje; zausta- 
vila se na ivici ponora. U zlu se je pokazala požrivovnom i valjda je 
pred Bogom zaslužnija nego li je koja druga hladna, nenapastovana i 
ohola duša... Čovječanska je dužnost ustati i riječju i djelom protiv 
predrasude, koja nad ženom stavlja pečat sramote, baca je u ponor i 
drži je potlačenu u zlu. Različitost spola ne mijenja moralni zakon; zlo 
treba prikazati okajano: time se časti vrlina, time se uzdiže ljudska 
plemenština, da se nada oprostu i preporođenju. Iz njegove knjige odiše 
samilost nad ljudskim bolima, ali u isto vrijeme prezir za ona dobra, 
koja obećavaju lažna umirenja: to su bogatstvo, časti, znanje. 

Koliko li je ovdje misli, koje je Tommaseo nanizao, da se obrani 
od napadaja, a koje će poslije Tolstoj razviti i u teoriji i u umjetničkim 
djelima (Uskrsnuće). 

Mada je Tommaseo bio svijestan, da je sa svojim romanom poku- 
šao ugaziti novu stazu talijanskom romanu, nije nastavio tim radom te 
se radi neshvaćanmja i žučljivih prigovora zauvijek okanio pisanja 
romana. 

Proljetno nebo puca danas kao najtanji japanski porculan, sun- 
čane zrake jedre zrakom poput providne svilene paučine, rijeka se 
nadimlje i pršti preko podvodnog dna, iskri se i kovitla i nosi sa sobom 
tanko šiblje, otplavljuje zemlju i valja kamenčiće. Netko je otvorio 
vrata na spremištu mirisa i oni se razišli i rasplovili i sad su ovili sve: 
cestu, polja, drveće, žice i onu travu, na kojoj sjedim. I učim. 

Preda mnom je knjiga. Zapravo skripta. Format običnog kancela- 
rijskog papira, uvezan u plave korice, na kojima su crna slova: Voka- 
lizam. | 

Prsti su mi ostavili masne tragove na svim stranama, ušesa na 
rubovima ne daju se ni prebrojiti. Okrećem list za listom, čitam stranu 
za stranom, proljeće je, svibanj, ispiti, sunce, rijeka i prvi kupači. 

Pravila, po kojima se u jeziku zbivaju promjene, zovu se glasovni 
zakoni. | | 

Zašto sam danas zapravo došao ovamo? Nikad nisam mogao učiti 
u prirodi. Zatvorena soba, s poznatim zidovima, njihovom bojom i šara- 
ma; sa stoput viđenim poređajem pokućtva i slika, godinama udisanim 
mirisom i već urođenim znanjem najsvjetlijeg mjesta, takva soba čini 
mi se idealnim mjestom za učenje, kad se ono sastoji u kabinetskom 
proučavanju neke apstraktne nauke i njenih zakona. 

Budući da je takvu promjenu izazvala fiziološka nužda, t. j. oso- 
bito namještanje organa... > 

A ovdje? Tu mi oči skaču po slovima i mislim, koliki je rekord 
na 110 metara sa zaprekama, uši naprežem, da slušaju nijeme misli 
o onome, što ta slova izriču, ali one su zauzete milijardama glasova, što 
struje oko mene i zaglušuju ih. | 

Ali u genitivu singulara, pa i u nominativu i akuzativu plurala 
ženskog roda, vidimo ipak... | 

Sunce tako prijatno grije. Rijeka žubori, a ove vlati trave oko 
mene tako se lagano lelijaju i podrhtavaju. I namiguju mi. Zovu me, 


da se zavalim među njih i da kroz njih gledam plavetilo nebesko i slu- | 


šam zvukove života oko mene. 
Zakon može biti ograničen prostorom. 
Ali zar sam ja danas došao ovamo zbog svoje želje za prirodom? 


== =... X. 


m == __ = 


Kaikada se čini, da neka pojava odmiče od glasovnog zakona. 

Kod kuće više ne mogu izdržati. Je li to uopće kuća, dom, poro- 
dično ognjište i kako se sve zovu ta mjesta, na kojima većina mojih dru- 
gova provodi život? 

> Došlo je sveučilište. Ja sam se upisao na filozofiju. Većina mojih 
drugova otišla je na tehniku, kemiju, agronomiju, a ja sam postao po- 
vučeni čitač i bibliotekarski štakor, zanesenjak, luđak, filozof. Jaz je 
pukao i ja sam se našao sam. 
Neki su slavenski jezici sačuvali reflekse za oba poluglasa. 
Ljudi su izmislili strojeve, modernu kirurgiju, radioaparate, ku- 


paonice, brza prijevozna sredstva. Za jedan damn preletiš Evropu, 


u jednoj noći čuje se milanska Scala, Metropolitan ili Berlinska filhar- 
monija, vijesti iz Rusije, serenade iz Južne Amerike, umjetnim: hranje- 
njem može se svakome nabaviti potreban broj kalorija, nož otklanja 
bolesti, a filmsko platno dočarava najudaljenije krajeve svijeta. Svaki 
dan slušam o tima i drugim čudesima, a ja, pa ne samo ja, već i mili- 
juni drugih, šta mi imamo od toga? i | 

Kad se u mnogosloženici nađu svi slogovi s poluglasima, tada 
krajnji otpada, a svi ostali zamjenjuju se punim glasom »a«. u 

Apokaliptički jahači i dalje kasaju globusom, nemani na položa- 
jima zarobljene su fiksnim, preživjelim idejama i spremaju opet neki 
sveljudski obračun i tjeraju ljudstvo u dva tora, koji će, kad netko ili 
nešto sruši vrata, što ih dijele, naletjeti jedan na drugoga u divljem 
kriku zaslijepljene mržnje. | i 

Leskien u paragrafu devedeset i osmom ističe kod tih zamjena 
dva momenta. E. jaa 

A sunce ipak dalje sija, zvijeri se plode i voćke cvatu i mirišu, 
vode teku, a mali kukčići spremaju hranu za zimu. A mi? Ljudi? Šta 
mi da očekujemo od budućnosti, šta mi da spremamo za zimu? 

Puštajući po strani cijelo to pitanje, napominjemo, da se »ot« ne 
razvija u »ota«, već u »od«. 

Prije su — tako nam govore stari ljudi, to čitamo u starim Toma- 
nima — mladići lijepo išli u škole, upisali se na sveučilište, svršavali 
ga. Čekala ih služba, žena i mirovina. : i 

Napokon ćemo spomenuti, da se gdjekad i etimološko »a« izgovara 
kao otvoreno »e«. 

I danas čekaju na neke mjesta, žene i debele plaće. Ali na koliko 
njih? I je li to uopće cilj svega: namještenje, žena i mirovina? 

Znam, da ću za pet godina svršiti sveučilište. Bit ću profesor, 
doktor, stručnjak, učenjak, sve i sva — za 900 dinara plaće. Čitat ću o 
stranim gradovima i sveučilištima, govorit ću o nekakvom prestižu 
duha nad materijom, pisat ću knjige »za odgoj budućih naraštaja«, a 
nosit ću tri godine jedno jedino odijelo, poklonjene kravate i gušit ću. 
se u samim ratama i klati se sa ženom zbog neprestanih troškova. A 
za koga su luksuzni vagoni, radioaparati, kupaonice, kaktusi i sport- 
ske sprave? Pa čak i za koga su djeca, jer za mene će svako novo 
dijete biti novi trošak. 

Bora ai raje pranje rublja i ključ od kućnih vrata. Sve to 
za nara. A ono drugo, što se ne može kupiti ni platiti? Li 
obziri, osjećaj, ugodnosti? * * ZM 
Koliko sam puta čeznuo za mekoć i i i 
I om i toplin Ččnog 
ognjišta? ika dei“ 
pi a kako e zakone svuda treba promatrati as ttens. 

istoričkom metodom, iako će nam ona i ovdje pomoći riješiti 
> Je pomoći riješiti tu za- 
A ja? Kako ja živim? Kad su me pustili iz nekog sirotišta, bilo mi 
je 15 godina. Upravitelj je rekao: »Dečko je talentiran, moći će se već 
nekako sam proturati kroz život. Zašto da ovdje zaprema mjesto za 
Pare hk > se ja sa svojim talentom guram kroz život. 

: nalogija ili asocijacija riječi je ona jezična sila, po koiot i 
riječ utječe na drugu. f rr SANJA 

Počeo sam s instrukcijama. Negdje za ručak, negdje za večeru, 
negdje za kavu, a negdje i samo toliko, da imam gdje biti. Kroz moje 
ruke prolazili su gospodski kretenčići, masni i uredni i čisti, uvijek na- 
smijani i nikad pripravni. Kraj mojih očiju prolazio je njihov život 
S guvernantama, učiteljima jezika, satovima stenografije i mačevanja, 
sa stalnim treninzima veslanja i lake atletike, i sastancima za ples i 
kartanje. Išao sam od jednoga do drugog, iz semestra u semestar, iz 
godine u godinu i dogurao se do mature. Jedan profesor stavio me je 
za primjer drugima. 

: Među takove pojave možemo ubrojiti i neke onomatopejske riječi 
kojima se nasljeđuju prirodni glasovi. ' 
m2 rekao ; »čovjeka, koji se već sada sam prehranjuje 
1 ugledajte se u njega.« Čudili su mi se svi, ali nitko ije. ' 
daa se nije ugledao u 

. CENE | 

Ova prva promjena, kad se glas mijenja sam sobom, svojom sna- 
gom, zove se nezavisna, a ona, koju izazivaju drugi glasovi 
vjsna ili kombinatorna. ' i šoka. 

Danas je ovdje tako tiho. Samo se vlati ove trave miču, oplođuju 
se cvjetovi peludom, koji vjetrić nosi s jednoga tučka na drugi, svilene 
vlažne paučine raspete su između krhkih stabljika, zrikavci zriču, a 
kriovi ruju zemlju i njihove gomilice čine se kao mjehurići, kroz koje 
izbija para uzavrelog proljeća. 

Najprije se izgovor poluglasa izjednačio. 

Iza mature došli su praznici. Drugovi su otišli na maturalno pu- 
tovanje. J a sam ostao u gradu i tražio instrukcije za popravke, da mogu 
njima platiti dugove, što sam ih učinio, da preživim praznike, Našao 
sam nekoliko popravkaša, a moji maturalni drugovi donijeli su kući 
mnogo slika, uspomena i gomilu priča o svojim pustolovinama. 

Općenito je pravilo, da iza palatala nikada ne smije stajati debeli 
poluglas. | 

>On« je postao od prajezičnog nazala n, ispred kojega je ili glas 
u ili o. 

Svi smo uklopljeni u sistem nužnog razaranja. Dijele mas u 
dvije grupe: povlaštenih i bespravnih: Jedni imaju položaje, novac, 
putovanja, društva, žene, vile, automobile, gozbe, ljetovanje, odijela, 
pijanke, sva blaga ovoga svijeta, drugi podrumske i tavanske stanove 
od sobe i kuhinje, tuberkulozu, gladovanje, robovanje, naučnu spremu 


. i obećanje za bolji život i zadovoljštinu na onome svijetu. 


Praslavensko >a« odgovara prajezičnom kratkom >»a« u heterosi- 
labičkom položaju. 

Odijeliše nas jedne od drugih tjeranjem u skrajnost. Izgubili smo 
svaki osjećaj bratstva i solidarnosti između te dvije vrsti, i što se ona 
prva više izživljuje, to ona druga sprema što skoriji i što strašniji 
obračun. 

Ali ta riječ nije nam došla iz starogrčkoga, nego iz novogrčkog. 

A ja? Ja volim sve. Ja volim glazbu i lelijanje lopoča na starim 
jezerima, volim titraje bjeličastih breza i pjev ševe u visinama, volim 
podrhtavanje ugrijanoga ljetnog zraka i komešanje burnih oblaka, 
volim ljubav i strast i sladunjava raspoloženja u izgaranju alkoholnih 
para, volim penjanje po strmim liticama i valovito gibanje u vagonima, 
volim drndanje na kolima i fijuk užeta na brodovima, volim šetnje u 
zelenim šumama, čitanje u tamnim knjižnicama, volim dim, paru i 
strugotine u tvornicama, volim pljesak u kazalištima, volim razgovore 
s drugovima i ćaskanja s kevicama, volim tempo modernog rada i noćna 
snatrenja na malim čamcima i volim onu snagu, što izlazi iz osjećaja, 
da ipak napredujem i to vlastitim radom, a ne nekim slučajnim poklo- 
nima, volim sve, što srce može da obuhvati. A srce može obuhvatiti sve. 

U najstarijim pozajmljenicama, pa i u mlađima, tuđe kraiko »a« 
prima se kao kratko >0« u tautosilabičkom položaju. | 

Jesam li ja mekani, puzavi i beskrvni melankolik, kad tako go- 
vorim, jesam li beskičmenjak i vodenjak, kad volim bijelo obrubljene 
oblake na plavom nebu i biserne kapljice, što pulziraju u izvornoj vodi, 
ili sam čovjek, barem isto takav, ako ne i bolji, od onoga, koji se izgra- 
đuje u sklapanju poslova i rezanju bonova i gomilanju bankovnih 
konta? | : 

Participi preterita drugog pretvaraju krajnje »l« u >»0« bez izu- 
zetka. 

Raspršila se jedna »lampica« od maslačka. Jedna je pčela srebrno 
zazujila i sjela na modri evijetak djeteline. Na njenim krilašcima sa- 
svim tiho, tiho drhće kapljica rose. 

Kaon je pogrešno izvedeno iz ženskog roda i ostalih padeža. 

Žene? I to je pitanje novca i položaja. Sva ona namazana stvore- 
nja s vitkim nogama i istaknutim grudima, što sjede po kavanama, 

plešu po barovima i voze se u limuzinama, zar su to žene? Ono, što one 
pokazuju u večernjim toaletama, sportskim completima i kupaćim kosti- 
mima; zar su to ženska tjelesa, izvori strasti i ljubavi? 

Praslavensko jat potječe od prajezičnih dvoglasa »oi« i »ai«. 

Imao sam nekoliko takvih žena sa svjetložutom kosom i crvenim 
ispupčenim usnama. Ali sve to nije bilo doživljaj. One nisu za mene 
bile žene, a ja sam za njih bio samo muškarac. € 

Ali bila je jedna kestenjasta, crna, s plavim očima i tankim ruka- 
ma. Ona mi je bila doživljaj. | 

Nominalni dio složenice ima kratki ili dugi slog. > 

Sjećam se svega, Bila je isto takova trava nježnih vlati i vlažnih 
listića i voda je tiho žuborila i nekakve grančice su praskale, mjesec 
je pupao kroz oblake, a njeno je tijelo _mirisalo na bagren. Ja sam 
ležao kraj nje i dodirivao joj samo ruku. Gledao sam zvijezde i slušao 
noćni zrak, kako kradomice šumi. I bio sam tako sretan, što čujem njen 
dah i vidim konture grudi, kako se dižu i spuštaju, i držim njenu ruku 
u svojoj. Gledao sam samo njenu zamršenu kosu, kako se miješa s niti- 
ma trave i njene tamne očne kapke s tankim plavim žilicama. 

Ako se jat nađe pred konzonantskim skupom, koji izaziva produ- 
živanje vokala... 

U meni se kovitlao neki snažan osjećaj, doživio sam prirodu i lju- 
bav, nagon. Ali nisam joj se približio. Zvijezde su visjele na nevidljivim 
koncima i tiho se ljuljale, ja sam osjećao uzavreli stisak njene ruke i 
vidio sam njene raširene nosnice i rastvorena usta i mjesečina je plo- 
vila vlagom njenih zubi, ali ja joj se nisam približio. 

Ako se kratko jat nađe ispred »j«, onda se razvija triftong. 

To je bila za mene žena, ali ja nisam bio za nju muškarac i ona 
se više nikada nije htjela sa mnom sastati. | 


ĐĐ = - 


Vrijeme je međutim išlo svojim tokom. Osjećao sam se sve težim 
i umornijim. Moji drugovi — oni, koji su odmah poslije mature primili 
kakvo namještenje — bili su već oženjeni, neki su imali već i djece, a 
oni, koji su polazili sveučilište poput mene, polagali su već završne 
ispite i razgovarali, kuda će koji u inozemstvo na specijaliziranje, i 
koliko će plaće imati na svome prvom mjestu. A ja? | 

Mnoge su riječi sporadički ikavizmi u jekavskom govoru. 

Ja i dalje instruiram slabe đake, borim se za stipendije i plaćam 
rublje, hranu, stan, brinem se, da mi cipele izdrže do prvoga, dok mi 
oni i oni plate honorar ili nekoliko dana ne večeram; da mogu prište- 
djeti za kino ili kazalište. I teško brojim dane i mjesece i semestre i 
godine, teško brojim dinare za stan i hranu i školarinu. A živim od 
nade. Mučit ću se, pregarat ću, ne ću sebi dopustiti nikakva uživanja, 
ništa ne ću gledati, ništa slušati, neka drugi piju, ljube i putuju, ja ću 

sjedjeti i bubati, bubati. A za godinu ili dvije položit ću ispite, napisat 
ću disertaciju, bit ću profesor, doktor, onda ću odslužiti vojsku, ali već 
prije ću predati ministarstvu molbu za namještenje. Ono će se brinuti 
za mene, vodit će me kroz svoje popise i statistike i kartoteke i, kad se 
vratim iz vojske; čekat ću najviše dvije ili tri godine i dobit ću mjesto 
suplenta na kojoj gimnaziji. Ako je u provinciji, s tim bolje, bar ću 
odmoriti svoje živce. I tamo ću lijepo raditi badava dvije godine i onda 
— ako budu sa mnom zadovoljni — dobit ću hiljadu dinara mjesečno. 
Hura! Prva plaća u tridesetoj godini, iza dvadesetak godina rada i 


učenja. Sad sam državni činovnik, profesor, doktor, učenjak, imam 


pravo na mirovinu, mogu se oženiti, osnovati porodicu, njegovati djecu 
i praviti dugove. | 

Prokletstvo! m 

U staroslovenskom jeziku nazali se pišu samo po pravopisnoj: 
tradiciji. | PRA " 

Do vraga sve! I ta plava knjiga i sveučilište, i staroslovenski i 
nazali i tradicije. Sve nek ide do sto vragova. Nek se sruši u tu kaljavu 
i ču, da gazim po svemu i pljujem. . je : 
Gem» tu čučim že vlažnoj travi i sav zelen i blijed od tamnih i vlaž- 
nih soba i knjižnica, upao i mršav od neprestanog sjedenja, slijep od 
vječnog čitanja, gladan, slab i poderan, a oko mene vrije život i radost. 
Preko mosta juri jedan mali crveni sporiski automobil, na splavima se 
sunčaju, prijeko na drugoj obali šeću ljubavni parovi, na vodi su ve- 
slači, a iza mene, pod krošnjom jasena igraju ping-pong. Vitla taj vir 
oko mene i vidim svjetložutu žensku kosu, napete mišice veslača i tanki 
bijeli sloj prašine na mostu, čujem zvonki smijeh, prskanje valova i 
cakleni tik-tak celuloidne loptice. Hihot, veselje. 

ja? | am 

ie se brinem za sebe. Ali to sigurno nije egoizam. Zašto sam ja 
ovako pognut i blatan u toj travi? I ja sam čovjek, mlad, još zdrav, 
visok sam sto osamdeset centimetara, đak sam, nisam glup, a ipak sje- 
dim tu pred odbačenim vokalizmom, a ovi =. dyi oko mene također 
su đaci, a voze automobile, veslaju, zabavljaju se s djevojkama, 
igraju tenis i kartaju se. ' 

To je naivno pitanje. Naivno? Da, naivno. 

Možda ipak jednom, ali treba učiti, raditi. : 

Raditi, učiti? Ili samo boriti se, klati, ubijati... ? 


Podigao sam knjigu. Ona se skrušena predaje u moje ruke, Nije 
ona ništa kriva, a ipak je gruvaju, bacaju, gužvaju i razdiru. 

Stresao sam s nje prašinu i blato. Ona se podatno otvorila. 

Sva ispresijecana i podcrtana ona mi je i dalje govorila, da se u 
štokavskom dijalektu sonantsko »r« utvrdilo u svim prilikama. 


k 

I ja sričem slova u slogove, slogove u riječi, riječi u rečenice. Ali 
dalje ne mogu. 

Topli magleni povoj zakrilio mi sve. Čemu da se mučim i napre- 
žem, kad i onako ne mogu ništa postići. Čemu sve to, kad na mene tek 


iza deset godina čeka hiljadu dinara mjesečno. A tu se iskri sunce na . 


krestama valića, njišu se vlati i plave paučine, sve oko mene krijesi 
nekim veseljem i bezbrižnošću. 

Samo ja? 

Opet ja. Čitav moj život, nade, misli, sve tone u mekanu vlagu, 
koja mi se u okruglim kapljicama kotrlja niz lice. 

Zar plačem? 

Da, plačem. Tako mi je žao samoga sebe i zaslijepljen vodenim 
zvonom, što me je pokrilo, mislim samo jedno: kako bi lijepo bilo baciti 
se u tu gustu i toplu poplavu, što se priljubljuje uz mene i u njoj išče- 
zava sve. I moja davna majka i nepoznati otac, prijatelji, gazdarice... 
i onaj doživljaj sa ženom... i moj plavi vokalizam... sve iščezava... 
sve... 

»Hopla. Viš ga. Opet jedan. Prokleti norci. Daj čun.« 

Veslo je pljusnulo, jedno se tijelo srušilo na dno čamca. Čovjek 
s kukom u ruci se iskesio: >»Ovaj put je pak bilo »v zadnji čas«. 


—_ m '—— — > a _—— — —— — 


Vozio sam se s njim tramvajem u grad. Sjedjeli smo sučelice, ali 
bez riječi. Ja sam držao u rukama njegov mokri plavi vokalizam i čitao 
ove bilješke na rubovima stranica. 

Činio mi se, da je slabić i melankolik, i da su sve te njegove bilješ- 
ke mladenačke i naivne i nepotrebne. Ali ipak bilo mi ga je žao i po- 
gledavao sam ga ispod oka. 

Bio je mršav i blijed. U tijelu je neprimjetno ie a smeđim 
je očima buljio kroz staklo u daljinu. 

NIKOLAJ FEDOROV, ZAGREB 


DJEČJA KNJIŽEVNOST I DJEČJE KAZALIŠTE 
U SOVJETSKOJ RUSIJI 


POVIJEST. — SUDBINA. — ZNAČENJE 


Boljševici su postavili sebi za cilj, da preurede cijeli svijet, da 
stvore ne samo nove forme života — državnoga, društvenog, političkog, 
socijalnog i kulturnog — već i novoga, savršenog čovjeka, — ponosnog, 
slobodnog, snažnog i odvažnog, koji će biti dostojan građanin nove, 
fantastične po njima zamišljene države. To naravno stavlja na prvo 
mjesto i pitanje djece, te je sovjetska vlada preuzela odmah i dječji 
odgoj u svoje ruke, centralizirala ga, dala mu strogu organizaciju i 
budno stranačko vodstvo. To po boljševicima uvedeno antidemokratsko 
podržavljenje odgoja djece zahvatilo je sada kao bolest zamagljeno 
čovječanstvo. U predratno je vrijeme na cijelom svijetu odgoj djece 
išao staloženim putem vjekovne tradicije, u duhu ideja patriotizma i 
nacionalizma, jer uz sve šarenilo kulturnih, socijalnih i materijalnih 
razlika svaki je narod ipak osjećao svoje homogeno jedinstvo, te je 
svoje interese podređivao interesima države. A boljševici su oštro ras- 
komadali čovječanstvo na klase i razdijelili ga u dvije neprijateljski 
nepomirljive grupe: kapitalističko-nacionalnu i boljševičku klasno- 


. internacionalnu. A to je stvorilo i dva posebna sustava odgoja djece 


(kao i novog odgajanja starijih pokoljenja). I za ova dva decenija, što 
su protekla od listopadske boljševičke revolucije, u tom je pravcu na- 
žalost učinjeno već vrlo mnogo. Tako su stvorene dvije dječje psiholo- 
gije, koje za doglednu budućnost obećavaju i dvije vrste ljudi, u svemu 
protivnih i neprijateljskih. Na jednoj od sjednica Saveza sovjetskih 
pisaca početkom 19537. g. pisac Judin saopćio je nekoliko zanimljivih 
činjenica, koje je donijela nedavna anketa između sovjetske i poljske 
djece na temu: »što bi učinio, kad bi bio nevidljiv?« Najkarakteristič- 
niji su odgovori buržoaske djece slijedeći: »Ušuljao bih se u pekarnu i 
pojeo sve slaikiše«, i: »Otišao bih na sjeverni pol, gdje se nikad snijeg 
ne topi, i tu bih se mogao sklizati na klizaljkama po miloj volji.« A od 
odgovora sovjetske djece najznačajniji su ovi: »Ubio bih Hitlera< i: 
>Otišao bih u Kreml, pa bi proveo cijeli dan u radnoj sobi vođe svih 
naroda — druga Stalina« Ali uz svu svoju veliku ogorčenost Judin 
nije mogao zatajiti, da je jedno sovjetsko dijete ipak reklo: »Cijeli bih 
svoj život sjedio u kinematografu.« — To zanimljivo pitanje dječje 
psihologije, napose u pogledu putova, sredstava i načina odgoja sovjet- 
ske djece, preopširan je problem, a da bih ga mogao samo i pokušati 

riješiti u ovom članku. Zato ćemo se sada zadržati samo kod jedne 
strane toga beznadnog pitanja, naime o sovjetskoj dječjoj umjetničkoj 
književnosti i dječjem kazalištu. 


Sovjetsku dječju umjetničku književnost sasti. 
jelit ćemo na tri grupe — na književnost 1, o djeci, 2. za djecu i 5. na 
dječju književnost u užem, izravnom smislu. Ovu treću grupu ne ćemo 
ovdje ogledati, nego ćemo se pozabaviti samo s prve dvije grupe. So- 
vjetska dječja književnost je razvijena naširoko, te je postigla velike 
uspjehe, naročito u kvantitativnom pogledu. No moramo odmah nagla- 
siti, da se je ruska dječja književnost pojavila mnogo prije boljševika, 
te bilježi mnoge i velike uspjehe. Ona se pojavila u Rusiji sredinom 
XVIII. stoljeća, kad su se štampale i abecedarke te umjetnička djela, 
izvorna i prijevodna. Tako u razdoblju od 1747. g. do konca XVIII. sto- 
ljeća izašlo je tamo u svemu 227 knjiga, od kojih je 55 bilo izvornih; 
ostale su prijevodne. G. 1785. počeo je izlaziti prvi dječji časopis »Djet- 
skoje Čtenije dlja Serdca i Razuma« (Dječje štivo za srce i razum) pod 
uredništvom čuvenoga Novikova. Oko stvaranja ove obilne i raznolike 
dječje književnosti osim vlade sudjelovalo je živo i rusko društvo. 
Vlada se donekle rukovodila političko-državnim (a ne stranačko-klas- 
nim, kao boljševici) interesima, ali glavnu je pažnju ipak posvećivala 
odgojno-pedagoškim i umjetničkim zadaćama. A društvo je isključivu 
pažnju posvećivalo umjetničkim i odgojnim ciljevima, dajući im libe- 
ralno-demokratsku boju. 


Boljševici, došavši u listopadu 1917. g. na vladu, uz svu ostalu 
»buržoasku« umjetničku književnost — zabranili su odmah i staru 
dječju književnost. Dječjim su piscima dali strogu naredbu (tako zvani 
»socialnyj zakaz«), da kod djece imadu buditi mržnju prema klasnim 
neprijateljima, a odanost listopadskoj, a preko nje i svjetskoj revolu- 
ciji, koja će na ruševinama svega starog izgraditi novu budućnost. 
Najprije se pojavila i brzo se razvila književnost o djeci. U prve 
godine boljševizma pisci još nisu imali točnih direktiva, a događaji su 
se razvijali grozničavom brzinom, te su se našli na raskrsnici. Privla- 
čile su ih teme, koje je pružao život, život sovjetske djece. Uvjeti 
dječjeg života bili su toliko novi i neobični, a jednim dijelom i strašni, 
da su obuzeli svu piščevu pažnju. To je znatno djelovalo i na stil, goneći 
iz njega maštu kao nepotrebnu pred strašnim životnim činjenicama. To 
mu je davalo karakter suhoga protokola ili reporta bez svakog duha. 
Uzbudljive teme i suhoparno izvješćivanje — karakteristična je oznaka 
ne samo dječje nego i sovjetske književnosti uopće za prvih njezinih 


godina. Ako im nedostaju stvaralačka individualnost i umjetničke 


odlike, ipak je znatno njihovo historičko-društveno značenje kao prvo- 
razredna vrijednost materijala. 

Glavna iema sovjetske književnosti tijekom nekoliko godina bili 
su tako zvani »bezprizorni«, t. j. djeca-beskućnici. Ta su djeca strašna 
pojava sovjetskog života. Njima je posvećeno nekoliko stotina umjet- 
ničkih književnih djela. Većinom su ta djela slabe umjetničke kvali- 
tete, s vazda podcrtanom tendencioznošću. Ona daju objektivnu sliku 
života i morala »bezprizornika«, ali ne govore o pravim uzrocima te 
strašne pojave. Neki pisci govore pače o »bezprizornicima« kao teškom 
nasljedstvu »carskoga režima«. U Sovjetskoj je Rusiji ta pojava pri- 
mila sasvim nevjerojatan opseg: karakter pravoga dječjeg banditizma. 
Boljševici su uveli nedopustivo okrutan način borbe sa »bezprizornici- 
ma«, potpuno fizičko istrebljenje. I sve je to našlo odraza u sovjetskoj 
umjetničkoj književnosti. 

Iustraciju svega toga naći ćemo na primjer u pripovijesti Vjače- 
slava Šiškova »Filjka i Ameljka« (Moskva, 1950.). Slike, što ih iznosi 
Šiškov, uza svu umjetničku slabost, ipak potresno djeluju na čitaoca 
svojim sadržajem. »Dno« Maksima Gorkoga pravi je zemaljski raj u 
uporedbi s novim sovjetskim »dnom«, gdje žive »bezprizornici«. Nave- 
dimo samo jedan prizor iz te pripovijesti: »Usred vapaja, krikova, pi- 
janog smijeha, plača, uz zvukove bujne glazbe u vihoru đavolskog 
plesa u zraku su se nosile nekakve krpe istrule odjeće. Djevojke, be- 
stidno dižući poderane suknje brzo su kružile izazovno-drzovite, polu- 
gole. Iskrivljena krikovima, zviždanjem, čudnovatim pogledima lica 
plesača su bila otečena, bolesna, krhka, u blatu, čađi, ožiljcima, ranama, 
obojadisana nekakvim plavo-žućkastim svijetlom, u svakom pokretu 
ličnih mišica se vidjela zloba, tupi prezir prema životu, oholost, živo- 
tinjska požuda... Sprijeda je bježao osmogodišnji dječak s velikim 
trbuhom, bez hlača; njegove su oči kao iskočile na čelo, on je sav bio 
obuzet užasom... Za njim je trčao, stižući ga, divlji, sa sotonskim, 
iskrivljenim licem strašnog izražaja, obezumljeni huligan. U ruci je 
imao nešto oštro, blistavo. Njegov nos, koji je natekao od čestog uži- 
vanja kokaina, bio je debeo i plav poput ugorka... — A-ga-ga-ga-ga! 
— riknuo je poživinčeni huligan, bacio je na zemlju blizu krijesa oslab- 
ljenog dječaka, strugnuo britvom po gornjem dijelu noge i s hropta- 
njem se crvenim debelim usnicama priljubio rani, zalivenoj krvlju... 
Počeli su tući huligana, i razjareno ga vući od žrtve. On se branio, odu- 
pirao, motao glavom, rikao poput zvijeri... Okrvavljena usta još žvaču: 
— Mesa!... Kost!... — hrapavo viče on. — Podlaci, mesa!l« A kad su 
mu bacili komad sirova mesa, on ga zgrabi i »izgubivši sve čovječansko, 
poče ga nezasitno, kao zvijer zubima kidati i urlikati.« Šiškov zna, da 
taj potresni prizor može izazvati sumnju čak i kod sovjetskog čitaoca, 
koji je inače svemu navikao, te u primjedbi govori, da je prizor »pisan 
prema činjenici, koja je kraiko iznesena u knjizi >»K trudovoj komuni« 
G. šahunjanca i F. Krotkova, izdanja »Nove Moskve«, 1926., str. 14. 

Mislim, da ta slika ne treba tumačenja. Spomenimo još roman F. Ole- 
sova »Vozvraščenije« (Povratak; Moskva, 1957.). Neiskusan pisac ove 
knjige, koji je i sam bio »bezprizorni«, iznoseći slike iz života ulične 
sovjetske djece, pruža nam katkada strane, koje mogu stajati uz bok 
najpotresnijim stranama »Bilježaka iz Mrtvog Doma« od Dostojev- 
skoga. 

Boljševici se bore s »bezprizornicima« grubom fizičkom silom. Ali 
ta sredovječna metoda nailazi na osudu i samih sovjetskih pisaca, Tako 
poznati pedagog Anton Makarenko u svojoj originalnoj i zanimljivoj 
»Pedagoškoj poemi« (Pedagogičeskaja poema) veli, da najbolje i jedino 
ispravno sredstvo borbe s tom strašnom pojavom, jest odgoj, i to prema 
idejama i učenju stare buržoaske pedagogije. Ali boljševici shvaćaju 
pojam bučno najavljenog »novog čovjeka« kao vjernog i pokornog slugu 
svoga režima, i zato svijesno uništavaju u djeci sve osnove morala i 
etike; uništavaju sve uzvišeno-idealističko, što je prirođeno djetetu. 
Boljševici čvrsto vežu dijete sa svim prolaznim interesima promjenlji- 
voga političkog dana. U zagušljivoj sovjetskoj atmosferi duhovne spo- 
sobnosti djece venu, te će od sovjetskog djeteta postati neslobodan i 
zavisan čovjek s nezasiinom žeđom za znanjem, i bezdušan stranački 
radnik, čije se obzorje ograničava uskim interesima stranke. Zanimljivu 
građu za to pruža roman V. V. Veresajeva »Sestre« i pripovijest Gera- 
simove »Daljna rođakinja« (Dalnjaja rodstvenica). 

Sovjetska vlada stavlja piscima točne i odlučne zahtjeve te ih 
nitko ne smije mimoići, ako hoće da mu djela mogu izaći. Prisiljeni, da 
u svojim djelima ističu političke tendencije, pisci su radi toga često 
primorani žrtvovati i umjetničke zahtjeve i zakone psihologije i logike, 
pa i same povijesne činjenice i kronološke podaike. Tako na primjer 
mladić Poljka Čujev, junak pripovijesti Bahmeijeva »Satovi krvi« 
(Časy krovi, 1955.) veli ovo: »Sedamnaeste (1917. — N. F.) godine sisao 
sam još, ali sam govore Lenina i Stalina čuo!... Mi, djeca revolucije, 
svi smo tako neobični, svi smo stajali kraj balkona Kšesinske.« Dakle 
ovo sovjetsko čudo-dijete već od druge godine svog života uživalo je u 
političkim govorima, pa i u onima, koji nikada nisu bili izgovoreni. 
Tako na čuvenom balkonu palače Kšesinske Stalin nikada nije nastu- 
pao, jer u ono vrijeme nije imao nikakve značajnije uloge, a sada je 
svemoćan diktator i za njegovu volju treba izmijeniti i povijest. O dru- 
gom takvom čudu-djetetu javlja poznata dječja spisateljica A. Barto. 
Za nedavnih sovjetskih »parlamentarnih« izbora ona je pitala jednu 
malu djevojčicu: — »Nu, kako, dalibi htjela glasovati? — Razumije se, 
da bih, — odgovorila je ona, — ali nemam još ni tri i po godine.« I A. 
Barto ponosno dodaje, da to »ne može biti ni u jednoj zemlji, osim 
našoj,« ne osjećajući moralnog užasa nad samim tim slučajem (nada- 
mo se, tek po njoj uslužno izmišljenim), ni nad svojom ocjenom o njemu. 

Boljševici svijesno kvare dječju dušu, lišavaju dijete djetinstva, 
£. j. onoga, što je možda jedino najvrednije u cijelom čovječjem životu. 
I mnogi sovjetski pisci sami to dobro vide, sgražaju se, ali otvoreno 
izraziti svoj sud ne mogu. Oni su prisiljeni, da se za to posluže ezo- 
povim jezikom. I zato se oni od mračne sadašnjosti udaljuju u prošlost. 
Spomenut ću samo dva djela, najkarakterističnija u tome pogledu. To 


su pripovijesti L. Dobyčina »Gorod N.« (Grad N., Moskva, 1955.) i Va- 


lentina Katajeva »Bjeljejet parus odinokij« (Vide se osamljena bijela 
jedra. Moskva, 1956.), Dobyčin je izabrao formu dnevnika djeteta škol- 
skih godina. Slikajući prošlost, iznesenu kroz čistu nezamućenu prizmu 
dječjeg shvaćanja, pisac u bitnosti time oštro i dokumentirano izobli- 
čava sadašnjost. Isto takovu — iako možda nesvijesnu — težnju jasno 
osjećamo i u Katajevljevoj pripovijesti. Tu je iznesen život dvaju dje- 
čaka iz vremena prve ruske revolucije, — 1905. godine. Ti dječaci pri- 
padaju različitim socijalnim grupama, ali su povezani iskrenim i čvr- 
stim prijateljstvom. Katajev daje lijepu sliku dječjeg života i dječje 
duše — uzvišene, plemenite, naklone svemu lijepom i romantičnom. I 
nehotice uskrsavaju pred pažljivim čitaocem ove pripovijesti slike iz 
života suvremene sovjetske djece, naročito »bezprizornika«. Tu je svoju 
pripovijest Katajev počeo pisati za djecu, ali kasnije je promijenio svoju 
namjeru, te je napisao pripovijest o djeci. To se djelo odlikuje visokim 
umjetničkim vrlinama te ide u red najboljih djela ne samo ovoga pisca, 
nego i uopće sovjetske književnosti. Pripovijest je imala golem uspjeh. 
Sam ju je pisac preradio u kazališni komad, koji je izvelo moskovsko 
»Središnje dječje kazalište«, izazvavši pravu buru ushita mladih gle- 
dalaca. 

Stanje književnosti za djecu u mnogom je slično ovome sada 
iznesenom stanju književnosti o djeci, ali uz to ima i mekoliko svojih 
vlastitih karakterističnih crta. Njezin je osnivač, idejni vođa, neumorni 
istraživač i karakteristični zastupnik poznati pisac i kritičar Kornej 
1. Čukovskij. On se njom počeo baviti mnogo godina prije boljševizma. 
Stvorio je cijelo veliko i samostalno doba u književnosti za mlađu, 
predškolsku djecu. Sposobnost pisati za djecu, naročito mlađu, sasvim 
je posebna, koja gotovo nije ni u kakvoj vezi s općim darom književ- 
nog stvaranja, jer je to specijalna, posve samostalna i posebna grana 
književnosti. Tu- je potrebna posebna sposobnost pronicanja u dječju 
psihologiju, i potpuno povjerenje djece. Dok se sva sovjetska književ- 
nost nalazi pod budnim i neprekidnim nadzorom i čvrstim vodstvom 
vlade, književnost za mlađu djecu uživa dosada iz nama nepoznatih i 
sasvim nerazumljivih razloga potpunu slobodu. U toj atmosferi slobod- 
nog rada i stvaranja već se stvorila posebna tradicija, sa svojim poseb- 
nim nepisanim pravilima i zakonima, koji se tiču ne samo stila, tehnike, 
metode, već i samog duha i općeg pravca. Od njih su glavni: zanimlji- 

vost zamisli, naravnost razvitka radnje i jednostavnost tona i jezika. 
Pričanje teče slobodno, neusiljeno, bezbrižno i kao besciljno, poput njež- 
nog žuborenja udobnog potočića. Takvo pričanje nalazi siguran, izravan 


i kratak put k srcu i razumu čitaoca. Katkada nam se čini, da je to 


prijateljski razgovor dvaju vršnjaka, te se ubrzo uspostavlja čvrsta 
veza uzajamnog razumijevanja i suosjećanja između pisca i čitaoca. 
K najboljim, rekao bih, klasičnim djelima sovjetske dječje književno- 
sti, koja mogu zauzeti istaknuto mjesto i u svjetskoj dječjoj književnosti, 
spadaju mnoga djela K. I. Čukovskog (naročito »Krokodil«, »Žabuna« 
_— Putanica), S. Maršaka (»Glupi mišić« — Glupyj myšonok), A. Barto-a 
(»Plačljiva djevojčica« — Djevočka revuška), A. Vvedenskoga (»Tko?« 
— Kto?), A. N. Tolstoga (»Zlatni ključić ili pustolovine Buratino« — 
Zolotoj ključik ili priključenija Buratino), Kirsanova (»Pepeljuga« — 
Zoluška). Aleksej Tolstoj je siže svoje priče uzeo iz starinske talijanske 
priče o drvenom čovjeku Pinochio. Neobično talentirani Tolstoj uopće 
je sklon šali, ruganju, groteski; tu je on sebi dao potpunu slobodu te je 
stvorio neobično veselu i zanimljivu priču, koja će izvrsno pozabaviti 
svakog čitaoca, a naročito djecu, kojoj je i namijenjena. Vrlo je zanim- 
ljiva i originalna Kirsanovljeva priča spomenuta »Pepeljuga«. Naročito 
se sviđa njezina divotno iskrena, punokrvna živoina radost. Piščeva 
mašta, jako se uvijek drži u krugu životnih likova i dječjem razumije- 
vanju pristupačnih pojmova, ipak je neiscrpljiva. Naročitu originalnost 
i potpunu »djetinjatost« pokazuje pisac u neprekidnom  izmišljanju 
novih, lijepih, milih i izrazitih riječi. Dobivamo dojam, kao da ih je 
pisac primio od samih svojih čitalaca-mališana. | 

No dok se ta grana dječje književnosti — za mlađu djecu — razvija 
u potpunoj slobodi i nezavisnosti, ie se veza sa suvremenošću očituje 
katkada samo u temama, stanje ostale dječje književnosti mnogo je 
teže: u njoj se jasno osjeća strogi stranačko-vladin nadzor i budno 
rukovodstvo. Tako je golema većina tih dječjih knjiga posvećena so- 
vjetskom »izgrađivanju«, »velikom planu«, t. j. svim >»pjatiljetkama«. 
pa crvenoj armiji, i to ne samo u opisivanju njezina života i rada, već 
i u popularizaciji samoga vojnog zanata i širenju ratobornog udeša- 
vanja, dakle — pravoj militarizaciji mlađih pokoljenja. Dok se stara 
»carska« Rusija opisuje u tendencioznim, izrazito mračnim bojama, 
sovjetska se zbilja najvatrenije slavi. Mnogo se pažnje posvećuje pot- 
hvatima i pustolovinama svakojakih putnika i istraživača, naročito 
sovjetskih, pa tobožnjim sovjetskim neobičnim tekovinama na politič- 
kom, socijalnom, društvenom, trgovačko-industrijskom, kulturnom i 
umjetničkom području; tu se služi popularizaciji tehničkih znanja i 
izuma, naravno, na prvome mjestu sovjetskih, a zatim svim drugim 
temama, običnim i već tradicionalnim u dječjoj i omladinskoj knji- 
ževnosti. Ali iz svih tih knjiga potpuno su izagnani romantizam i senti- 

mentalizam, kao »buržoaske predrasude« pa su zamijenjeni nekakvom 
posebnom komunističko-boljševičkom »budnošću«. | 
Stanje je sovjetske dječje književnosti u pogledu količine izdatih 
djela vrlo dobro, te svakako zadovoljava. Prema podatcima, objavlje- 
nim po 1. 1. Starcovu u njegovoj zanimljivoj knjizi »Bibliografija djet- 
skoj literatury« . (Bibliografija dječje književnosti. Moskva, 1954) u 
SSSR za vrijeme od 1918. do 1951. godine izašlo je 10.987 djela u gole- 
moj, upravo »planetarnoj« nakladi. Iako se taj tempo kasnije nešio 
smanjio, ipak samo Državno izdavačko poduzeće za dječju knjigu (tako 
zvani GOSDETIZDAT) izdalo je 1936. god. 360 djela s općom nakladom 
od 50,000.000 primjeraka. Ali te astronomske brojke nikako ne odgo- 
varaju ni pravim, objektivho procijenjenim kvalitetama tih knjiga, ni 
čitaočevom interesu prema njima. Golema većina tih knjiga neslavno 
gnjije u skladištima izdavača ili leži u prašini po pustim i svojom lice- 
mjernom jednoličnošću dosadnim izlozima knjižara, jer se čitaoci u 
njima brzo razočaraju. Osim mladih čitalaca tom dječjom  književ- 
nošću nisu zadovoljni ni literarno-kritički, a ni društveni krugovi, nije 
zadovoljna ni vlada ni stranka; nisu zadovoljni ni sami pisci, naime 
najosjetljiviji i najiskreniji među. njima: svi su nezadovoljni. Svi su ti 
povezani samo svojim nezadovoljstvom, dok su uzroci tome vrlo razli- 
čiti, a često i potpuno protivni. | 
Djeca su nezadovoljna zato, što ne nalaze u toj knjizi zadovolje- 
nja svojih naravnih, organskih potreba. Potpuno pokvariti dijete i do 
posljednjeg trunka uništiti u njegovoj duši ono, što mu je prirođeno, ne 
može ni sama svemoguća sovjetska vlada sa svojim u tančine izrađe- 
nim sistemom. Sovjetska književnost za omladinu je mrtvački - suha, 
nepodnošljivo-dosadno propovjednička, te se neumorno trudi, da uci- 
jepi djetetu toliko mu tuđe konkretno-političke i socijalno-klasne ideje 
i usko-stranačke lozinke. Tu sovjetska vlada pokazuje strahovito nera- 
zumijevanje dječje duše i njezinih težnja. Dijete je nepopravljivi fan- 
tast. Ono teži za lijepim, uzvišenim, čudesnim, sentimentalno-pleme- 
nitim, maglovito-romantičnim. I to se ne može u djetetu uništiti do 
kraja, nego samo na vrijeme potisnuti. I zato je sovjetsko dijete toliko 
odlučno okrenulo leđa sovjetskoj dječjoj knjizi, Budući da je prisiljeno 
službeno uzimati iz javnih knjižnica sovjetske knjige, — jer je to neka 
vrst ličnog političko-društvenog osiguranja, — dijete ih odmah odba- 
cuje, te se žedno obraća starim buržoaskim dječjim piscima: ovi su 
naime dobro poznavali, a što je glavno, voljeli čistu i radoznalu dječju 
dušu, te se trudili, da njezinim potrebama zadovolje. Kad je među 
djecom sovjetskih radnika bila organizirana anketa o knjizi, mnoga su 
od njih na jedno od prvih mjesta, odmah iza Maksima Gorkoga i Dem- 
jana Bijednoga, stavljali ime Lidije Čarskaje. To je stara predrevolu- 
cionarna dječja spisateljica, a njezine su knjige boljševici, odmah po- 

slije svoga dolaska na vladu, zabranili. Pa ipak se Čarskaja našla u 
broju najbiranijih spisateljica sovjetske djece, čak i one, koja se nalaze 
u pionerskim i komsomolskim organizacijama. Valja reći, da je umjet- 
nička vrijednost knjiga Čarskaje vrlo skromna, ali su pune pravog 
kulta uzvišenog romantizma i slikovito-plemenitog junaštva, dakle baš 
onoga, što dijete žedno traži i čega uopće nema u sovjetskim dječjim 
knjigama. Nerazumijevanje dječje duše pokazalo se između ostaloga 
izrazito u pitanju priče. Sovjetska djeca su više put otvoreno izjavila, 
da su stari pisci pisali mnogo bolje od sovjetskih, da je prije stvarano 
za njih mnogo priča, dok ih sada uopće nema. A sovjetski bezdušni 
činovnici književne struke ozbiljno javljaju, da je samo o Stalinu izdano 
nekoliko stotina priča. Oni ne će, da vide, da to nije priča potrebna 
djetetu, već službena »socijalna narudžba«, od koje baš bježe djeca 
kao u strahu. | , | 

Ali tom sovjetskom dječjom književnošću, kako smo već to spo- 
menuli, nije zadovoljna ni sovjetska vlast ni sovjetsko društvo. Sre- 
dišnji odbor sovjetske organizirane omladine (t. zv. KOMSOMOL-a), 
koji je pred neko vrijeme dobio u svoje ruke vodstvo GOSDETIZDAT-a 
priredio je u dane od 15.—19. I. 1956. god. posebnu konferenciju, posve- 
ćenu problemu dječje umjetničke književnosti. Na toj je konferenciji 
bilo preko 120 pisaca, slikara, novinara. I tu je ta književnost doživjela 
tešku negativnu ocjenu. Između brojnih njezinih mana kao glavne su 
bile spomenute: praznina, dosadnost, nemarnost, površnost, analfabe- 
betnost, lakoumnost, bezsadržajnost, loš jezik i slaba umjetnička ka- 
kvoća. Izraženo je nezadovoljstvo i time, što se premalo pažnje posve- 
ćuje važnim i aktuelnim pitanjima sovjetske zbilje, a i izgradnji poseb- 
noga marksističko-materijalističkog naziranja na svijet za djecu. Tako 
su ti »oduševljeni« te stranci i vladi »odani« radnici licumjerno i kratko- 
vidno tražili pojačanja baš onih osobina i oznaka sovjetske dječje 
književnosti, koje su sami dosljedno i odlučno uglavnom uništavali. 
Neizbježivo se ta konferencija morala pozabaviti gorućim pitanjem 
»priče«, koja zauzima sasvim izuzetno — važno mjesto u dječjem životu 
i duši, a onda i u književnosti. Ali nema izlaza iz toga teškog položaja, 
dokle god sovjetska vlada bude i nadalje tražila u dječjoj književnosti 
odanu službu svojim političkim ciljevima, te propagiranju i slavljenju 
svog rada, zaboravljajući na jedini cilj književnosti — služenje umjet- 
nosti i njezinim ciljevima, zadaćama i interesima. Dok piscima budu 
tako vezane ruke, a njihovo stvaranje nasilno strpavano u uski režim- 
sko-stranački kalup, njezino je umjetničko razvijanje potpuno isklju- 
čeno. Do toga za nju kao zrak potrebnog časa u njoj će gospodariti 
samo dosada i bljutavost. Njoj se mora odlučno priznati apsolutna 
potreba .priče, ali sa svima njezinim naravnim, organskim i neizbježivim 
oznakama — fantastičnošću i romantizmom. Potrebu priče svi jedno- 

dušno priznavaju. Prije su zlobno »poricali čudesnost u interesu zdravog 
smisla, i ubijali fantastičnost, kao nešto, što se kosi s materijalističkim 
shvaćanjem svijeta« — kako to sasvim ispravno govori utjecajna revija 
»Literaturnyj Sovremenik« (1956, XII). Ali »sada je to doba otišlo već u 
u nepovrat. Reputacija je priče potpuno rehabilitirana.« Pače, prijašnji 
neprijatelji priče zaslužili su oštar prijekor, jer su pokazali »potpunu 
teoretsku bespomoćnost i historički analfabetizam« (Ib.). No upravo u 
isto vrijeme važni književno-administrativni radnik, Steckij odlučno 
govori, da »sovjetska djeca traže sovjetsku priču« i tim se od temelja 
razilazi s naprijed navedenom tvrdnjom »Literaturnoga Sovremenika«. 
Sovjetska djeca, kao i svaka druga, traže ne sovjetsku ili bilo koju 
drugu priču, već samo priču, naime — dječju priču. 

Zato je apsolutno razumljivo, da na drugoj konferenciji suradnika 
GOSDETIZDAT-a, sazvanoj godinu dana iza spomenute prve, glavni 
urednik toga izdavačkog poduzeća, Lebedev, ponavljajući postupak 
čuvene Gogoljeve (iz »Revizora«) podoficirske udovice, koja je tobože 
sama sebe išibala, skromno, ali otvoreno je izjavio: »Za godina posto- 
janja sovjetske vlade izdana je golema količina dječjih knjiga, — više 
od deset hiljada djela. Ali u život je ušlo i zaslužuje da bude ponovno 
izdano jedva tek jedan do dva posto.« I vođa »komsomolaca« Kosarev 
daje u svakom pogledu potpuno negativnu ocjenu dječje književnosti, 
te kao jedini izlaz stavlja apsolutno neizvršiv zahtjev. On veli: »Treba 
što više izdavati knjiga sa sovjetskim temama i znatno povisiti njihovu 
kvalitetu« (Pravda, 30. XII. 1956.) tako, da ne bi po svojim umjetničkim 
vrlinama zaostajale za najboljim djelima svjetske (dakle, buržujske) 
književnosti. On je zaboravio, da se umjetničke kvalitete književničkih 
proizvoda ne povećavaju vladinim naredbama, pa i najstrožijima, već 
jedino slobodnom stvaralačkom voljom, i talentom pisaca, a ne njiho- 
vom političkom orijentacijom. 

Boljševici u traženju izlaza nisu htjeli poći jedinim mogućim i 
ispravnim putem, i to onim pravog i svestranog liberalizma, već kriv- 
nju za neuspjeh svojili bestemeljno-fantastičnih planova prebacuju na 
druge te grozničavo traže tobožnje neprijatelje na sve strane, pogađa- 
jući katkada i najvjernije svoje pristaše. Tako su boljševici GOSDE- 
TIZDAT, koji je dvije posljednje godine bio pod upravom Središnjeg 


odbora »komsomolaca«, neočekivano proglasili »gnijezdom fašista i 


uhoda« (Komsomoljskaja Pravda, br. 201.; 1. X. 1957.). U isto su vrijeme 
odlučili više pažnje posvećivati staroj ruskoj klasičnoj književnosti, 
kojoj su sada priznali ne samo veliku umjetničku vrijednost, već i 
odgojno kulturno-nacionalno značenje. A to sada ima golemo praktično 
značenje, jer je u posljednje vrijeme »generalna linija« napravila oštru 
krivulju u pravcu patriotizma i nacionalizma, koji su u unutarnjem 
sovjetskom nastupanju privremeno zamjenili prijašnji internacionali- 

zam. — »Od toga, kako će pioniri shvatiti Puškina, Turgenjeva, Nekra- 
sova, Lava Tolstoja, Gorkoga, u velikom stupnju zavisi njihova umjet- 
nička kultura i ispravno odgajanje patriotskih osjećaja« — rezignirano 
opiše moskovska »Pravda« (15, X. 1956.) 

Boljševici su dakle sada dovršili potpuni idejni krug. Počeli su 
s odlučnim nepriznavanjem stare ruske književnosti i svečano-ponos- 
nom izjavom o skorom stvaranju svoje vlastite nove i savršene sovjetske 


dječje književnosti. A eto morali su konačno otvoreno priznati potpuni 


neuspjeh svojih preko dvadesetgodišnjih napora i opet se povratiti u 
gostoljubivo okrilje stare klasične ruske književnosti, priznavši njezine 
»vječne« vrednote. 

I Sovjetsko dječje kazalište, poput dječje književnosti, 
dijeli se u tri grupe: kazalište 1. o djeci (djeca — junaci kazališnih 
komada), 2. za djecu (dječje teme) i 3. dječje kazalište u uskom i izrav- 
nom smislu (djeca — pisci). Ovdje ćemo, kao i kod pitanja književnosti, 
treću grupu ostaviti po strani, te ćemo se pozabaviti samo prvim dvje- 
ma grupama. Ali moramo naglasiti, da su — u nekoj protivnosti s knji- 
ževnošću — ove dvije grupe dječjeg kazališta mnogo tjesnije povezane 
među sobom, te ćemo usput govoriti o jednoj i o drugoj grupi. 

Specijalno dječje kazalište, kao nešto posebno, samostalno i neza- 
visno, a svojim vlastitim programom, cjelokupnim osobljem i svojom 
glomaznom umjetničkom, scensko-tehničkom i administrativnom orga- 
nizacijom, pojavilo se u Rusiji tek za boljševizma. Prije listopadske 
revolucije dječje je kazalište imalo sasvim slučajan karakter u formi 
pojedinih predstava 1. »odraslog«, »pravog« kazališta za djecu ili đake, 
ili u formi 2. školskih predstava, koje su katkada priređivale pojedine, 
uglavnom srednje škole uz sudjelovanje učenika kao »glumaca«. 

Listopadska revolucija (1917. god.) zajedno s lozinkom »kazalište 
— narodu!«, iznijelo je i lozinku »kazalište — djeci«! Odmah je bio 
osnovan posebni »Dječji odsjek kazališno-glazbene sekcije moskov- 
skog sovjeta«, a vodstvo je njegovo bilo povjereno Nataliji I. Sac, kćeri 
poznatog komponista Ilije Saca, koji je mnogo godina radio u moskov- 
skom Hudožestvenom teatru. Taj je rad počeo već u tmurne i teške 
dane 1918. godine, jedne od najgladnijih, najhladnijih i najneudobnijih 
doba mračnoga sovjetskog života. I odmah se razbuktao naporni orga- 
. nizacioni rad šačice vatrenih entuzijasta, nadahnutih veličanstvenim 
perspektivama, koje su lebdjele pred njihovim zamagljenim očima, Na 
prvim su se koracima morali koristiti onim, što je već otprije bilo stvo- 
reno po drugim organizacijama. Tako je »Dječji odsjek« dao kao svoju 
prvu predstavu u lipnju 1918. godine dječji komad »Bum i Jula«, koji 
je bio na repertoaru moskovskoga Gribojedovljevog studija, kojemu 
je umjetničkim vođom bila S. B. Haljutina, članica MHT. Zanimljivo 
je, da se i uz kolijevku dječjeg kazališta našao čuveni MHT, jer je 

s njegovim imenom ili radom bio posredno ili neposredno povezan svaki 


zanimljivi napredni kazališni rad posljednjih desetljeća, ne samo u 
Rusiji, već i u ruskoj emigraciji. I »Dječji odsjek« se poslužio zanim- 
ljivim dječjim priredbama poznatog kazališta 1. S. i N. J. Jefimovih 
»Petruška«. A _u isto vrijeme ubrzanim tempom išlo i pripremanje 
vlastitih predstava, što je zahtijevalo mnogo vremena i truda. Zato su 
se u međuvremenu priređivale posebne priredbe koncertnog karaktera 
sa šarolikim programom uz sudjelovanje dramskih, opernih i baletnih 
glumaca. Ti su se koncerti davali u radničkim četvrtima, uglavnom u 
tvornicama, i imali su velik i bučan uspjeh, ali ipak njima nisu bili 
zadovoljni ni vođe »Dječjeg odsjeka«, a ni gledaoci. Vodstvo je htjelo 
što prije prijeći na kazališne predstave, a i gledaoci su uz potpuno 
zadovoljstvo s pojedinim točkama programa ipak otvoreno i odlučno 
govorili: »Hoćemo da nama predstavljaju« (Kazalište za djecu, str. 9). 
Organizatori su, koliko je bilo moguće, pojačavali svoje napore, ali su 


. njihove zadaće bile prevelike, da bi ih mogli izvršiti u kratko vrijeme. 


Prije svega trebalo je izraditi osnovne načelne linije programa, a osim 
toga stvoriti i sav golemi kader stručnih radnika — od pisaca i glumaca 
do režisera i tehničkih sila; a trebalo je pobrinuti se i za posebnu ka- 
zališnu zgradu, koja će odgovarati kompliciranim i brojnim zahtjevima 
dječjih predstava. Posao je taj bio vrlo zanimljiv, ali i neobično opse-' 
žan, te je tražio od svih njegovih učesnika ne samo pravog oduševljenja, 
već i teških fizičkih napora. 


Pred organizatorima je stajao niz ozbiljnih pitanja: što, tko i 
kako će se izvoditi na široko zamišljenoj dječjoj pozornici? Doduše 
ta pitanja stoje s groznom neumoljivošću pred svakim pravim, umjet- 
nički-živim kazalištem, koje ne će da pokorno i bezvoljno korača po 
zaprašenim i utrtim stazama šablone, već nezasitno traži svoje vlastite 
putove. Ali naročito odlučno su ta pitanja stajala pred dječjim kaza- 
lištem, jer ukus i potrebe djece manje su poznate i proučene, ali su i 
promjenljive i kapricioznije od onih kod odraslih ljudi; osim toga tu 
zasad još ima vrlo malo pravih stručnih radnika; a onda, poznatiji, 
talentiraniji i iskusniji »odrasli« pisci i glumci, svijesno bježe od dje- 
čjeg kazališta, jer rad u njemu i za njega manje donosi slave, popular- 
nosti, a i materijalne koristi od »odraslog« kazališta. Uopće se na 
dječje kazalište obično gleda s nekim omalovaženjem, kao na umjet- 
ničku pojavu drugog reda, nedostojnu, da joj poklanjaju pažnju 
»ozbiljni« ljudi. Ali rad u dječjem kazalištu zapravo je mnogo kompli- 
ciraniji i teži no u »odraslom« kazalištu, jer dječje kazalište ima posla 
s fino-osjetljivim, nježno-krhkim dječjim intelektom, klicom budućega 
odraslog čovjeka. Zato vođe i radnici pravoga dječjeg kazališta moraju 
biti ne samo umjetnici, već i pedagozi. | 

Suvremena pedagogija daje golemo odgojno značenje kazalištu, 
naročito dječjem, u širokom smislu, t. j. onom, u kojemu posredno ili 
neposredno u ovoj ili onoj formi sudjeluju djeca. A kazalište, kao ta- 
kovo, po samoj svojoj prirodi neobično je blisko djetetu s njegovom: 
čistom, naivnom, povjerljivom dušom, sklonom svemu lijepom, uzvi- 
šenom i čudesnom. A školsko kazalište, kao jedna grana dječjeg kaza- 
lišta, budući da je tijesno povezano sa širokim i već u nekom pogledu 
dobro organiziranim dječjim masama, moćno je sredstvo za formiranje: 
dječje duše. Prema mnijenju poznatih sovjetskih dječjih pisaca i peda- 
goga N. G. Ogneva i S. G. Rozanova svrha je takvih školskih predstava. 
»razumno pedagoško iskorišćivanje dramatskih nagona učenika« (Kaza- 
lišni rad u školi HI. stupnja. Leningrad, 1925; str. 10.); oni će pomoći 
djeci »učiti i živjeti« (Isto, str. 157.). Ali boljševici, vjerni svojoj tak- 
tici, vide cilj dječjeg kazališta ne samo u njegovu duhovnom i kultur- 
nom odgajanju, već i u tom, da ga čvrsto povežu sa sovjetskom zbiljom 
i učine od njega aktivnog sudionika u famoznom »građenju«. — »Mi 
hoćemo stvoriti novu psihologiju djece i odraslih ljudi — za nova bajo- 
slovna osvajanja realnog svijeta« — veli N. I. Sac, drugim riječima: 
stvoriti toliko reklamiranoga novog sovjetskog čovjeka. Ali u toj po- 
nosnoj, gizdavoj tezi više je pjesničkoga krasnoslovlja, nego ozbiljnog: 
računanja s faktičkim mogućnostima. I ta kazališna entuzijastkinja 
govori, da je svrha i zadaća dječjeg kazališta dati ono, što je »potrebno 
i radosno djetetu... umjetnosti i socijalističkom odgoju« (N. Sac i S. 
Rozanov. Kazalište za djecu, str. 47.), dakle sjediniti i čvrsto povezati 


u jedno »socijalne zahtjeve s umjetničkim i pedagoškim« (Ib. str. 29.), | 


te naivno vjeruje u ostvarivost te fantastične misli. Ona tvrdi uvjereno,, 
ali neuvjerljivo, da »se samo na osnovi listopadske revolucije može 
razviti dječje kazalište. Njezinim se sokovima ono hrani i na njima 
cvate« (E. Kuskova. Gosti iz SSSR. — Posljednija Novosti, br. 4966: 
28. X. 1954.). Ta toliko otvoreno naglašivana i odlučno podcrtana živa 
veza sovjetskog dječjeg kazališta s boljševizmom, odana vjernost nje- 
govim idejama, preuzimanje njegove ponosno-gizdave frazeologije 
određuje već unaprijed točno putove i pravce njegova razvitka, a i sam: 
praktični rezultat svih njegovih fantastičnih planova. 

Napose je komplicirano: pitanje repertoara dječjeg kazališta. Na- 
kon dugih i svestranih rasprava bila je uglavnom određena bit i ka- 
rakter komada, potrebnih dječjem kazalištu. Izrađen je opći tip najpo- 
željnijih sižeja, a i metode i načini njihova obrađivanja. Prema tim: 
željama dječjem su kazalištu potrebni komadi zanimljivi, zabavni, 
poučni, efektni, razumljivi, ili točnije rečeno — pristupačni. No iako 
je točno bio određen idealni tip kazališnog komada, ipak samih komada 
nije bilo. Mnogi istaknuti pisci, u većini starog pokoljenja, na koje se: 
obraćalo dječje kazalište s molbom, da mu napišu komad prema izra- 

đenom uzorku, nisu mogli zadovoljiti svima tim brojnim i komplici- 
ranim zahtjevima. Onda su se obratili mlađem pokoljenju pisaca, a 
morali su se i sami organizatori tog kazališta u bezizlaznoj nuždi latiti 
takova teškog posla. A ovi posljednji, ako možda i nisu bili nadareni 
velikim stvaralačkim književnim talentom, ipak su dobro poznavali 
svoj mladi i kapriciozni auditorij. Tako su naročito velik uspjeh imali 
komadi: »Crnčić i majmun« (Negritjonok i obezjana) N. I. Sacove, i 
»Elektrika i kronomobil profesora Ivanova« (Električestvo i hronomobil 
profesora Ivanova) S. G. Rozanova. Valja s pohvalom spomenuti i ko- 
mad Nikolaja Šestakova »Selo Gidže« (Aul Gidže) i onaj Ljubimove 
»Serzoža Streljcov«. Ali neumorna N. Sac brižno je tražila nekakve 
stalne osnove za stvaranje valjanih dječjih komada, kako bi dječje 
kazalište imalo duboko i nepresušivo vrelo dobrog repertoara. Talen- 


tirana i poduzetna N. Sac ponosno je najavila, da je pronašla »naročitu 


metodu stvaranja autora dječjih kazališnih komada i glazbenih kom- 
pozicija«. No ipak se ograničila samo na tu golu izjavu a nije saopćila 
ni bitnosti svoje novopronađene čudotvorne metode, ni konkretnih nje- 
govih rezultata. Svakako se kazalište počelo za dječju pozornicu baviti 
prerađivanjem djela starih ruskih pisaca, naročito klasika, na čelu 
s Puškinom, posegnulo dakle za ostavštinom toliko dosad odiozne pro- 
ce trajnih konferencija, temeljitih teoretskih diskusija i broj- 
nih praktičkih pokusa vodstvo dječjeg kazališta došlo je k odlučnom 
zaključku, da _ piscima i glumcima dječjeg kazališta 
mogu biti samo odrasli. Doduše time nije isključeno postojanje 
posebnih predstava, u kojima glume samo djeca, i to sasvim samo- 
stalno ili pod vodstvom odraslih, a ni sudjelovanje djece u pojedinim 
predstavama »odraslog« kazališta. Ali dječje kazalište, ako ima da bude 
stalan i ozbiljan umjetnički i moralni faktor u odgoju djece, moraju 
voditi i upravljati odrasli ljudi i to ne samo kulturni, a naravno i nada- 
reni, već takovi, koji posjeduju i temeljitu stručnu književnu i kaza- 
lišno-scensku spremu. Neumorna N. Sac maštala je šta više zanosno 
o stvaranju posebnog glumca za dječje kazalište, koji bi 
svestrano pripremljen za taj teški i odgovorni posao, isključivo radio 
samo u dječjem kazalištu. U tu je svrhu ona zamislila i organizaciju 
posebnog »Studija glumaca kazališta za djecu« (Kazališta za djecu, str. 
156). U očekivanju toga lijepog, ali dalekog vremena — ako je uopće 
realno moguće — pozvala je na neposredan rad u svome dječjem kaza- 
lištu niz književnih i kazališnih radnika svih struka i vrsta, Spomeni- 
mo samo nekoja imena: između pisaca: N. G. Ogneva, 5. N. Šervinsko- 
ga; od redatelja: A. M. Granovskoga, osnivača i umjetničkog vođu čuve- 
noga naprednog Državnog umjetničkog židovskog kazališta, skraćeno 
zvanoga GOSET, koji je kasnije dobio svjetsko priznanje i kao kine- 


299 


matografski režiser; zatim: A. M. Dikoga, redatelja moskovskoga Hudo- 
žestvenog teatra, a i niz članova Studija MHT ; od scenografa: Šifrina, 
N. A. Musatova. A. D. Vesnina; od kompozitora: I. A. Dobrovejna, A. 
A. Šenšina, A. Aleksandrova. U radu tog kazališta sudjelovala su, iako 
posredno, i djeca svojim opaskama, željama, savjetima, ocjenama, sve 
to izraženo uglavnom pismenim putem. U tom su radu naime posvećivali 
mnogo pažnje mišljenju i držanju svojih mladih gledalaca, te se u tu 
svrhu izradio cijeli zanimljivi zaokruženi rad oko sustavnog sakuplja- 
nja i iscrpivog proučavanja golemog materijala na tom području. 
Repertoar toga dječjeg kazališta bio je vrlo zanimljiv i raznolik, 
ie se uglavnom sastojao od komada, koji su specijalno bili pisani za to 
kazalište prema točnim uputama njegova vodstva. Sav je bio prožet 
jednom pedagoškom idejom i političkom tendencijom, jer je glavni 
njegov cilj bio usađivati u dječje duše ideje-vodilje boljševičke listo- 
padske revolucije, pa cijele djelatnosti sovjetske vlade i komunističke 
stranke. Od umjetnički najuspjelijih i idejno karakterističnih komada 
toga kazališta spomenimo barem ove: »Hiljada i jedna noć« od N. 
Ogneva (premijera u lipnju 1922.), »Hajavata, vođa Irokeza« od Ogne- 
va (siječanj 1925.), »Pinochio« od Šervinskoga (14. V. 1925). U svrhu, 
.da i gledaoce uvuče u izvođenje komada (a u ono vrijeme bilo je to 
vrlo popularno uopće u sovjetskom kazalištu) i da time dade kazalištu 
karakter pravog kolektivizma (jer je u ono doba sovjetska vlada to 
sustavno provodila u političkoj, društvenoj i kulturnoj djelatnosti) 
kazalište je priređivalo posebne masovne dječje svečanosti i zabave. 
One su se priređivale po unaprijed točno izrađenom programu i planu 
sa strogom organizacijom i brojnim zajedničkim pokusima uz sudjelo- 
vanje budućih tobožnjih gledalaca, te je zapravo to bila jedna vrst, 
»jedna forma kazališta za djecu«. To su bile »igro-predstave« (Kazali- 
šte za djecu, str. 91), a zapravo su to bile one masovne inscenacije, koje 
su bile u ono vrijeme toliko raširene u cijeloj SSSR, te su predstav- 
ljale posebnu vrst kolektivnog ili masovnog teatra. 
Stvaranje dječjeg kazališta išlo je istodobno dvjema samostalnim, 
ali unutarnje među sobom tijesno povezanim putovima. S jedne su se 
strane trudili, da razviju samostalnu djelatnost djeteta. U tu je svrhu 
bio izrađen naročiti sustav kazališnog odgajanja djece. U naravi tog 
sustava ležali su solidni naučni temelji, a sav je sustav praktički bio 
pomno isproban. Njegov je cilj bio razviti prirodna svojstva djeteta. Rad 
se razvijao strogo dosljedno: od najjednostavnijih kazališnih oblike, 
— tako zvanih šarada s neizbježivom improvizacijom »glumaca« do 
pravih predstava s gotovim, od autora izrađenim tekstom. Takav se rad 
uglavnom razvijao u školama, za posebnih satova, a vodili su ga peda- 
gozi, koji su dobivali ne samo idejnu pobudu već i stručne upute i po- 
treban materijal od vodstva dječjeg kazališta. U isto je vrijeme i samo 

dječje kazalište i dalje intenzivno radilo, te je pomalo dobilo i pa 
specijalno uređenu zgradu (u središtu Moskve na bivšem Teatra _ 
sada Sverdlovljevom trgu) za 1500 gledalaca. Od skromnog nekada pot- 
hvata sada je postalo moćno »Državno kazalište za djecu« mo 
stvenyj teatr dlja djetej). Ovo se, slijedeći tok i razvijanje: dh “a 
života, vođenog vijugastom politikom vlade, postepeno sve više »uda ji- 
valo od interesa masovnog proletarskog djeteta, te se obraćalo mistici, 
sentimentalizmu i približavalo se »djeci s mašnama« — ogorčeno govori 
N. Sac (Kaz. za djecu, str. 49.). Razočarani njegovi osnivači i organi. 
zatori odrekli su se sada njega, otišli i osnovali »Moskovskij teatr dlja 
djetej« (Moskovsko kazalište za djecu), koje je 15. VII. 1921. ai bd 
čelo svoju djelatnost s izvedbom komada L A. Novikova »Biser ni 
mine« (Žemčug Adalminy). U tom je kazalištu bilo predviđeno si što 
je moglo pomoći boljem razvijanju umjetničkog ukusa djeteta i dub jet 
uživljavanju u komad. Tako se na primjer garderoba, kad je are: a 
od posjetilaca odložene predmete, pokrivala posebnim umjetnički 0 E: 
jadisanim daskama. U predvorju su djecu dočekivali posebni pres 
i glumci sa glazbom, pričama, šalama, tako da je gledalac odma | 
ulazio u estetsko-umjetničku atmosferu i time se pripravljao za. gledanje 
samog komada. Djeca su se pritom dijelila na posebne grupe po med 
nama, po visini svoga kulturnog i moralnog razvitka, po svojim lizič- 
kim osobinama, a i po naročitim manama. I za svaku od tih grupa pri- 
ređivao se poseban program. Bile su tu posebne predstave za slijepe i 
gluhonijeme. U ložama su bile instalirane posebne slušalice za djecu sa 
slabim sluhom. Predstave su se davale dnevno, a katkad i dva put ma 
dan. Ljeti je kazalište odlazilo s pojedinim predstavama u pioners e 
tabore, praveći tako zvane »zelene izlete«. Dječje je kazalište imalo 
golem uspjeh kod djece. Tako za same prve četiri godine postojanja 
kazališta u Moskvi bilo je priređeno 2094 predstava i koncerata sa a 
5,000.000 posjetilaca (Kazal. za djecu, str. 45.); a cijelo vrijeme djelat- 
nosti kazališta (1918.—1956.) posjetilo ga je preko 3,000.000 po 
Dječje kazalište, koje je u Moskvi osnovala i neprekidno vodila 
N. L Sac sa svojim najbližim suradnicima, imalo je velik i nesumnjiv 
uspjeh. To se vidi ne samo po vanrednom posjećivanju, nego 1 ana 
strogih, ali oduševljenih i zahvalnih mladih gledalaca; a vidjelo se toj 
po burnome pljeskanju na predstavama i iz bezbroja pisama, koja Bad 
razdragani gledaoci u cijelim hrpama slali upravi kazališta i pojedinim 
glumcima. Po tome je potpuno opravdan ne samo sam fakat preeni 
toga zanimljivog kazališta, nego — u znatnom stepenu m ar 
njegova rada, ili točnije: njegovih umjetničkih putova. To je azalište 
učinilo veliku uslugu i uopće dječjem kazalištu, kao takovom, pruživši 
zanimljivo gradivo o bitnosti, ciljevima, putovima i organizaciji dječjeg 
kazališta. Kao rezultat toga rada izašle su dvije originalne i vrijedne 

knjige: »Kazalište za djecu« (Teatr dlja djetej, Leningrad, 1925.) od N. 
I. Sacove i S. G. Rozanova i »Kazališni rad u školi Il. stupnja« (Teatral- 
naja rabota v školje II.-oj stupeni; Leningrad, 1925.) od S. G. Rozanova 
i N, G. Ogneva (njegova brata). Ovdje se prije svega iznosi sav tegotni 
i trajni rad oko osnivanja i organiziranja susiavnoga kazališnog rada 
u školama uz neposredno i aktivno sudjelovanje samih učenika. Te su 
knjige pravi udžbenici o teoriji i praksi dječjega kazališta, koje je pita- 
nje još sasvim malo prodrlo u širu javnost, te su, iako ne prve 1 jedine, 
svakako najbolje u svojoj toliko važnoj i zanimljivoj struci. Ako odba- 
cimo ono nešto političke i socijalno-klasne propagande, koja je apso- 
lutno neizbježiva u poznatima specifičnim sovjetskim prilikama, a u 
SSSR obligatno je povezana sa svakim i čisto-umjetničkim i kulturnim 
radom, onda moramo priznati, da su te knjige pisane iskreno, objektiv- 
no, znalački i na osnovi ozbiljnog i originalnog gradiva. One će biti od 
velike praktične koristi za svakoga, iko hoće da se upozna s dječjim 
kazalištem bilo u umjetničkom ili pedagoškom, bilo u tehničkom po- 
gledu. Moskovskom je dječjem kazalištu pošlo za rukom čvrsto povezati 
autora, redatelja, glumca, slikara, glazbenika, pedagoga i gledaoca u 
prijateljskoj suradnji. U spomenutim djelima sakupljeno je opsežno 
gradivo za proučavanje dječje psihologije, napose u odnosu prema 
kazalištu, i to sa svih strana i gledišta. Vrlo su zanimljiva i mnijenja, 
misli, ocjene samih mladih gledalaca, koja se tu u izobilju donose. Tu 
su iznesena i djelomično riješena pitanja repertoara, karaktera i stila 
scenske postave i izvedbe u vezi s godinama, kulturom i svestranim 
razvitkom gledalaca. Pružena je tu i zanimljiva shema repertoara, koji 
odgovora svim brojnim zahtjevima valjanoga dječjeg kazališta. O samoj 
biti dječjih kazališnih komada mnogo je tu novoga, originalnog i dubo- 
kog sadržaja, uz dobro promišljen i pomno izrađen sustav estetsko- 
umjetničkog, društvenog, pa i političkog odgoja djeteta putem poseb- 
noga dječjeg kazališta. One posebne skrajnosti, koje su toliko karakte- 
ristične za sovjetsko kazalište (kao i uopće umjetnost) ovdje goiovo i 
nema. ' : 
No unatoč velikoga, svestranog i potpuno opravdanog uspjeha 
dječjeg kazališta N. Sac i njezini najbliži suradnici ipak nisu držali, 
da je cilj potpuno postignut. Oni su; skromno mislili, da su izvršili samo 
predradnje, da su na teškom putu: k stvaranju pravog kazališta učinili 
samo prvi makar i najteži korak, da su podigli tek temelje za buduću 
veličanstvenu zgradu. Ali su ipak čvrsto vjerovali u skoro ostvarenje 
svoje prekrasne i zanosne mašte. | 
Uspjeh je dječjeg kazališta nesumnjiv, te se potvrđuje mnogim i 
uvjerljivim dokazima. Pa ipak su boljševici neočekivano ustali protiv 
njega. Na posebnoj konferenciji u Moskvi, posvećenoj radu sovjetskih 
dječjih kazališta zatražili su od N. I, Sacove, da iznese točne rezuliate 

svoga mnogogodišnjeg rada. Što je baš tamo saopćila N. Sac, nama nije 
11 tančine poznato. Ali iz maglovitih izvještaja moskovskih novina mo- 
žemo zaključiti, da se je N. Sac »plaho« odrekla nekojih svojih »teori- 


ja« (Komsomoljskaja Pravda, br. 128; 1957.). Svakako poslušna sovjet- 
ska štampa, koja je do sada oduševljeno podržavala i slavila rad dječjeg 


kazališta, najednom je oštro promijenila svoje držanje, — naravno 
podavajući iduću promjenu »generalne linije<, te je podvrgla rad dječ- 
jih kazališta oštroj i poraznoj kritici. — »Centralno dječje kazalište, 
usprkos gizdavih deklaracija (na koje smo se već naučili), ne daje 
nikakvih pozitivnih rezultata« — srdito i zlobno primjećuje spomenuti 
službeni organ KOMSOMOL-a. Ponosno najavljena nekakva »nova me- 
toda« stvaranja novih i savršenih dječjih dramskih pisaca u stvari se 
pokazala tek kao reklamni trik, pravi mjehurić od sapuna. »guvreme- 
nih kazališnih komada za djecu ni sada još nemamo. Prevladavaju 
grube shematske tvorevine ljubitelja lake zarade« (Ib.). Ne samo N. 
Sac i njezini najbliži suradnici, već i vodstvo svih ostalih brojnih dječ- 
jih kazališta Moskve, Petrograda, Kijeva i drugih gradova »misli na 
sve, samo ne na djecu« (Ib.). Konačno N. I. Sac sa svojim suradnicima 
i još mnogima drugim pojedinačno vrlo istaknutim radnicima svih gra- 
na umjetnosti bili su ovog ljeta optuženi žbog »sabotaže i trockizma« te 
su predani višem sudu, koji u svojim postupcima nema nikakve sami- 
losti prema takvima tobožnjim »neprijateljima naroda«. 

U Sovjetskoj je Rusiji mnogo talentiranih pisaca — i pripovje- 
dača i dramatičara, koji su puni iskrene želje za stvaranjem; mnogo je 
vatrenih nezasitno-radoznalih čitalaca i gledalaca, koji su žedni čita- 
nja i pune gledališta. Postoje dakle svi glavni preduvjeti za razvijanje 
i dječje umjetničke književnosti i dječjeg kazališta: ova su se postepeno 
razvijala, a u nekojim su granama postigla čak i velike i značajne 
uspjehe. Nije sav njihov rad bio savršen, potrebne su bile u mnogima, 
pa i u temeljitim problemima promjene, no ipak se neprekidno razvijao 


. i usavršavao živahan, napet i nadahnut zad. Ali i on je neočekivano 1 


oštro bio prekinut od sovjetske vlade, koja je proglasila stanje i kaza- 
lišta i književnosti neuspjelim, a rad njihova vodstva nevaljanim, pa 
čak i opasnim po interese naroda, iako ga je dosad usrdno podržavala 
i odobravala. | 

U čemu je pravi uzrok ove odlučne promjene držanja sovjetske 
vlade? 
Tu se dogodilo isto, što i u svima drugim područjima sovjetskog 
života. Boljševici su dosljedno i okrutno centralizirali sav politički, 
socijalni, tehnički i umjetničko-kulturni rad, uzevši u svoje čelične ruke 
njihovo vodstvo. Iz mnogih i različitih razloga sovjetska vlada često i 
oštro mijenja pravac svoje »generalne linije«, a prema tome mora biti 
promijenjen odmah i pravac rada čitavoga glomaznog državnog (u ši- 

rokom smislu) aparata. A zbog toga, da je to sve praktički neizvedivo 
u takvoj munjevitoj brzini, neizbježivo dolazi do poremećenja i zastoja 
u pravilnom funkcioniranju tog aparata s naravnim štetnim posljedi- 
cama za državno-narodni život, a i za ugled vlade. Odgovornost za svoje 
čine vlast lukavo prebacuje na druge te licemjerno i okrutno traže 
krivce za goleme moralne i materijalne štete. Isto se dogodilo i s dječ- 
jom književnošću i dječjim kazalištem, pa prema već uobičajenom 
programu epilog svega toga odigrao se u mračnoj dvorani strogoga 
moskovskog suda. Sve to naravno porazno djeluje na stvaranje svih 
vrsta umjetnika te gotovo paralizira svaki rad, znatno snizavajući 
umjetnički niveau i književnosti i kazališta. | 

. U svojim groznim optužbama protiv razmjerno slabog stanja so- 
vjetske umjetničke književnosti i dječjeg kazališta boljševici formalno. 
imadu pravo. Samo oni ne će da se udubu u analiziranje pravih uzroka 
svega toga, te da potraže pravoga krivca na pravome mjestu. U već 
spomenutoj pripovijesti Vjačeslava Šiškova >»Filjka i Ameljka« među 
njezinim junacima događa se ovaj značajni dijalog: Ameljka govori 
komsomolcu, da su boljševici narodu »oduzeli sve«. A na komsomolčevo 


pitanje: »Pa što su vam oduzeli?« — odlučno ona odgovara: »Slobodu«. 


To je doista pravi i jedini uzrok svemu zlu i to izrečen po omladincu, 
pravom djetetu listopadske revolucije. Ako boljševici iskreno žele, da 
sovjetsku književnost i kazalište — u ovom slučaju dječje — oslobode 
njihovih mana i otvore im širok put naravnog razvitka i rascvata, mo- 
raju im dati potpunu stvaralačku slobodu. Istina, u času dobivanja ove 
slobode odmah će nestati specifične sovjetske umjetnosti, jer oslobo- 
đena teških povezanosti s državnim režimom, političkim sistemom i 
stranačkim programom, ona će se moći dati u službu svojima visokim i 
izravnim ciljevima i zadaćama. I onda će tek to biti ruska umjetnost. 
A nd obnovljenu rusku umjetnost čeka golem, dubok i siguran 
uspjeh. 

DR. ARTUR SCHNEIDER, ZAGREB 


STARI MAJSTORI U GRAFIČKOJ 
ZBIRCI SVEUČILIŠNE KNJIŽNICE 


Iz obilja stare grafike u »Grafičkoj zbirci sveučilišne knjižnice« 
u Zagrebu reproducirano je ovdje šesnaest odabranih listova, koji po 
svojoj rijetkosti, a i po svojoj umjetničkoj vrijednosti, mogu zainte- 
resirati i šire krugove. Uz reprodukcije daju se ovdje uza svaku 
sliku napomene, u kojima je, zbog skučenog prostora, kazano na jnu- 
žnije za njihovo razumijevanje. 

1. Andrea Mantegna (1431. Isola di Carturo između Vicenze i 
Padove — 1506. Mantova) glavni je predstavnik talijanske grafike u 
vrijeme renesanse. Zanimljiva je činjenica, da nije proizašao iz ža- 
rišta renesanse, Firence, nego iz humanističke Padove. Od onih tri- 
naest listova, koji mu se danas s pravom pripisuju, nema nijedan bilo 
kakove oznake, ali sve stilske značajke njihove upućuju isključivo 
na nj. Tehnika je tih listova naskroz originalna, naime, na njima se 
primjenjuje tehnika crtanja perom na bakrenu ploču. Da se postigne mo- 
delacija, nižu se unutar krepkog obrisa crte, koje u sjenama postaju 
deblje, dok su u svijetlima tanje. Time se postizava ne toliko plastično- 
reljefni koliko slikoviti dojam. Među pomenutim bakrorezima jedan 
je od najznatnijih »Bakhanal uz badanj« (B. 19), koji s još dva druga 
(»Borba tritona«, B. 17, i »Bakhanal sa silenom«, B. 20) sačinjava 
seriju, kojoj je motiv uzet iz antikne mitologije.  Tvrđenje, da se 
ovdje Mantegna poslužio antiknim reljefima, nije u nauci prihva- 
ćeno. Majstor se može biti poslužio pojedinačnim oblicima i motivima 
antike, ali je ostao potpuno samostalan, posjedočavajući bujnost svoje 
mašte i snagu svog oblikovanja. Naročito je majstorski prikazan pi- 
jani bakhamt, koji sjedi na rubu badnja u naručaju fauna. — 2-3. 
Albrecht Diirer (1471. Niirnberg — 1528. Niirnberg), veliki njemački maj- 
stor, svojim je grafičkim radovima uspio, da grafičko umijeće stavi 
ravnopravno uz bok slikarstvu. Sve one faze, što ih je njemačka gra- 
fika prošla u svom razvoju prije Diirera, javljaju se isprva kao 
u nekoj abrevijaturi i u njegovu vlastitom, dok najposlije nije po 
svojoj genijalnoj intuiciji pokazao i grafici nove puteve. Već od pr- 
vih početaka ksilografičke umjetnosti knjiga je »Otkrivenja Ivanova« 
zaokupljala maštu drvorezaca, već zbog toga, šio je njen tamni i za- 
gonetni sadržaj iziskivao slikovno tumačenje. Tako je i Diirer u 


svojoj »Apokalipsi« (izišloj 1498.) nastavljao davnu tradiciju. On ne 


odstupa mnogo od ikonografijske sheme starijih ilustracija, ali joj 
daje snagom svoje mašte nov život, obogaćuje je mnoštvom novih 

motiva. Istina, moderni kritici zamjeraju Diireru, da je u ovom svom 
djelu odviše suh, linearan, a premalo vizionaran, da u njegovim listo- 
vima nema slikovite fantastike. Ali je njegova »Apokalipsa« u svoje 
vrijeme djelovalo epohalno, zasjala gotovo »plamenim slovima«. Prvi 
je list (ali po vremenu nastao kao posljednji) Diirerove »Apoka- 
lipse« prikaz »Mučenja Ivanova«. Goli lik sv. Ivana sjedeći u kotlu 
s vrelim uljem podsjeća po svojoj veličajnosti na likove Mantegne, čije 
je bakroreze Diirer upoznao za svoga boravka u Mlecima 1504.—1505., 
a čiji se utjecaj javlja i u drugim djelima njegovim.  Izrijekom 
valja istaknuti, da Diirer nije sam rezao svoje crteže u drvenu ploču. 
— U Svom bakrorezu »Sv. Eustahij« prikazao je Diirer legendu, 
koja kazuje, kako se nekom lovcu — poganinu prikazao u lovu Krist 
u obliku križa među rogovima jelena, govoreći: »Eustahije, zašto me 
progoniš, vjeruj mi, ja sam Krist i dugo sam te lovio«. Poganin je, 
čuvši te riječi, pao na koljena i primio kršćansku vjeru. Diirer se u 
svom prikazu veoma znatno odalečio od legende. Njemu nije glavni 
motiv jelen s križem, nego konj. Majstorski su prikazani psi, a iz- 
vanredan je pejzaž, u kojemu je, kako kaže H. Wolfflin, »svaka grana 
zaseban. svijet oblika<«. Diirer daje u pozadini ovog bakroreza neis- 


crpljivo bogatstvo motiva. — 4. Jean Duvet (1485, Langres — 1561.), fran- 


cuski majstor, izučavao je savjesno Diirerova djela, ali se (iako nije ni- 
kad bio u Italiji) poslužio obilno ne samo motivima Rafaela, Man- 
tegne i Lionarda, nego se u tehnici, a naročito u modelaciji, povodio 
za grafičarima, koji su o početku XVI, stoljeća djelovali u Milanu. 
Najjače se utjecaj Lionardov objavlja u Duvetovim bakrorezima u 
tipovima i prikazivanju haljina. Od 24 lista njegove suite »Les. Vi- 
sions de I Apocalypse de S. Jean« (B. 12—55) ima ih »Grafička zbir- 
ka« jedanaest u izvrsnim otiscima. Od njih je ovdje reproduciran list 
B. 35, koji ilustrira stih 1—35 glave 29 »Otkrivenja Ivanova«: »I vidjeh 
anđela, gdje silazi s neba, koji imaše ključ od bezdana i verige ve- 
like u svojoj ruci. I uhvati aždaju staru zmiju, koja je đavo i so- 
tona, i sveza je na hiljadu godina. I u bezdan baci je, i zatvori je, i 
zapečati nad njom, da više ne prevlašćuje naroda, dok se navrši hi- 
ljadu godina«. U listovima svoje »Apokalipse« predskazuje Duvet 
rekao bih već »fantastični misticizam« Williama Blake-a. — 5. Ugo da 
Carpi (oko 1450. Carpi — poslije 1525.) uveo je u talijansku grafiku 
novu tehniku drvoreza tiskanog s pomoću više ploča u više boja. 
Takav se drvorez zove chiaroscuro, clairobscur ili camayeu. Nije on, 
kako se to često tvrdi, prvi obreo ovu tehniku (za koju je 1516. za- 
tražio od mletačke Signorije isključivi privilegij), jer su već prije 
toga Lucas Cranach, Jobst de Negker i Wiachtlin tiskali drvoreze u 
više boja. Ali je Ugo da Carpi tu tehniku izvanredno usavršio, to- 
liko, da je i svi kasniji drvorezi u bojama nisu nadmašili s obzirom 

na rafinirani ukus miješanja boja i savršeni artizam. Carpi međutim 
ne sastavlja sliku od više boja, nego od različitih više ili manje stup- 
njevanih tonova iste boje. Upravo time postizava on neslućene efekte. 
Tako je ovdje reproducirani list tiskan sa četiri ploče u stupnjevanim 
tonovima sivkasto-zelenkaste boje. List je izvanredno rijedak. U grč- 
kom je mitu silen Marsija našao kraj potoka sviralu, što ju je Atena 
izumivši je bacila, jer je u bistroj vodi potoka ugledala svoje od svi- 
ranja nagrđeno lice. Marsija je ubrzo naučio svirati, uzoholio se i 
izazvao samoga Apolona, da se u svirci natječe s njime. Muze do- 
sude prvenstvo Apolonu, a ovaj zapovjedi nekom Skićaninu, da Mar- 
siju objesi o stablo i da mu odere kožu. Prvi je prizor toga mita na 
našem listu prikazan lijevo, a drugi, natjecanje Apolona i Marsije, 
desno. Obadva su prikaza načinjena po crtežima Francesca Parmigi- 
anina. — 6. Andrija Medulić (1503, Nadin — 1563. Mleci). Od velikog 
broja Medulićevih bakroreza ima ih »Grafička zbirka« samo 14, i 
to 11 iz serije »Krist i dvanaest apostola« (B. »Meldolla« 58—50) i 
jednu iz serije B. 51—55. Ovi su listovi, kao i svi drugi Medulićevi, 
izvanredno rijetki, a dragocjeni još i zbog toga, što većina njih predo- 
čuje »stanja« (ćtats) ploča, koja nisu poznata ni Barischu ni Smith 
Bryanu. Sve odlike Medulićeva kaligrafskog bakropisnog stila oči- 
tuju se i na ovdje reproduciranom listu »Spasitelja sa zemaljskom 
kuglom«. List kazuje prvo »stanje« ploče prije kasnije dodanog zo- 
dijaka na zemaljskoj kugli. — 7. Martin Rota-Kolunić (oko 1520. 
Šibenik — 1583. Beč) zastupan je u »Grafičkoj zbirci« sa četiri bakro- 
reza. To su »Bijeg u Egipat« po Tizianu, B. 2, »Počinak na bijegu u 
Egipat (po vlastitom crtežu?), »Pomorska bitka kod Malte 1572.« i 


ovdje reproducirani portret cara Ferdinanda I., koji predočuje pri- 


mjer. visokog Kolunićeva portretnog umijeća, kojim je u svoje vri- 
jeme izašao ma glas. — 8. Renć Boyvin (oko: 1525. Angers — oko 
1598. Rim). Od njega je sačuvano 226 listova, bakroreza i bakropisa 
(biblijskih, mitologijskih i historičkih prikaza i portreta). Izveo je i 
26 bakroreza (koji se nalaze u »Grafičkoj zbirci«) za djelo: Prince 
Jason de Thessalie, »Livre de la conqueste de la toison d'or«. Djelo- 
vanje je Boyvinovo tijesno povezano sa »školom Fontainebleauskom«, 
koje su predstavnici bili Primaticcio i Rosso. Njegovi se listovi 
odlikuju krepčinom izražaja i tehničkom sigurnošću. Ovdje repro- 
ducirani list (po crtežu Rossovu) prikazuje groteskno maskirana 
poganskog svećenika, koji u svakoj ruci drži po jednu baklju. Po 
svoj je prilici to lik iz kojega suvremenog baleta. — 9. Jacques 
Callot (1592. Nancy — 1635. Nancy) zastupan je u »Grafičkoj zbirci« 
pored Diirera najvećim brojem svojih grafičkih djela. Ovdje repro- 
ducirani bakropis »Entrće de Monsieur de Macey« jedan je od onih, 
kojima je Callot ilustrirao djelo »Combat a la barričre«. U tom je 

djelu pjesnik Henry Humbert opisao raskošni maskirani turnir, što 
ga je lotaringijski vojvoda Karlo IV. priredio u čast posjete lijepe 
vojvotkinje de Chevreuse u Nancy-u 1627. »Grafička zbirka« ima od 
te suite više listova: Na nekolikim od njih zabilježio je sam Callot 
svojom rukom stranice gore pomenutog djela, među koje je trebalo 
staviti njegove bakroreze. — 10. Stefano della Bella (1610. — Firenca 
— 1664.) preobličio je sasvim samostalno Callotov stil u skladu s 
talijanskim shvaćanjem, Njegovi oblici nisu toliko opori i oštro kon- 
trastirani kao Callotovi, nego mekši, a prema tome i manje izražaj- 
ni i duhoviti. Međutim della Bella ne zaostaje nimalo za Callotom. 
Načela, što ih je utvrđivao Callot, razvija on dalje i prenosi ih 
u više slikovit način. Kao Callot i on je vjerodostojan crtač kulture 
svoga vremena. Naročito valja istaknuti one njegove bakropise, na 
kojima je prikazao Smrt na ratištima. A i inače je često prikazivao 
borbe i okršaje. I ovdje reproducirani list (iz suite »Varie figure«, 
1645.) prikazuje ovakav prizor. — 11—12. Rembrandt Harmensz van 
Rijn (1606. Leyden — 1669. Amsterdam) zastupan je u »Grafičkoj 
zbirci« s tri bakroreza u izvrsnim ranim otiscima, od kojih su ovdje 
reproducirana dva: »Autoportret« iz godine 1638., B. 20, i »Abraham 
tjera Hagaru« iz godine 1627., B. 50. C. Neumann karakterizira »Auto- 
portret« riječima: »Tu djeluje raskošnost baršunaste kape i zlatnim 
brokatom opšivenog haljetka zbog toga tako nametljivo, jer sve to 
stoji u čudovitu kontrastu prema širokom licu, ružnim stisnutim 
očima, zdepastim ustima i četverouglato podrezanoj čupavoj bra- 
dic. Ali je u tom listu veliki majstor-grafičar izvanrednom  tehni- 
kom prikazao sve tvarne česti kratkim, prekidanim, drhtavim lini- 
jama, kroz koje, rekao bih, prosjava svijetlo, ne prekidajući ih nikako, 
ili tek veoma rijetko, tako, da je taj list upravo uzor onoga, što ba- 
“kropisci nazivaju >»laisser travailler le papier«. Na drugom je ovdje 
reproduciranom listu Rembrandt prikazao prizor iz 1. knjige Mojsi- 
 jine glave 21: »A Sara reče Abrahamu: tjeraj ovu robinju sa sinom 
njezinim, jer sin ove robinje ne će biti nasljednik s mojim sincm, s 
Izakom... I Abraham ustavši ujutro rano uze dijete i mješinu vode, 
i dade Hagari metnuvši joj na leđa, i dijete, i otpusti je«. Nadesno 
je prikazana Hagara zastrijevši u svom bolu lice, pored nje korača 
njen sin Izmael. Abraham, veličajan rembrandtovski starozavjetni lik, 
kao da se postidio zbog svoje okrutnosti, pa raširivši ruke gleda tužno 
za svojom mlađom ženom. Na prozoru kuće stara Sara, u vratima njen 
sin Izak, a na stubama psetance. Sve odlike Rembrandta-grafičara ka- 
zuju se na tom listu u svom savršenstvu. — 13. Pierre-Imbert Drevet 
(1697. — Pariz 1739.). Pored njegova Bossueta njegov je ovdje reprodu- 
cirani bakrorez s portretom čuvenog arhitekta Roberta de Cotte-a (po 
slici H. Rigauda) jedno od majstorskih djela francuske grafike XVIII. 


308 





stoljeća. Zbog izvanredno fino izvedene lijeve ruke list je po vremenu 
dobio naziv »Le portrait a la belle main«. Drevet postizava duhačem 
mnogolikost tonova i slikovite efekte, o kojima pređašnji bakroresci 
nisu ni slutili. — 14. Giovanni Battista Piranesi (1721.? Mleci — 1778. 
Rim). Njegova porodica starinom je iz Pirana u Istri, ali se on sam uvi- 
jek ponosno naziva »Mlečaninom«. Piranesi je reprezentativni majstor 
talijanske grafike XVIII. stoljeća. Isprva arhitekt, priklonio se on po- 
slije, živući u Rimu, isključivo prikazivanju antiknih i novijih rimskih 
građevina. Suverenom tehnikom postizava on na svojim bakropisima 
neslućeno bogatstvo tonova. »Grafička zbirka« ima njegovo monumen- 
talno djelo u pet folijanata s prikazima rimskih »starina« u izvrsnim 
ranim otiscima. I ovdje reproducirani list prikazuje motiv antikne arhi- 
tekture. — 15. Giovanni Domenico Tiepolo (1726.—1804.), sin Giovannija 
Battiste, povodi se i u svojim bakropisima za svojim velikim i genijal- 
nim ocem. Svi su njegovi bakropisi »laki, pikantni i originalni«. Suita 
»Slikovitih ideja o Bijegu u Egipat« (niz od 24 bakropisa, nastao 1750. 


do 1752., od kojih je jedan ovdje reproduciran) mijenja na osobito origi- 


nalan i mnogolik način osnovni motiv, nalazeći uvijek nove i duhovite 
varijante. — 16. James Watson (1740. — London — 1790.) mnogo je i da- 
nas uvažen predstavnik engleskog »mezzotinta« XVIII. stoljeća. Medu 
njegovim brojnim po slikama J. Reynoldsa izvedenim listovima ističe se 
naročito ovdje reproducirani portret Barbare grofice Coventry. 

Kratice u natpisima ispod slika i u tekstu samom znače priručni- 
ke: B. Bartschov, M. Meaumeov, N, Naglerov, V. de Vesmeov i Le Blan- 
cov, u kojima se nalaze kritički katalozi djela pojedinih majstora. Kako 
neki primjerci ovdje reproduciranih listova, koji se nalaze u »Grafičkoj 
zbirci«, nisu besprikorno sačuvani, reproducirani su oni po drugim sa- 
vršenim predlošcima u drugim evropskim zbirkama, To je slučaj kod 
brojeva 1 i 2. 

SADRŽAJ 


Dr. Vinko Krišković 
Nakon svršena boja 
Uladimir Nazor 
Soneti: Tajna, Ruka, Sviest, Vječno disanje, Starice u parku 
i Svibanj 
Alija Nametak . 
Inoča 
Mirko Breyer 
Iz života i o tragičnoj smrti Dubrovčanina Frana Marije Sagri- 
Sagrovića 
Antun Barac 
Pripovijesti Adolfa Vebera Tkalčevića . 
Tin Ujević 
Trideset godina putovanja . 
Pješačenje fakira k dušama . 
Dozrijevanje ljepote 
Novak Simić 
Zid mladosti . 
Antun Dabinović 
Dualizam u historiji 
Uladimir Nazor 
Michelangelo Buonarroti, Lodovico Beccadelli i Dubrovnik . 
Miroslav Feldman 
Proljeće 1939 . 
Olinko Delorko 
Uspomena 
Moć ljubavi . 
Božo Lovrić 
Gospa Aventira . 
Uladislav Kušan 
Balada promašenog života 
Jeromim Korner 
Pokornik se vraća k moru . 

21 


26 


36 
46 
73 
75 
15 
16 
99 
113 


124 


125 
126 


126 


127 


129 





Ilija Jakovljević 
Proljetne melodije . 


Dr. Rudolf Horvat 


Seljačke bune u Hrvatskoj Posavini . 


Marko Čović 
Budakovi seljaci 


Ivan Goran Kovačić | | 
Jake smrti: Vojnikova ruka, Oči Stjepana Radića, Pali vuk, 
Smrt letača i Mrtvačko proljeće . koa os s. 
Novak Simić 
Nismo ničiji . 
Rijeka 
Ivo Kozarčanin 
Jesensko pismo 
Moja zemlja . 


Uinko Nikolić 


Pijanstvo zaborava . 
Naši školari . 
Ivo Ladika 
Jesenjin 
Josib Tabak 
Baksus Hodža 
Dr. Uilko Rieger 
Pokretači povijesti . 
Dr. Ernest Bauer 
Tragom Hrvata u 30-godišnjem ratu . 
Uladislav Kušan 
Grafička zbirka sveučilišne knjižnice 
Albert Haler 
Hamlet 
Vlado Ulaisavljević 
Pokojni otac . 
Crkva u noći . 
Zvonko Kuhar 
Mrtvi gradovi 
Marko Fotez 
Berninijeva fontana u Rimu . 
Noćna vožnja kroz Švicarsku . 
Stjepan Banek 
U vinogradu . 

158 


177 


182 
183 

Josip Velebit 
Spoznaja 
Osamljena 
Ivo Balentović 
Molitva za mladost . 
Ante Petravić 
Nikola Tommaseo kao romanopisac . 
Marko Fotez 
Bilješke 
Nikolaj Fedorov 


Dječja književnost i dječje kazalište u Sovjetskoj Rusiji . 


Dr Artur Schneider 
Stari majstori u grafičkoj zbirci Sveučilišne knjižnice . 

Redakcija ovogodišnjeg »Kola« dovršena je koncem svibnja 1939. g. 

Mani , 1 i i . 
ita Mata I 
2 i. i . a o ii I m 1 i li pij o I i o l 
i dii Pi i ii a i i i i M o Hani 
him i o Vi o M : ni i m i 2 i a 
DI i iili iii o o ii iji / i niki X iii i I ii o o i ia S S Mani a 
o i 2 I / 2 I ! 1 M Mih i m o I IHR NKHH 1 M o NI uhh; 
o i a o i o 
o o nin M i i i 
ii hi Mi dii M hi . Niki HI i IH ia asa ha iii o ii Midi Hi i Kan 
nim ii ed im nI bi i ini ili i i ik njih ii ii i o 
M o im i / i 1 im ji ii ii I ij I ani o o i a | o i i 
o o o o o o o o 
o o i o 
M I 

o o o o 

M no ii i iji di Tj Pi i hih ii o ian a hat ! anna IMS na i MN Man 

o no o o ini o I o o o o o na li a o o 2 o 2 

o o o MM M a 

ili pa aa da Se a ha too o eda ača i HGK laka bd add aaa a ad O a ii rudna gains Ba ai aa M i 1 













